
           Гулистон давлат университети ўқув методик кенгаши томонидан ( 02-сонли баённома, 2012йил,  30     август) нашрга тавсия этилган.

       Ушбу ўқув-услубий мажмуа  “Ҳозирги ўзбек адабий тили(синтаксис) фанидан  Филология    факултетининг ўзбек филологияси йўналиши бакалавриат босқичи учун мўлжалланган бўлиб,   замонавий  педагогик  технология  асосида  тайёрланган.

        Мажмуа “Ҳозирги ўзбек адабий тили” фанидан  синтаксис бўлимининг содда гап қисми  бўйича: а) ишчи дастур; б)фан бўйича рейтинг ишланмаси; в) баҳолаш мезонлари; г) маъруза  матнлари; д) амалий машғулотлар (машқлар ва уларни  бажариш тартиби); е)мустақил ишлаш  учун  савол  ва  топшириқлар; ё) ОБ ва ЯБларни ўтказиш учун назорат  саволлари; З) асосий мавзулар,масалалар бўйича якуний  хулосалар;ж) фан бўйича ечимини кутаётган, янгича ёндашувлар асосида янада чуқурроқ ўрганишни талаб қиладиган илмий муаммолар; и)мавзуларни  ўрганиш  бўйича тавсия  этилган  асосий  ва  қўшимча  адабиётлар рўйхатидан ташкил топган. Педагогик технология тамойилларидан келиб чиқиб, мажмуада ҳар  бир  мавзу бўйича асосий саволлар, ҳар бир асосий савол бўйича дарс мақсади, идентив  ўқув  мақсадлари ишлаб чиқилган, мавзуга  оид муаммоли саволлар  белгиланган,  иқтидорли  талабалар  учун   ўз  ечимини  кутаётган  илмий  муаммолар  кўрсатилган, глоссарий билан таъминланган. 

              Масъул муҳаррир:  катта ўқитувчи  М.Холбекова.

Тақризчилар:          ГулДУ  ўзбек  тилшунослиги кафедраси доценти   Б.Тўйчибоев

Абдуллаев Ж.. «Ҳозирги ўзбек адабий тили(синтаксис)» (учебно-методическая пособие). С.148.

Настояший учебно-методическая пособие по предмету «Ҳозирги ўзбек адабий тили (синтаксис)» подготовлено на основе современной педагогической технологии для бакалавриата по направлению « Узбекская филология” Филологического факультета.   

             Пособие состоит из раздела синтаксис по простому предложению а) рабочие программы; б) рейтинговые разработки по предмету; в) критерии оценок; г) текстов лекций; д) практических занятий (упражнение и порядок их выполнения); е) вопросов и заданий для самостоятельной работы; ё) контрольных вопросов для ПК и ИК; з) итоговўх вўводов по темам;  ж) научных проблем по предмету, которые ждут своего глубокого изучения и решения на основе нового подхода; и) списка использованных основной и дополнительной литературы, глоссарий.

            Исходя из принципа педагогической технологии в сборнике даны ключевые вопросы темы, по каждому вопросу определены цель преподавателя и идентифицированные цели (студентов), для одарённых студентов указаны научные проблемы, которые ждут своего глубокого изучения .
Пособие рекомендовано к печати Учебно-методическим советам Гулистанскогоуниверситета ( Протокол № 2, 30     августа, 2012 года).

  
Абдуллаев Ж.. “Native language (syntax)”  teaching methodics collection - 148 pages. 

This teaching methodics collection on “Native language (syntax)” has been prepared on the base of modern pedagogical technology. It is meant for Bacholors on the trend “Elementary education and sports educational work” of “Pedagogics and methodics of elemantary education” faculty.


The collection consists of simple sentence section: a) working programs; b) reiting work outs on the subject; c) mark criterias; d) lecture texts; e) practical classes (exercises and the order of their carriying-out); f) questions and tasks for individual work; g) tasks for Intermediate and Final control; h) conclusions on the themes; i) scientific problems on the subjects, which are decided on the basis of new approach; j) the list of main and additional literature, prepared on the basis of new pedagogical technology. The themes on main key questions on themes have been determined in it and for gifted students the scentific problems which are waited for solving have been pointed out.Glossariy. 

        The  manual is recommended for publishing by the Decision of coordinating activity counsel of educational methodics joint venture counsels of the Ministry of Higher and seconary spectal vocational technincal education ( pr.w  2 . 30.08.2012)              
Сўз боши

           Мaзкур ўқув-услубий қўллaнмa олий ўқув юртлaрининг 5220100 - Ўзбeк филологияси бaкaлaвриaт тaълим йўнaлиши тaлaбaлaри учун  мўлжaллaнгaн бўлиб, тaлaбaлaргa «Ҳозирги ўзбeк aдaбий тили» фaнининг синтaксис бўлимидaн соддa гaп ва қўшма гап қисмлари бўйичa нaзaрий билим бeриш вa шу aсосдa улaрдa турли вaзиятлaргa мос  гaплaр тузиш бўйичa aмaлий кўникмa ҳосил қилиш, шунингдeк, тaлaбaлaрнинг мустaқил фикр юритиш сaлоҳиятини ривожлaнтириш мaқсaдидa ярaтилди. Қўллaнмaнинг илмий-мeтодик мaзмуни вa шaкли(тузилиши) aнa шу мaқсaдни aмaлгa оширишгa қaрaтилгaн. Шу сaбaбли у одaтдaги қўллaнмaлaрдaн  фaрқ қилaди. Унинг ўқув-услубий(мeтодик) мaжмуa дeйилиши вa шундaй шaклдa тaйёрлaниши ҳaм шу билaн бeлгилaнaди.  

Олий тaълим тизимининг ўқув-услубий тaъминотини яхшилaш кун тaртибидaги муҳим муaммолaрдaн бири бўлиб тургaн ҳозирги пaйтдa  бундaй ўқув aдaбиётлaригa эҳтиёж кaттa. Бундaй aдaбиётгa эгa бўлгaн тaлaбa (ўқитувчи ҳaм дeб бeмaлол aйтиш мумкин) бир йўлa бир қaнчa муaммолaрини ижобий ҳaл қилиш имконигa эгa бўлaди. Мaжмуa  тaълим тизими aсосий субъeктлaрининг бугунги кундaги aнa шу муaммолaрини билгaн, ўргaнгaн ҳолдa ўқув жaрaёнигa тaтбиқ этилмоқдa. Шу мaънодa уни ҳозирги кун тaлaб-эҳтиёжлaри вa муaммолaридaн кeлиб чиқиб ярaтилгaн янги aвлод  ўқув aдaбиёти дeйиш мумкин. 

       Xўш, ҳукмингизгa тaқдим этилaётгaн  ушбу ўқув aдaбиётининг қaнaқa aфзaллиги бор? У нимaси, қaйси жиҳaтлaри билaн бошқa ўқув-услубий қўллaнмaлaрдaн фaрқ қилaди? Ҳaммaни, биринчи гaлдa, шу сaволлaр қизиқтирaди. Энди бaҳоли қудрaт шу мaсaлaлaргa жaвоб бeрaйлик.

Аввaло, тaъкидлaш кeрaкки, қўллaнмa  ўқув жaрaёнигa кeнг миқёсдa тaтбиқ этилaётгaн, унинг мaзмуни вa боришини тубдaн ўзгaртириб юборaётгaн пeдaгогик тeхнология тaмойиллaри aсосидa тaйёрлaнгaн. Мaълумки, бу тaмойиллaр мaърузa мaтнлaрининг тузилишигa ҳaм  сeзилaрли ўзгaртишлaр киритишни тaлaб қилaди. Пeдaгогик тeхнологиягa aсослaнгaн мaърузa мaтнлaридa одaтдaги мaърузa мaтнлaридa мaвжуд бўлгaн элeмeнтлaрдaн тaшқaри янa қуйидaгиларни тaшкил этувчилaр бўлиши лозим: 

1.Мaвзунинг ҳaр бир aсосий сaволи(мaсaлaси) бўйичa дaрс(ўқитувчи) мaқсaди (aнъaнaвий мaърузaлaрдa бундaй мaқсaд йўқ)
2.Ҳaр бир  aсосий сaвол бўйичa идeнтив ўқув мaқсaдлaри. Бу мaқсaдлaр aслидa тaлaбaлaрнинг ўқув мaқсaдлaридир. У тaълим вaзифaлaри  дeб ҳaм юритилaди. Идeнтив ўқув мaқсaдлaри тaлaбa(ўқувчилaр) дaрс сўнгидa билиши, aмaлгa оширa олиши кeрaк бўлгaн билим, кўникмa, мaлaкaлaрни ўзидa мужaссaм eтaди. Улaр дaрснинг охиридa тaлaбa нимaлaрни aйтиб бeрa олaди, нимaлaрни қилиб, aмaлгa ошириб бeрa олaди, нимaлaрни изоҳлaй олaди, нимaлaрни умулaштиришгa кучи eтaди, нимaлaргa ўз муносaбaти, бaҳосини бeрa олaди? кaби сaволлaргa жaвоб бeриш aсосидa ишлaб чиқилaди. Сaволлaр мaзмунидaн ҳaм кўриниб турибдики, идeнтив ўқув мaқсaдлaри нaфaқaт мaърузaни, бaлки дaрсни тaшкил этишгa  aлоқaдор, дaрснинг aсосий моҳиятини бeлгилaб бeрувчи тeхнологик жaрaёндир. Шу сaбaбли идeнтив ўқув мaқсaдлaрини тузишгa aлоҳидa aҳaмият бeриш кeрaк бўлaди. Мaжмуaдa биз ҳaм шунгa ҳaрaкaт қилдик, лeкин ҳaммa вaқт шунгa эришa олдик,  дeя олмaймиз, aлбaттa. Шу ўриндa aйтиб ўтишимиз жоизки, идeнтив ўқув мaқсaдлaрини тузишдa  пeдaгогик тeхнологиянинг янa бир муҳим унсури  Б.Блум тaксономияси  қўл кeлaди. Бу билиш(ўзлaштириш)нинг 6 дaрaжaсини  ўзидa мужaссaм этгaн пeдaгогик ўлчaгич, ўзлaштириш бaромeтридир. Блум тaксономиясидa фaнлaрни (олaмни ҳaм дeйиш мумкин) ўргaнишнинг 6 дaрaжaсини кўрсaтувчи, шунгa мос фeъллaр aсосий рол ўйнaйди. Булaр тaкрорлaйди, эсгa олa билaди, aйтиб бeрa олaди, сaнaйди (билиш дaрaжaси), тушунтириб бeрa олaди, изоҳлaйди, шaрҳлaйди (тушуниш дaрaжaси), қўллaйди, aмaлгa оширaди, топиб бeрa олaди, aниқлaйди. (қўллaш дaрaжaси), гуруҳлaргa бўлa олaди, қисмлaргa бўлиб чиқaди, тaҳлил қилa олaди, тaлқин қилaди(aнaлиз - тaҳлил дaрaжaси), умумлaштирa олaди, йиғиб чиқaди, ўринлaригa қўйиб чиқaди, хулосaлaйди (умулaштириш-синтeз дaрaжaси), бaҳолaйди, тaққослaйди, қиёслaйди, ярaтaди, ўйлaб топaди, тaнқидий муносaбaтдa бўлaди( бaҳолaш дaрaжaси)  кaби фeъллaрдир. Мaжмуaдa  шу дaрaжaлaргa риоя қилишгa ҳaрaкaт қилгaнмиз.

3. Муaммоли сaволлaр. Мaжмуaдa тaлaбaлaрни излaнишгa, фикрлaшгa мaжбур қилувчи, тaъбир жоиз бўлсa, aқлий ҳужумни тaлaб қилувчи муaммоли сaволлaр ҳaм ишлaб чиқилгaн.
4. Мустaқил ишлaш учун топшириқлaр. Мустaқил ишлaшгa ўргaтиш  ҳозирги кундa рaқобaтбaрдош кaдр ишлaб чиқaришнинг муҳим шaртидир. Мaжмуaдa билим бeришнинг мaнa шу тaлaби ҳaм ҳисобгa олингaн. Ҳaр бир мaвзугa оид  мустaқил иш топшириқлaри ишлaб чиқилгaн.
5. Амaлий мaшғулотлaр учун мaшқ вa топшириқлaр, улaрни бaжaриш тaртиби.

Бу тaлaбaнинг aмaлий кўникмa, мaлaкa ҳосил қилишини тaъминлaшгa қaрaтилгaн aмaлий-мeтодик тaдбир ҳaм ҳисоблaнaди. Чунки aмaлий мaшғулотлaрдa ҳaм идeнтив ўқув мaқсaдлaри aсосидa иш кўрилaди.
6. Чуқур ўргaнишни тaлaб қилувчи, eчимини кутaётгaн илмий муaммолaр. Бу муaммолaрнинг бeрилиши ҳaм пeдaгогик тeхнология билaн боғлиқ бўлиб, иқтидорли, излaнувчaн тaлaбaлaргa мўлжaллaнгaн.

        Мaжмуaнинг одaтдaги ўқув-услубий қўллaнмaлaрдaн aсосий фaрқлaри шулaрдaн иборaт. Бошқa жиҳaтлaри мaвжуд қўллaмaлaрдaн дeярли фaрқ қилмaйди. Кeзи кeлгaндa aйтиб ўтмоқчимизки, биз мaжмуaни тaйёрлaшдa, хусусaн, мaърузaлaрнинг нaзaрий қисмини ёзишдa ўз мулоҳaзaлaримизни aйтиш билaн биргa, мaвжуд aдaбиётлaрдaн унумли фойдaлaнгaн ҳолдa иш кўрдик. 
«Ҳозирги ўзбек адабий тили» фанини ўкитишда мавзуларнинг характери ва мураккаблик даражасидан келиб чикиб ўкитишнинг анъанавий (маъруза, амалий машғулот, семинар, коллоквиум, , шунингдек, кўргазмали куроллардан) ва ноанъанавий (аклий хужум, командада ўкитиш, аралаш ва турли хил дидактик ўйинлардан), шунингдек, замонавий ахборот технологияларидан - компьютер, электрон дарсликпар, электрон луғатлар ва Интернет материалларидан, мультимедия имюниятларидан унумли фойдаланилади. Маълумки, ҳар кандай тилни ўкитишда бўлганидек, бу фанни ўкитишда ҳам луғатлар (изоҳли луғатлар, электрон луғатлар, лингвистик луғатлар ва х.к.лар)дан кенг фойдаланилади.
I.ФАННИ  ЎҚИТИШДАН МАҚСАД ВА ВАЗИФАЛАР

1.1    Фаннинг мақсади талабаларга синтактик бирликлар, уларнинг асосий турлари сўз бирикмаси ва гап ЛСҚи, МСБ ҳақида назарий маълумот бериш, уларда синтактик бирлик-ларнитузиш ва улардан фойдаланиш кўникмаларини ҳосил қилиш
1.2.Фаннинг вазифалари талабаларга синтаксиснинг ўрганиш объектлари: ва уларнинг қўлланиш хусусиятлари тўғрисидаги тушунчаларини чуқурлаштириш янгилаш, конкретлаштириш ва бойитиш.

1.3. Талаба билимига қўйиладиган талаблар. Фанни ўрганган талабалар синтактик бирликлар ва уларнинг турлари ва асосий белгиларини билишлари, ўз фикрларини турли шаклларда аниқ,вазият ва мақсадга мувофиқ ифодалаш кўникмасига эга бўлиши лозим.

1.4. Амалий машғулот талабаларни “Ҳозирги ўзбек адабий тили” фанига доир маълумотлар билан мустақил танишишга, тўплаган билимларини дарс вақтида мунозара ёки маъруза кўринишида ҳимоя қилишга ўргатади. 

1.5. Семинар машғулотлари талабаларни “Ҳозирги ўзбек адабий тили”  оид маълумотлар билан мустақил танишишга, уларни танқидий нуқтаи назаридан таҳлил ва талқин этишга йўналтиради.  Талабалар эгаллаган билимларини дарс чоғида  мунозара ёки маъруза шаклида ҳимоя қилади. Семинар машғулотларида талабалар “Ҳозирги ўзбек адабий тили” нинг  илмий муаммолари тўғрисида амалий кўникма ва малака ҳосил қилишади.

1.6. Реферат мавзулари фан муаммолари доирасида бўлиб, назарий билимларини чуқурлаштиришга қаратилади. Маълумки, реферат иши муайян мавзу, режага оид адабиётлар асосида тайёрланади ва белгиланган муддатда ҳимоя қилинади. 

II.Фаннинг мазмуни

2.I.Ваъз мавзулари, кўриладиган масалалар ва вақт

	№
	Мавзу
	Кўриладиган масалалар
	 соат

	1
	Кириш. Синтаксиснинг мақсад – вазифалари ва турлари.Анъанавий синтаксис ва замонавий (формал-функционал) синтаксис. Замонавий синтаксиснинг тадқиқ объектлари
	Грамматика. Грамматиканинг таркибий қисмлари: морфология ва синтаксис ҳақида маълумот.. Синтаксиснинг предмети. Синтактик бирликлар. Синтактик сатҳнинг асосий бирлиги гап эканлиги. Синтаксисда гап ҳақидаги таълимотнинг асосий ўрин тутиши. Синтаксисни ўрганишдан мақсад мустақил ҳолда тўғри, аниқ, ифодали ва таъсирчан фикрлаш кўникмасини ҳосил қилиш эканлиги, бунинг учун синтаксис олдига қатор вазифалар қўйилгани, уларнинг асосийлари сўз бирикмаси, гап, матн синтаксисини ўрганиш эканлиги. Анъанавий синтаксис ва замонавий (формал-функционал) синтаксис, уларнинг фарқлари . Замонавий синтаксиснинг тадқиқ объектлари-лисоний-синтактик қолиплар экани.
	2

	2
	Валентлик.-лексема ва грамматик шакл валентлиги  нутқда сўзларни ўзаро алоқаларга кириш омили сифатида ва бунинг натижасида юзага келадиган синтактик қурилмалар.
	Валентлик ҳақида тушунча.Валентлик тузилиши.Актантлар тушунчаси.Валентлик ва синтактик алоқа. Валентлик турлари:луғавий валентлик ва синтактик валентлик.Грамматик шакл валентлиги.Синтактик алоқа ва унинг турлари: тенгланиш ва тобеланиш, бунинг натижасида юзага келадиган синтактик бирликлар: сўз бирикмаси, содда гап, қўшма гап, микроматн.Синтактик ва семантик алоқани таъминловчи воситалар.
	2

	3
	Лисоний синтактик қолип (ЛСҚ) синтаксиснинг асосий ўрганиш объекти сифатида. ЛСҚларнинг асосий турлари
	Лисоний синтактик қолип (ЛСҚ) тушунчаси. ЛСҚнинг белгилари. ЛСҚнинг УГМси, шаклий ва мазмуний томонлари.ЛСҚларнинг таснифи:номинатив бирликлар ясаш ЛСҚ ва коммуникатив бирликлар ясаш ЛСҚ :сўз бирикмалари ва гап ЛСҚлари. ЛСҚларни ажратишнинг аҳамияти
	1

	4
	СБнинг анъанавий ва замонавий талқини. СБнинг ЛСҚси.
	Сбнинг нутқий ҳолати ва.нутқий сўз бирикмаси ҳақида тушунча. Сбнинг таркибий қисмлари:ҳоким компонент ва тобе компонент. Ҳокимлик белгилари. Тобелик белгилари. СБда боғланиш омиллари СБ ларда маъновий (М), шаклий (Ш) ва жойлашув (Ж) омилларининг ўзаро ҳамкорлиги.

СБда боғланиш усуллари: битишув, бошқарув, мослашув. СБда  алоқаларнинг икки томонламалиги,кенгаювчи ва кенгайтирувчи сўз. СБнинг ЛСҚ.си, унинг шаклий ва мазмуний томонлари. СБ ЛСҚсининг умумийлик хусусиятлари.
	1

	5
	СБ ЛСҚси УГМси ва ХГМ масалалари. СБ ЛСҚларининг асосий кўринишлари. 
	СБда инвариантлик - вариантлик масаласи.  Инвариант ЛСҚ сифатида. СБ умумий ЛСҚ ва оралиқ кўринишлари, уларнинг нутқий воқеланиши. ЛСҚларни ўқиш ва ёзиш қоидалари.

Сўз бирикмаларининг таснифи. Сўз бирикмалари занжири
	1

	6
	Сўз бирикмаси ва унга ўхшаш ҳодисалар. 
	:СБ ва турғун бирикма(ибора).. Сўз бирикмаси ва қўшма сўз. СБ ва аналитик шакл.Сўз бирикмаси ва гап(содда гап)
	1

	7
	Гап.Гапларнинг лисон ва нутқнинг бўлинишига кўра фарқли талқини  Гап нутқий бирлик ва лисоний бирлик (УМИС) сифатида. Гапнинг энг кичик лисоний синтактик қолипи.
	Гап ҳақида умумий тушунча.Гапнинг лисон ва нутқ фарқланишига кўра бўлиниши: нутқий гап ва лисоний гап.Нутқий гапнинг белгилари. Нутқий гапнинг шакллланишида лексик-морфологик, интонацион омиллар.Нутқий гапнинг маъно вазифасига: ифода мақса-дига, воқеликка муносабатига,эмоционалликка кўра турлари.      Содда гапда шакл ва мазмун муносабати,семантик-синтактик ассиметрия.

   Лисоний гап лисоний синтактик қолип сифатида. ЛСҚнинг мазмун ва шакл томони.Гапнинг минимал ЛСҚси- (WPm) энг кичик гап қурилиш қолипи сифатида.Гап ЛСҚсининг чап ва ўнг, яъни шакл ва мазмун томонлари. Гап ЛСҚсини ўқиш ва талқин қилиш
	2

	8
	Содда гапнинг максимал ЛСҚ,унинг таркибий қисмлари.Гап кенгайтирувчилари ва сўз кенгайтирувчилари. 
	Гапнинг энг кичик ЛСҚсининг кенгайиши (а)кесимлик-морфологик шакл валентлиги асосида ва б)нутқий гап таркибидаги сўзларнинг маъновий валентлиги асосида. Гап ЛСҚда анъанавий гап бўлаклари ва гап бўлаги ҳисобланмайдиган синтактик бўлакларнинг ўрни, бунда (WPm)даги (Pm)нинг ҳал қилувчи роль ўйнаши. Гап синтактик бўлакларининг (Pm)нинг грамматик маъносини муайянлаштирувчиларга ва  қолипдаги (W)-атов бирликларининг маъновий валентлигини муайянлаштирувчиларга бўлиниши, биринчисининг гап кенгайтирувчилари ва иккинчисининг сўз кенгайтирувчилари эканлиги. Шунга кўра содда гап  максимал қолипида фақат гап кенгайтирувчиларинингина ўрин олиши, сўз кенгайтирувчиларининг қолипда ўрни йўқлиги, уларнинг СБ қолипига тааллуқли экани, натижада гап лисоний қурилишида бўлаклар иерархиясининг одатдагидан фарқ қилиб,кесим-эга-ҳол-тўлдирувчи-аниқловчи тарзида тартибланиши. Ундалма,, кириш, киритмаларнинг (Pm)га алоқадор бўлганлиги сабабли модаль гап кенгайтирувчилар ҳисобланиши, содда гапнинг максимал ЛСҚси таркибига қўшимча стрелка билан киритилиши. Гап максимал ЛСҚсининг воқеланишига кўра нутқий гап таркибида сўз кенгайтирувчилари ва гап кенгайтирувчиларининг муносабати,бир-бирига таъсири, гап кенгайтирувчиларнинг сўз кенгайтирувчиларга ўтиши.
	2

	9
	Кесим ва кесимлик категорияси. 
	Гап ЛСҚда кесимнинг ва кесимлик категориясининг асосий роль ўйнаши. Кесим ва кесимлик категорияси гапни семантик – синтактик жиҳатдан шакллантирувчи асосий восита-гап маркази ва унинг “жон”и, уюштирувчиси ҳисобланиши. Кесим ва кесимлик категориясининг ўзаро муносабати.Кесимлик категориясининг бир атов бирликларини ҳам гапга айлантира олиш имкониятига эга эканлиги. Бир лексемашакл ёки фраземашаклнинг воқеланишидан ҳосил бўлган ихчамгаплар.Гапнинг кесимлик категориясига муносабатига кўра турлари.Грамматик шакллланган гаплар, семантик шаклланган гаплар.Кесимнинг мустақил ва номустақил шакллари, уларнинг синтактик вазифалари, грамматик ифодаланиш усуллари. Феъл кесим ва от(исм)-кесим, уларнинг нутқий ифодаланиши. Боғлама, унинг кўринишлари.
	2

	10
	Эга, унинг гап қурилишидаги ўрни. 
	Эга гап кенгайтирувчиси сифатида.Эгали ва эгасиз гаплар.Эгасиз гапларнинг вужудга келиши. Эгасиз гапларнинг иккинчи тури кесимдаги [Pm] нинг хусусиятлари билан боғлиқ.лиги Семантик-функционал шаклланган гаплар Эгали гаплар Эгаси ифодаланган гаплар 
	2

	11
	Ҳоллар, уларнинг гап қурилишидаги ўрни, 
	Ҳол Ҳолнинг гап қурилишидаги  ўрни маъновий турлари, ифодаланиши. Ҳолнинг  маъновий турлари   Ҳолларнинг  тузилиш турлари. Ҳолнинг  кесимга  боғланиш  усуллари  
	1

	12


	Тўлдирувчилар ва          аниқловчилар, уларнинг гап қурили-шидаги ўрни ва турлари.


	Тўлдирувчилар, уларнинг гап қурилишидаги ўрни.Тўлдирувчи сўз кенгайтирувчиси сифатида, унинг нутқий гапда ифодаланиши. Тўлдирувчиларнинг турлари.     
Аниқловчилар, уларнинг гап қурилишидаги ўрни.Аниқловчиларнинг сўз кенгайтирувчиси сифатидаги хусусиятлари.Аниқловчиларнинг нутқий гапда  ифодаланиши ва турлари. Қаратувчи, изоҳловчи, уларнинг семантик-грамматик хусусиятлари.         
	1



	13
	Содда гапнинг мурак-каблашиши.Гап бўлакларининг ва кесимнинг уюшиши масаласи.
	Уюшиқ бўлаклар, ажратилган бўлаклар, ундалма,кириш ва киритмалар-содда гапни мураккаблаштирувчи воситалар сифатида.Содда гапларда тенг боғланиш,уюшган сўзшакллар Уюшиқ сўзшаклларда уюшиқ кесимларнинг алоҳида ўрин тутиши,. Уюшиқ кесимларнинг қўшма гап ҳосил қилиш имкониятлари. Грамматик шаклланган уюшиқ кесимлардан ташкил топган қўшма гаплар ва уларнинг ЛСҚси. Уюшиқ кесимли содда гапларнинг ўзига хос хусусиятлари ва уларнинг ЛСҚси. Тенгланиш қаторида боғловчилар Боғловчили очиқ қатор. Боғловчисиз очиқ қатор.Ўзбек тилида уюшган гаплар.
	2

	14
	Нутқий ва лисоний гапда ажратилган изоҳ бўлаклар,ундалмалар, кириш ва киритмалар.
	Ажратилган сўз-шакллар.а) ажратилган гап кенгайтирувчилари, б) ажратилган сўз кенгайти-рувчилари ва уларнинг ЛСҚга муносабати. Гапнинг ундалма,кириш ва киритма кенгайтирувчилари ва уларнинг гап ЛСҚдаги ўрни.
	2

	15
	 Гапда бўлаклар  тарти-би. Гапнинг синтактик ва актуал бўлиниши. 
	Гапда синтактик бўлакларнинг тартиби. Кесим,эга,ҳол,тўлдирувчи,аниқловчи, ундалма, кириш, киритмаларнинг коммуникатив гап таркибидаги ўрни.Гап бўлаклари тартибининг ўзгариши.Инверсия.

Гап бўлакларини актуаллаштирувчилар. 1.Просодик актуаллаштирувчи воситалар Эмфатик- эмоционал урғу. 2.Лексик ва грамматик актуаллаштирувчи воситалар Коммуникатив бўлинмас гаплар. Гапларнинг синтактик бўлиниши ва фаол бўлиниши. Гапнинг тема-рематик структураси.
	2

	16
	Уюшган гап. Уюшган гапнинг ЛСҚ лари ва уларнинг нутқий воқеланиши, уларда уюштирувчи восита. 
	Ўзбек тилшунослигида уюшиш ҳодисаси 

1.Гапда уюшган сўзшакллар 2.Қўшма гапдаги уюшиқ гаплар 3.Уюшган  гаплар.

 Уюштирувчи унсур.Уюшувчи унсур. 

Pm уюштирувчиси восита сифатида. [W] ёки [Pm] кенгайтирувчилари билан фарқланувчи уюшган гаплар.
	2

	17
	Қўшма гап. ҚГнинг ЛСҚси, унинг кўри-нишлари(турлари), нут-қий воқеланиши.Қўшма гапларда шакл ва мазмун муносабати.
	Қўшма гапларнинг содда гапларга муносабати. Қўшма гапларни ҳосил қилувчи омиллар:интонация - грамматик шакл – мазмун. ҚГнинг серқирралиги, шакл ва мазмун номутаносиблиги. 

    Қўшма гапларнинг энг кичик ЛСҚси:[WPm R WPm] тавсифи.   ҚГларнинг турли жиҳатлардан таснифи[Е] (эга) га кўра   [WPm+WPm]  турлари.  [W]га кўра [WPm+WPm] турлари. Pm] га кўра [WPm + WPm] турлари. 

    Қўшма гапларнинг қурилиш турларига кўра таснифи. Тенг таркибли қўшма гаплар (ЛСҚ: WPm, WPm). Тобе таркибли қўшма гаплар (ЛСҚ:WРm(WPm), Мутаносиб таркибли қўшма гаплар (ЛСҚ:WРm(WPm).   ҚГ таркибида содда гапларни ўзаро боғловчи воситалар парадигмаси ва унинг қўшма гап тизимидаги ўрни.
	4

	18
	Тенг таркибли

(WPm, WPm.) қўшма гаплар 


	Тенг таркибли қўшма гаплар (ЛСҚ: WPm, WPm.)ларда боғловчиларнинг ўрни, таркибий қисмлари орасида маъновий ва грамматик муносабатлар. Тенг таркибли қўшма гапларда тенг ва эргаштирувчи боғловчиларнинг қўлланилиши.
	1

	19
	Тобе таркибли (WРm(WPm) қўшма гаплар 
	Тобе таркибли қўшма гаплар (ЛСҚси WРm(WPm)ларда боғловчи воситаларнинг ўрни, таркибий қисмлари орасида маъновий ва грамматик муносабатлар.
	1

	20
	Мутаносиб(WРm(WPm).  таркибли қўшма гаплар 
	Мутаносиб таркибли қўшма гаплар ва уларнинг ЛСҚси (WРm(WPm)си. ҚГ бу типик турининг ўзига хос хусусиятлари. таркибий қисмлари орасида маъновий ва грамматик муносабатлар.


	2

	21
	ҚГ таркибий қисмлари орасидаги нутқий воқе-ланишларда маъновий- синтактик(функционал) муносабатлар ва улар-нинг шу мезонларга кўра турлари. 
	Қўшма гапларнинг таркибидаги боғловчи воситаларига кўра таснифи А) фақат оҳанг билан боғланган қўшма гаплар;Б) юкламалар воситасида боғланган қўшма гаплар;В) тенг боғловчилар воситасида боғланган қўшма гаплар; Г) эргаштирувчи боғловчилар воситасида боғланган қўшма гаплар;Д) нисбий сўзлар воситасида боғланган қўшма гаплар.
Қўшма гап таркибий қисмлари орасидаги  семантик-функционал,маъновий муносабатга кўра турлари: пайт,,ўрин, сабаб, мақсад, тўсиқсизлик, бир вақтлилик, бирин-кетинлик, моменталлик, изоҳлаш, қиёслаш маъноли қўшма гаплар. 
 Қўшма гап қисмларининг синтактик(функционал) муносабатларига кўра турлари.  Тенг таркибли қўшма гаплар. Тобе таркибли қўшма гаплар.Ҳоким ва тобе гап. Тобе гапларнинг ҳоким гап бўлакларига муносабати. Кесим тобе гапли қўшма гаплар . Эга тобе гапли қўшма гаплар. Ҳол тобе гапли қўшма гаплар. Тўлдирувчи тобе гапли қўшма гаплар. Аниқловчи тобе гапли қўшма гаплар. Қўшма гап таркибий қисмларининг ифода мақсадига кўра турлари. Қўшма гап таркибий қисмларининг ирреалликка муносабатига кўра таснифи.
	2

	22
	Ўзга гапли қурилма-лар.Кўчирма гапли қурилмаларнинг гап лисоний тизимидаги ўрни. 
	Ўзга гапли қурилмалар ҳақида тушунча.Ўзга гапли қурилмаларнинг турлари.Кўчирма гап ва ўзлаштирма гап. Уларнинг содда ва қўшма гап турларига муносабати. Кўчирма гапли қурилмаларнинг лисоний синтактик қолипи. Бунда нутқ феълларининг роли..
	2

	23
	Қўшма гапдан катта синтактик бирликлар. 
	Суперсинтактик бутунликлар(ССБ) тушунчаси. ССБ матн ва матннинг таркибий қисми сифатида. ССБ таркибий қисмларини боғловчи воситалар. ССБ ва микротекст. МСБ ва абзац.
	2

	
	
	Семестр бўйича жами
	40


2.2Амалий ва семинар машғулотлар мавзулари, кўриладиган масалалар ва вақт

	№
	Мавзу
	Кўриладиган масалалар
	Вақт соат

	2
	Валентлик.-лексема ва грамматик шакл валентлиги  нутқда сўзларни ўзаро алоқаларга кириш омили сифатида ва бунинг натижасида юзага келадиган синтактик қурилмалар.
	Валентлик,валентликнинг тузилиши, актантлар тушунчалари;.валентлик ва синтактик алоқа; валентлик турлари:луғавий валентлик ва синтактик валентлик, грамматик шакл валентлиги; синтактик алоқа ва унинг турлари: тенгланиш ва тобеланиш, бунинг натижасида юзага келадиган синтактик бирликлар: сўз бирикмаси, содда гап, қўшма гап, микроматн; синтактик ва семантик алоқани таъминловчи воситалар юзасидан машқлар.
	2

	
	
	
	2

	3
	Лисоний синтактик қолип (ЛСҚ) синтаксиснинг асосий ўрганиш объекти сифатида. ЛСҚларнинг асосий турлари
	Лисоний синтактик қолип (ЛСҚ) тушунчаси. ЛСҚнинг белгилари. ЛСҚнинг УГМси, шаклий ва мазмуний томонлари.
ЛСҚларнинг таснифи:номинатив бирликлар ясаш ЛСҚ ва коммуникатив бирликлар ясаш ЛСҚ :сўз бирикмалари ва гап ЛСҚларини аниқлаш юзасидан машқлар.
	2

	
	
	
	2

	4
	СБнинг анъанавий ва замонавий талқини. СБнинг ЛСҚси.
	 Сбнинг таркибий қисмлари:ҳоким компонент ва тобе компонент. Ҳокимлик белгилари. Тобелик белгилари. СБда боғланиш омиллари СБ ларда маъновий (М), шаклий (Ш) ва жойлашув (Ж) омилларининг ўзаро ҳамкорлиги.

СБда боғланиш усуллари: битишув, бошқарув, мослашув. СБда  алоқаларнинг икки томонламалиги,кенгаювчи ва кенгайтирувчи сўз. СБнинг ЛСҚ.си, унинг шаклий ва мазмуний томонлари. СБ ЛСҚсининг умумийлик хусусиятларини аниқлаш юзасидан машқлар 
	1

	
	
	
	1

	5
	СБ ЛСҚси УГМси ва ХГМ масалалари. СБ ЛСҚларининг асосий кўринишлари. 
	СБда инвариантлик - вариантлик масаласи.  Инвариант ЛСҚ сифатида. СБ умумий ЛСҚ ва оралиқ кўринишлари, уларнинг нутқий воқеланиши. ЛСҚларни ўқиш ва ёзиш қоидалари.

Сўз бирикмаларининг таснифи. Сўз бирикмалари занжирини аниқлаш юзасидан машқлар
	1

	
	
	
	1

	7
	Гап.Гапларнинг лисон ва нутқнинг бўлинишига кўра фарқли талқини  Гап нутқий бирлик ва лисоний бирлик (УМИС) сифатида.. 
	Гап ҳақида умумий тушунча.Гапнинг лисон ва нутқ фарқланишига кўра бўлиниши: нутқий гап ва лисоний гап.Нутқий гапнинг белгилари. Нутқий гапнинг шакллланишида лексик-морфологик, интонацион омиллар.Нутқий гапнинг маъно вазифасига: ифода мақса-дига, воқеликка муносабатига,эмоционалликка кўра турлари.      Содда гапда шакл ва мазмун муносабати,семантик-синтактик ассиметрияни аниқлаш;

   Лисоний гап лисоний синтактик қолип сифатида. ЛСҚнинг мазмун ва шакл томони.Гапнинг минимал ЛСҚси- (WPm) энг кичик гап қурилиш қолипи сифатида.Гап ЛСҚсининг чап ва ўнг, яъни шакл ва мазмун томонлари. Гап ЛСҚсини ўқиш ва талқин қилиш  юзасидан машқлар
	1

	
	
	
	1

	8
	Содда гапнинг максимал ЛСҚ,унинг таркибий қисмлари.Гап кенгайтирувчилари ва сўз кенгайтирувчилари. 
	Гапнинг энг кичик ЛСҚсининг кенгайиши (а)кесимлик-морфологик шакл валентлиги асосида ва б)нутқий гап таркибидаги сўзларнинг маъновий валентлиги асосида. Гап ЛСҚда анъанавий гап бўлаклари ва гап бўлаги ҳисобланмайдиган синтактик бўлакларнинг ўрни, бунда (WPm)даги (Pm)нинг ҳал қилувчи роль ўйнаши. Гап синтактик бўлакларининг (Pm)нинг грамматик маъносини муайянлаштирувчиларга ва  қолипдаги (W)-атов бирликларининг маъновий валентлигини муайянлаштирувчиларга бўлиниши, биринчисининг гап кенгайтирувчилари ва иккинчисининг сўз кенгайтирувчилари эканлиги. Шунга кўра содда гап  максимал қолипида фақат гап кенгайтирувчиларинингина ўрин олиши, сўз кенгайтирувчиларининг қолипда ўрни йўқлиги, уларнинг СБ қолипига тааллуқли экани, натижада гап лисоний қурилишида бўлаклар иерархиясининг одатдагидан фарқ қилиб,кесим-эга-ҳол-тўлдирувчи-аниқловчи тарзида тартибланиши. Ундалма,, кириш, киритмаларнинг (Pm)га алоқадор бўлганлиги сабабли модаль гап кенгайтирувчилар ҳисобланиши, содда гапнинг максимал ЛСҚси таркибига қўшимча стрелка билан киритилиши. Гап максимал ЛСҚсининг воқеланишига кўра нутқий гап таркибида сўз кенгайтирувчилари ва гап кенгайтирувчиларининг муноса-бати,бир-бирига таъсири, гап кенгайтирувчиларнинг сўз кенгайтирувчиларга ўтишини аниқлаш юзасидан машқлар
	1

	
	
	
	1

	9
	Кесим ва кесимлик категорияси. 
	Гап ЛСҚда кесимнинг ва кесимлик категориясининг асосий роль ўйнаши. Кесим ва кесимлик категорияси гапни семантик – синтактик жиҳатдан шакллантирувчи асосий восита-гап маркази ва унинг “жон”и, уюштирувчиси ҳисобланиши. Кесим ва кесимлик категориясининг ўзаро муносабати.Кесимлик категориясининг бир атов бирликларини ҳам гапга айлантира олиш имкониятига эга эканлиги. Бир лексемашакл ёки фраземашаклнинг воқеланишидан ҳосил бўлган ихчамгаплар.Гапнинг кесимлик категориясига муносабатига кўра турлари.Грамматик шакллланган гаплар, семантик шаклланган гаплар.Кесимнинг мустақил ва номустақил шакллари, уларнинг синтактик вазифалари, грамматик ифодаланиш усуллари. Феъл кесим ва от(исм)-кесим, уларнинг нутқий ифодаланиши. Боғлама, унинг кўринишларини аниқлаш юзасидан машқлар
	1

	
	
	
	1

	10
	Эга, унинг гап қурилишидаги ўрни. 
	Эга гап кенгайтирувчиси сифатида.Эгали ва эгасиз гаплар.Эгасиз гапларнинг вужудга келиши. Эгасиз гапларнинг иккинчи тури кесимдаги [Pm] нинг хусусиятлари билан боғлиқ.лиги Семантик-функционал шаклланган гаплар Эгали гаплар Эгаси ифодаланган гаплар юзасидан машқлар.
	1

	
	
	
	1

	11
	Ҳоллар, уларнинг гап қурилишидаги ўрни, 
	Ҳол 

Ҳолнинг гап қурилишидаги  ўрни маъновий турлари, ифодаланиши. Ҳолнинг  маъновий турлари   Ҳолларнинг  тузилиш турлари. Ҳолнинг  кесимга  боғланиш  усулларини аниқлаш юзасидан машқлар 
	1

	
	
	
	1

	12


	Тўлдирувчилар ва          аниқловчилар, уларнинг гап қурили-шидаги ўрни ва турлари.


	Тўлдирувчилар, уларнинг гап қурилишидаги ўрни.Тўлдирувчи сўз кенгайтирувчиси сифатида, унинг нутқий гапда ифодаланиши. Тўлдирувчиларнинг турлари.     
Аниқловчилар, уларнинг гап қурилишидаги ўрни.Аниқловчиларнинг сўз кенгайтирувчиси сифатидаги хусусиятлари.Аниқловчиларнинг нутқий гапда  ифодаланиши ва турлари. Қаратувчи, изоҳловчи, уларнинг семантик-грамматик хусусиятларини аниқлаш юзасидан машқлар.         
	2



	
	
	
	2



	13
	Содда гапнинг мурак-каблашиши.Гап бўлакларининг ва кесимнинг уюшиши масаласи.
	Уюшиқ бўлаклар, ажратилган бўлаклар, ундалма,кириш ва киритмалар-содда гапни мураккаблаштирувчи воситалар сифатида.Содда гапларда тенг боғланиш,уюшган сўзшакллар Уюшиқ сўзшаклларда уюшиқ кесимларнинг алоҳида ўрин тутиши,. Уюшиқ кесимларнинг қўшма гап ҳосил қилиш имкониятлари. Грамматик шаклланган уюшиқ кесимлардан ташкил топган қўшма гаплар ва уларнинг ЛСҚси. Уюшиқ кесимли содда гапларнинг ўзига хос хусусиятлари ва уларнинг ЛСҚси. Тенгланиш қаторида боғловчилар Боғловчили очиқ қатор. Боғловчисиз очиқ қатор.Ўзбек тилида уюшган гапларни аниқлаш юзасидан машқлар.
	2

	
	
	
	2

	14
	Нутқий ва лисоний гапда ажратилган изоҳ бўлаклар,ундалмалар, кириш ва киритмалар.
	Ажратилган сўз-шакллар.а) ажратилган гап кенгайтирувчилари, б) ажратилган сўз кенгайти-рувчилари ва уларнинг ЛСҚга муносабати. Гапнинг ундалма,кириш ва киритма кенгайтирувчилари ва уларнинг гап ЛСҚдаги ўрнини аниқлаш юзасидан машқлар.
	2

	
	
	
	2

	15
	 Гапда бўлаклар  тарти-би. Гапнинг синтактик ва актуал бўлиниши. 
	Гапда синтактик бўлакларнинг тартиби. Кесим,эга,ҳол,тўлдирувчи,аниқловчи, ундалма, кириш, киритмаларнинг коммуникатив гап таркибидаги ўрни.Гап бўлаклари тартибининг ўзгариши.Инверсия.

Гап бўлакларини актуаллаштирувчилар.1.Просодик актуаллаштирувчи воситалар Эмфатик- эмоционал урғу. 2.Лексик ва грамматик актуаллаштирувчи воситалар Коммуникатив бўлинмас гаплар. Гапларнинг синтактик бўлиниши ва фаол бўлиниши. Гапнинг тема-рематик структураси аниқлаш юзасидан машқлар.
	1

	
	
	
	1

	16
	Уюшган гап. Уюшган гапнинг ЛСҚ лари ва уларнинг нутқий воқеланиши, уларда уюштирувчи восита. 
	Ўзбек тилшунослигида уюшиш ҳодисаси 

1.Гапда уюшган сўзшакллар 2.Қўшма гапдаги уюшиқ гаплар 3.Уюшган  гаплар.

 Уюштирувчи унсур.Уюшувчи унсур. 

Pm уюштирувчиси восита сифатида. [W] ёки [Pm] кенгайтирувчилари билан фарқланувчи уюшган гаплар аниқлаш юзасидан машқлар.        
	1

	
	
	
	1

	17
	Қўшма гап. ҚГнинг ЛСҚси, унинг кўри-нишлари(турлари), нут-қий воқеланиши.Қўшма гапларда шакл ва мазмун муносабати.
	Қўшма гапларнинг содда гапларга муносабати. Қўшма гапларни ҳосил қилувчи омиллар:интонация - грамматик шакл – мазмун. ҚГнинг серқирралиги, шакл ва мазмун номутаносиблиги. 

    Қўшма гапларнинг энг кичик ЛСҚси:[WPm R WPm] тавсифи.   ҚГларнинг турли жиҳатлардан таснифи[Е] (эга) га кўра   [WPm+WPm]  турлари.  [W]га кўра [WPm+WPm] турлари. Pm] га кўра [WPm + WPm] турлари. 

    Қўшма гапларнинг қурилиш турларига кўра таснифи. Тенг таркибли қўшма гаплар (ЛСҚ: WPm, WPm). Тобе таркибли қўшма гаплар (ЛСҚ:WРm(WPm), Мутаносиб таркибли қўшма гаплар (ЛСҚ:WРm(WPm).   ҚГ таркибида содда гапларни ўзаро боғловчи воситалар парадигмаси ва унинг қўшма гап тизимидаги ўрнини аниқлаш юзасидан машқлар.
	1

	
	
	
	1

	18
	Тенг таркибли

(WPm, WPm.) қўшма гаплар 


	Тенг таркибли қўшма гаплар (ЛСҚ: WPm, WPm.)ларда боғловчиларнинг ўрни, таркибий қисмлари орасида маъновий ва грамматик муносабатлар. Тенг таркибли қўшма гапларда тенг ва эргаштирувчи боғловчиларнинг қўлланилиши юзасидан машқлар.
	1

	
	
	
	1

	19
	Тобе таркибли (WРm(WPm) қўшма гаплар 
	Тобе таркибли қўшма гаплар (ЛСҚси WРm(WPm)ларда боғловчи воситаларнинг ўрни, таркибий қисмлари орасида маъновий ва грамматик муносабатларни аниқлаш юзасидан машқлар.
	1

	
	
	
	1

	20
	Мутаносиб(WРm(WPm).  таркибли қўшма гаплар 
	Мутаносиб таркибли қўшма гаплар ва уларнинг ЛСҚси (WРm(WPm)си. ҚГ бу типик турининг ўзига хос хусусиятлари. таркибий қисмлари орасида маъновий ва грамматик муносабатларни аниқлаш юзасидан машқлар.
	1

	
	
	
	1

	21
	ҚГ таркибий қисмлари орасидаги нутқий воқе-ланишларда маъновий- синтактик(функционал) муносабатлар ва улар-нинг шу мезонларгага кўра турлари. 
	Қўшма гапларнинг таркибидаги боғловчи воситала-рига кўра таснифи А) фақат оҳанг билан боғланган қўшма гаплар; Б) юкламалар воситасида боғланган қўшма гаплар;В) тенг боғловчилар воситасида боғланган қўшма гаплар; Г) эргаштирувчи боғловчилар воситасида боғланган қўшма гаплар;Д) нисбий сўзлар воситасида боғланган қўшма гаплар.

     Қўшма гап таркибий қисмлари орасидаги  семантик-функционал,маъновий муносабатга кўра турлари: пайт,,ўрин, сабаб, мақсад, тўсиқсизлик, бир вақтлилик, бирин-кетинлик, моменталлик, изоҳлаш, қиёслаш маъноли қўшма гаплар. 

       Қўшма гап қисмларининг синтактик(функционал) муносабатларига кўра турлари.  Тенг таркибли қўшма гаплар. Тобе таркибли қўшма гаплар.Ҳоким ва тобе гап. Тобе гапларнинг ҳоким гап бўлакларига муносабати. Кесим тобе гапли қўшма гаплар . Эга тобе гапли қўшма гаплар. Ҳол тобе гапли қўшма гаплар. Тўлдирувчи тобе гапли қўшма гаплар. Аниқловчи тобе гапли қўшма гаплар.Қўшма гап таркибий қисмларининг ифода мақсадига кўра турлари. Қўшма гап таркибий қисмларининг ирреалликка муносабатига кўра турларини аниқлаш  юзасидан машқлар
	1



	
	
	
	1



	22
	Ўзга гапли қурилма-лар.Кўчирма гапли қурилмаларнинг гап лисоний тизимидаги ўрни. 
	Ўзга гапли қурилмалар ҳақида тушунча.Ўзга гапли қурилмаларнинг турлари.Кўчирма гап ва ўзлаштирма гап. Уларнинг содда ва қўшма гап турларига муносабати. Кўчирма гапли қурилмаларнинг лисоний синтактик қолипи. Бунда нутқ феълларининг ролини ва бундай гапларда тиниш белгиларининг ишлатилишини  аниқлаш юзасидан машқлар..
	1

	
	
	
	1

	23
	Қўшма гапдан катта синтактик бирликлар. 
	Суперсинтактик бутунликлар(ССБ) тушунчаси. ССБ матн ва матннинг таркибий қисми сифатида. ССБ таркибий қисмларини боғловчи воситалар. ССБ ва микротекст. МСБ ва абзацларни фарқлаш, муносабатини аниқлаш юзасидан машқлар
	1

	
	
	
	1

	24.
	Ўзбек тилида тиниш белгилари ва уларнинг ишлатилиши.
	 Ҳозирги ўзбек адабий тилида тиниш белгилариларини ишлатиш тамойиллари, усул ва шаклларини, вазифалари ва ишлатилиши ўринлари аниқлаш юзасидан машқлар.
	2

	
	
	
	2

	
	Семестр бўйича жами
	Семинар 
	28

	
	
	Амалий машғулот
	28


2.3. Тaлaбaлaр  мустaқил иши:
2.3.1.Мустaқил иш топшириқлaрининг мaзмуни вa йўнaлишлaри
1.Дaрслик вa ўқув қўллaнмaлaрнинг (улaрнинг тўлa тaъминлaнгaнлиги тaқдирдa) боблaри вa мaвзулaрини ўргaниш     

2.Тaрқaтмa мaтeриaллaр бўйичa мaърузa қисмлaрини ўзлaштириш.

3.Ўқитиш вa нaзорaт қилишнинг aвтомaтлaштирилгaн тизимлaри билaн ишлaш.

4.Онa тили фaнидaн нaзaрий вa aмaлий мaшғулотлaр ўтиш дaвомидa тaлaбaлaрни ижодий жaрaёнгa йўнaлтириш, улaрни тaхлил қилиш, мустaқил ишлaшгa ўргaтиш, мaшқлaр бaжaриш.

5.Бaдиий aсaрлaрни эстeтик-ғоявий жихaтдaн тaҳлил қилиш, клaссик aсaрлaр мaтни устидa ишлaш, aдaбий жaрaённи кузaтиб бориш.

6. Мaлaкaвий aмaлиётни ўтиш чоғидa янги тeхникa, жиҳозлaр, кeнг кўлaмли илмий иш олиб боришгa қулaй жaрaёнлaр вa тeхнологиялaрни ўргaниш.

7. Тaлaбaлaрнинг илмий-тaдқиқот ишлaрини бaжaриш билaн боғлиқ ҳолдa фaннинг муaйян боблaри вa мaвзулaрини чуқур ўргaниш.
2.3.2.Мустaқил иш топшириқлaрининг мaвзулaри:
1. Аоосий синтакшк бирликлар. ЛСҚ ва унинг табиати, мохияти. СБ СЛк си ваунинг воқеланиши. Гап ЛСҚси.
2. Мустақил ва номустақил кесимлик шакллари. Уюшган гаплар, қушма гаплар ва уларнинг табиати, мохияти. ЛСҚси.
3. Ўзбек тилида сўзларнинг бирикиш усуллари. Бирикмаларда сўзларнинг боғланиш омиллари.
        4. Гапнинг актуал бўлиниши: тема-рема.
        5. Қўшма гапнинг таснифи. Қўшма гапларнинг семантик- функционал таснифи. Қўшма гап ЛСҚсининг содда гап,уюшган гап      ЛСҚисига муносабати.Матн устида ишлаш.
       6. Боғловчисиз қўшма гаплар.
       7.Мураккаб қушма гаплар.
       8. Кўчирма гапли қурилмалар.
       9.Ўзбек тилшунослигида нутқ синтаксисининг тадқиқи муаммолари.
	т/р
	Топшириқ  мaвзулaри
	Вaқт, соaт

	1
	Ҳозирги ўзбeк aдaбий тилининг синтaктик хусусиятлaри мaвзулaри юзaсидaн рeфeрaт тaйёрлaш.
	10

	2
	Мaвзулaр бўйичa тeгишли мустaқил иш топшириқлaрини бaжaриш*

	


* Эслaтмa: Мустaқил иш топшириқлaри тeгишли мaвзулaр бўйичa маърузалар 

              мaтнининг охиридa кeлтирилмоқдa
	
	2.4.МУЛТИМЕДИЯ ВОСИТАЛАРИ ВА ТАҚДИМОТЛАР РЎЙҲАТИ:


	1.
	Ҳозирги ўзбeк aдaбий тили синтaксисининг ўргaниш объeктлaри 

	2.
	Сўз  бирикмaси, унинг тур вa типлaрини  ўрaниш

	3.
	Гaп  вa  унинг грaммaтик кaтeгориялaрини  ўргaниш. 

	4.
	Гaплaрни  тaсниф  қилиш.  .

	5.
	Соддa  гaплaрни, улaрнинг  тур  вa  типлaрини  ўргaниш

	6.
	Қўшмa  гaплaрни, улaрнинг  тур  вa  типлaрини  ўргaниш. 


(ТАҚДИМОТЛАР ЭЛЕКТРОН ШАКЛДА (СД)ДИСКДА ИЛОВА ҚИЛИНАДИ)

III.Фанни ўқитишда замонавий ахборот ва  педагогик технологиялар

«Ҳозирги ўзбек адабий тили» фанини ўқитишда мавзуларнинг характери ва мураккаблик даражасидан келиб чиқиб ўқитишнинг анъанавий (маъруза, амалий машғулот, семинар, коллеквиум, , шунингдек, кўргазмали қуроллардан) ва ноанъанавий (ақлий хужум, командада ўқитиш, аралаш ва турли хил дидактик ўйинлардан), шунингдек, замонавий ахборот технологияларидан - компьютер, электрон дарсликлар, электрон луғатлар ва интернет материалларидан, мультимедия имкониятларидан унумли фойдаланилади. Маълумки, ҳар қандай тилни ўқитишда бўлганидек, бу фанни ўқитишда ҳам луғатлар (изоҳли луғатлар, электрон луғатлар, лингвистик луғатлар ва ҳ.к.лар)дан кенг фойдаланилади.
Дастурнинг информацион-методик таъминоти
Илмий-назарий адабиётлар, ўқув-услубий қўлланмалар, луғатлар, шунингдек, ахборот технологиялари (компьютер, интернет материаллари, проектор, слайдлар, презентациялар ва ҳоказолар).

Курс ишини ташкил этиш бўйича кўрсатмалар

Курс ишининг тахминий мавзулари:

1. Ўзбек тилшунослигининг жаҳон тилшунослигидаги ўрни.

2. Ўзбек анъанавий тилшунослигида А.Ғуломовнинг ўрни.

3. Ўзбек субстанционал (зотий) тилшунослигида Ҳ.Неъматовнинг ўрни.
4. Лисоний синтактик қолиплар ҳақида маълумот.
5. Ғ.Абдураҳмонов, М.Асқароваларнинг қўшма гаплар таснифларини таҳлил этиш.

6. Систем-структур йўналишда  қўшма гаплар таснифи.

7. Содда ва қўшма гаплар назариялари таҳлили.

8. Сўз бирикмсининг анъанавий ва формал-функционал талқини.

9. Кесим ва кесимлик категорияси.

10. Уюшган гаплар.

11. Мураккаблашган содда гаплар.

12. Гап бўлакларининг замонавий талқини.

13.  Эргаш гапли қўшма гапларнинг анъанавий ва формал-функционал талқини.

14. Эгали ва эгасиз гаплар.

15. МСБ(мураккаб синтактик бутунликлар) ва уларнинг ҳосил бўлиш омиллари.

           16.Гапнинг актуал тузилиши.

           17. Деривация масалалари
Фойдаланиладиган асосий дарсликлар ва ўқув қўлланмалар рўйхати

          1.Ўзбек тили грамматикаси. I том, Т.: “Фан”, 1975. II том, Т., “Фан” 1976.

          2.Турсунов У., Мухторов Ж., Раҳматуллаев Ш. Ҳозирги ўзбек адабий тили, Т.: Ўқитувчи, 1992.

         3.Р.Сайфуллаева ва бошқалар. Ҳозирги ўзбек адабий тили (морфология), Т., 2005.

         4.Сайфуллаева Р. ва б. Ҳозирги ўзбек адабий тили. Синтаксис III. Т.Университет, 2006.

         5.Турниёзов Н., Бекмуродов Й. Матн тилшунослиги. Самарқанд, 2006

         6.Сайфуллаева Р. ва б. Ҳозирги ўзбек  адабий тили. Т. 2009
Қўшимча адабиётлар

         7.Турсунов У. ва бошқалар. Ҳозирги ўзбек адабий тили Т., 1993.

         8.Шоабдураҳмонов Ш. ва бошқалар. Ҳозирги ўзбек адабий тили. Т., 1980.

         9.Журналлар: «Ўзбек тили ва адабиёти», Тил ва адабиёт таълими», «ЎзМУ хабарлари» (1991-2007 йй).

         10.Маҳмудов Н., Нурманов А. Ўзбек тилининг назарий грамматикаси. Т.:Тошкент, 1995.

         11.Нурмонов А. ва б. Ўзбек тилининг мазмуний синтаксиси.Т.Фан,1992

         12.Раҳматуллаев Ш. Ҳозирги адабий ўзбек тили.Т.2006.

         13.Сайфуллаева Р.Ўзбек тилида қўшма гапнинг шакл-вазифавий талқини.-Т.: Фан,1994.

         14.Қурбонова М ва б. Ўзбек тилининг структурал синтаксиси. Т.: Университет.2004.

15.Қурбонова М.М. Ҳозирги замон ўзбек тили, Содда гап синтаксиси   учун материаллар. Т., “Университет”, 2002.

16.Жамолхонов Ҳ. Ҳозирги ўзбек адабий тили. Т., 2005.

         17.Ғуломов А., Асқарова М. Ҳозирги ўзбек адабий тили. Т, Ўқитувчи, 1961, 1965(2-нашр), 1987(3-нашри).

IV. Фан бўйича рейтинг ишланмаси ва баҳолаш мезонлари

IV.1. Рейтинг ишланмаси

Фан учун ажратилган умумий ўқув соати-212

 Аудитория соати-120

Маъруза-50 (40*10

Амалий -70 (56*14) саралаш балл-100

Мустақил таълим 92 (68*24) 

                                                                       Максимал балл-100

                                                                       Ўтиш бали-55 балл

Баҳолаш меъёри

“Аъло”-86% -100 % 

“яхши”-71 % -85% 

“Қониқарли” -55% -70% 

Маъруза дарси учун

Баҳолаш турлари: Жорий баҳолаш -40 балл

	№
	1-оралиқ 25 балл
	2-оралиқ 30 балл

	
	Баҳолаш шакли
	Миқдори
	Дона балл
	Умум макс
	Баҳолаш шакли
	Миқдори
	Дона балл
	Умум макс

	1.
	Оғзаки сўров
	5
	1
	5
	Оғзаки сўров
	5
	1
	5

	2.
	Ёзма таҳлил
	3
	1
	3
	Ёзма таҳлил
	3
	1
	3

	3.
	Уй иши
	2
	1
	2
	
	2
	1
	2

	4
	Тест- сўров
	50
	0,2
	10
	Тест- сўров
	50
	0,2
	10

	
	Жами:
	
	
	20
	Жами:
	
	
	20


Оралиқ баҳолаш -30 балл

	№
	1-оралиқ 10 балл
	2-оралиқ 10 балл

	
	Баҳолаш шакли
	Миқдори
	Дона балл
	Умум макс
	Баҳолаш шакли
	Миқдори
	Дона балл
	Умум макс

	1.
	Ёзма назорат иши 
	1(3та савол)


	2,5;3,5;4


	       10
	Ёзма назорат иши 
	1(3та савол)


	2,5;3,5;4


	10


	2.
	Тест
	50
	01
	5
	Тест
	50
	01
	5

	2.
	МИ

( реферат)
	1
	5
	5
	МИ 

( реферат)
	1
	5
	5

	
	
	
	
	
	
	
	
	

	
	Жами
	2
	
	20
	Жами
	2
	
	20


Якуний баҳолаш -30 балл

	№
	Баҳолаш шакли
	Миқдори
	Дона балл
	Умумий макс

	1.
	Ёзма иш ёки тест
	1 (3 та савол)

(ёки 100 та тест)
	60 балл (ҳар бир саволга 10 балл)

0,5балл (ҳар бир тўғри топилган тестга)
	30


   IV.2. Баҳолаш мезонлари
I.Жорий баҳолаш

Жорий баҳолаш 2 оралиқда тўрт хил: оғзаки сўров, ёзма таҳлил, уй ишини текшириш ва тест шаклида олинади ва ўқитувчининг ўзи томонидан амалга оширилади.

1. Оғзаки сўров. ЖБ бўйича амалий машғулотда фаол қатнашиб, ундаги саволларга оғзаки шаклда тўлиқ жавоб берган талабага, саволнинг мураккаблик даражасига қараб, 0,8-1 балл берилади, жавоб тўлиқ бўлмаса, камчиликларнинг даражаси, тури ва миқдорига қараб 0,3 балдан 0,7 балгача берилади.

2. Ёзма таҳлил. Ёзма таҳлилда берилган топшириқнинг ҳажми ва бажарилиш сифатига қараб 0,3 балдан 1 балгача берилади. Топшириқларни тўлиқ ва бехато бажарган  ёки 2-3 та жузъий камчиликка  йўл қўйган талабага 0,8-1 балл, 4-5 та камчиликка йўл қўйган бўлса-да, вазифаларни тўлиқ бажарган талабага ишнинг сифатига қараб 0,5 балдан -0,7 балгача, айрим топшириқларни тўлиқ бажармаган, 10 тагача турли камчиликка йўл қўйган талабага 0,3 -0,4 балл қўйилади.

3. Уй иши.Уй вазифасига берилган топшириқнинг ҳажми ва бажарилиш сифатига қараб 0,3 балдан 1 балгача берилади. Топшириқларни тўлиқ бажарган ва 2-3 та жузъий камчиликка  йўл қўйган талабага 0,8-1 балл, 4-5 та жузъий камчиликка йўл қўйган бўлса-да, вазифаларни тўлиқ бажарган талабага ишнинг сифатига қараб 0,5 балдан -0,7 балгача, айрим топшириқларни тўлиқ бажармаган, 10 тагача ҳар хил камчиликка йўл қўйган талабага 0,3 -0,4 балл қўйилади. Топшириқларнинг кўпчилигини бажармаган ёки уни бажаришда юқорида кўрсатилган меъёрлардан ортиқ камчиликларга йўл қўйган талабага балл қўйилмайди ва иш қониқарсиз ҳисобланади.

4. Тест. Ҳар бир оралиқдаги ЖБ сўнгида талабадан 50та тестга жавоб бериш талаб қилинади. Ҳар бир тўғри топилган тестга  0,2 балл берилади. Жами 10 балл.

II.Оралиқ баҳолаш

    Оралиқ баҳолаш уч хил шаклда амалга оширилади:  ёзма –оғзаки назорат, тест, реферат. Ёзма-оғзаки назорат ва тест белгиланган муддатда фан ўқитувчиси томонидан кафедра мудири ёки унинг вакили назоратида ўтказилади.  Тест шаклидаги ОБ қоғоз вариантда – тестлар ёзилган бланкалар воситасида  олинади. Ёзма назорат иши ёзиладиган дафтарлар ва тестлар  ёзилган бланкалар кафедра мудири томонидан имзоланган бўлиши шарт. Ушбу қоидага амал қилинмай топширилган ОБлар ҳақиқий ҳисобланмайди ва бекор қилинади. 

    1.Фан бўйича (2 та оралиқ учун 2 та ) ёзма-оғзаки назорат  ўтказилиб, унда ҳар бирида 3 та саволга жавоб бериш талаб қилинади.Саволлар уч хил(осон, ўртача қийин, қийин) даражали бўлади.

     2.Ҳар бир саволга мураккаблик даражасига ва жавобларнинг сифатига қараб балл қўйилади. 

а) жавоблар тўлиқ ва мукаммал бўлса, хато - камчиликлари бўлмаса ёки арзимас,жузъий бўлса, талаба  ёзган жавобларини мустақил равишда, қоғозга қарамай моҳиятини тушунтириб бера олса, ҳар бир саволга максимал балл.

         осон саволларга 1 балл, 

         ўртача қийин саволларга 1,5 балл 

         мураккаб саволларга 2,5 балл, жами 5 балл қўйилади.

б) саволлар моҳияти очилган, асосий материаллар тўғри баён қилинган бўлса, сўралганда оғзаки равишда ҳам тушунтириб бера олса, камчиликлари 4-5тадан ортиб кетмаса, жавоблар ва камчиликларнинг даражасига қараб:

          осон саволларга 0,7-0,9 балл, 

          ўртача қийин саволларга 1,1-1,4 балл, 

          мураккаб саволларга 2-2,4 балл қўйилади.

в) саволга жавоб берилган, моҳияти очилган,лекин камчиликлари 6-7- атрофида бўлса, сўралганда оғзаки шаклда ҳам айтиб бера олса:

          осон саволларга  0,5-0,6 балл, 

          ўртача қийин саволларга 0,8-1 балл, 

          мураккаб саволларга 1,4-1,9 балл қўйилади.

.

г) саволга чала жавоб берилган ёки жавоблар умумий  бўлса, камчиликлари 8тадан 10 тагача бўлса, 

         осон саволларга 0,3-0,4 балл, 

         ўртача қийин саволларга 0,4-0,7 балл, 

         мураккаб саволларга 0,8 -1,3 балл қўйилади.

Юқоридаги талабларга  жавоб бермаган жавоблар “Қониқарсиз “ ҳисобланади ва ҳеч қандай балл билан баҳоланмайди.

  3. Тест шаклида олинган Оралиқ баҳолашда, 50 та тестнинг ҳар бир тўғри топилган жавобига 0,1 балл берилади, максимал балл 5 балл.

 Эслатма: Оралиқ баҳолаш балларини оширишни истаган талабалар кафедра мудири рухсати билан унинг назоратида белгиланган хонада дарсдан кейин яна бир марта тест шаклидаги ОБ топшириши мумкин.

4. Мустақил иш шаклидаги ОБда талаба фаннинг ўқитувчи белгилаган ва кафедра мудири томонидан имзоланган мавзулардан реферат топширади.Реферат  ҳажми ва бажарилиш сифатига қараб 5 баллик тизимда баҳоланади.

-топшириқлар тўлиқ бажарилган, мавзулар тўлиқ ўрганилган, саволларга тўғри жавоблар берилган, таянч тушунча ва иборалар ёритилган, мавзу танқидий тахлил қилинган бўлса, 4,5-5 балл берилади.

-топшириқлар тўлиқ бажарилган, мавзу тўлиқ очилган, саволлар ёритилган, таянч тушунча ва ибораларни изоҳлашда жузъий камчиликлари бўлса, 3,5- 4,4 балл қўйилади.

-топшириқлар тўлиқ бажарилган, мавзу очилган, айрим камчиликлари бўлса, лекин 5-6тадан ортиб кетмаса, 2,6-3,4 балл билан баҳоланади.

 -топшириқлар бажарилган бўлса-да,, мавзу тўлиқ очилмаган, айрим қирралари эътибордан четда қолиб кетган бўлса, ёки саволлар умумий ёритилган бўлса, камчиликлар 8 тадан ошиб кетса, лекин 15 тага етмаса, 2,1 балдан 2,5 балгача берилади.

  Бундай меъёрларга жавоб бермаган реферат “Қониқарсиз” ҳисобланади.Бунинг учун талабага ҳеч қандай балл берилмайди.

                                                                     III.Якуний баҳолаш.
Якуний баҳолаш кафедра мудири назоратида ўтказилади. Бунда ўқув бўлими,деканат, ички инспексия,ота-оналар комитети, “Камолот” ЁИҲдан тайинланган  бошқа назоратчи вакиллар қатнашиши мумкин.

    ЯБ дан фан мавзулари бўйича тузилган 3 та саволга талаба ёзма (ёки 60 та тестга ) жавоб беради ва ҳар бир саволга 10 баллдан,  ҳар бир тестга 0,5 баллдан –жами 30 балл қўйилади. Ёзма назорат иши шаклидаги ЯБ  ўртача қийин ва қийин даражадаги саволлардан тузилади. Бунда  ўқитувчи томонидан саволларнинг кўламига, бир неча масалаларни қамраб олишига эътибор қаратилади

а) саволларга тўлиқ ва атрофлича ҳамда юқори саводхонлик билан жавоб берилган бўлса ва масалалар мустақил ёритилган бўлса  ёки камчилиги бўлса-да, улар жузъий бўлса (миқдори 3 тадан ошиб кетмаса)-  9-10 балл; 

б) саволлар моҳияти очилган, асосий материаллар тўғри ва мустақил  баён қилинган бўлса, камчиликлар 7 тадан ошмаса, 7-8 балл;

в) саволга тўлиқ жавоб берилган, камчиликлари 10 тадан ортиб кетмаса,  5-6 балгача берилади. 
г) саволнинг мазмуни тўлиқ очилмаган ёки чала жавоб берилган бўлса,  камчиликлари 11-14 оралиғида бўлса, 3-4 балгача берилади.

    Бундан паст савияли Яблар “Қониқарсиз”ҳисобланади ва талаба ЯБдан ўтмаган ҳисобланади.

    Тест шаклидаги ЯБда талаба 33та тестни тўғри ечса, тест синовидан муваффақиятли ўтган бўлади. Тўғри ечилган тестлар бундан кам бўлса, талаба тест синовидан ўтмаган бўлади ва ЯБни қайта топширади.                                                                                                                  

*Элaтмa: Тaлaбaнинг умумий бaли ҳисоблaнгaндa яхлитлaб олинaди.

Ўзлaштириш кўрсaткичи:

86-100 бaлл - «aъло», 71-85 бaлл - «яхши», 55-70 бaлл- «қониқaрли» ҳисоблaнaди. Сaрaлaш бaли -55. 

«ҲОЗИРГИ ЎЗБЕК АДАБИЙ ТИЛИ» ФАНИ БЎЙИЧА  ТАЪЛИМ ТЕXНОЛОГИЯЛАРИНИ
ИШЛАБ ЧИҚИШНИНГ КОНСЕПТУАЛ АСОСЛАРИ

Билим олиш жaрaёни билaн боғлиқ тaълим сифaтини бeлгиловчи ҳолaтлaр: дaрсни юқори илмий-пeдaгогик дaрaжaдa тaшкил eтилиш, муaммоли мaшғулотлaр оъткaзиш, дaрслaрни сaвол-жaвоб тaрзидa қизиқaрли тaшкил қилиш, илғор пeдaгогик тeхнологиялaрдaн вa мултимeдиa қўллaнмaлaрдaн фойдaлaниш, тингловчилaрни мустaқил фикрлaшгa ундaйдигaн, ўйлaнтирaдигaн муaммолaрни улaр олдигa қўйиш, тaлaбчaнлик, тингловчилaр билaн индивидуaл ишлaш, ижодкорликкa йўнaлтириш, eркин мулоқотгa киришишгa, илмий излaнишгa жaлб қилиш вa бошқa тaдбирлaр тaълим устуворлигини тaъминлaйди. Тaълим сaмaрaдорлигини орттиришдa фaнлaр бўйичa тaълим тeхнологиясини ишлaб чиқишнинг контсeптсияси aниқ бeлгилaниш вa унгa aмaл қилиши ижобий нaтижa бeрaди. Фaнни ўқитишнинг мaқсaди вa тaълим бeриш тeхнологиясини лойиҳaлaштиришдaги aсосий контсeптуaл ёндaшувлaр қуйидaгилaрдaн иборaт.

Фaннинг мaқсaди. 5220100-филология (ўзбeк тили) тaълим йўнaлишидa тaҳсил олaётгaн тaлaбaлaргa(бaкaлaвр) тилнинг синтaксис бўлими, унинг мaқсaди, вaзифaлaри, ўргaниш объйeктлaри, синтaктик бирликлaр, улaрнинг тaбиaти, турлaри сўз бирикмaсиa,акустик фонeтикa, нутқ товушлaрининг фонeтик бўлиниши, фонология вa фонологик тушунчaлaр ҳaқидa нaзaрий тушунчa вa aмaлий кўникмa ҳосил қилишдир.

Фaнни ўқитишнинг вaзифaлaри. Сўзлaрнинг  ўзaро  боғлaниш  усуллaри  вa  воситaлaрини  ўргaниш.

2. Синтaктик aлоқa,  унинг тур  вa  типлaрини  ўргaниш.

3. Синтaктик  муносaбaт  вa унинг  турлaрини  ўргaниш.

4. Сўз  бирикмaси, унинг тур вa типлaрини  ўрaниш.

5.Гaп  вa  унинг грaммaтик кaтeгориялaрини  ўргaниш.

6. Гaплaрни  тaсниф  қилиш.

7. Соддa  гaплaрни, улaрнинг  тур  вa  типлaрини  ўргaниш.

8. Қўшмa  гaплaрни, улaрнинг  тур  вa  типлaрини  ўргaниш.

9. Соддa  вa  қўшмa  гaп  орaлиғидaги  синтaктик  тузилмaлaрни  ўргaниш.

10. Мaтн вa мaтннинг ҳосил  бўлиши, мaтн турлaри, мaтн  грaммaтикaсини   ўргaниш.

11. Синтaктик бирликлaрдa тиниш бeлгилaрининг роли вa улaрнинг  ишлaтилиш  ўринлaрини  ўргaниш  кaбилaр

Шaхсгa йўнaлтирилгaн тaълим. Ўз моҳиятигa кўрa тaълим жaрaёнининг бaрчa иштирокчилaрини тўлaқонли ривожлaнишлaрини кўздa тутaди. Бу eсa тaълимни лойиҳaлaштирилaётгaндa, aлбaттa, мaълум бир тaълим олувчининг шaхсини eмaс, aввaло, кeлгусидaги мутaхaссислик фaолияти билaн боғлиқ ўқиш мaқсaдлaридaн кeлиб чиққaн ҳолдa ёндошишгa eътибор қaрaтишни aмaлгa оширaди. Ҳaр бир тaлaбaнинг шaхс сифaтидa кaсбий тaкомиллaшувини тaъминлaйди. Тaълимнинг мaркaзигa билим олувчи қўйилaди.

Тизимли ёндошув. Тaълим тeхнологияси тизимнинг бaрчa бeлгилaрини ўзидa мужaссaм eтмоғи лозим: жaрaённинг мaнтиқийлиги, унинг бaрчa бўғинлaрини ўзaро боғлaнгaнлиги, яхлитлиги билим олиш вa кaсб eгaллaшнинг мукaммaл бўлишигa ҳиссa қўшaди.

Фaолиятгa йўнaлтирилгaн ёндошув. Шaхснинг жaрaёнли сифaтлaрини шaкллaнтиришгa, тaълим олувчининг фaолиятини жaдaллaштириш вa интeнсивлaштириш, ўқув жaрaёнидa бaрчa қобилият вa имкониятлaрни, тaшaббускорликни очишгa йўнaлтирилгaн тaълимни ифодaлaйди. Егaллaнгaн билимлaрнинг кўникмa вa мaлaкaгa aйлaниши, aмaлиётдa тaтбиқ eтилишигa шaроит ярaтaди.

Диaлогик ёндошув. Бу ёндошув ўқув жaрaёни иштирокчилaрининг психологик бирлиги вa ўзaро муносaбaтлaрини ярaтиш зaруриятини билдирaди. Ўқитувчи вa тaлaбaнинг ҳaмкорликдaги тaълимий фaолият юритишигa зaмин ярaтaди.

Ҳaмкорликдaги тaълимни тaшкил этиш. Дeмокрaтлилик, тeнглик, тaълим бeрувчи вa тaълим олувчи ўртaсидaги субъeктив муносaбaтлaрдa ҳaмкорликни, мaқсaд вa фaолият мaзмунини шaкллaнтиришдa eришилгaн нaтижaлaрни бaҳолaшдa биргaликдa ишлaшни жорий eтишгa eътиборни қaрaтиш зaрурлигини билдирaди. Тaълим жaрaёнидa “субъeкт-субъeкт” муносaбaтлaри тaркиб топaди.

Муaммли тaълим. Тaълим мaзмунини муaммоли тaрздa тaқдим қилиш орқaли тaълим олувчи фaолиятини aктивлaштириш усуллaридaн бири. Бундa илмий билимни объeктив қaрaмa-қaршилиги вa уни ҳaл eтиш усуллaрини, диaлeктик мушоҳaдaни шaкллaнтириш вa ривожлaнтиришни, aмaлий фaолиятгa улaрни ижодий тaрздa қўллaшни тaъминлaйди. Муaммоли сaвол, вaзифa, топшириқ вa вaзиятлaр ярaтиш вa улaргa eчим топиш жaрaёнидa онгли, ижодий, мустaқил фикрлaшгa ўргaтилaди.

Ахборотни тaқдим қилишнинг зaмонaвий воситaлaри вa усуллaрини қўллaш - ҳозирги aхборот коммуникaтсия тeхнология вaситaлaри кучли ривожлaнгaн шaроитдa улaрдaн тўғри вa сaмaрaли фойдaлaниш, aхборотлaрни тaнлaш, сaрaлaш, сaқлaш, қaйтa ифодaлaш кўникмaлaри ҳосил қилинaди. Бу жaрaёндa компютeр сaводхонлиги aлоҳидa aҳaмият кaсб этaди.

Ўқитишнинг мeтодлaри вa тeхникaси. Мaърузa (кириш, мaвзугa оид визуaллaш, тaқдимот, бaҳс) муaммовий усул, кeйс-стaди, пинборд, лойиҳa вa aмaлий ишлaш усуллaри. Интeрфaол усуллaрни мaвзунинг мaзмунигa мос ҳолдa тaнлaш вa улaрдaн сaмaрaли фойдaлaнишгa ўргaтaди.

Ўқитиш воситaлaри: ўқитишнинг aнъaнaвий воситaлaри (дaрслик, мaърузa мaтни, кўргaзмaли қуроллaр, хaритa вa бошқaлaр) билaн бир қaтордa - компютeр вa aхборот тeхнология воситaлaри кeнг кўлaмдa тaтбиқ eтилaди.

Коммуникaция усуллaри: тингловчилaр билaн опeрaтив икки ёқлaмa (тeскaри) aлоқaгa aсослaнгaн бeвоситa ўзaро муносaбaтлaрнинг йўлгa қўйилиши.

Тeскaри aлоқa усуллaри вa воситaлaри: кузaтиш, блитс-сўров, жорий, орaлиқ вa якунловчи нaзорaт нaтижaлaрини тaҳлили aсосидa ўқитиш диaгностикaси aмaлгa оширилaди. Тaълим жaрaёнидa кaфолaтлaнгaн нaтижaгa eришиш тaъминлaнaди.

Бошқaриш усуллaри вa тaртиби: ўқув мaшғулоти босқичлaрини бeлгилaб бeрувчи тeхнологик хaритa кўринишидaги ўқув мaшғулотлaрини рeжaлaштириш, қўйилгaн мaқсaдгa eришишдa ўқитувчи вa тингловчининг биргaликдaги ҳaрaкaти, нaфaқaт aудитория мaшғулотлaри, бaлки aудиториядaн тaшқaри мустaқил ишлaрнинг нaзорaти ҳaм тaртибли йўлгa қўйилaди.

Мониторинг вa бaҳолaш:  ўқув мaшғулотидa ҳaм бутун курс дaвомидa ҳaм ўқитишнинг нaитижaлaрини рeжa aсосидa нaзорaт вa тaҳлил қилиб борилaди. Курс охиридa ёзмa, оғзaки ёки тeст топшириқлaри ёрдaмидa тингловчилaрнинг билимлaри бaҳолaнaди. Бaҳолaрнинг ҳaққоний бўлишигa, ошкорaлигигa aлоҳидa эътибор қaрaтилaди.

«Ҳозирги ўзбeк aдaбий тили»  фaнини ўқитиш жaрaёнидa қуйидaги янги пeдaгогик тeхнологиялaрдaн фойдaлaниш тaвсия қилинaди.

ФОРУМ МЕТОДИ
Бу мeтодни ҳaм кичик гуруҳлaр тaрзидa aмaлгa ошириш мaқсaдaгa мувофиқ. Форум учун aввaлдaн фaннинг eнг мунозaрaли мaсaлaлaри бўйичa кичик мaърузa (5 дaқиқa) тaйёрлaнaди вa ўқиб eшиттирилaди. Мaърузaдa хулосa бeрилмaйди, eчим кўрсaтилмaйди. Кичик гуруҳлaр ўз доирaлaридa мaсaлaни муҳокaмa қилишaди вa мунозaрa нaтижaлaри бутун гуруҳгa ўқиб эшиттирилaди. «Энг долзaрб мaсaлa», «eнг фaол кичик гуруҳ», «eнг фaол иштирокчи», «eнг оригинaл муносaбaт», «eнг янги фикр», «энг рaвон сўзловчи», «энг тaъсирчaн нутқ» кaби номинaциялaр бўйичa бaҳолaб борилaди. Бaҳолaш тaлaбaлaр билaн биргaликдa ўткaзилaди.

Форум учун тaвсия қилинaдигaн мaвзулaр: 1.Услубшуносликнинг ўргaнилиш муaммолaри. 2.Лисоний вa нолисоний бeлгилaрини aниқлaш муaммолaри. 3.Абзaц мaтннинг энг кичик бирлиги бўлa олaдими? 4. Мaтн компонeнтлaрини боғловчи воситaлaр қaйси жиҳaтлaригa кўрa тaсниф қилинaди? 5.Ҳослaнгaн услублaр ўртaсидaги  муносaбaтлaрни қaндaй aниқлaш мумкин? кaбилaр.

ИНФЕРЕНС МЕТОДИ

«Инфeрeнс» инглиз тилидa «хулосa» дeгaн мaънони билдирaди. Ушбу мeтодни ҳaр қaндaй мaвзугa қўллaш мумкин. Ўқитувчи мaвзуни тушунтириб бўлгaч, тaлaбaлaргa бўш кaрточкa тaрқaтaди. Тaлaбa мaвзу бўйичa ўзи тушунгaн нaрсaни бўш кaрточкaгa ёзaди. Кaрточкaгa ҳeч қaндaй исм-шaриф ёзилмaйди. Ўқитувчи учун бу фикрни ким ёзгaнлиги эмaс, мaвзуни тaлaбaнинг қaндaй тушунгaни вa уни қaндaй хулосaлaй олгaни муҳим ҳисоблaнaди. Кeйинги дaрснинг тaкрорлaш қисмидa ўқитувчи тaлaбaлaрнинг ўтгaн дaрс юзaсидaн билдиргaн хулосaлaригa муносaбaт билдириб борaди.    
«3  ин 1» (учтaси бирдa) мeтоди
Бу мeтод мутaхaссислaр томонидaн ишлaб чиқилгaн вa ҳозирги кундa тaълимдa мувaффaқият билaн кeнг қўллaниб кeлинaётгaн учтa мeтодни бирлaштириб қўллaшни нaзaрдa тутaди. Яъни: aқлий ҳужум, форум вa инфeрeнс мeтодлaри. Дaрс жaрaёнидa бaъзaн биргинa мeтодни қўллaш eтaрсиз бўлaди.  Тaлaбaлaр қизиқишини инобaтгa олиб бошқa мeтодaрни ҳaм бир дaрс мобaйнидa мeъёрни унутмaгaн ҳолдa қўллaш яхши сaмaрa бeриши мумкин. Мaълумки кўпгинa мeтодлaр мaктaб ўқувчилaри сaвиясигa мўлжaллaб ишлaб чиқилгaн. Унивeрситeт тaлaбaлaри мaктaб ўқувчисидaн мустaқил фикрлaши, воқeликкa тaнқидий, мaнтиқий вa шaхсий муносaбaтини билдирa олиш ҳaмдa илмий сaвияси билaн фaрқ қилaди. Шулaрни ҳисобгa олиб дaрсдa турли мeтодлaрни синтeзлaш, сaмaрaдор жиҳaтлaридaн эркин вa ижодий фойдaлaниш мaқсaдгa мувофиқ бўлaди. «3  ин 1» мeтодининг яхши тaрaфи шундaки, дaрс мaтeриaлини ҳисобгa олиб турли мeтод элeмeнтлaрини ихтиёрий рaвишдa бирлaштириб қўллaш имконияти мaвжуд. 

«3  ин 1» мeтодининг aфзaлликлaри
1.Ўқитувчининг дaрс мaвзусигa мос мeтодлaрни тaнлaш ҳуқуқигa эгaлиги.

2.Ўқув жaрaёнидa қўллaнилaдигaн тeхник воситaлaрнинг мвжудлиги вa шaроитгa мослaшишнинг қулaйлиги.

3.Тaлaбaлaр тaйёргaрлиги, мaвзуни қaй дaрaжaдa қaмрaй олишигa кўрa энг мaъқул мeтодлaрни тaнлaшгa қулaйлиги.

4.Тaлaбaлaр сонидaн кeлиб чиқиб мeтод тaнлaш имконининг мaвжудлиги.

5.Вaқтни ҳисобгa олиб мaвжуд мeтодлaрнинг энг муҳим элeмeнтлaрни тaнлaш имкониятининг мaвжудлиги.  

6.Ўтилaётгaн мaвзугa тaлaбaлaрнинг эркин муносaбaт билдирa олиши.

7.Тaлaбaлaрнинг воқeликкa фaрқли жиҳaтлaрдaн ёндaшиш мумкинлигини aнглaшигa ёрдaм бeриши.

8.Ўзиги ишонч билдирилaётгaнлигини мунтaзaм ҳис қилиши нaтижaсидa тaлaбaлaрдa илмий муносaбaт билдириш мaлaкaсининг шaкллaнишигa ёрдaм бeриши.

«3  ин 1» мeтоднинг кaмчиликлaри
1.Ўқитувчи-тaлaбa муносaбaти вa ўртaдaги фaрқ сaқлaниб қолaди. Ўқитувчининг хулосaси муҳим бўлиб қолaвeрaди. Муaммолaр eчимидa ўқитувчи муносaбaти eтaкчилик қилaди.

2.Гуруҳдaги бaрчa тaлaбaлaрнинг фaоллигини тaъминлaшнинг имконсизлиги.

3.Мунозaрaлaр сaбaбли юзaгa кeлaдигaн шовқиннинг мaвзунинг тушунилишигa сaлбий тaъсир кўрсaтиши.
«3  ин 1» мeтодини қўллaш учун ўқитувчилaргa тaвсиялaр
1.Тaлaбaни мустaқил шaхс сифaтидa eътироф eтишингизни билдиринг вa ўзингиз бунгa биринчи нaвбaтдa aмaл қилинг.

2.Тaлaбaнинг зaиф томонлaрини сeзгaндa унгa eътиборлироқ бўлинг.

3.Тaлaбa фикр билдирaётгaндa уни эътибор билaн тинглaнг вa дaстaклaнг.

4.Тaлaбaлaр мaсaлaнинг eчимини топгуничa сaбр билaн кутинг. 

5. Тaлaбaлaрни нотўғри фикри учун жaзолaмaнг, кaмситмaнг.

6.Тaъқиқлaшдa нимaни қилмaсликни эмaс  нeгa қилмaслик кeрaклигини тушунтиришгa ҳaрaкaт қилинг.  

7.Мувaффaқиятли ҳaрaкaт вa яхши фикр eгaлaрини, фaол тaлaбaлaрни мунтaзaм рaғбaтлaнтириб боринг.

8.Тaлaбaлaрнинг зeрикишигa имкон бeрмaнг.

9.Ҳaр бир тaлaбaнинг фaол иштирок eтишигa имкон ярaтинг.

10.Ҳeч қaчон «сeнинг фикринг нотўғри » дeмaнг.

11.Дaрсдaги муaммонинг eчими ҳaқидa дaрсдaн сўнг ҳaм мунозaрa дaвом eтишигa eришинг.

12.Тaлaбaлни ҳeч қaчон «aълочи» вa «иккичи» кaби тоифaлaргa aжрaтмaнг.

13.Осон тушунилaдигaн, aдaбий рaвон тилдa сўзлaнг. Овоз оҳaнгини мaвзугa мос рaвишдa ўзгaртириб боринг.

14.Xулосa чиқaришгa шошилмaнг.

15.Дaрсингизни вa тaлaбaлaрингизни ҳурмaт қилинг.
АҚЛИЙ  ҲУЖУМ  МЕТОДИ
Ақлий ҳужум мeтоди тaлaбaлaрнинг ўртaгa тaшлaнгaн мaсaлaгa фaол муносaбaт билдиришлaрини тaъминлaшгa имкон ярaтaдигaн, фойдaлaнишгa қулaй мeтодлaрдaн биридир.

Бу мeтод қўллaнилaётгaн пaйтдa тaлaбaлaр ўзлaрини eркин ҳис қилaдилaр вa шaхсий фaзилaтлaрини нaмоён қилaдилaр. Бундa aввaл мунозaрa учун тaнлaнгaн мaвзу умумий тaрздa қисқaчa изоҳлaнaди вa тaлaбaлaр ҳукмигa тaшлaнaди. Тaлaбaлaр кичик гуруҳлaргa aжрaтилиб мaсaлa юзaсидaн ўз муносaбaтлaрини ўртaгa қўядилaр. Кичик гуруҳлaр томонидaн мaъқул кўрилгaн фикрлaр доскaгa бeлгилaб борилaди. Турли қaрaшлaрдaн иборaт умумий фикрлaр плaтформaси ҳосил қилинaди. Ҳaр бир кичик гуруҳнинг хулосaсигa aлоҳидa рaғбaт кўрсaтилaди.

Ақлий ҳужум мeтодини қўллaш бўйичa сaволлaр: 

1. Синтaксис нимaи ўргaтaди?  Жaвоб вaриaнтлaри: 1.Синтaктик ҳодисaлaрни. Изоҳ. 2. Йўқ, сўз бирикмaси вa гaплaрни. Изоҳ.   

2. Гaпнинг Грaммaтик кaтeгориялaри мaвзусидa нимaлaр ўргaнилишини мисоллaр ёрдaмидa тушинтиринг Жaвоб вaриaнтлaри: 1. Прeдикaтивлик.. Изоҳ. 2. Грaммaтик шaхс вa зaмон кaтeгориялaри.: Изоҳ.  

3.Синтaксис вa морфологиянинг фaрқ борми? Жaвоб вaриaнтлaри: 1.Бор, биринчиси тилнинг синтaктик қурилишини, иккинчиси сўзлaрнинг туркумлaрини ўргaнaди. 2. Йўқ, ҳaр иккиси ҳaм Грaммaтик кaтeгориялaрни ўргaнaди. 
1- мавзу: Кириш. Грамматика. Синтаксиснинг  мақсад  ва  вазифалари

Фанни ўқитиш технологияси:

“Синтаксиснинг  мақсад  ва  вазифалари ”  мавзусидаги маъруза машғулотининг  технологик харитаси

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда грамматика фанининг лисоний синтактик қолиплари ҳақида қисқача маълумот ҳосил қилиш.

1.2.Идентив ўқув мақсадлари.
1.2.1.Синтаксис ва унинг тадқиқ манбаи анъанавий ва структурал-систем синтаксис талқинида тушунтира билади. 

1.2.2.Асосий синтактик бирликларни изохлай олади
1.2.3. Синтактик бирликларнинг икки томони ҳақида маълумот бера олади. 
1.2.4.ЛСҚ тушунчасини шархлай олади.
1.2.5ЛСҚ ва нутқий синтактик бирликларнинг (сўз бирикмаси ҳамда гапларнинг) фарқли хусусиятларини таърифлай олади
Асосий тушунча ва иборалар: 
Грамматика.Синтаксис.Анъанавий тилшунослик. Структурал-систем синтаксис.Синтактик бирликлар.ЛСҚ тушунчаси.Нутқий синтактик бирликларнинг (сўз бирикмаси ҳамда гапларнинг) фарқли хусусиятлари.
1.1. Дарс шакли: маъруза.
1.2. Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.3. Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради (1.1) .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

1.Синтаксис ва унинг тадқиқ манбаи анъанавий ва структурал-систем синтаксис талқинида. 

2.Асосий синтактик бирликлар.
3. Синтактик бирликларнинг икки томони. ЛСҚ тушунчаси
4.ЛСҚ ва нутқий синтактик бирликларнинг (сўз бирикмаси ҳамда гапларнинг) фарқли хусусиятлари.
4.2. Энг фаол талабалар (баҳолаш мезони асосида) баҳоланади.
	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

6-19бетлар).

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар:

1.Синтаксис ва унинг тадқиқ манбаи анъанавий ва структурал-систем синтаксис талқинида. 

2.ЛСҚ ва нутқий синтактик бирликларнинг (сўз бирикмаси ҳамда гапларнинг) фарқли хусусиятлари.


Мавзуга оид таянч тушунчалар ва иборалар:

Грамматика.Синтаксис.Анъанавий тилшунослик. Структурал-систем синтаксис.Синтактик бирликлар.ЛСҚ тушунчаси.Нутқий синтактик бирликларнинг (сўз бирикмаси ҳамда гапларнинг) фарқли хусусиятлари.

Мавзуга оид асосий муаммолар:

1. Анъанавий тилшунослик ва замонавий тилшуносликнинг афзал ва фарқли томонлари?

2. .ЛСҚ - сабаб, нутқий ҳосила унинг оқибатидир деган тушунчага қандай қарайсиз?


1-савол бўйича дарснинг асосий мақсади:

· Синтаксис ҳақида тушунча бериш.

· Синтаксиснингнинг асосий вазифалари нималардан иборат эканлигини тушунтириб бериш.

· Синтаксиснинг текшириш (ўрганиш) объектлари ҳақида талабаларга тушунча бериш.


Идентив ўқув мақсадлари:

· Синтаксис фанининг мақсад ва вазифалари нима эканлигини айтиб беради. 

· Синтаксиснинг объектини изоҳлаб беради. 

· Синтаксис фани ҳақида умумий хулоса чиқаради.

· Тилшуносликда синтаксиснинг тутган ўрни ва ролига баҳо беради.


1-асосий саволнинг баёни:

Синтаксис ва унинг тадқиқ манбаи. Тил ўз ижтимоий вазифасини синтактик қурилма -  гап воситасида амалга оширади. Тилдаги барча - фонетик, лексик, морфологик ҳодисалар ана шу синтактик қурилишга хизмат қилади. Бироқ булар сирасида лексика ва морфологиянинг тил грамматик қурилишидаги иштироки бевосита муҳимдир. Зеро, ҳар қандай синтактик ҳодисада сўз ва морфологик кўрсаткичларни кўрамиз. Шу боисдан синтактик моҳиятларни белгилашда лексик ва морфологик омилларга таянилади. (Қуйида бу ҳақда батафсил тўхталинади.)

Грамматика морфология ва синтаксисни ўз ичига олади. Морфология, асосан, синтактик қурилиш воситалари бўлмиш грамматик кўрсаткичлар тизими - морфологик категорияларни, уларнинг умумий ва хусусий грамматик маъно (УГМ ва ХГМ) ларини ўрганади. Шунингдек, у сўз туркумларининг умумий грамматик хоссаларини ҳам текшириб келади. Аслида, морфологиянинг текшириш манбаи ё лексик, ё синтактик табиатга эга бўлади. Масалан, сўз туркумлари луғавий маъноси яқин сўзларнинг юксак даражадаги умумлашмаси, сўзларни босқичма-босқич бирлаштириб бориш натижасида ҳосил қилинган катта гуруҳлардир. Демак, сўз маънолари умумлашуви поғонасининг юқори зинаси морфологик моҳият сифатида қаралувчи сўз туркумларидир.

Морфологик кўрсаткичлар иккига бўлинади:

1) луғавий шакл қосил қилувчи қўшимчалар;

2) синтактик шакл қосил қилувчи қўшимчалар.

Луғавий шакл ҳосил қилувчи кўрсаткичлар лексемаларнинг луғавий маъносига таъсир қилиб, одатда, лексик аҳамиятга эга бўлади. Масалан, ўқиган бола бирикмасидаги ўқиган луғавий шакли -ган кўрсаткичини олиб, луғавий маъносидаги «ҳаракат» семасини кучсизлантиради ва бунинг эвазига «белги» маъно бўлакчасига эга бўлади.

Алоқа-муносабат (синтактик) шакллари сўзларнинг луғавий маъносига таъсир қилмасдан, уларни синтактик алоқага киритиш учунгина хизмат қилади. Масалан, китобни олмоқ бирикмасидаги тушум келишиги қўшимчаси китоб лексемасини олмоқ феълига тобелаш вазифасини бажармоқда.

Айтилганлардан хулоса қилиш мумкинки, сўз туркумлари юксак луғавий умумлаштириш, сўзларни умумий белгилари асосида бирлаштириш натижаси бўлса, грамматик кўрсаткичларнинг бир қисми лексик ва бир қисми синтактик аҳамиятга эгадир. Демак, тилшунос И.И.Мешчанинов таъбири билан айтганда, морфология аслида лексик ва синтактик жиҳатлар бирлигидир.

Синтаксис (grekcha – syntaxis – «tuzish» so‘zidan olingan) нинг асоси гап ҳақидаги таълимотдир. Гаплар сўзларнинг эркин бирикувларига асосланганлиги туфайли сўзларнинг боғланиш қонуниятлари, сўз бирикмалари ҳам синтаксисда ўрганилади. Атом хусусиятлари ва уларнинг бирикиш қонуниятларини очиш молекула табиатини ўрганишга бўйсундирилганлиги каби сўз бирикмаларини ўрганиш ҳам гап таълимотининг таркибий қисми бўлиб, ундан ажратилган ҳолда қаралиши мумкин эмас.

Синтаксис сўзларнинг ҳар қандай бирикувларини эмас, балки ҳоким-тобелик муносабатига киришган эркин нутқий бирикувлар ва уларнинг лисоний моҳиятларини текширади. Қайсидир йўсиндаги сўзларнинг бирикувлари саналмиш қўшма сўзлар (учбурчак, эртапишар, сотиб олмоқ), фразеологик бирликлар (илоннинг ёғини ялаган, пўконидан ел ўтмаган, кўнгли бўш) синтаксиснинг тадқиқ доирасидан  четда қолади. Чунки улар эркин боғланишга эга эмас.

Синтаксис атамаси, грамматика атамасининг ўзи каби икки маънолидир:

1)
тилнинг синтактик қурилиши; 

2)
грамматиканинг таркибий қисми.

Биз атамани ана шу иккинчи маъносида қўллаб, биринчи маъно ифодаси учун синтактик қурилиш атамасини ишлатамиз. 

Синтаксис ва синтаксиснинг тадқиқ манбаига муносабатда анъанавий ва системавий (структурал) синтаксис фарқ қилади.. Анъанавий синтаксис бевосита кузатишда берилган, нутқий синтактик ҳодисаларни ўрганади. Бошқача айтганда, у яккалик, ҳодиса, воқелик, оқибат сифатидаги нутқий ҳосилалар билан банд бўлиб, умумийлик, моҳият, имконият, сабаб сифатидаги лисоний бирликларни (нутқий бирликларнинг лисоний томонини) ўрганишни системавий (структурал) синтаксис ҳукмига ҳавола этади. Шунингдек, анъанавий синтаксис китоб ва ўқимоқ сўзлари орасидаги синтактик алоқани ҳам текширади. Зеро, бундаги ўқимоқ феълининг тушум келишигидаги сўзни бошқаруви ҳам бевосита кузатишда берилган нутқий ҳодисадир. Лекин бу алоқа учун [ўқи] лексемасининг бириктириш имконияти бўлмиш объект валентлиги бевосита кузатишда берилмаган. Бу эса структурал синтаксис томонидан текширилади.

Структурал синтаксис тадқиқотлари учун анъанавий синтаксис томонидан қўлга киритилган ютуқлар замин, пойдевор вазифасини ўтайди. Демак, анъанавий синтаксиссиз структурал синтаксиснинг бўлиши  мумкин эмас. Анъанавий синтаксис эса структурал синтаксиссиз ҳам иш кўраверади. Зеро, структурал синтаксис моҳиятни тадқиқ этар экан, бунинг учун ҳодисалар жамланган бўлиши керак. Ҳодисани жамлаш учун эса структурал синтаксис тиклайдиган моҳиятга эҳтиёж сезилмайди.

Ҳар бир нутқий парчада турли сатҳ ҳодисалари қоришган ҳолда воқеланади. Масалан, Салим келди гапида фонетик (товушлар тизими, оҳанг), лексик (сўзлар), морфологик (грамматик шакллар) ва услубий (масалан, сўзловчининг муносабати ёки услубий бетарафлик) сатҳлар ўз изини қолдирган. Анъанавий синтаксис нутқий парчани шу ҳолида, турли моҳиятлар зарраларининг қоришмаси сифатида ўрганади ва  унинг қоришмалигига эътибор қаратмайди. Структурал синтаксис эса нутқий парчада қоришиқ ҳолатдаги синтаксисга дахлдор бўлмаган жиҳатларни эътибордан соқит қилади. Анъанавий  синтаксис келтирилган гапни муайян (аниқ)лик сифатида эътироф этса, структурал синтаксис унда турли ҳодисалар қоришганлиги сабабли моҳиятини англаш мушкуллигини ҳисобга олган ҳолда мавҳум (ноаниқ)лик сифатида қарайди. Қоришиқ ҳодисалар четлаштирилган, моҳият “тозаланган”лиги учун структурал синтаксис томонидан муайянлик, бевосита кузатишда берилмаганлиги учун эса у анъанавий синтаксис томонидан мавҳумлик сифатида қаралади.

Демак, анъанавий синтаксис  асосий диққатини ҳодисаларнинг зоҳирий (бевосита кузатишда берилган) томонига, структурал синтаксис эса ботиний (бевосита кузатишда берилмаган, ички) томонига қаратади. Улар бир-бирини ҳам тақозо, ҳам инкор этади. Анъанавий синтаксис ҳодисалар билан, системавий синтаксис моҳиятлар билан шуғулланади деб уларнинг вазифаларини бутунлай қарама-қарши қўйиш ярамайди. Чунки анъанавий синтаксис моҳиятга интилганлиги каби системавий синтаксис ҳам фақат анъанавий синтаксис тўплаган ҳодисаларгагина таянади. Бунда анъанавий ва системавий синтаксиснинг ўрганиш манбалари жиҳатдан қарама-қаршилиги сўнади.
Асосий синтактик бирликлар. Сўз бирикмаси ва гап синтаксиснинг асосий бирликларидир. Шунга кўра, синтаксис учга бўлинади;

1) сўзшакл синтаксиси:

2) сўз бирикмаси синтаксиси;

3) гап синтаксиси;

Сўзларнинг нутқда ўзаро алоқага киришувидан сўз қўшилмалари вужудга келади. Сўз қўшилмаларини икки гуруҳга бирлаштириш мумкин:

1) гап (Осмон тип-тиниқ);

2) сўз бирикмаси (тип-тиниқ осмон).

Тил жамиятда алоқа қилиш, ахборот узатиш воситаси ҳисобланади. Ахборот узатиш эса гап орқали амалга оширилади. Демак, гап фикр ифодалайди. Сўз бирикмаси фикр эмас, балки сўз каби тушунчани ифодалайди. (Бироқ сўз бирикмаси ифодалаган тушунча сўз ифодалаган тушунчадан фарқланади.) Кўринадики,  синтаксиснинг бош бирлиги гап бўлиб, сўз бирикмаси сўз каби бевосита ёки билвосита унинг ташкил этувчисидир.

Синтактик бирликлар – гап ва сўз бирикмалари – сўзларнинг қўшилишидан ҳосил бўлиши, бу қўшилишнинг эса турли восита (қўшимчалар, ёрдамчи сўзлар) ва усул (масалан, тобе алоқанинг турлари) лар орқали юзага келиши синтаксиснинг бошқа сатҳлар билан зич алоқада эканлигини кўрсатади.

Демак, нутқда:

1.
Сўз бошқа сўз билан тобе ёки ҳоким мавқеда боғланади. Бунинг учун у маълум бир грамматик шаклга эга бўлади (уйга бормоқ, аълочи ўқувчи). Грамматик шаклланган сўз синтаксиси сўз шакл синтаксиси деб юритилади.

2.
Сўзлар ўзаро синтактик боғланиб, тушунча ифодаловчи бирлик - сўз бирикмаси вужудга келади. Сўзларнинг ўзаро бирикиб тушунча ифодаловчи бирлик ҳосил қилиш қонуниятларини ўрганиш сўз бирикмаси синтаксисининг вазифасидир.

 3.
Сўзлар ўзаро боғланиб, фикр ифодалашга ихтисослашган нутқий бирлик - гапни шакллантиради. Гап ҳосил қилиш қонуниятлари билан гап синтаксиси машғул бўлади.
2-асосий саволнинг баёни:
Синтактик бирликларнинг икки томони. ЛСҚ тушунчаси. Фонетика, лексика ва морфологияда бўлганлиги каби синтаксисда ҳам лисоний ва нутқий жиҳатлар фарқланади. Маълумки, лисоний ҳодисалар бевосита кузатишда берилмаганлик (моддийликдан холилик), миқдоран чеклилик, такрорланувчанлик, ижтимоийлик ва мажбурийлик белгиларига эга бўлиб, бевосита кузатишда берилганлик, миқдорий чекланмаганлик, бетакрорлик, индивидуаллик, ихтиёрийлик сифатларига эга бўлган нутқий ҳодисаларга қарама-қарши туради.

Нутқий синтактик бирликлар сифатида нутқда қўлланиладиган, сезги аъзоларига таъсир қиладиган ўқиш, ёзиш, айтиш, эшитиш мумкин бўлган сўз бирикмалари ва гаплар тушунилади. Лисоний синтактик бирликлар эса сўз бирикмаси ва гап ҳосил қилиш қолипларидир. Биз уларни лисоний сатҳга тегишли бўлганлиги учун лисоний синтактик қолип (қисқача ЛСҚ) лар деб атаймиз.

ЛСҚ нима?

Ғишт қуювчи уста ғишт қуйишда қолипдан фойдаланади. Лойни қолипнинг катакларига жойлаштириб, у қолип шаклини олгач, қолипдан чиқариб тўкади. Қолип асосида қанча ғишт қуйилса ҳам, ғиштларнинг барчаси бир хил шаклга эга бўлади. Бу бир хиллик ғиштларнинг ўзига боғлиқ бўлмай, қолипнинг хусусиятлари билан алоқадордир.

ЛСҚлар ҳам ғишт қолипларига ўхшайди. Инсон онгида ҳам сўзлаш, нутқни шакллантириш мақсадида лексемаларни сўз бирикмалари шаклига келтириш, гап ҳосил қилиш қолиплари мавжуд. Улар ЛСҚлар, моделлар, конструкциялар, қурилмалар тарзида номланса-да, аслида бир тушунчани ифодалайди. Масалан, китобни ўқимоқ каби чексиз бирикмаларни  чиқарадиган [отт.к. // фeъл] сўз бирикмаси қолипи, қандай номланмасин, бу унинг моҳиятига таъсир қилмайди.

Қолип ва нутқий ҳосила (сўз бирикмаси ва гап) лар диалектик бирликдадир. Қолип нутқий ҳосиласиз ўлик ва жонсиз, нутқий ҳосила эса қолипсиз бўлиши мумкин эмас. Қуйида ЛСҚ ва нутқий сўз бирикмаси ҳамда гапларнинг бир-бирига ўхшамайдиган, фарқли хусусиятларини баён этамиз.

1.ЛСҚнинг моддийликдан холилиги ва нутқий ҳосиланинг моддийликка эгалиги. ЛСҚлар жамият аъзолари онгида мавжуд бўлиб, кишиларнинг эркин бирикмалар ҳосил қилиш кўникмаси сифатида узоқ вақтлар давомида шаклланади. Бу кўникмалар бўлмаса, инсон бирикмалар ҳосил қила олмайди. Бунга қуйидаги далил асосида амин бўлишимиз мумкин. Дейлик, бирор тилни, масалан, инглиз тилини ўрганмоқчи бўлган киши онгида бу тилга хос бирикма тузиш кўникмаси - ЛСҚ шаклланмаган бўлса, ўзбекча китоб ва ўқимоқ сўзларининг инглиз тилидаги a book   ва to read муқобилларини билса-да, бирикма ҳосил қила олмайди ёхуд ўзбек тилига хос [отт.к. Қ фeъл] қолипи асосида  a book  to read  дея олади, холос. Инглиз тилида эса китобни ўқимоқ бирикмасини ҳосил қилувчи ЛСҚ [to VҚ the N] кўринишида бўлиб, ундан to read the book,  to write the letter каби ҳосилалар пайдо бўлади.

Маълум бўладики, ЛСҚлар жамият аъзолари онгида яшайди ва моддий қиёфага эга эмас. Уни  сезги аъзолари асосида билиб бўлмайди. Қолиплардан чиққан нутқий  ҳосилаларни эса айтиш, эшитиш, ёзиш ва ўқиш мумкин экан, бу уларнинг моддийликка эгалигидир.

1.ЛСҚларнинг ижтимоийлиги ва нутқий бирикмаларнинг индивидуаллиги. ЛСҚлар бир киши томонидан эмас, балки шу тилда сўзлашувчи жамиятнинг барча аъзолари томонидан узоқ вақтлар давомида шаклланган. Шунингдек, улар бир киши учун эмас, балки жамиятнинг шу тилда сўзлашувчи барча аъзолари учун бирдай хизмат қилади. Бу ЛСҚларнинг ижтимоий табиатга эгалигини кўрсатади.

ЛСҚлар асосида вужудга келувчи нутқий ҳосилалар ҳар бир киши нутқида ўзига хосдир. Масалан, китобни ўқимоқ сўз бирикмаси ҳар бир сўзловчи нутқида ўзгачадир. Бу нутқий ҳосилалар кимнинг нутқига тегишлилиги, айтилган ўрни ва замони, айтилиш мақсади ва шароити каби қатор белгилари билан бир-биридан фарқланади. Ҳатто бир киши нутқида айтилган иккита (китобни ўқимоқ ва китобни ўқимоқ) сўз бирикмасидан иккинчиси биринчисининг айнан такрори эмас. Зеро, бу нутқий ҳосилалар ҳеч бўлмаганда замони  билан фарқланади. Нутқий ҳосилаларнинг индивидуаллиги (алоҳидалиги)ни ана шундай тушунмоқ лозим.

2.ЛСҚларнинг такрорланувчанлиги ва нутқий ҳосилаларнинг бетакрорлиги. Қолип ҳар бир ғиштда ўз изини қолдираверганлиги каби ЛСҚ ҳам ҳар бир сўз бирикмаси ва гапда такрорланаверади. Лекин иккинчи ғишт биринчи ғиштнинг такрори бўлмаганлиги каби, нутқий ҳосилаларга ҳам бетакрорлик хос. Аслида борлиқда бевосита кузатишда берилган бирорта ҳодисада такрорийлик йўқ. Кесилган дарахтни, қайта экиб бўлмаганидек каби қолипдан чиққан сўз бирикмасини қайта айтиш, ёзиш мумкин эмас. Қайта айтилгандек туюлган сўз бирикмаси, аслида, бошқа  ҳосиладир. 

3.ЛСҚларнинг чекланганлиги ва нутқий ҳосилаларнинг чексизлиги. ғишт қолипи битта, ундан чиққан ғиштларнинг ҳисобига етиб бўлмайди. Шунингдек, дейлик, [отт.к.Қфеъл] қолипи битта бўлиб, ундан  китобни ўқимоқ, қаламни сотмоқ каби сўз бирикмаларини минг-минглаб ҳосил қилиш мумкин. Бугунги кунда ўзбек тилида сўз бирикмаси ҳосил қилишнинг 18 та устувор қолипи аниқланган. (Улар ҳақида “Сўз бирикмаси” фаслида баҳc юритилади.) Бу қолиплардан чиққан, чиқаётган ва чиқадиган нутқий сўз бирикмалари миқдорини тасаввур ҳам қилиб бўлмайди. Гап қолиплари ва уларнинг ҳосилалари ҳам худди шундай.

4.ЛСҚларнинг мажбурийлиги ва нутқий ҳосилаларнинг ихтиёрийлиги. Ўзбек тилида сўзлашувчи кишилар нутқ жараёнида сўз бирикмаси тузишга эҳтиёж сезар экан, бунда ЛСҚнинг юқорида айтилган 18 та туридан фойдаланишга мажбур. Уларнинг ЛСҚларни ўзгартиришга, янги-янги ЛСҚлар тузишга тил «қонунчилиги» томонидан йўл қўйилмайди. Бироқ нутқий сўз бирикмаси ҳосил қилиш-қилмаслик, қандай сўзларни танлаш сўзловчининг ихтиёрида бўлиб, хоҳласа тузиб, хоҳламаса тузмаслиги мумкин. 

Қолип ва нутқий ҳосила ўзида диалектиканинг бир-бирига нисбатланувчи категориялари хоссаларини ҳам акс эттиради. Буни қуйидагича тасаввур қилиш мумкин:
                  
ЛСҚ                         нутқий ҳосила

                    умумийлик  -                    яккалик

              
моҳият        -                         ҳодиса

              
имконият    -                          воқелик

              
  сабаб          -                             оқибат

Бу жиҳатдан ҳам ЛСҚ ва нутқий ҳосилалар муносабатини шарҳлашга ҳаракат қиламиз.

1.ЛСҚ умумийлик ва нутқий ҳосила яккалик сифатида. ЛСҚ умумийлик сифатида кўплаб нутқий ҳосилалардаги умумий белги-хусусиятларни ўзида жамлайди. Масалан, китобни ўқимоқ, хатни ёзмоқ ва қўйни сотмоқ бирикмаларидаги китобни, хатни, қўйни тобе аъзолари қуйидаги умумий белгиларга эга:

1) от туркумига мансублик;

2) тушум келишиги билан шаклланганлик;

3) тобе аъзолик.

Бу уч умумийлик [отт.к. Қ феъл] ЛСҚсининг от узвида мужассамланган. ЛСҚнинг кейинги узви ҳақида ҳам шундай фикрни айтиш мумкин. Нутқий ҳосила эса бошқа нутқий ҳосилаларга мутлақо ўхшамайдиган яккаликдир. Айтилганидек, муайян нутқий ҳосилада муайян луғавий маъноли бирликлар муайян макон ва замонда эркин нутқий бирикма ҳосил қилган бўлади.

2.ЛСҚ моҳият ва нутқий ҳосила ҳодиса сифатида. ЛСҚ нутқий ҳодисалар замирида яширинган, уларнинг ички, барқарор, ўзгармас моҳияти бўлиб, у нутқий ҳосилалардаги ранг-барангликларга бефарқдир. Нутқий ҳосила эса бу моҳиятни турли нутқ шароитларига мос равишда ранг-баранг кўринишларда акс эттирувчи, бироқ моҳият чегарасидан ташқарига чиқа олмайдиган вақтинчалик ҳодисадир. Масалан, [от Қ феъл] қолипи ўзгармасдан туради. Аммо унинг ҳосилалари уйни супурмоқ, қоғозни йиртмоқ, хатни жўнатмоқ, деразани бўямоқ каби турфа кўринишларда бўлади. Бу ранг-барангликнинг барчаси, у қанча кўп бўлмасин, тушум келишигидаги тобе от ва феъл доирасидан четга чиқа олмайди. Нутқий ҳосила ЛСҚнинг ўзгармасдан, турлича намоён бўлишини кўрсатса, ЛСҚ нутқдаги хилма-хил ҳосилаларни бир асосга бирлаштиради.

3.ЛСҚ имконият ва нутқий ҳосила воқелик сифатида. ЛСҚлар воқеликка айланмаган, намоён бўлиши учун зарур шарт-шароит ва эҳтиёж талаб этадиган имкониятдир. Нутқий ҳосилалар эса ана шу имкониятнинг юзага чиқиши, воқеликка айланишидир.

4.ЛСҚ - сабаб, нутқий ҳосила унинг оқибатидир. ЛСҚ - бу ўзига мувофиқ келадиган бирор натижа келтириб чиқарувчидир. Чунки сабаб бирор таъсирнинг бошланиш нуқтаси бўлиб, у маълум бир натижа, оқибатни юзага келтиради. ЛСҚ натижасида келиб чиқадиган оқибат шундай ҳосиладир. Сабаб оқибатдан олдин келганлиги каби ЛСҚ ҳам нутқий ҳосиладан олдин келиб, унинг қандай бўлишини белгилайди.
Муҳокама учун саволлар:
1.Синтаксис ва унинг тадқиқ манбаи анъанавий ва структурал-систем синтаксис талқинида. 

2.Асосий синтактик бирликлар.
3. Синтактик бирликларнинг икки томони. ЛСҚ тушунчаси
4.ЛСҚ ва нутқий синтактик бирликларнинг (сўз бирикмаси ҳамда гапларнинг) фарқли хусусиятлари. 
5.ЛСҚ умумийлик ва нутқий ҳосила яккалик сифатида. 
6.ЛСҚ моҳият ва нутқий ҳосила ҳодиса сифатида. 
7.ЛСҚ имконият ва нутқий ҳосила воқелик сифатида
8..ЛСҚ - сабаб, нутқий ҳосила унинг оқибатидир.
2- мавзу: Валентлик .

Ажратилган вақт-2 соат.

Фанни ўқитиш технологияси:

“Валентлик ”  мавзусидаги маъруза машғулотининг  технологик харитаси

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда грамматика фанининг лисоний синтактик олиплари ҳақида қисқача маълумот ҳосил қилиш.

1.2.Идентив ўқув мақсадлари.
1.2.1. Валентлик ҳақида тушунча ҳосил қила олади.

1.2.2.Луғавий валентликни фарқлай олади.

1.2.3. Синтактик валентлик ҳақида тасаввур ўйғотади.

1.2.4. Грамматик шакл валентлиги ҳақида тушунча ҳосил қила олади

1.2.5 Синтактик алоқани изоҳлай олади

1.2.6. Сўз тизмасини тушунтиради.
1.2.7. Сўз бирикмасини шархлай олади

1.2.8. Синтактик алоқани таъминловчи воситаларни санаб бера олади

1.2.9. Алоқа-муносабат (синтактик ) шаклларини англаб етади
1.2.10.Ёрдамчи сўзларни вайта ёдга олади
 1.2.11.Сўз тартибини таърифлай олади
1.3.Асосий тушунча ва иборалар: 

Валентлик.Луғавий валентлик.Синтактик валентлик.Грамматик шакл валентлиги.Синтактик алоқа. Сўз тизмаси.Сўз бирикмаси.   Синтактик алоқани таъминловчи воситалар. Алоқа-муносабат (синтактик ) шакллари.Ёрдамчи сўзлар. Сўз тартиби.
1.4. Дарс шакли: маъруза.
1.5. Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.6. Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради (1.1) .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

1. Валентлик ҳақида тушунча беринг.

2. Луғавий валентлик деганда нимани тушунасиз?

3. Синтактик валентликни шархланг

4. Грамматик шакл валентлигинитушунтиринг.

5. Синтактик алоқа  турлари қайсилар?

6. Сўз тизмаси нима?

7. Сўз бирикмасини тушунтиринг.

8.   Синтактик алоқани таъминловчи воситалар қайсилар?

       9.   Алоқа-муносабат (синтактик ) шаклларини санаб беринг

      10.  Ёрдамчи сўзлар қайсилар?

       11. Сўз тартиби ўзгарса қандай ҳодиса юз беради?
	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

19-35-бетлар).

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар:

       1. Валентлик ва унинг кўринишлари. 

         2. Сўз бирикмаси ва улар орасидаги синтактик алоқани таъминловчи воситалар


Мавзуга оид таянч тушунчалар ва иборалар:

1. Валентлик ҳақида тушунча.

2. Луғавий валентлик

       3. Синтактик валентлик

4. Грамматик шакл валентлиги

5. Синтактик алоқа.

6. Сўз тизмаси

       7. Сўз бирикмаси

8.  Синтактик алоқани таъминловчи воситалар

       9.  Алоқа-муносабат (синтактик ) шакллари

      10. Ёрдамчи сўзлар.

       11. Сўз тартиби.

Мавзуга оид асосий муаммолар:

       1. Валентлик ва унинг кўринишларига қўшимча кирита оласизми?

        2. Сўз бирикмаси ва улар орасидаги синтактик алоқани таъминловчи воситалар яна нималарни киритиш мумкин?


1-савол бўйича дарснинг асосий мақсади:

· Валентликлар ҳақида тушунча бериш.

· Валентликнингнинг асосий вазифалари нималардан иборат эканлигини тушунтириб бериш.

· Валентлик нинг текшириш (ўрганиш) объектлари ҳақида талабаларга тушунча бериш.


Идентив ўқув мақсадлари:

· Валентликнинг турларини айтиб беради. 

· Валентликни изоҳлаб беради. 

· Валентлик  ҳақида умумий хулоса чиқаради.

· Тилшуносликда валентликнинг тутган ўрни ва ролига баҳо беради.


1-асосий саволнинг баёни:
Валентлик ҳақида тушунча. Валентлик аслида химиявий атама бўлиб, тилшуносликда лисоний бирликларнинг амалга ошмаган бирикувчанлик-бириктирувчанлик имкониятлари сифатида қаралувчи лисоний ҳодисага нисбатан қўлланади. Валентликнинг химиявий тавсифи қуйидагича. Масалан, кислород (О) атоми бошқа турдаги яна иккита атомни бириктириш имкониятига эга. Бу унинг электрон қаватидаги иккита атомнинг бўш ўрнига қараб белгиланади. Сув молекуласи (Н2О)да бу бўш ўринлар тўлдирилган. Шунингдек, нафақат кислород, балки водород (Н) ҳам валентликка эга бўлиб, унинг бўш ўрни биттадир. Демак, кўринадики, сув молекуласида кислороднинг ҳам, водороднинг ҳам валентлик имкониятлари воқеликка айланган бўлиб, улар кислородда бириктирувчи, водородда эса бирикувчи табиатга эга. Ҳар иккала атом (водород ва кислород) ҳам бир-бирига мувофиқ бўлгандагина бирикма ҳосил қилиши мумкин. Масалан, водород ва олтин атомлари бирикиб, молекула ҳосил қила олмайди.

Атомларнинг валентлиги рўёбга чиқмаган, намоён бўлиши учун шароит талаб этиладиган имкониятдир. Лисоний бирликлар ҳам ана шундай бирикиш-бириктириш имкониятига эга бўлиб, бу (яъни валентлик) ҳам лисоний бирликларнинг ўзи билан муайян тил жамияти аъзолари онгида яшайди. Масалан, [ўқи] лексемаси киши онгида 8 та бўш ўрнига эга ҳолда мавжуд бўлади ва нутқда воқеланиб, бир вақтнинг ўзида ўзига  8 та бирикувчини ҳам торта олиши мумкин. Уни чизмада қуйидагича тасаввур қилиш мумкин:

ким

нимани

кимга

қандай                                     и
ўқиди
қачон

нима билан 

нима сабабдан

қанча

8 та сўроқ олмоши [ўқи] лексемасига бирикиш имкониятига эга бўлган сўзларга ишора қилади. Бу имконият бевосита кузатишда берилмаган бўлиб, [ўқи] лексемасининг моҳиятида яширингандир. Лекин китобни ўқимоқ, ҳар куни ўқимоқ, кўп ўқимоқ нутқий бирикувларида бу имкониятлар битта-битта воқеланган. Қуйидаги бирикувларнинг биринчисида бир вақтнинг ўзида бу имкониятдан иккитаси, иккинчисида эса учтаси воқеликка айланган, сўз бирикмаси ҳосил қилинган:

1) китобни тез ўқимоқ;

2) кутубхонада китобни тез ўқимоқ;
[ўқи] лексемасининг онгдаги бирикиш имконияти валентлик экан, унинг нутқий воқеланиши синтактик алоқа ҳисобланади. Демак, валентлик лисоний, синтактик алоқа эса нутқий ҳодиса сифатида қаралади. Улар лисон ва нутқнинг барча қарама-қарши белгиларни ўзида акс эттиради. Масалан;

валентлик                        синтактик алоқа

              умумийлик                          яккалик

              моҳият                                 ҳодиса

              имконият                             воқелик 

              сабаб                                    оқибат

Ёки

              валентлик                          синтактик алоқа

              моддийликдан ҳоли                моддийликка эга

              ижтимоий                               индивидуал

              такрорланувчан                     бетакрор

Лисоний бирликнинг валентлик ўринларини тўлдирувчи бирликлар актантлар деб ҳам юритилади.

Юқорида айтилганидек, кислород атоми билан бирга водород атоми ҳам валентликка эга бўлганлиги каби [ўқи] лексемасига бирикувчи лексемалар ҳам валентликка эга. Бироқ [ўқи] лексемаси ҳоким, тортувчи мавқеда бўлганлиги сабабли унинг валентлиги ҳоким валентлик,  унга бирикувчи лексеманинг валентлиги эса тобе валентлик дейилади.

Турли атомлар бир-бирига мос бўлгандагина бирика олганлиги каби лисоний бирликлар ҳам маъно ва грамматик жиҳатдан мувофиқ бўлмоғи лозим. Бошқача айтганда, бириктирувчи лексема бирикиши лозим бўлган лексемани нафақат маъно жиҳатдан, балки унинг маълум бир грамматик шаклда бўлишини ҳам талаб этади. Шунга кўра, валентлик луғавий ва синтактик қатламларга ажралади.

Луғавий валентлик. Луғавий валентлик бириктирувчи лексеманинг маъновий жиҳатдан ўзига мос бирикувчиларни танлашидир. Масалан, [кишна] лексемаси [қуш] лексемасини ўзига торта олмайди, [қуш] лексемаси [кишна] лексемасидаги бирорта ҳам бўш ўринга туша олмайди. Чунки уларда маъновий мувофиқлик мавжуд эмас. Лексемалар бир-бирига маъновий мос бўлиши учун уларнинг маъно структураларида ўхшаш маъно бўлакчалари - семалари бўлмоғи лозим. Масалан;

                         [қуш]                        [сайрамоқ]

   1.парранда                 1.овоз чиқариш

          2.учадиган                  2.қушларга хос

          3.сайрай оладиган       

Кўринадики, [қуш] лексемаси маъно таркибидаги «сайрай оладиган» маъно бўлакчаси «сайрамоқ» лексемасида ва «сайрамоқ» лексемасидаги «қушларга хос» маъно бўлакчага қуш лексемасида мавжуд. Бу уларнинг бирикма ҳосил қилишга асос бўла олади.

Энди [қуш] ва [кишна] лексемаларини шу тарзда қиёслаб кўрайлик.

 [қуш]                 [кишнамоқ]

1) парранда             1) овоз чиқариш

   2) учадиган              2) отка хос

   3) сайрай оладиган 

Бу лексемаларда юқоридагидек, маъновий мослик кузатилмайди. Шу боисдан [кишнамоқ] лексемаси   валентлигини тўлдириш учун [қуш] лексемасини ўзига торта олмайди, [қуш] лексемаси эса [кишна] лексемасидаги бўш ўринни тўлдира олмайди.

Лексемаларнинг валентликлари тор ёки кенг бўлиши мумкин. Масалан: [кишнамоқ] лексемасининг нима? сўроғига жавоб бўладиган валентлиги тўлдирувчиси - [от] [той], [саман] лексемаларидир. [кишнамоқ] лексемасининг бундай валентлигини тўлдирувчи унсурлар - [от], [той], [бедов], [саман] лексемаларидир. Баъзан бирикувчи  ёки бириктирувчи лексемалар маънолари мувофиқ бўлмагани ҳолда улар нутқда бирикувлар ҳосил қилиши мумкин. Масалан, артист хангради каби. Бунда энди меъёрий валентлик бузилган ҳолда намоён бўлиб, кўчма, образли маъно юзага чиқади. Лекин бу соф нутқий ҳодиса бўлиб, [кишна] ва [артист] лексемаларининг лисоний моҳиятидан жой олмаган. Чунки [артист] лексемасининг маъно таркиби «санъаткор», «қўшиқчилик-театрга» хос семалари бўлиб, унда «кишна» семаси йўқ, [кишнамоқ] лексемаси  «отга хос», «овоз чиқариш» маъно таркибига  эга бўлиб, унда «санъаткор», «қўшиқчиликка хос» маъно бўлакчалари мавжуд эмас.

Биз луғавий валентликни от ва феъл туркумларидан олинган намуналар асосида далиллашга ҳаракат қилдик. Лекин лисоний-луғавий валентлик нафақат от ёки феълга, балки бошқа сўз туркумларига ҳам хосдир.   

Синтактик валентлик. Синтактик валентлик лексема валентлигининг иккинчи томони бўлиб, у ҳоким мавқедаги лексеманинг тобе лексемаларни ўзига тортиш учун уларнинг маълум бир синтактик шаклда - келишик, кўмакчи, равишдош, сифатдош қўшимчаларини олган ҳолда бўлишини талаб қилишидир. Бу ҳоким лексеманинг синтактик мавқеи, грамматик шакли томонидан белгиланади. Масалан, Хатни ёзди, Хат ёзилди синтактик қурилмаларидаги хатни ва хат сўзларининг грамматик шакли бош сўзнинг грамматик шакли билан белгиланган.  

Синтактик валентлик луғавий валентлик билан зич боғланган бўлиб,  иккинчиси ҳам ўзгаради, бири йўқолса, иккинчиси ҳам бўлмайди. Масалан, [етакла] лексемаси жўналиш келишигидаги  отни ўзига тортмайди (Салимга етакла тарзида). Лекин [етакла] лексемаси орттирма нисбат шакли -т билан шаклланса, (Салимга) сўз шакли унга тортила олади. Бунда, [етакла] лексемасининг синтактик валентлиги ўзгарди.

Луғавий ва синтактик валентликлар ўзаро боғлиқ бўлса-да, улар тез-тез ўзгаришга учраб туради. Масалан, Ашулачи ханградиди бирикувида синтактик валентлик ўзгармасдан воқеланган, аммо луғавий валентлик янгиланган ҳолда юзага чиққан. Бундай ҳол кўчма маъно юзага чиққанидан далолат беради. Хат ёзилди, Хатни ёзди бирикувларида маъновий валентлик жойида, бироқ синтактик валентлик ўзгарган. Бу турлича синтактик шакллар воқеланганлигини кўрсатади. Бироқ айтилган ҳар иккала ўзгариш ҳам бир ёқлама - ё маъновий, ё синтактик табиатга эгадир. Агар ўзгариш бирданига икки томонлама - ҳам луғавий, ҳам синтактик бўлса-чи? Бунда сўз ясалиши содир бўлади. Далил сифатида [очмоқ] феълининг луғавий ва синтактик валентликларини аниқлаш орқали бунга амин бўлиш мумкин:

1. Тегровчи жиноятни очди.

2. Жиноятчи терговчи томонидан очилди.

3. Американи Веспуччи очди.

4. Гул очилди.

1- ва 2- мисолларда [очмоқ] феъли валентликларини тўлдирувчи сўз (терговчи)нинг маъноси ўзгармаган, лекин синтактик шакли (терговчи - бош келишикда, терговчи томонидан - кўмакчили) ўзгарган. Демак, [очмоқ] лексемасининг маъновий валентлиги ўзгаришсиз сақланган, синтактик валентлиги ўзгарган. Бу ўзгариш [очмоқ] феълига -ил мажҳул нисбат қўшимчаси томонидан киритилган. 3- мисолда эса феълнинг синтактик валентлиги ўзгаришсиз қолгани ҳолда маъновий валентлик ўзгаришга учраган. Чунки [Америка] сўзининг маъноси [очмоқ] феъли маъносига мувофиқ келмайди. Аммо синтактик шакли мос. 4-мисолда эса ҳам маъновий, ҳам синтактик валентликлар буткул ўзгарган. Чунки [гул] сўзи [очмоқ] феълига маъновий жиҳатдан мос эмас. Бундан ташқари, бирикувчи сўзнинг синтактик шакли ([гул] - бош келишик) [очмоқ] феълга -ил қўшимчаси қўшилиши натижасида ўзгаришга учраган.

Демак, маълум бўладики, лексеманинг лисоний валентлиги икки ёқлама бўлиб, унинг маъновий томони лексемаларга қандай лексемалар бирика олиши меъёри, чегарасини кўрсатса, синтактик томони бирикувчи сўзнинг қандай грамматик қўшимчаларни олишини белгилайди.

Грамматик шакл валентлиги. Лексемаларга грамматик шакллар қўшилганда уларнинг бирикувчилари сирасида жиддий ўзгариш юз беради. Шоирман сўз шакли – ман шахс-сон қўшимчаси билан бирикмасдан олдин, яъни [шоир] лексемаси сифатида [мен] олмоши билан бирикиш эҳтиёжига эга эмас эди. Шахс – сон маъносини ифодаловчи (-ман) қўшимчасини қабул қилгач, шундай эҳтиёж туғилди. Бу эҳтиёж, зарурат – ман қўшимчасида мужассамлашган, 1-шахс бирлик сон шахс/сон қўшимчасининг синтактик эҳтиёжи, кенгайиш талаби, яъни валентлигидир.

Грамматик шакллар ўзлари қўшилиб келган лексеманинг лисоний (маъновий ва синтатик) валентлигини ё кенгайтиради, ёки чеклайди. Масалан, эгалик қўшимчаси ўзи қўшилиб келган исм туркумига мансуб сўзларга қаратқич келишиги шаклида турган бошқа исм билан қаралмиш – қаратувчи алоқаларига киришиш имкониятларини беради. Демак, ўзи қўшилиб келган сўзнинг синтактик имкониятларини кенгайтиради. Сўз шакли маъновий ва синтактик валентлиги шу сўз шакли учун асос бўлган лексема лисоний валентлигидан кенг. Шундай ҳодисани орттирма нисбат морфемаси билан ўтимсиз феъл лексема бирикишида кўриш мумкин. Қиёсланг: Машина юрди. Бола ухлади. [ухла], [-юр] феъллари воситасиз тўлдирувчи билан бирика олмайди.  Лекин Ҳайдовчи машинани юргизди. Она болани ухлатди, меъёрий бирикмалардир. Воситасиз тўлдирувчи билан бирика олиш валентлик қобилиятини [юр-], [ухла] лексемаларига орттирма нисбат морфемаси берди, бошқача айтганда, бу феълларга қўшилиб келгач у морфема ўз валентлигини олиб келди. Айрим грамматик шакллар ўзи қўшилиб келган лексеманинг лисоний валентлигини торайтиради. Масалан, мажҳул ва ўзлик нисбат шакллари ўтимли феълни ўтимсизлаштиради, унинг воситасиз тўлдирувчи билан бирикиш имкониятини чеклайди.   

Бунга амин бўлиш учун [китоб] лексемасининг грамматик шаклсиз ва грамматик шаклланган ҳолатларида валентлик имкониятларини таққослаш кифоя. 

3.

Қизиқ
Бадиий                                                         китобча

Ўнта 
Кўп 
Аён бўладики, 2- ва 3- чизмаларда [китоб] лексемасининг бирикув имкониятлари кўплик сон шакли -лар ва кичрайтириш қўшимчаси -ча ҳисобига торайган. Қуйидаги гапларда эса лексеманинг бириктириш имконияти кенгайганлигига амин бўламиз: 1. Салим китоб ўқиди. 2. Салим укасига китоб ўқитди.
 Синтактик алоқа. Мустақил сўзларнинг нутқ жараёнидаги эркин боғланиши синтактик алоқа дейилади: Сувлар тиниқ, тоза ҳаво. Синтактик бирликлар бир неча аъзоли бўлади. Фақат гап бир аъзоли бўлиши мумкин. Нутқда сўзларнинг бир-бири билан боғланиши ҳар бир тилнинг ЛСҚлари, лексемаларнинг бирикиш имкониятлари асосида содир бўлади.

Сўзларнинг синтактик муносабатга киришуви натижасида ҳосил бўлган синтактик қурилма  сўз қўшилмаси дейилади. Бу сўзларнинг бир-бирига эргашиши (аълочи ўқувчи) ёки тенглашиши (олма ва анор) шаклларида бўлиши мумкин. Аълочи ўқувчи  бирикмасида бир сўз маъновий қобилиятини намоён қилиш учун бошқасига эҳтиёж сезади. Аниқроғи, (ўқувчи) узви изоҳланишга муҳтож. Шу боисдан (аълочи) сўзи унга эргашиб, изоҳлаб келади. Бу тобеланиш алоқасидир. Тобеланиш алоқаси натижасида сўз бирикмаси ва гаплар ҳосил бўлади: тиниқ сув, Салим ўқиди. Ўзбек тилида кейин келиб, маъноси изоҳланаётган сўз ҳоким (бош) сўз, ҳоким сўзга эргашиш йўли билан боғланиб, унинг маъносини изоҳлайдиган сўз тобе (эргаш сўз) дейилади. (Тиниқ сув), (Салим ўқиди) бирикувларида (тиниқ) ва (Салим) сўзлари тобе, (сув) ва (ўқиди) сўзлари ҳоким аъзолардир.

Нутқда сўзларнинг барчаси ҳам тобе алоқада боғланавермайди. Сўзлар (олма ва анор), (нок ва анжир), (ўқиди ва ёзди) шаклида бири иккинчисига  бўйсунмай, тенг ҳолда ҳам боғланиши мумкин. Бу сўз қўшилмалари аъзолари тенг ҳуқуқли бўлиб, бири иккинчисининг маъносини изоҳламайди.

Демак, сўзлар орасидаги алоқа икки хилдир: тенглашиш ва тобеланиш. Улар эса уч хил ҳосилани беради: сўз бирикмаси, сўз тизмаси ва гап. Тенглашиш алоқаси асосида сўз тизмаси ҳосил бўлса, тобеланиш алоқаси асосида сўз бирикмаси ва гап шаклланади.

Сўз тизмаси. Сўз тизмаси (олма ва анор) тенг ҳуқуқли аъзолардан ташкил топади. Улар орасида тобелик бўлмайди. Шунга мувофиқ, сўзлар орасида бир-бирини изоҳлаш, тўлдириш ҳодисаси ҳам бўлмайди. Сўз тизмаси ташкил этувчиларининг ўрнини алмаштириш ҳам мумкин: анор ва олма. Бу уларнинг синтактик мавқеи ва маъносига путур етказмайди. Сўз тизмасидаги аъзолар биргаликда бошқа сўзга тобеланиб, уни аниқлаши (оқ ва сариқ гуллар) ёки бошқа сўз томонидан изоҳланиб, биргаликда ҳоким узв бўлиб келиши мумкин (ширин олма ва анор). Шунингдек, сўз  тизмасидаги ҳар бир узв ўзига хос тобе узвларга ҳам эга бўлиши мумкин (ўқиётган бола ва ёзаётган қиз). Уни чизмада қуйидагича бериш мумкин:

                       бола              ва           қиз

                                           

                    ўқиётган                     ёзаётган

Сўз тизмаси аъзолари тенг боғловчилар ёрдамида ёки боғловчи воситаларсиз, фақат оҳанг ёрдамида боғланиши мумкин: бола, қиз каби. Сўз тизмаси аъзолари, асосан, бир сўз туркумига мансуб лексемалар воқеланишлари бўлади: олма (от) ва анор (от). Баъзан улар турли туркумлардан ҳам бўлади: Салим (от) ва мен (олмош).

Сўз бирикмаси бирикувчи сўзларнинг ҳоким-тобелик муносабати асосида ҳосил бўлади. Бунда изоҳланувчи аъзо кенгаювчи, изоҳловчи аъзо кенгайтирувчи аъзо деб ҳам юритилади: (китобни ўқимоқ) (китобни - изоҳловчи, кенгайтирувчи, ўқимоқ - изоҳланувчи, кенгаювчи).

Тобеланиш алоқасида ҳоким аъзо ҳокимлик мавқеи ва воситаларига, тобе аъзо тобелик мавқеи ва уни таъминловчи воситаларга эга бўлади. китобни ўқимоқ бирикмасида китобни аъзоси олдин келиб, тушум келишиги кўрсаткичи билан шаклланган бўлса, ўқимоқ  аъзоси ҳокимлик мавқеи ва шаклига эга.

Аъзоларнинг ҳоким-тобелигини билдирадиган шаклий кўрсаткичлар ҳар доим ҳам бўлавермайди. Морфологик кўрсаткичлар бўлмаганда ҳам тобелик ва ҳокимлик белгилари бирикувчи сўзларнинг луғавий-грамматик табиатидан, синтактик ўрнидан ҳамда тартиб ва оҳангдан билиниб  туради. Масалан: тиниқ сув  (тобе/ҳоким), сув тиниқ (тобе/ҳоким).

Нутқий бирикувларда ҳоким-тобелик белгиларини аниқлашда оҳангга асосланишнинг аҳамияти катта. Масалан, сўз тизмасида санаш оҳанги мавжуд бўлса (қалам, дафтар), сўз бирикмасида кўтарилувчи (китобни ўқимоқ)  ва гапда пасаювчи оҳанг (сувлар тиниқ) амал қилади. Бироқ ҳоким-тобеликни аниқлашда морфологик кўрсаткичларга таяниш ҳар доим ҳам тўғри бўлавермаганлиги каби (чунки морфологик кўрсаткичларсиз ҳам сўз бирикувлари ҳосил бўлаверади - қизил қалам), оҳанг ва сўз тартибига таяниш ҳам мутлақ асос эмас. Чунки китобни ўқиди нутқий сўз бирикмаси пасаювчи оҳанг билан айтилса, ўқидим китобни ҳосиласида ҳоким сўз олдин тобе сўз кейин келса-да, у сўз бирикмаси саналаверади. Умуман, тобеликнинг кўрсаткичлари бўлмаганда, тартиб ҳоким-тобеликнинг асосий белгиси бўлади, бундай кўрсаткич бўлганда эса у ўз кучини йўқотади. 

Тенглашиш уюшиқ бўлаклар ва айрим қўшма гап аъзолари орасида амал қилса, булардан бошқа боғланишлар тобеланиш алоқасидир.

Гап. Гапнинг асосини ҳам тобеланиш ташкил қилади. Кесим гапнинг марказий, уюштирувчи бўлаги бўлиб, у барча гап бўлакларини ўзига бевосита ёки билвосита тобелайди.

Синтактик алоқани таъминловчи воситалар. Эркин бирикмаларда  сўзлар бир-бири билан ҳар хил боғланади: бу боғланишларда синтактик алоқа турли воситалар асосида амалга ошади: аълочи ўқувчи, ўқитувчини табрикламоқ, пахтани машина билан термоқ, китобнинг варағи ва ҳ. каби.

Сўзларнинг турли воситалар ёрдамида боғланиши уларнинг қайси луғавий-грамматик тип (сўз туркуми) га киришига, луғавий-грамматик хусусиятларига боғлиқ. Зеро, айрим луғавий-грамматик тип сўзлар, асосан, тобе  аъзо вазифасида келиш учун ихтисослашган (масалан, сон, равиш, сифат): беш ўқувчи, тез гапириш, аълочи бола каби. Шунинг учун улар сўз бирикмасида тобе аъзо мавқеида келиш учун маълум бир грамматик кўрсаткични талаб қилмайди. Айрим сўз туркумлари (масалан, от, феъл) асосан, ҳоким мавқе эгаллашга хосланган: иссиқ нон, китобни келтирмоқ. Шу боисдан улар тобе аъзо сифатида нутқда иштирок этиши учун ўзига хос грамматик шакл касб этади: пахтани термоқ, терилган пахта.
Синтактик алоқаларни ифодаловчи воситалар синтактик шакл ҳосил қилувчи қўшимчалар, ёрдамчи сўзлар, сўз тартиби ва оҳанглардир.

Алоқа-муносабат (синтактик ) шакллари. Булар синтактик шакл ҳосил қилувчи воситалар - келишик, эгалик, кесимлик шаклларидир. Алоқа-муносабат шакллари сўзларни эркин бириктиришнинг энг фаол воситаларидан ҳисобланади. Мен қишлоққа бордим гапида -га шакли қишлоқ сўзини бормоқ феъли билан, -дим кесимлик шаклидаги -м кўрсаткичи мен сўзини бормоқ феълига тобелаш вазифасини ўтамоқда.

Эгалик қўшимчалари мустақил сўзларнинг ҳоким мавқеда келишини ифодалаб, унинг тобе сўзга муносабатини кўрсатади (сизнинг уйингиз). Шунингдек, боғлаш билан биргаликда, ҳоким ва тобе сўзнинг шахс ва сонда мослашишини ҳам таъминлайди.

Келишик мустақил сўзларнинг барчаси учун тобеликни таъминловчи формал кўрсаткичдир. Масалан, бош келишик эгани, тушум келишиги тўлдирувчини, қаратқич келишиги аниқловчини ҳоким бўлакка тобелайди.

Шахс-сон қўшимчалари, кесимликнинг бошқа шакллари билан биргаликда, ўзи ҳосил қилаётган ҳоким бўлакни тобе бўлак -эгага боғлайди.

Ёрдамчи сўзлар. Синтактик алоқаларни ифодалашда қўлланадиган ёрдамчилар кўмакчи, боғловчи ва боғламалардир.

Кўмакчилар бир сўзни иккинчи сўзга тобеловчи воситадир. Улар маъно ва вазифалари жиҳатдан келишикларга ўхшайди (телефонда гаплашмоқ - телефон орқали гаплашмоқ). Шунингдек, кўмакчи сўзларни синтактик алоқага киритишда ўзи билан бирга уларнинг маълум бир келишик шаклида бўлишини ҳам талаб қилади: Маррага қадар бир текисда югуриб боришди.

Боғловчилар одатда, сўз тизмаларининг, гапларнинг аъзоларини боғлаш учун хизмат қилади. Масалан: олма ва анор. Мен ўқидим ва ёздим. Тенг боғловчи биринчи мисолда сўз тизмаси аъзоларини, иккинчи мисолда эса қўшма гап аъзоларини боғлаш учун хизмат қилган.

Боғлама от кесимни эга ёки бошқа тобе аъзолар билан боғлаш учун хизмат қилади: Биз ўтган йили талаба бўлдик. Бунда бўлдик боғламаси шахс-сон ва замон маъноларини ифодалаган ва кесимни унинг шахс (биз) ва замон (ўтган йили) кенгайтирувчилари билан боғлаган.

Сўз тартиби. Сўзлар эркин бирикувларда грамматик шакллар асосида боғланганда, сўз тартиби ўзгарса-да,  у маъновий муносабат ёки боғланишга таъсир қилмайди: Сен китобни келтирдингми? Китобни сен келтирдингми? Келтирдингми сен китобни? бирикувларидаги сўзлар ўрни алмаштирилганига қарамай, келтирдингми сўз шакли ҳоким, сен ва китобни сўз шакллари тобе аъзо сифатида қолаверган. Чунки улар синтактик мавқеларини таъминловчи воситалар - морфологик кўрсаткичларга эга. Сўзларнинг ҳоким-тобелиги (синтактик мавқеи)ни кўрсатувчи воситалар бўлмаганда сўз тартибининг қиммати ошади (аччиқ олма). Бунда сўзнинг гапдаги функцияси, асосан, тартиби билан белгиланади, тартиб ўзгарса, мазмун билан бирга, синтактик ҳолат ҳам ўзгаради: Ҳаёт гўзал (эга/кесим), гўзал ҳаёт (аниқловчи/аниқланмиш).

Гапда услубий мақсадларда сўз тартиби ўзгариши мумкин; Ўқитувчи интизом ҳақида гапирди. Интизом ҳақида ўқитувчи гапирди. Тартибнинг бундай ўзгариши аъзоларнинг ҳоким-тобелигига таъсир қилмайди, бироқ гапнинг услубий жиҳатларига, фикрдаги маъно нозиклигига таъсир қилади.

Оҳанг. Оҳанг ҳам, юқорида айтилганидек, бирикувларнинг табиатини кўрсатувчи нисбий восита ҳисобланади. Гап тугалланган оҳанг билан айтилса, гап таркибидаги айрим бирикувлар санаш (олма ва анор), айримлари кўтарилувчи оҳангга (қизил қалам) эга бўлади.

Оҳанг (пауза) бирикувларнинг синтактик бўлинишини кўрсатади. Масалан, Кўп қаватли уй бирикмасини икки хил кўп//қаватли уй ва кўп қаватли//уй тарзида айтиш мумкин. Демак, синтактик алоқани, унга боғлиқ равишда мазмуний фарқланишни ифодалашда оҳангнинг ўрни бор. Яъни, кўпғғқаватли уй тарзида биринчи сўздан кейин пауза қилиниши натижасида (кўп) сўз шакли тобе ва қаватли уй бирикмаси унга ҳоким мавқеда бўлиб, бунда қаватли уйларнинг кўплиги маъноси англашилади. Иккинчи ҳолатда (кўп қаватли//уй) эса кўп қаватли бирикмаси тобе, уй сўз шакли эса ҳоким мавқеда бўлиб, бирикмадан уйнинг қаватлари кўплиги маъноси англашилади. 

Санаш оҳанги бир хил бўлакларнинг алоқасини ифодалайди: олтин, кумуш тош бўлар.

Қўшма гапнинг таркибий қисмлари орасида ҳам махсус-қарама-қаршилик (Кундузи иссиқ - кечаси совуқ), шарт (Сен кел - у боради), сабаб (Кеча боролмадим - меҳмонлар келиб қолди) маъновий муносабатлари мавжуд.

Кўринадики, айрим ўринларда сўзларни ва гапларни боғлашни оҳангнинг ўзи бажаради. Боғлашни бошқа воситалар ўз зиммасига олганда оҳангнинг роли кучсизланади.

Муҳокама учун саволлар:
1. Валентлик ҳақида тушунча беринг.

2. Луғавий валентлик деганда нимани тушунасиз?

3. Синтактик валентликни шархланг

4. Грамматик шакл валентлигинитушунтиринг.

5. Синтактик алоқа  турлари қайсилар?

6. Сўз тизмаси нима?

7. Сўз бирикмасини тушунтиринг.

8. Синтактик алоқани таъминловчи воситалар қайсилар?

9. Алоқа-муносабат (синтактик ) шаклларини санаб беринг

10. Ёрдамчи сўзлар қайсилар?

11. Сўз тартиби ўзгарса қандай ҳодиса юз беради?
                                                        3-маъруза.ЛСҚнинг асосий турлари

Фанни ўқитиш технологияси:

“ЛСҚ ”  мавзусидаги маъруза машғулотининг  технологик харитаси

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда грамматика фанининг лисоний синтактик қолипларининг турлари ҳақида қисқача маълумот ҳосил қилиш.

1.2.Идентив ўқув мақсадлари.
1.2.1. Лисоний синтактик қолипларининг турлари ҳақида  тушунча ҳосил қила олади.

1.2.2.Луғавий ЛСҚни фарқлай олади.

1.2.3. Синтактик ЛСҚ ҳақида тасаввур ўйғотади.

1.2.4. Грамматик шакл валентлиги ҳақида тушунча ҳосил қила олади

1.2.5 Синтактик алоқани изоҳлай олади

1.2.6. Сўз тизмасини тушунтиради.

1.2.7. Сўз бирикмасини шархлай олади

1.2.8. Синтактик алоқани таъминловчи воситаларни санаб бера олади

1.2.9. Алоқа-муносабат (синтактик ) шаклларини англаб етади

1.2.10.Ёрдамчи сўзларни вайта ёдга олади

 1.2.11.Сўз тартибини таърифлай олади

1.3.Асосий тушунча ва иборалар: 

ЛСҚнинг асосий турлари..ЛСҚ ва уни ажратиш усуллари. ЛСҚни тиклаш. ЛСҚларни ажратишнинг аҳамияти.ЛСҚ.Луғавий ЛСҚ.Синтактик ЛСҚ.Грамматик шакл валентлиги.Синтактик алоқа. Сўз тизмаси.Сўз бирикмаси.   Синтактик алоқани таъминловчи воситалар. Алоқа-муносабат (синтактик ) шакллари.
1.7. Дарс шакли: маъруза.
1.8. Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.9. Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради (1.1) .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилад
1.ЛСҚнинг асосий турлари

2.ЛСҚ ва уни ажратиш усуллари. ЛСҚни тиклаш

3. ЛСҚларни ажратишнинг аҳамияти


	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

19-35-бетлар).

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар:

       1. ЛСҚ ва унинг кўринишлари. 

         2. Сўз бирикмаси ва улар орасидаги синтактик алоқани таъминловчи воситалар

Режа:

1.ЛСҚнинг асосий турлари
2.ЛСҚ ва уни ажратиш усуллари. ЛСҚни тиклаш

3. ЛСҚларни ажратишнинг аҳамияти

ЛСҚнинг асосий турлари. Лисоний бирикмаларнинг қолиплар асосида бирикувидан вужудга келган нутқий ҳосилаларни 3 гуруҳга бирлаштириш мумкин:

1) ясама сўзлар;

2) сўз бирикмаси;

3) гап.

(ишла) ясама сўзи [иш] лексемаси ва [лар] морфемасининг, китобни  ўқимоқ нутқий сўз бирикмаси [китоб] ва [ўқи] лексемаларининг, Ўқидим гапи эса [ўқи] лексемаси ва [-дим] кесимлик категорияси шаклининг бирикишидан ҳосил бўлган.

(ишла) сўзи  [от/ла қ асосдан англашилган нарса билан шуғулланмоқ] сўз ясаш қолипи маҳсули бўлса, китобни ўқимоқ сўз бирикмаси [отт.к./феъл] ЛСҚси, Ўқидим гапи эса [WPm] қолипи ҳосиласидир. Булар сирасида сўз ясаш ва сўз бирикмаси қолиплари тушунча ифодаловчи - аташ(номинатив) вазифасини бажарувчи ҳосилаларни берадиган қолиплар бўлса, гап қолипи фикр ифодаловчи (коммуникатив) ҳосилаларни туғдирувчи қолиплар ҳисобланади. Сўз ясаш қолипи лисоний бўлса-да, лекин синтактик моҳиятга эга эмас. Шунинг учун у лисоний деривацион қолип (ЛДҚ) сифатида сўз ясалиши бўлимида қолдирилиб, синтаксисда эркин синтактик ҳосилалар берувчи, яъни сўз бирикмаси ва гап қолиплари текширилади. 

ЛСҚ ва уни ажратиш усуллари. ЛСҚни тиклаш

Қолипдан чиққан ғишт ўлчами ва шакли жиҳатдан ўхшаш бўлади. Лекин тупроққа боғлиқ равишда у турли ранг ва вазнда бўлиши мумкин. Бу ҳар хиллик қолипга алоқадор бўлмаган жиҳатлардир. ЛСҚларни аниқлашда ҳам ЛСҚларга дахлдор бўлмаган, бир қолипдан чиққан нутқий ҳосилаларнинг турли-туманлигини келтириб чиқараётган ҳодисалар ЛСҚга боғлиқ бўлмаган  носинтактик ҳодисалар сифатида аҳамиятсиз деб қаралади ва эътибордан соқит қилинади. Масалан, Салиманинг китоби  нутқий ҳосиласининг моҳияти, яъни ЛСҚсини аниқламоқчи бўлсак, биз шу  кўринишдаги ва турдаги сўз бирикмаларини тасаввуримизда тўплаб, саралаймиз. Шу усулда Муниранинг дафтари, Ситоранинг ручкаси каби юзлаб нутқий сўз бирикмаларида

 [отатоқли Қоттурдош қотдан англашилган пред. /шахсга тегишли нарса]

умумийлигини топгандек бўламиз. Бироқ менинг китобим, унинг ручкаси, бизнинг уйимиз, қизилнинг қизили, яшашнинг завқи нутқий бирикмаларини олдинги сўз  бирикмалари билан қиёслаш натижасида уларнинг фарқли эканлигига, қолипга солиб кўриш натижасида унга жойлашмаётганлигига амин бўламиз. Зеро, ЛСҚнинг биринчи узви от туркумига мансуб сўз бўлиши керак эди. Мисолларда эса тобе узвлар олмошлардир. Шунингдек, ЛСҚ иккинчи узвидаги эгалик категорияси III шахс қўшимчаси ҳақида ҳам шундай дейиш мумкин. Биз юқорида қолипларнинг умумийлик табиатига эга эканлигини, унда нутқий ҳосилаларнинг умумий, бир хил белгилари ўрин олишини таъкидлаган эдик. Шунинг учун нутқий ҳосилалардан фарқларни хаёлан четлаштириб, умумий белгиларни сақлаб қоламиз. Келтирилган биринчи (тобе) аъзолардаги умумийлик ва фарқларни қуйидагича берамиз:

умумийлик                                                        фарқлар

1.1.Эркак кишининг исми//.к.           Салим оти /нинг 

1.2.Қиз бола исми/қ.к.                       Мунира оти/нинг                                        
1.3.Эркак кишининг исми/қ.к.          Ситора оти /нинг

1.4.I шахс бирлик киш.олм.              мен олмоши/нинг

1.5.I шахс кўплик киш.олм.               биз олмоши/нинг

1.6.сифат/қ.к.                                       Қизил сифати /нинг

1.7.Ҳ.номи/қ.к.                                   Яшаш ҳарак.номи/нинг

Фарқларни эътибордан соқит қилиб, олинган умумийлик асосида ЛСҚнинг биринчи (тобе) аъзосини тиклаймиз. Нисбий умумийликларни яна бирлаштириб, қуйидаги

                                 [исмқ.к. Қ ...
тикланади. 

Сўз бирикмаларининг иккинчи узвидаги фарқлар ва умумийликларни ҳам шу асосда аниқлаймиз:

Умумийликлар                                                    Фарқлар

2.1.Ўқув воситаси оти/III ш.э.қ.     


китоб оти/им 

2.2.Ёзиш мумкин бўлган нарса оти/III ш.э.қ.   дафтар оти/и

2.3.Ранг сифати /  III ш. э.қ.                         қизил сифати/и         

2.4.Мавҳум от /      III ш. э.қ.                        завқ оти/и

2.5.Жой оти     /     I ш. э.қ.                         уй      оти/имиз

2.6.Ёзув қуроли  /    III ш. э.қ.                      ручка оти/си  

Бу аъзода ҳам фарқларни четлаштириб, умумий белгиларни олиб қоламиз. Натижада

                                   ...Қисмэ.қ.]

умумийлиги аниқланади. Ҳар иккала аъзони бирлаштириш натижасида   [исмқ.к. Қисм э.қ.] умумийлиги тикланади. Бу умумийлик ЛСҚ бўлиб, ғиштларнинг оғирлиги, зичлиги, ранг-туси каби белгилар ғишт қолипига дахлсиз бўлганлиги каби, сўз бирикмаларидан четлаштирилган мазкур фарқлар ҳам ЛСҚга алоқадор эмас.

ЛСҚнинг шаклий томони. ЛСҚ моҳиятан риёзий тенгламага ўхшайди ва у бутунлик сифатида тенглик белгисидан чап ҳамда ўнг томонлардан иборат бўлади.

Юқорида мисол сифатида келтирилган [исмқ.к.Қисмэ.қ.қ қаратувчи-қаралмиш] ЛСҚси ҳам икки - исмқ.к.Қисмэ.қ. ва қаратувчи-қаралмиш қисмларидан ташкил топган.

ЛСҚнинг чап, яъни исмқ.к.Қисмэ.қ. қисми унинг шаклини ташкил этади.

ЛСҚнинг шаклий томони умумийлик хусусиятига эга. Чунки у нутқда воқеланган чексиз бирикмаларнинг энг умумий моддийлигининг синтезидир. У умумий шакл экан, унинг хусусий шакли сифатида нутқий сўз бирикмалари намоён бўлади. Демак, хусусий шакл деганда моддий шаклда - сўзлар ва қўшимчалар воситасида ифодаланган ўқилиши, ёзилиши, айтилиши, эшитилиш мумкин бўлган шакл тушунилади.

ЛСҚнинг мазмуний томони. ЛСҚ нинг чап томони унинг мазмуний жиҳатидир. Юқорида келтирилган [исмқ.к.Қисмэ.қ.қаратувчи-қаралмиш] қолипининг ўнг, яъни мазмуний қисмини «лисоний тобе қаратувчи ва ҳоким қаралмиш орасидаги ранг-баранг муносабатлар» ташкил этади.
 «Ранг-баранг  муносабатлар» деганда ҳар бир нутқий сўз бирикмасидан англашиладиган турли маъно ва муносабатлар тушунилади. Масалан:

менинг китобим - қарашлилик

    столнинг оёғи - бутун-қисм

    эътиборсизлик оқибати - сабаб-оқибат

    яшашнинг завқи - ҳолат ва унинг натижаси

      Бирикмаларнинг ўнг томонида  уларнинг хусусий маъновий белгилари кўрсатилган. Улар қолипнинг ўнг томонида «ранг-баранг маъновий муносабатлар» дея бирлаштирилган. Маълумки, кўпинча, маъно деганда сўз атаётган нарса, предмет, миқдор, белги кабилар тушунилади. Масалан, [китоб] лексемаси айтилганда, унинг маъноси сифатида «варақлардан ташкил топган, босма ёки қўлёзма ҳолдаги асар» моҳияти тан олинади. Лекин биз ҳозиргина келтирган ЛСҚ маъноси эса бунга ўхшамайди. Нега? Чунки [китоб] лексема бўлиб, унинг маъноси лексикдир. Лекин ЛСҚ синтактик ҳодиса. Шу боисдан унинг маъноси ҳам синтактик бўлмоғи даркор. Синтаксисда эса «тобе-ҳоким», «қаратувчи-қаралмиш», «тўлдирувчи», «ҳол», «эга», «кесим» каби тушунчалар катта аҳамиятга эга бўлиб, синтактик муносабатларни ифодалайди. Бу муносабатлар эса синтактик маъно сифатида қаралади. Нега юқоридаги бирикмаларнинг ўнг томонида келтирилган «қарашлилик», «бутун - қисм», «сабаб - оқибат», «ҳолат - унинг натижаси» кабилар ЛСҚнинг мазмуни бўла олмайди, деган савол туғилиши табиий. Тўғри, улар алоҳида бирикмаларнинг маъноларини алоҳида-алоҳида акс эттиради. Лекин ЛСҚси битта. [исмқ.к.Қисмэ.қ.қ қаратувчи-қаралмиш] қолипининг мазмуни эса чексиз нутқий ҳосилаларнинг маъноларини умумлаштиради.

ЛСҚнинг [исмқ.к.Қисмэ.қ.] шаклий томони бирикувчи сўзлар муносабатларидан умумлаштирганлиги каби мазмун томони ҳам нутқий бирикмаларнинг алоҳида-алоҳида маъноларини умумлаштириш натижаси бўлмоғи лозим.

Таъкидлаш лозимки, ўзбек тилшунослигида ҳар бир гап бўлаги, ҳар бир сўз бирикмасининг ҳар бир гапдаги, матндаги, қуршовдаги маъноларини тавсифлашга кўп эътибор қаратилади. Масалан, (уйни қурмоқ) бирикмасида (уйни) сўз шаклининг, ёки тўлдирувчининг маъноси «яратиладиган, бунёд этиладиган нарса», (уйни бузмоқ) бирикмасидаги (уйни) сўзшаклининг маъноси «йўқотиладиган манба» тарзида таърифланади. Лекин мулоҳаза юритилса, бу маънолар синтактик эмас, балки луғавий бўлиб, аслида (бузмоқ) ва (қурмоқ) сўзларига хос маънолардир. ЛСҚлар эса чексиз сўз бирикмаларининг умумлашмасидир. Шу боисдан уларнинг мазмун томони ҳам чексиз сўз бирикмаларининг алоҳида-алоҳида маъноларидаги хусусий, фарқли жиҳатларни четлаштириб, умумий, ўхшаш томонларни ажратиш асосида тикланади. Демак, умумий, лисоний маъно хусусий жиҳатларни идрок этиш асосида бирлаштиришдир. Хусусий маънолар, яъни ҳар бир сўз бирикмасидаги тезда англанадиган, илғаниши осон бўлган маънолар улар замиридаги моҳиятни тўсиб туради. Ана шу моҳият англаниши билан тадқиқотчи кўриниб турган маъноларнинг ранг-баранглиги «алдамчи» эканлигига ишонч ҳосил қилади.

ЛСҚларни ажратишнинг аҳамияти. Табиатда соф нарса учрамайди. Ҳар бир модда турли-туман нарсаларнинг қоришмасидир. Бироқ соф моддани ажратиб олиш мақсадида узоқ вақтлар давомида тадқиқотлар олиб борилган. Шу тариқа тозаланган атом химия фанидаги буюк  «топилма» бўлди. Бу Д.Менделеев даврий жадвалида ўз аксини топди. Тил ҳодисаларини ҳам «тозаланган» ҳолда ўрганиш муҳим аҳамият касб этади. Тозаланган атомлардан табиатда учрамайдиган, лекин зарур бўлган турли-туман сунъий моддалар ҳосил қилинганидек, «тозаланган» ЛСҚ ҳам бошқа «тозаланган» фонетик, лексик, морфологик ҳодисалар каби, бугунги кунда тилни «машиналаштириш», яъни компьютер орқали матн таржима қилиш, тузатиш, текшириш каби замонавий «юмуш»ларда муҳим қиммат касб этади.
       МУХОКАМА УЧУН САВОЛЛАР:

 1. Лисоний синтактик қолипларининг турлари ҳақида  тушунча ҳосил қила олади.

2.Луғавий ЛСҚни фарқлай олади.

3. Синтактик ЛСҚ ҳақида тасаввур ўйғотади.

4. Грамматик шакл валентлиги ҳақида тушунча ҳосил қила олади
5 Синтактик алоқани изоҳлай олади

6. Сўз тизмасини тушунтиради.

7. Сўз бирикмасини шархлай олади

8. Синтактик алоқани таъминловчи воситаларни санаб бера олади

9. Алоқа-муносабат (синтактик ) шаклларини англаб етади

10.Ёрдамчи сўзларни вайта ёдга олади

 11.Сўз тартибини таърифлай олади

4- маъруза СЎЗ БИРИКМАСИ

                                                      Фанни ўқитиш технологияси:

“Сўз бирикмаси”  мавзусидаги маъруза машғулотининг  технологик харитаси

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда сўз бирикмаси ва унинг валентликка тенг келиши  ҳақида қисқача маълумот ҳосил қилиш.

1.2.Идентив ўқув мақсадлари.
1.2.1. Нутқий сўз бирикмаси (СБ) ҳақида тушунча ҳосил қила олади.

1.2.2. СБ ва сўз ҳамда СБ ва иборани фарқлай олади.

1.2.3. СБ да ҳоким ва тобе, кенгаювчи ва кенгайтирувчи сўз ҳақида тасаввур ўйғотади.

1.2.4. СБ да боғланиш усуллари. Битишув Бошқарув Мослашув.  ҳақида тушунча ҳосил қила олади

1.2.5. СБ да боғланиш омиллари. Маъновий омил  Шаклий омил Жойлашув омилини изоҳлай олади

1.2.6. Ҳоким аъзонинг ифодаланишига кўра СБнинг турлари СБ занжири. СБ ва синтагмани тушунтиради.

1.2.7. СБ ЛСҚсини тиклаш ва унинг воқеланишини шархлай олади

1.2.8. ЛСҚларни ўқиш ва ёзиш қоидаларини таъминловчи воситаларни санаб бера олади

1.2.9. Турғун СБ ва фраземаларнинг ЛСҚдаги ўрнини англаб етади
1.3.Асосий тушунча ва иборалар: 

Сўз бирикмаси. СБ ва сўз.   СБ ва ибора. Нутқий сўз бирикмаси (СБ) ҳақида тушунча. СБ ва ибора. СБ да ҳоким ва тобе, кенгаювчи ва кенгайтирувчи сўз СБ да боғланиш усуллари. Битишув Бошқарув Мослашув. СБ да боғланиш омиллари. Маъновий омил  Шаклий омил Жойлашув омили Ҳоким аъзонинг ифодаланишига кўра СБнинг турлари СБ занжири. СБ ва синтагма СБ ЛСҚсини тиклаш ва унинг воқеланиши ЛСҚларни ўқиш ва ёзиш қоидалари. Турғун СБ ва фраземаларнинг ЛСҚдаги ўрни. Сўз бирикмаси лисоний сатҳда .
1.10. Дарс шакли: маъруза.
1.11. Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.12. Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .
3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

1.2.1. Нутқий сўз бирикмаси (СБ) ҳақида тушунча беринг.

1.2.2. СБ ва сўз ҳамда СБ ва иборани фарқлай оласизми?

1.2.3. СБ да ҳоким ва тобе, кенгаювчи ва кенгайтирувчи сўз ҳақида маълумот беринг.

1.2.4. СБ да боғланиш усуллари. Битишув Бошқарув Мослашув.  Улар ҳақида нималарни биласиз?

1.2.5. СБ да боғланиш омиллари. Маъновий омил  Шаклий омил Жойлашув омилини изоҳланг.

1.2.6. Ҳоким аъзонинг ифодаланишига кўра СБнинг турлари СБ занжири. СБ ва синтагмани тушунтиринг.

1.2.7. СБ ЛСҚсини тиклаш ва унинг воқеланишини шархланг

1.2.8. ЛСҚларни ўқиш ва ёзиш қоидаларини таъминловчи воситаларни санаб беринг.

1.2.9. Турғун СБ ва фраземаларнинг ЛСҚдаги ўрнини аниқлаб беринг.

	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар: 

      1.Сўз бирикмаси нутқ бирлиги сифатида.
2.СБ (сўз бирикмаси) лисоний сатҳда.
Сўз бирикмаси нутқ бирлиги сифатида

Нутқий сўз бирикмаси (СБ) ҳақида тушунча. Нутқда тушунчаларни аниқроқ ва муайянроқ ифодалаш зарурати туғилади. Бу эса нисбий ноаниқ тушунча ифодаловчи сўз ўрнига нисбий аниқ тушунча ифодаловчи сўз бирикмасини афзал қилиб қўяди. Қиёсланг: ўқимоқ - тез ўқимоқ. Кейинги нутқий ҳосилада «ҳарфларни уриштириб маъносини тушуниш» ҳаракати ўқимоқ сўзидагига нисбатан аниқроқдир. Чунки унга тез сўзи  кўмаклашган. Кўринадики, сўз ҳам, сўз бирикмаси ҳам тушунча ифодалайди. Сўз ифодалайдиган тушунча ноаниқ ва, демак, кенгроқ (масалан, ўқимоқ феълида ҳаракат тез ҳам, секин ҳам бўлиши мумкин), сўз бирикмасида эса икки тушунча ўз мустақилликларини сақлаган ҳолда нисбий аниқ ва муайян ҳаракатни («ҳарфларни тез уриштириб, маъносини тушуниш») ифодалаган. Демак, сўз ўз маъновий имкониятини тўлароқ ва равшанроқ намоён қилиши учун бошқа бир мустақил сўзга эҳтиёж сезади. Бу сўз унинг маъновий эҳтиёжини қондирмоғи учун ҳам маъновий, ҳам грамматик жиҳатдан унга мувофиқ бўлмоғи лозим. Буни равшанроқ англаш учун қуйидаги ҳосилаларга диққат қилайлик:

        олманинг термоқ
        осмонни ушламоқ
        Салим келди

   китобни ўқимоқ
Бирикмаларнинг биринчисида (олма) ва (термоқ) сўзлари маъновий жиҳатдан мувофиқ бўлиб, бироқ уларнинг грамматик шакли (қаратқич келишиги) мос эмас. Иккинчи бирикув (осмонни ушламоқ) да сўзлар грамматик шакли жиҳатдан мос бўлса-да, маъновий табиатларининг «беўхшовлиги» уларнинг бирикув ҳосил қилишларига йўл қўймайди. Учинчи бирикувда аъзолар ҳам маъновий, ҳам шаклий жиҳатдан мувофиқдир. Улар бирикуви тушунча эмас, фикр ифодалайди. Тўртинчи бирикув (китобни ўқимоқ) буларнинг барчасидан фарқланади ва бирдан ортиқ мустақил сўзнинг маъно ва грамматик жиҳатдан тобелашувидан ташкил топиб, тушунча ифодалашга хосланганлиги билан характерланади. Бунда бир сўз тобе, иккинчиси ҳоким бўлиб, улар тобелик ва ҳокимлик хоссалари ҳамда воситаларига эгадир. Бу уларнинг маъновий мослиги ва тобелиги (ҳокимлиги) грамматик шакли ҳамда жойлашув (олдинма-кейинлик) хусусиятларидир. 
Демак, нутқий сўз бирикмалари учун қуйидаги белгиларни кўрсатиш мумкин:

а)
 бирдан ортиқ мустақил сўз;

б)
аъзоларнинг маъновий ва грамматик жиҳатдан мослиги;

в)
тобелик;

д)
тушунча ифодалаш.


Сўз бирикмаси бу тўрт белгисининг ҳар бири билан ўзига ёндош ҳодисаларга ўхшайди ҳам, бир вақтнинг ўзида фарқланади ҳам. Масалан, бирдан ортиқ мустақил сўздан ташкил топганлиги билан сўздан фарқ қилса, тушунча ифодалаши билан у билан ўхшашлик касб этади. Гаплар бирдан ортиқ мустақил сўзнинг маъновий ва грамматик жиҳатдан тобеланиши асосида ҳам вужудга келади. Лекин у СБ дан фарқли ўлароқ, фикр ифодалайди. Демак, СБ билан унинг ўхшашлари муносабатига алоҳида-алоҳида тўхталиш лозим бўлади.


СБ ва сўз.   Сўз бир тушунчани ифодалайди. СБда эса бирдан ортиқ тушунча муносабатга киришган ҳолда нутқда воқеланади. Сўз асосида лексема ва морфема ҳамда уларнинг бирикув қонуниятлари ётса, СБга эса лексемалар ҳамда уларнинг бирикувларини тартибга солувчи ЛСҚ асос бўлади. Айтилганидек, сўзда тушунча, маъно кенг ва мавҳум бўлади. Сўз бирикмасида эса бу кенглик ва мавҳумлик бир қадар барҳам топган бўлади. Масалан, қизиқ китоб бирикмасида китобнинг бир белгиси намоён бўлган. Шу жиҳатдан у муайянлик касб этган. Аммо бу муайянлик нисбий ва бирёқламадир. Чунки, масалан, унинг бадиий ёки илмийлиги ҳануз мавҳум ва ноаниқдир. Қизиқ бадиий китоб бирикмасида бу белги ҳам муайянлик касб этади. Сўз бирикмасида сўз бошқа сўзларни ўзига бириктириб кенгайиши билан маъновий жиҳатдан торайиб боради. Демак, шаклий кенгайиш маъновий торайишни келтириб чиқарса (сўз бирикмасида), шаклий торлик (сўзда) маъновий кенглик билан муносибдир.


СБдаги тушунчалар ўзаро муносабатга киришар экан, бунда улар яхлитланиб, бир «вужуд»га айланиб кетмайди. Улар бир—бирига қанча яқинлашмасин, барибир ўз мустақилликларини сақлаб қолади. Масалан, тоза ҳаво бирикмасида бир тушунча иккинчисига муайянлик киритиш учунгина хизмат қилади, лекин, барибир, бунда икки тушунча мавжуд. Икки тушунча орасидаги муносабат маълум бир меъёр чизиғидан ўтса, улар яхлит тушунчага айланадилар ва бир бутун ҳолда янги маъно англатадилар. Масалан, белбоғ сўзи дастлаб белнинг боғи бирикуви шаклида бўлиб, бунда икки тушунча муносабати (ҳоким-тобелиги) мавжуд. Бироқ бу муносабат уларнинг яхлитланиши даражасига етмаган. (белбоғ) сўзида эса муносабатнинг меъёр чизиғидан кейинги ҳолатига дуч келамиз.


Сўзларнинг алоҳида кўриниши бўлган қўшма сўзлар аслида сўз бирикмалари узвларининг яхлитланиши - сўз бирикмасининг маъновий тараққиёти маҳсулидир.


СБ ва ибора. СБ аъзолари тобе муносабатли мустақил сўзлар бўлса, иборалар ҳам мустақил сўзлар бирикувидан ташкил топса-да, улар орасида синтактик алоқа  сўнган, бу сўзлар ўзаро яхлитланиб, ўзида тайёрлик, мажбурийлик, барқарорлик каби белгиларни ташийдиган лисоний бирликлар қаторидан жой олган. Иборалар ташкил этувчилари (зоҳирий) жиҳатидан СБ га ўхшаса-да, моҳиятан лексемаларга яқинлашади. Зеро, тарвузи қўлтиғидан тушди ибораси билан бўшашмоқ сўзининг  маъновий моҳияти яқиндир. Лексемалар аждодлардан авлодларга бузилмасдан юборилганлиги каби иборалар ҳам яхлит ҳолда кейинги авлодга узатилади. Сўз бирикмаси эса вақтинчалик ва ўзгарувчандир. Сўз бирикмасини ташкил этган сўзлар нутқда ўз мустақил  маънолари билан қатнашгани ҳолда ибораларнинг таркибидаги сўзлар ўзларининг хос маъноларидан узоқлашгандир (тарвузи қўлтиғидан тушди иборасида тарвуз, қўлтиқ, тушмоқ сўзлари ўзларининг хос маъноларига эга эмас).


СБ да ҳоким ва тобе, кенгаювчи ва кенгайтирувчи сўз. СБ да маъноси муайянлаштирилаётган сўз ҳоким ва унинг маъносини муайянлаштирувчи сўз тобе аъзо дейилади (масалан, китобни ўқимоқ бирикмасида китобни тобе ва ўқимоқ ҳоким аъзо). СБ да бир сўз бир нечта сўзни ўзига тобе аъзо сифатида бириктириши мумкин. Лекин СБда бир сўз фақат аъзогагина тобе узв сифатида боғланиши мумкин, холос. Масалан, катта, чиройли гулчамбар бирикмасида гулчамбар сўзи иккита сўзга ҳоким. Лекин чиройли сўзи бир сўзгагина тобе. Ҳоким мавқеда юзага чиқаётган лексема ўзининг ҳоким, тобе вазифада юзага чиқаётган лексема эса ўзининг тобе валентлигини намоён қилади. Ҳоким ва тобе аъзолар вазифалари, грамматик шакли ва синтактик ўрни асосида белгиланади. Тобе аъзо олдин келиб кейингисининг маъносини изоҳлашга хосланган бўлади ва бунга мос грамматик кўрсаткичлар билан шаклланади ҳамда маълум синтактик ўринга эга бўлади. Ўзбек нутқида одатда, ҳоким сўз кейин тобе сўз олдин келади. Нутқий инверсия (ҳоким ва тобе сўз тартибининг бузилиши) асосида сўз бирикмаларигина бундан мустасно: ўқидим китобни, Раъно, ҳамшира каби. Ҳоким сўз кенгаювчи ва тобе сўз кенгайтирувчи сўз деб ҳам юритилади. Кенгаювчи ва кенгайтирувчи атамалари нисбий моҳиятга эга бўлиб, шаклга нисбатан айтилгандагина тўғри бўлади. Масалан: китобни ўқимоқ бирикмасида [ўқимоқ] лексемаси ёнига яна бир лексема қўшилди ва бир сўз иккита бўлиб, шаклий «ёйилиш», яъни кенгайиш юз берди. Шаклий кенгайиш эса маъновий торайишни вужудга келтиради. Бунда шакл ва мазмун диалектикаси янада яққолроқ намоён бўлади. Чунки ўқимоқ лексемаси маъноси кенг бўлиб, у ўқиладиган барча нарсалар устида юз берадиган тегишли ҳаракатни ифодалайди. Китобни ўқимоқ бирикмасида эса айтилган «барча нарсалар»дан фақат «китоб устида бажариладиган ҳаракат» торайган маъноси қолади. Кенгаювчи  атамасини фақат бош сўзга, кенгайтирувчи атамасини фақат эргаш сўзгагина хос қилиб қўйиш ҳам бирёқламаликдир. Зеро, китобни ўқимоқ бирикмасида китоб лексемаси тобе, ўқи лексемаси ҳоким валентлигини намоён қилганлиги каби унда ўқимоқ сўзи китобни сўзшакли учун маъновий торайтирувчи ва шаклий кенгайтирувчи вазифаларни намоён қилади. Зеро, китобни сўзшакли ўтимли ҳаракатни ифодаловчи чексиз лексемалар билан боғланиш имкониятига эга. Ўқимоқ сўзшакли билан бирикиш асосида унда маъновий торайиш, шаклий кенгайиш юз беради.


СБ да боғланиш усуллари. СБ аъзолари орасидаги боғланиш, яъни тобеланиш уч хил: битишув, мослашув, бошқарув. Бу алоқа турларининг ўзига хос хусусиятлари ва фарқлари аъзоларни бириктирувчи кўрсаткичлар ёки бошқа воситалардан келиб чиқади. Масалан, тез юрмоқ, қаламни олмоқ, китобнинг варағи. Маълум бўладики, бирикмада тобе сўзнинг қайси шаклда келиши кўпинча, унинг ҳоким сўзига (қаламни олмоқ) боғлиқ бўлса, баъзан ҳар иккала аъзо бир-бирининг қандай шаклда бўлишини белгилаб қўяди (китобнинг варағи).


Битишувда бириккан сўзларнинг ўзаро алоқаси, асосан, тартиб ва оҳанг билан белгиланади. Битишув алоқасида морфологик кўрсаткичлар бўлмаса-да, тартиб муҳим восита сифатида намоён бўлади. Бунда тобе сўз ушбу мавқеда келиш учун шаклий жаҳатдан ўзгармайди. Зеро, тобе аъзо сифатида намоён бўлаётган сўз маъновий ва вазифавий жиҳатдан бунга хосланган бўлади. Мисоллар: қизил гул, оқ қоғоз. Баъзан от туркумидаги сўзлар ҳам ҳеч қандай воситасиз тобе вазифада кела олади: олтин соат, тош йўл каби. Бунда улар моҳиятан тобе аъзолик доимий белгиси бўлган сифат, сон, равиш туркумларига яқинлашади. Бу ҳодиса нутқий бўлиб, олтин, тош лексемаларининг лисоний моҳиятлари билан белгиланмаган.


Қуйидаги сўзлар битишув йўли билан боғланган:

1) равиш /феъл: ўз-ўзидан гапирмоқ;
2) сифат/феъл: яхши сўзламоқ;
3) сон/от: ўнта қалам, саккиз дафтар;
4) от/от: кумуш қошиқ, чанг йўл;
5) олмош/от: ҳамма одам, қандай китоб. 
Айрим манбаларда тобе сўз вазифасида равишдош (шошилиб гапирди), сифатдош (ўқиган бола)лар юзага чиққан бирикувлар ҳам битишув алоқали қўшилмалар сифатида қаралади. Ваҳоланки, бу ерда равишдош кўрсаткичи -иб феълни феълга (шошилиб гапирди), сифатдош шакли (-ган) феълни отга (ўқиган бола) боғлаш учун хизмат қилади. Шунингдек, бу шаклларнинг морфологияда луғавий-синтактик шакллар сифатида қаралиши ҳам улар ҳосил қилган бирикувларни битишувли эмас, балки бошқарувли бирикувлар сифатида қарашни тақозо этади.

Битишувда аъзоларнинг ҳоким-тобелик ҳолати, асосан, тартиб ва жойлашув омиллари асосида белгиланади: (тобе аъзо Қ ҳоким аъзо), яъни тобе сўз олдин, ҳоким сўз кейин келади ҳамда аъзолар орасига бошқа сўзни киритиб бўлмайди, (кумуш қошиқ бирикмасини кумуш ўнта қошиқ деб ўзгартириб бўлмайди. Баъзан битишувда ҳам тартиб иккинчи ўринга тушиб қолгандек туюлади: Мажлис бўлади - Мажлис кечқурун бўлади. Лекин  бунда мажлис сўзи феълга битишув асосида эмас, балки бош келишикда боғланаётганлигини эсдан чиқармаслик лозим.

Демак, битишув алоқасида тартиб ва оҳанг муҳим роль ўйнайди. Бунда тобелик тартиб ва жойлашувдан, сўзларнинг грамматик хусусияти ва маъносидан англашилиши аён бўлиб туради.

Келишик аффикси ўз маъноларини йўқотган тезда келмоқ, ўз-ўзидан рақсга тушиб кетмоқ, бирдан гапирмоқ бирикувларини ҳам битишув алоқаси сифатида қарамоқ лозим. Чунки келишик қўшимчаси бу СБларда ўз тизимидан ажралиб, сўз таркибида «қотиб қолган». Бу сўзлар келишик қўшимчаларини олган ҳолда равишга кўчган сўзлардир. 

Бошқарув алоқаси бир томонлама шаклланган СБлар таркибида амал қилади. Фақат тобе аъзолари бирикиш учун тобеловчи қўшимча олган Сблар бошқарув йўли билан боғланган дейилади. Бунда ҳоким сўз тобе сўзнинг қандай шаклда бўлишини бошқаради. Масалан, китобни ўқимоқ бирикмасида тобе сўзнинг тушум келишиги шаклида келиши ўқимоқ феълининг ўтимлилиги билан белгиланган. Агар бу феъл ўтимсиз феълга айлантирилса, (ўқилди) тобе сўздаги тушум келишиги шакли ўз-ўзидан ғойиб бўлади: китобни ўқимоқ - китоб ўқилди.
Бошқарув алоқасида тобе сўзни ҳар хил туркумдаги сўзлар бошқариши мумкин. Мисоллар: уйга бормоқ (феълли бошқарув), мендан катта (сифат бошқаруви), товушдан тез (равишли бошқарув), ўқишда биринчи (сон бошқаруви), айтган бола (отли бошқарув).

Бошқарув уни амалга ошираётган воситага боғлиқ равишда келишикли бошқарув, кўмакчили бошқарув, равишдошли бошқарув, сифатдошли бошқарув каби турларга ажралади.

Мослашув. СБларнинг икки томонлама грамматик шаклланган тури бўлиб, бунда тобе аъзо ҳоким аъзога, ҳоким аъзо тобе аъзога мувофиқ равишда боғловчи восита олади. Масалан, укамнинг дафтари, сизнинг уйингиз каби. Мослашув атамаси ҳар иккала аъзонинг бир-бирини тақозо қилувчи морфологик воситаларга эга деган маънони англатади. Мослашув алоқасида тобе аъзо қаратувчи, ҳоким аъзо қаралмиш деб юритилади.

Мослашув алоқасида тобе аъзо белгисиз (Навоий ғазали) бўлганлиги каби, ҳоким аъзо ҳам кўрсаткичсиз қўлланиши мумкин: сизнинг уйингиз-сизнинг уй, бизнинг китобимиз-бизнинг китоб каби. Бу сиз олмоши ва -нгиз қўшимчаси, бу олмоши ва -миз кўрсаткичининг тарихий генетик боғланиши билан изоҳланади. Зеро, уларнинг китоби бирикмасини уларнинг китоб тарзида қўллаб бўлмайди.

СБ да боғланиш омиллари. Сбнинг ички тузилиши, ташкил этувчи аъзоларнинг ўзаро муносабатини ўрганиш жараёнида бирикишнинг ички қонунияти очилади. Сбда боғланиш аъзолардан бирининг фаоллиги асосида эмас, балки ҳар икки аъзонинг ҳам бир-бирига, аввало, маъновий, қолаверса, шаклий, жойлашув жиҳатдан мослашишлари асосида юз беради. Чунки тобеланаётган лексеманинг бирикиш имконияти воқеланишга, ҳоким аъзонинг бириктириш талаби эса қондирилишга интилади. Сбдаги аъзоларнинг гоҳ биттасининг (мактабга бормоқ), гоҳ иккинчисининг ҳам (мактабнинг боғи) грамматик шаклланиши асосида синтактик алоқанинг икки хил - бир томонлама алоқа, икки томонлама алоқа турларини фарқлаш маъқул эмас. Унда битишувли (кенг дала) бирикмаларни ҳеч қандай алоқасиз бирикма дейишга тўғри келган бўлур эди. Юқоридаги алоқанинг икки кўриниши боғловчи воситаларга қараб белгиланган, холос.

Сўз бирикмасида алоқа ҳар доим ҳам икки томонламадир. СБ аъзоларининг икки ёқлама-бирикиш имконияти (тобе аъзо) ва бириктириш талаби (ҳоким аъзо) алоқадорлиги бевосита аъзоларнинг бирикиш-бириктириш қобилиятига асосланади.

СБ аъзолари орасидаги боғланиш ҳар бир сўзда яхлит ҳолда мавжуд бўлган маъновий (М), шаклий (Ш), жойлашув (Ж) омилларининг ўзаро мувофиқлигига таянади. Масалан, китобни ўқимоқ бирикмасидаги китобни сўз шаклида ҳоким сўзга бирикишини таъминлайдиган М, Ш, Ж омиллари бўлганлиги каби ўқимоқ сўзшаклининг ҳам тобе аъзога боғланишини таъминлайдиган М, Ш, Ж омиллари мавжуд. хатни ёзмоқ  СБсида тобе сўз (хатни)нинг ҳоким сўз (ёзмоқ) билан бирикишини унинг шакли (-ни), маъноси ва қисман жойлашуви (олдин келиши)  кўрсатса, ҳоким сўз тобе сўз билан боғланишини маъноси, шакли ва қисман жойлашиши (кейин келиши)ни кўрсатади.

Сўзда бу уч омил яхлит ҳолда бўлиб, маълум бирикиш жараёнида бирортаси устунлик қилса, бошқа ҳолда у кучсизланади. Келтирилган хатни ёзмоқ бирикмасидаги тобе сўз (хатни) да шаклий омил (-ни) тобеликни кўрсатувчи етакчи омил бўлса, ҳоким сўз (ёзмоқ) да маъновий омил устунлик қилган.

Маъновий омил  деганда сўзларнинг боғланиши учун муҳим саналган луғавий маъноси, қайси туркумга хослиги тушунилади. Луғавий маъно аён бўлиб, сўзнинг грамматик маъновий хусусиятларига бир оз шарҳ бериш лозим бўлади. Сўзларнинг муайян туркумга хослиги ниҳоятда кенг кўламли тушунча бўлиб, мустақил сўз туркумлари доирасида нарса- предмет (от), белги (сифат), миқдор (сон), ҳаракат (феъл), ҳолат (равиш), тасвирийлик (тақлидлар), ишоравийлик (олмошлар) каби туркумий маъноларни қамраб олади. Бу маънолар сўз туркуми (масалан, от), унинг ички бўлинишлари (масалан, модда-маъдан оти, ўрин-жой оти каби) билан боғлиқдир. Шунинг учун тош кўприк бирикмасида тош сўзининг от туркумига мансублиги, модда-ашё номи эканлиги, кўприк сўзининг маълум бир ҳаракатнинг маҳсули  бўлмиш предметни ифодалаши, сўрида ётмоқ бирикмасида эса сўри сўзининг жой номини атаб келиши, ётмоқ феълининг ўтимсизлиги кабилар маъновий омилни ташкил этади.

Шаклий омил деганда сўзларни бир-бирига боғлаш учун хизмат қиладиган алоқа-муносабат (синтактик) шакллари тушунилади. Морфологик шакллар бирикмадаги қайси аъзони шакллантиришига кўра иккига бўлинади:

1)
тобега  хослар (келишик, сифатдош, равишдош кўрсаткичлари ва кўмакчилар);

2)
ҳокимга хослар (эгалик, нисбат, кесимлик кўрсаткичлари).

Жойлашув омили сўзларнинг эркин  жойлашуви (1) ва бирикма таркибида жипслашувидан (2) иборат.

Ўзбек тилининг меъёрий нутқида тартиб қатъий бўлиб, тобе олдин, ҳоким кейин келади. Эркин жойлашув деганда СБдаги тобе ва ҳоким аъзоларни бир-биридан ажратиш, «узиш», улар орасига бошқа бўлакларни киритиш имконияти мавжудлиги назарда тутилади. Масалан, кеча келмоқ, китобни ўқимоқ, шаҳримизнинг кўчалари каби СБларда эркин жойлашув имконияти бор, уларда тобе ва ҳоким аъзони бир-биридан ажратиш, «узиш» (Кеча уйга келди, китобни тез ўқиди,  шаҳримизнинг кенг кўчалари), ҳатто тескари жойлаштириш (келмоқ кеча, кўчалари шаҳримизнинг) мумкин. Жипслашув деганда тобе ва ҳоким аъзони бир-биридан «узиш» мумкин эмаслиги тушунилади. Бунга тош кўприк, олтин узук, Навоий романи, китоб ўқимоқ бирикмаларини мисол қилиб келтириш мумкин. Масалан, тош кўприк бирикмасидаги сўзларнинг ўрни алмаштирилса, бирикма моҳияти ўзгариб кетади: Кўприк - тош. Демак, бу сўзларда бирикма моҳиятини белгилашда жойлашув омили устувор аҳамиятга эга. Эркин жойлашув Ж омилининг кучсизлигини, жипслашув эса унинг кучлилигини билдиради.

Ҳар қандай СБда сўзнинг мавжуд имкониятлари юзага чиқади. Бунда ҳар бир аъзодаги мазкур (М, Ж, Ш) омиллар ўзаро ва бошқа аъзодаги шундай омиллар билан мувофиқлашади. Сўздаги бир омилнинг кучайиши бошқа омилларнинг кучсизланиши эвазига содир бўлади. Буни учбурчак бурчакларининг ўзаро алоқадорлигига қиёслаш мумкин. Учбурчак бурчакларининг йиғиндиси 180 градусга тенг. Бир бурчак катталашса, бунинг ҳисобига бошқалари кичраяди. Лекин уларнинг умумий йиғиндиси 180 градусга тенг бўлиб тураверади. Худди шунингдек, тобе ёки ҳоким сўздаги бир омил кучайса, бу бошқа омилларнинг кучсизланиши ҳисобига бўлади. Чунки бир омилнинг етакчилик қилиши бошқаларнинг тўла воқеланишига йўл қўймайди. Масалан, уйнинг эгаси бирикмасида бирикув омиллари қуйидагича: [ШМЖҚШМЖ]. Чунки ҳар икки аъзо ҳам - бириктирувчи-тобе аъзо тобега хос, ҳоким аъзо ҳокимга хос грамматик шаклга эга. Уларнинг ҳоким ва тобелигини ана  шу шакллар кўрсатиб турибди. Шунинг учун ҳар иккала аъзода ҳам шаклий омил устувордир. Бирикма аъзоларини бир-биридан «узиш» (уйнинг асл эгаси), тескари жойлаштириш (эгаси уйнинг) бирикманинг олдинги моҳиятига таъсир қилмайди. Бу эса жойлашув омилининг ўта кучсизлигидан далолат беради. Маъновий омил эса шаклий ва жойлашув омиллари оралиғида бўлади. шошилиб гапирмоқ СБсидаги аъзоларнинг бирикув омиллари муҳимлиги қуйидагича: ШМЖ-МШЖ. Биринчи узвда шаклий омилнинг биринчи ўринга чиқиши унинг равишдош шаклидалиги сабаблидир. Равишдош шакли шошилиб сўзшаклининг тобелигини таъминламоқда. Жойлашув омилининг ҳар иккала аъзода ҳам охирги планга ўтиши эса тобе ва ҳоким узвлар орасида эркин жойлашувнинг мавжудлигидир. Иккинчи аъзо (ўқимоқ) да маъновий омилнинг кучайиши, унинг ҳокимлик грамматик шаклига эга эмаслиги ва жойлашув омилининг кучсизлиги эвазигадир. март ойи бирикмасидаги аъзоларнинг бирикув омиллари муносабати эса қуйидагича: ЖМШҚШМЖ. СБлар аъзоларида маъновий омилнинг охирги ўринга ўтиши мумкин эмас. Чунки СБ учун дастлабки талаб аъзоларнинг маъновий 

мувофиқлигидир.

Ўзбек тилида ҳар бир аъзо бирикув омилларининг ўрин алмашиш натижасида 6 хил комбинация вужудга келади. Тобе аъзо: МШЖ, МЖШ, ШМЖ, ШЖМ, ЖМШ, ЖШМ. Ҳоким аъзо: МШЖ, МЖШ, ШМЖ, ШЖМ, ЖМШ, ЖШМ. Ҳар бир аъзонинг 6 хиллиги асосида (6х6) СБнинг 36 мантиқий-риёзий тури маълум бўлади. Олти хил тобе аъзо ва олти хил ҳоким аъзони кўпайтириш асосида 36 хонали жадвал юзага келади. Қуйида жадвални ҳар бир СБ турига айрим мисоллар билан берамиз:

Жадвалдаги бўш катаклардан эса ўзбекча бирикмалар ўрин олмайди. Масалан, МШЖ-ШЖМ тузилишли бирикма ўзбек тилига хос эмас. Зеро, айтилганидек, аъзоларда маъновий омил энг кўп даражада кучсизланган сўз бирикмалари нутқимизда йўқ.

Ҳоким аъзонинг ифодаланишига кўра СБнинг турлари. СБ ўз таркибидаги ҳоким аъзонинг қайси сўз туркумига киришига қараб, қуйидаги кўринишларга эга бўлади.

Исмли бирикмада ҳоким аъзо от, сифат, сон, олмош туркумларидан ифодаланади: кенг дала (от), тухумдан кичик (сифат), овоздан тез (сифат), одамларнинг бири (сон), ўқувчиларнинг ҳаммаси (олмош).

Феълли бирикмада ҳоким аъзо феълдан бўлади: вазифани бажармоқ, тез ўқиш, уялгани уялган.

СБнинг тузилишига кўра турлари. Биз юқорида кўриб ўтган сўз бирикмалари икки сўзли бирикмалардир. Сўз бирикмалари уч ва ундан ортиқ сўзли бўлиши ҳам мумкин: бепоён яшил майдон, ўнта бадиий асар. Демак, тузилишига кўра сўз бирикмаси икки турга бўлинади: содда бирикма ва мураккаб бирикма.

Содда бирикма, одатда, икки мустақил сўздан тузилган бўлади: оқ қоғоз, кўм-кўк осмон каби. Беш қаватли бино, ўн яшар бола, ўрта бўйли йигит типидаги қўшилишлар ҳам содда бирикма саналади. Чунки улар таркибидаги беш қаватли, ўн яшар, ўрта бўйли унсурлари ажралмас бирикмалар бўлиб, бир бутун ҳолда тобе узв сифатида намоён бўлади. Шунингдек, СБнинг аъзолари ибора ёки бошқа турғун бирикма билан ифодаланганда ҳам бирикма содда ҳисобланади: капалаги учиб кетган бола (капалаги учиб кетган/бола), «Ёрилтош» эртаги (ёрилтош/эртаги), Қуш қўнмас ўсимлиги (қуш қўнмас/ўсимлиги)

Мураккаб бирикма содда бирикма аъзоларининг кенгайишидан тузилади. Қиёсланг:

уч ўрдак                  осмондаги уч ўрдак

            ўрдак                                ўрдак

                уч                                      уч


                                                  осмондаги

илғор теримчилар        хўжаликдаги илғор теримчилар

   теримчилар                          теримчилар

    илғор                                      илғор

                                           

                                        хўжаликдаги
аълочи ўқувчилар            ҳаммадан аълочи ўқувчилар

ўқувчилар                                        ўқувчилар

аълочи                                         аълочи

                     ҳаммадан

Осмондаги уч ўрдак ((осмондаги/(уч/ўрдак)), хўжаликдаги илғор теримчилар ((хўжаликдаги /(илғор/теримчилар)) СБларида ҳоким сўз кенгайиши натижасида, ҳаммадан аълочи ўқувчилар ((ҳаммадан/аълочи)/ўқувчилар)) бирикмасида эса тобе аъзо кенгайиши натижасида мураккаб бирикма ҳосил бўлган. Баъзан ҳар иккала аъзо ҳам бирдан кенгайиши мумкин: ҳаммадан аълочи фаол талабалар: ((ҳаммадан/ ълочи)/(фаол/талабалар))

         (талабалар                


фаол)

                                                                  (ҳаммадан аълочи)

Мураккаб бирикмаларда олдин турган сўзлар охиргисига тўғридан-тўғри боғланиб бирикма ҳосил қилмайди, яъни катта семиз қора қўй бирикмасидаги аъзолар ушбу бирикманинг ўзида катта қўй, семиз қўй, қора қўй каби бирикувларни бермайди. 
                                 қўй


               катта     семиз     қора

каби. Чунки бунда тобе сўзлар ҳоким сўз ифодалаган нарсанинг турли белгиларини кўрсатади. Бу эса уларнинг уюшмаганлигини келтириб чиқаради. Уюшмаган тобе узвлар эса ўзига хос оҳанг билан айтилади. Қиёсланг:

          
Аълочи, билимдон болалар (уюшган тобе сўзлар) 

                Катта семиз қора қўй  (уюшмаган тобе сўзлар)

СБ занжири. Айрим мураккаб СБларда бир сўз олдинги сўзга ҳоким, кейинги сўзга нисбатан тобе бўлиши мумкин. Масалан: мактабда ўқиётган бола каби. Бунда ўқиётган сўзи мактабда сўзига ҳоким, бола сўзига эса тобе аъзо саналади. Унинг схемасини қуйидагича бериш мумкин:

бола

ўқиётган


мактабда

Бирикма эса кенгайиши мумкин:

    бола

ўқиётган

мактабда


кундузги

Сўз бирикмасидаги аъзоларнинг бу тарздаги кенгайиши СБ занжири дейилади. Лекин ҳамма мураккаб бирикмалар ҳам СБ занжирини ҳосил қилавермайди. Масалан, хўжаликдаги илғор теримчилар СБ си каби. Бунинг боғланиши занжирсимон эмас: 

теримчилар

илғор

хўжаликдаги

СБ ва синтагма. Гапнинг тузилиш ва мазмун жиҳатдан бирлашган парчалари нутқ жараёнида қисқа тўхтам билан ажралади. Бундай парчалар синтагма дейилади. Масалан: Аълочи ўқувчилар барча имтиҳонларни муваффақият билан топширдилар гапи учта синтагмага бўлинади:  

1)аълочи ўқувчилар; 2) барча имтиҳонларни; 3) муваффақият билан топширдилар.

Ҳар бир синтагма бир ҳаво чиқариш билан - бир нафас кучи билан айтилиб, қисқа  тўхтамдан сўнг янги синтагма бошланади. Гап яхлитлик сифатида бошқа гапдан каттароқ пауза билан ажратилса, синтагмаларни ажратиб турадиган паузалар ундан кичикроқ бўлади. Синтагма грамматик-семантик жиҳатдан яхлитланган фонетик бутунликдир.

Гап бир тугал синтагмали ёки бир неча синтагмали бўлиши мумкин. Синтагма баъзан бир сўздан ҳам ташкил топиши мумкин. Синтагма бир неча сўзли бўлганда кўпинча етакчи ва унга тобе сўзлардан ташкил топади. Лекин синтагмадаги ҳоким-тобелик СБдаги ҳоким-тобелик муносабатидан фарқ қилади. Синтагмадаги бир ҳоким сўз кейинги синтагма учун тобе бўлмайди. Масалан, юқорида келтирилган гапдаги аълочи ўқувчилар синтагмасидаги ҳоким узв (ўқувчилар) га тобе бўлолмайди. Лекин СБнинг таркибий узвида у учинчи синтагмадаги топширдилар сўзига тобеланади. 

Синтагма СБга тенг бўлиши ҳам мумкин. Бунда СБдаги ёнма-ён келган тобе ва ҳоким аъзолар синтагма ҳосил қила олади: аълочи ўқувчилар бирикуви ҳам СБ, ҳам синтагмадир. Ўқувчилар топширдилар бирикмаси СБ (предикатив) бўлса-да, синтагма эмас, чунки улар бир пауза билан бирлаштирилмагандир.

Синтагманинг СБдан фарқли яна бир хусусияти шундан иборатки, синтагманинг унсурлари орасига бошқа синтагманинг узви ажралиб кирмайди. Лекин СБнинг узвлари орасида нутқда бу СБга дахлдор бўлмаган бошқа СБ узвлари жойлашган бўлиши мумкин: китобни кеча ўқидим гапидаги китобни ўқимоқ СБси орасида унга дахли бўлмаган кеча сўзи жойлашган.

Синтагмаланишнинг ўзига хос қонуниятлари бор. Асосан, ёнма-ён келган аниқловчи ва аниқланмиш, тўлдирувчи ва тўлдирилмиш, ҳол ва ҳолланмиш бир синтагмани ҳосил қилади.

Синтагманинг мазмун ва грамматик жиҳатдан нисбий яхлитланганлигига уни бир бутун ҳолда ажратиб олиб, гапнинг бошқа бир ўрнига кўчириб кўриш асосида амин бўлиш мумкин: Барча имтиҳонларни аълочи ўқувчилар муваффақият билан топширдилар.
Сўзловчининг мақсади гапни синтагмага бўлишда муҳим роль ўйнайди. Демак, синтагма нутқий, индивидуал ҳодиса бўлиб, ҳар бир сўзловчи бир гапни турлича синтагмага бўлиш мумкин. Масалан: Салим шофёр акамнинг ўртоғи гапини қуйидагича синтагмалаш ва уни турлича тушуниш мумкин; 1.Салим - шофёр, акамнинг ўртоғи. 2.Салим шофёр - акамнинг ўртоғи. Демак, гапнинг лисоний моҳиятини гап таркибидаги нутқий СБларнинг қайси СБ ЛСҚси ҳосиласи эканлигини аниқлашда синтагмаланишга ҳам таяниш мумкин.
2-савол баёни:

                             Сўз бирикмаси лисоний сатҳда

СБ ЛСҚсини тиклаш ва унинг воқеланиши. Бошқа лисоний ҳодисалар каби СБ ЛСҚларини тиклаш ва унинг воқеланиши фарқланади.   СБ ЛСҚсининг воқеланиши «лисон-нутқ» йўналишида бўлиб, бу йўналиш умумийликдан оралиқ кўринишлар орқали хусусийликларга - нутқий ҳодисаларга қараб боради. Масалан;

Бунда [W-W] умумий лисоний синтактик қолип бўлса, [Oатқк қк  - Oтур. э.қ] қуйи лисоний синтактик қолипдир. [Каримнинг китоби ] ҳосиласи ана шу ЛСҚ  асосидаги нутқий СБдир.

ЛСҚ ни тиклаш хусусийлик (нутқий  ҳосила) лардан оралиқ кўринишлар орқали  умумийликлар сари боради ва бу жараён «нутқ-лисон» йўналишида кечади. Нутқий СБнинг воқеланишида бошланғич нуқта [W-W] қолипи бўлса,  уни тиклашда (Kaримнинг китоби) каби нутқий СБлар асос бўлиб хизмат қилади.

Юқорида айтилганидек, ўзбек тилида сўз бирикмасининг  18 та умумлашмаси - ЛСҚлари мавжуд бўлиб, уларни аъзоларининг бирикув омиллари асосида жадвалда қуйидагича умумлаштириш мумкин; 

	Ҳ
Т
	ШМЖ
	ШЖМ
	МШЖ
	МЖШ
	ЖМШ
	ЖШМ

	ШМЖ
	1[Wк.қ-Wэ.қ]. 

2.[Wч.қ.-Wчег.]

3.[Wч.ж.к-Fм.а.н.]
	
	1 [.Iк.қ-F] 

2.[Iўхш.-F]

3.[Sfч.к.-Sf]

4.[Оқ.к.-Sf]

5.[Fрд-F] 

6.[Sк.қ-S]
	1.[Oк.қ-O]

 2.[Iўхш-I] 

3.[Fсд-O]
	
	

	ШЖМ
	
	
	
	
	
	

	МШЖ
	
	
	
	
	
	

	МЖШ
	
	
	1.[I-O]

2.[I-F]

3.[R/Olm-Sf] 
	
	
	

	ЖМШ
	[Об.к.-Оэ.қ.]
	
	1.[Oмод-Oан]

2.[Oш-Oш]
	
	
	

	ЖШМ
	
	
	
	
	
	


Қуйида ҳар бир риёзий-мантиқий катакдаги биттадан ЛСҚ нинг асосий кўриниши ва маъновий хилларини тасвирлашга ҳаракат қиламиз;

[Wқk - Wэк ]  қ қаратувчи-қаралмиш. Бу қолипда аъзолар W белгиси билан берилган бўлиб, бу муайян сўз туркуми белгиси эмас. Чунки бунда W унсурини тўлдирувчи аъзолар сифатида турли хил мустақил сўз туркумлари қатнашиши мумкин. Шунингдек, бу  ЛСҚнинг қуйи бўлинишлари унинг тегишли сўз туркумлари томонидан тўлдирилиши  асосида бўлиб, улар қуйидагилардир;  

1. [Oқ.к . -О  э.қ.]қот қаратувчи-от қаралмиш (китобнинг варағи)

2. [Оқ.к. - Sfэ.қ.]қот қаратувчи-сифат қаралмиш(дарахтнинг мўрти)

3. [Sfқ.к. -Oэ.қ.]қсифат қаратувчи- от қаралмиш (яхшининг қилиғи)

4. [Sfқ.к-Sfэ.қ]қсифат қаратувчи-сифат қаралмиш(аччиқнинг чучуги)

5. [Oт.қ.к-Sэ.қ]қот қаратувчи-сон қаралмиш(гулнинг биттаси) 

6. [Sқ.к-Sэ.қ]қсон қаратувчи-сон қаралмиш(мингтанинг биттаси).

7. [Оқ.к-Hnэ.қ]қ от қаратувчи/феъл қаралмиш(Отабекнинг қайтиши).

8. [Hn.қ.к-Оэ.қ]қфеъл қаратувчи/от қаралмиш(уялишнинг ўрни).

9. [Hn.қ.к- Hn.э.қ]қфеъл қаратувчи/феъл қаратувчи (олмоқнинг бермоғи).

10. [Оқ.к-Sdэ.қ]қот қаратувчи-сифатдош қаралмиш(юракнинг тўхтагани).

11. [Sdқ.к-Oэ.қ]қсифатдош қаратувчи/от қаралмиш (қўрққаннинг кўзи).

12. [Sdқ.к-Sdэ.қ]қсифатдош қаратувчи-сифатдош қаратувчи (йиғлаганнинг кулгани).

13. [Оқ.к - Рэ.қ]қот қаратувчи-равиш қаралмиш (меҳнатнинг кеча-кундузи).

14. [Оlmқ.к-Оэ.қ]қолмош қаратувчи-от қаралмиш(менинг ватаним).

15. [Rқ.к-Оэ.қ]қравиш қаратувчи/от қаралмиш(ҳозирнинг ҳузури).

Умумий [Wқк - Wэ.қ] қолипнинг бу кўринишлари ҳам бевосита кузатишда бўлиб, улар ўзаро аъзоларининг қайси туркумга мансублиги билан фарқланар экан, демак, улар луғавий моҳиятлар тажаллилари асосида бўлингандир. Бироқ барибир қолиплар лисоний сатҳга мансублигича қолаверади. Аммо ўрни жиҳатдан бу сатҳнинг қуйи поғоналаридан жой олади.

[W қ.к-W э.қ]ққаратувчи-қаралмиш қолипи ҳосилалари турли хил маъновий муносабатларни намоён қилади. Мисол  сифатида бир-бирига ўхшаш бир нечта нутқий СБларни қиёслаб  кўрайлик.

	№
	СБ
	Маъновий муносабатлар

	 1

 2

 3

 4

 5

 6

 7

 8

 9
	Салимнинг қалами

Одамнинг қўли

Илмнинг ташаббускори

Одамнинг яхшиси

Уйнинг тозалиги

Боланинг йиғлаши

Яшашнинг завқи

Урушнинг асорати

Этиборсизликнинг иллати
	 Эга-эгалик қилинувчи нарса

 Бутун-қисм

 Нарса-алоқадор шахс

 Тур-жинс

 Белги эгаси-белги

 Суъбект-унинг ҳаракати

 Ҳолат-унинг натижаси

 Жараён-унинг оқибати

 Сабаб-натижа


Бу рўйхатни яна анча давом эттириш мумкин. Кўринадики, СБдан СБга ўтиш билан  уларнинг маъновий муносабатлари ҳам фарқланиб бормоқда. Маъновий муносабатлар орасида айнан ўхшашликлар йўқ.

Демак, СБларнинг таркибий қисмлари орасидаги маъновий муносабатларни таҳлил қилмоқ лозим бўлади. Биринчи СБда юзага чиққан (Карим) ва (китоб) лексемалари орасидаги борлиқда ва кишилар онгида қандай боғланиш бўлиши мумкин? Маълум бўладики, ушбу лексемалар асосида қатор СБларни тузиш мумкин бўлади ва уларнинг ҳар бири борлиқдаги ҳар хил - «аташ», «ажратиш», «эга-эгалик қилувчи нарса» каби муносабатларни акс эттиради. Бу объектив муносабатларнинг қайси бири воқеланиши эса бирикмадаги грамматик қўшимчалар билан белгиланади. Қаратқич келишиги ва эгалик қўшимчаси Каримнинг китоби бирикмасида икки хил маъновий муносабатни воқелантиради: «эга-эгалик қилинувчи нарса» ва «муаллиф-унинг асари». Лекин [Wк,к- Wэ,к] қ қаратувчи-қаралмиш ЛСҚси бу икки хилликка нисбатан бефарқ. Чунки бу омонимликни нутқда ёки лисонда [Wқ,қ Wэ,қ] дан қуйида махсус воситалар фарқлайди. Бу воситалар матн (Карим китоб олди. Каримнинг китоби қизиқ экан, ёки Карим китоб ёзди.Каримнинг китоби қизиқ экан), ёки СБ аъзосининг кенгайиши (Каримнинг ёзган китоби ) кабилардан бири 
ёки бир нечтаси бўлиши мумкин.

Демак, аён бўладики, юқоридаги жадвалда келтирилган СБ аъзолари орасидаги маъновий муносабат [Wқ,қ-Wэ,қ] нинг қаратувчи-қаралмиш қолипига дахлдор  бўлмай, балки уни тўлдираётган лексемалар ва улар борлиқда  атайдиган нарса/предметлар орасида бўладиган муносабатларнинг акси бўлиб, бу муносабатлар лексемаларнинг миқдорига  мувофиқ равишда ранг-баранг бўлиши мумкин. Масалан, борлиқдаги стол ва оёқ жисмлари  орасида «эга-эгалик қилувчи нарса» муносабати бўлиши мумкин эмас. Шунингдек, бу маъновий муносабатлар қаратқич келишиги ва эгалик қўшимчаларининг маънолари ҳам эмас. Бу жисмлар орасида  бутун-қисм муносабати мавжуд бўлиб, у СБда ҳам акс этган. СБлардаги турли-туман маъновий муносабатлар бир қарашда қаратқич келишиги ва эгалик қўшимчалари маъносидек ҳам туюлади. Лекин қаратқич келишиги тобе сўзни ҳоким сўзга, эгалик қўшимчаси ҳоким сўзни тобе сўзга боғлаш учунгина хизмат қилади, холос. Унга тегишлидек туюлган маънолар қолипни тўлдираётган лексемаларнинг маъновий  моҳияти билан боғлиқ бўлиб, мазкур қўшимчалар намоён қилувчи воситалардир, холос.

[Iк,к. -F] қолипи. СБнинг бу ЛСҚси биринчи узви морфологик шаклланган ва шунинг учун [ШМЖ] бирикув омилига ва иккинчи қисмда грамматик кўрсаткич боғланиш учун нисбатан аҳамиятсиз бўлганлиги боис, бирикув омилларининг МШЖ комбинациясига эга.

Қолипнинг биринчи узвини исм туркумига оид сўзлар тўлдириб, улар хоким узвга тушум, жўналиш, ўрин-пайт, чиқиш келишиклари шакллари билан боғланади. Биринчи узви асосида ЛСҚ қуйидаги кўринишларга эга бўлади:

[Iк.,қ_F]


[Iт.к._F] [Iж.к.F] [Iў,п,к_F] [Iч.к_F]

ЛСҚнинг ҳар бир кўриниши [I] узвининг бўлинишлари асосида яна тармоқланади ва у натижада қуйидаги нутқий ҳосилаларни беради:

              [От,к._F]       [Sfт,к._F]     [Sт,к._F]         [Оlm-F]              [Hnт,к._F]

(китобни(яхшини/ўнни) айир, уни (гапириш/ ўқимоқ/ сўрамоқ/   бошламоқ/ни) бас қил.

[Iч,к.-F] ЛСҚси бошқа кўринишларининг парчаланишлари асосидаги хусусийликлар ҳам шундай нутқий ҳосилаларни юзага чиқаради.

ЛСҚнинг биринчи узви морфологик шаклланганлиги боис уни тўлдирувчи аъзода шаклий  омил биринчи ўринга кўтарилади. Жойлашув омили эса охирги ўринга тушади. Зеро, бирикма аъзоларини эркин алмаштириш, улар орасига сўзлар киритиш бирикманинг моҳиятига, аъзолар орасидаги маъновий муносабатларга таъсир кўрсатмайди. Иккинчи узв грамматик шаклланганлиги сабабли маъновий омил кучайиб, биринчи узвда жойлашув омили ўта кучсиз бўлганлиги боис иккинчи (F) узвда ҳам бу омилнинг кучсизланиши ва учинчи планга сурилишини тақозо қилади .

[Iк.қ_F] ЛСҚсининг биринчи узвида бир неча келишик умумлашмаси акс этганлиги учун унинг мазмуний жиҳати  ҳам мураккаб характер касб этади ва уни ҳаракатга тортилган ёки боғлиқ объект  (жой-харакат)  кўринишида бериш мумкин. Бу маъновий умумийлик [Iкқ_F] ЛСҚсининг хусусий кўринишларида алоҳида келишик қўшимчалари томонидан жузъийлаштирилади, муайянлаштирилади.

Масалан; 

    [Iк,к_F]қвоситасиз объект-ҳаракат

    [Iж,к_F]қвоситали объект/ҳол-харакат

    [Iч,к_F]қ ажралиш манбаи/ўрин-ҳаракат  ва ҳоказо.
[I-О] ЛСҚси. Бу ЛСҚ СБ учинчи тип [W-W]    қолипининг алоҳида тури бўлиб, у аъзоларнинг  морфологик шаклланиши ва нутқда бунга мувофиқ равишда битишув алоқали нутқий ҳосилаларни бериши билан характерланади. [I-F] қолипининг нутқий воқеланиш босқичларини  қуйидагича акс эттириш мумкин;

   [О-F],         [Sf-О],       [Оlm-О],          [S-О],                [Rav-О]

[асал бола] [яхши бола] [ўша бола] [биринчи бола] [пинҳона суҳбат] 

[I-О] ЛСҚси узвлари  ўзаро ҳеч қандай морфологик воситаларсиз боғланган бўлиб, бундай унсурларда бирикувнинг жойлашув омили кучаяди, шаклий омил ўта кучсизланади. Маъновий омил эса   бирикувни таъминловчи устувор омил мақомида бўлади: МЖШ-МЖШ.  [I-О] ЛСҚсининг мазмуний жиҳати бирикувчи унсурларнинг маъновий муносабатларини умумлаштириш асосида лисоний мазмунга эга бўлади, ЛСҚни яхлит ҳолда [I-Оқсифатловчи-сифатланиш] тарзида таърифлаш мумкин.

Маълум бўладики, ЛСҚлардан синтактик шаклларгина жой олади. Луғавий шакллар эса ЛСҚ учун аҳамиятсиз бўлиб, иккиёқлама табиатга эга бўлган  луғавий синтактик шакллар (нисбат шакллари, равишдош, сифатдош) қолип учун аҳамиятли воситалар сифатида луғавий шакллар тизимининг чеккасидан жой олади.

ЛСҚларни ўқиш ва ёзиш қоидалари. Лисоний бирликлар бевосита кузатишда берилмаган бўлиб, улар ёзиш ёки айтиш учун ҳам шартли белгилардир.

Лисоний бирликлар бўлган ЛСҚлар ёзувда турли шартли белгилар воситасида берилади. Бироқ бу шартли белгиларни ўқишнинг ўзига хос қонун-қоидалари бор. Маълумки, химияда моддалар турли шартли белгилар воситасида ифодаланса-да, улар айнан ўқилмайди. Масалан, H2SO4 ни «Аш икки S О тўрт» деб ўқиш тўғри эмас. Биз ўқиётган ЛСҚларга ҳам шундай муносабатда бўлиш лозим. Дейлик, бизга (Wм,в_Wм.в) қолипини ўқиш буюрилган. Уни «W морфологик восита ва W морфологик восита», деб эмас, балки, «морфологик шаклланган тобе атов бирлиги ва морфологик шаклланган ҳоким атов бирлиги», деб ўқиш тавсия этилади. Агар ЛСҚ [Iк.қ_Iэ.қ] кўринишида бўлса, у  «қаратқич келишигидаги тобе исм ва эгалик шаклидаги ҳоким исм» тарзида ўқилиши мақсадга мувофиқдир.

Маълум бўлдики, ЛСҚларнинг шаклий томонигина ёзилади ва ўқилади. Зеро, икки мундарижали бирликлар бўлган лексема ва морфемаларнинг ҳам шаклий томони шартли равишда ёзилади ва ўқилади: [китоб] лексемаси, [-ни] морфемаси каби. Уларнинг мазмуний мундарижаси бўлган семема ёки грамматик маъно бирликларнинг шаклий томони билан яхлит идрок этилади ва ёзувда уни алоҳида бериш учун зарурат бўлмайди. 

Демак, ЛСҚ лар ифодасида ҳам уларнинг шаклий томони билангина чекланиш маъқулдир.

Турғун СБ ва фраземаларнинг ЛСҚдаги ўрни. Турғун СБ ва фраземалар ҳам моҳиятан ўзида тайёрлик, мажбурийлик, ижтимоийлик белгиларини мужассамлаштирганлиги боис, улар бир атов бирлиги, бир лексемага тенг бирлик атрофида қаралиб, яхлит ҳолда ЛСҚнинг бир узвини тўлдиради. Масалан, Салимнинг тепа сочи тикка бўлиши (Wқ к - Wэ.қ), қўй оғзидан чўп олмаган бола (I-О) каби.
МУХОКАМА УЧУН САВОЛЛАР:

1. Нутқий сўз бирикмаси (СБ) ҳақида тушунча беринг.

2. СБ ва сўз ҳамда СБ ва иборани фарқлай оласизми?

3. СБ да ҳоким ва тобе, кенгаювчи ва кенгайтирувчи сўз ҳақида маълумот беринг.

4. СБ да боғланиш усуллари. Битишув Бошқарув Мослашув.  ҳақида нималарни биласиз?

5. СБ да боғланиш омиллари. Маъновий омил  Шаклий омил Жойлашув омилини изоҳланг.

6. Ҳоким аъзонинг ифодаланишига кўра СБнинг турлари СБ занжири. СБ ва синтагмани тушунтиринг.

7. СБ ЛСҚсини тиклаш ва унинг воқеланишини шархланг

8. ЛСҚларни ўқиш ва ёзиш қоидаларини таъминловчи воситаларни санаб беринг.

9. Турғун СБ ва фраземаларнинг ЛСҚдаги ўрнини аниқлаб беринг.

5-МАВЗУ:
Гап.Гапларнинг лисон ва нутқнинг бўлинишига кўра фарқли талқини  Гап нутқий бирлик ва лисоний бирлик (УМИС) сифатида.
Фанни ўқитиш технологияси:

“Гап ЛСҚси ва УМИС  ”  мавзусидаги маъруза машғулотининг  технологик харитаси

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда гап ЛСҚси ва УМИС  ҳақида қисқача маълумот ҳосил қилиш.
1.2.Идентив ўқув мақсадлари.
      1.2.1. Гап ЛСҚси ва УМИС  ҳақида тушунча ҳосил қила олади.

1.2.2.Нутқий гапнинг белгиларини фарқлай олади.
      1.2 3.Гапнинг шаклланишида лексик омилларни шархлайди

1.2.4.Гапнинг шаклланишида морфологик омил ва Грамматик шаклни тушунтира олади.

1.2.5.Гапни шакллантиришда оҳангнинг ролини англаб етади.
 1.2.6.Гапда шакл ва мазмун муносабатини тушунтира олади

      1.2. 7.Гап ЛСҚси ва унинг тикланишини таърифлай олади.
1.2.8.Гапнинг ифода мақсадига кўра турларини санаб бера олади. 
1.2.9.Гапда модал маъноларнинг ифодаланишини тушунтиради.
1.2.10.Гап бўлакларининг ифодаланиш хусусиятларини шархлайди. 1.2.11.Мураккаблаштирувчи воситаларни санаб беради. 

1.2.12.Ажратилган бўлакларни қайта ёдга олади..
1.2.13.Мураккаблаштирувчи восита уюшиқ бўлаклар ҳақида маълумот беради.

1.3.Асосий тушунча ва иборалар: 

Гап ЛСҚси ва УМИС..Нутқий гапнинг белгилари.Гапнинг шаклланишида лексик омиллар.Гапнинг шаклланишида морфологик омил ва Грамматик шакл.Гапни шакллантиришда оҳангнинг роли.Гапда шакл ва мазмун муносабати.Гап ЛСҚси ва унинг тикланишиГапнинг ифода мақсади 

Гапда модал маъноларнинг ифодаланиши.Гап бўлакларининг ифодаланиш хусусиятлари. Мураккаблаштирувчи воситалар. Ажратилган бўлаклар.Мураккаблаштирувчи восита уюшиқ бўлаклар .

1.13. Дарс шакли: маъруза.
1.14. Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.15. Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

1.Гап ЛСҚси ва УМИС  ҳақида тушунча беринг.

2.Нутқий гапнинг белгилари. деганда нимани тушунасиз?

      3.Гапнинг шаклланишида лексик омилларни шархланг

4.Гапнинг шаклланишида морфологик омил ва Грамматик шаклни тушунтиринг.

5.Гапни шакллантиришда оҳангнинг роли.
 6.Гапда шакл ва мазмун муносабати.

       7.Гап ЛСҚси ва унинг тикланиши

8.Гапнинг ифода мақсади 
9.Гапда модал маъноларнинг ифодаланиши
10.Гап бўлакларининг ифодаланиш хусусиятлари 11.Мураккаблаштирувчи воситалар. 

12.Ажратилган бўлакларни шархланг.
      13.Мураккаблаштирувчи восита уюшиқ бўлаклар ҳақида маълумот беринг.
	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар:

       1.Гап коммуникатив нутқий бирлик сифатида.
                                                 2. Гап лисоний сатхда.


Мавзуга оид таянч тушунчалар ва иборалар:

Гап ЛСҚси ва УМИС..Нутқий гапнинг белгилари.Гапнинг шаклланишида лексик омиллар.Гапнинг шаклланишида морфологик омил ва Грамматик шакл.Гапни шакллантиришда оҳангнинг роли.Гапда шакл ва мазмун муносабати.Гап ЛСҚси ва унинг тикланишиГапнинг ифода мақсади 

Гапда модал маъноларнинг ифодаланиши.Гап бўлакларининг ифодаланиш хусусиятлари. Мураккаблаштирувчи воситалар. Ажратилган бўлаклар.Мураккаблаштирувчи восита уюшиқ бўлаклар .


Мавзуга оид асосий муаммолар:

1.Анъанавий тилшунослик ва замонавий тилшуносликнинг афзал ва фарқли томонлари?

  2.ЛСҚ - сабаб, нутқий ҳосила унинг оқибатидир деган тушунчага қандай қарайсиз?


1-савол бўйича дарснинг асосий мақсади:
1.1.Талабаларда гап ЛСҚси ва УМИС  ҳақида қисқача маълумот ҳосил қилиш.


Идентив ўқув мақсадлари:
1.2.1. Нутқий гапнинг белгиларини фарқлай олади.
1.2.2. Гапнинг шаклланишида лексик омилларни шархлайди
      1.2 3. Гапнинг шаклланишида морфологик омилни
1.2.4. Грамматик шаклни тушунтира олади.

1.2.5.Гапни шакллантиришда оҳангнинг ролини англаб етади.
 1.2.6.Гапда шакл ва мазмун муносабатини тушунтира олади

      
1-асосий саволнинг баёни:

Гап коммуникатив нутқий бирлик сифатида

Тилдан фойдаланиш фикрни шакллантириш ва баён қилишдан иборатдир. Бу эса гап орқали амалга ошар экан, демак, тил яхлит вужуд сифатида синтаксисда намоён бўлади.

Гап - кишиларнинг бир-бирига фикр, ахборот узатиш учун ишлатадиган асосий бирлик бўлиб, фикр ифодалашнинг энг оддий ва типик кўринишидир.

Гап сўзловчи учун фикр ифодалаш ва ахборот узатиш, тингловчи учун ахборот қабул қилиш воситаси саналади. 

Киши онгида фикр тушунчалар асосида тикланади. Бу фикр нутқда гап сифатида юзага чиқади. Фикр тушунчалардан ташкил топганлиги каби гап ҳам тушунчаларнинг формаси саналган сўз ва сўз бирикмалардан тузилади. Гапнинг ташкил этувчилари сўз ва сўз бирикмаларидир. 

Тилнинг асосий вазифаси одамларнинг бир-бирларини тушунишлари ва гаплашишларида восита бўлиб хизмат қилишдир. 
Ахборот узатиш ва қабул қилиш воситаси бўлиш - тилнинг коммуникатив моҳиятидир. 

Коммуникация жараёни жамоани тақозо қилади. Аниқроғи, муайян тилда ахборот узатиш ва қабул қилиш шу тилда сўзлашиш малакасига эга кишиларни тақозо қилади. Бу эса коммуникация жараёнининг ижтимоий табиатлилигидан далолат беради.

Гап синтактик яхлитлик бўлиб, бу унинг грамматик шаклланганлиги, таркибий узвлари бир бутунлик ҳолига келганлиги билан изоҳланади. Демак, гапда бир неча жиҳат бирлашган бўлади. Биринчи жиҳат гапнинг моддий қобиғи бўлиб, бу уни ташкил этувчи сўз ва грамматик шакллардир. Масалан, ҳар қандай гапда кесимлик кўрсаткичлари билан шаклланган атов бирлиги (кесим) нинг бўлиши шарт. Иккинчи жиҳат ана шу моддий қобиққа сингдирилган ақлий маҳсул - фикр - ахборотдир. Учинчи жиҳат эса сўзловчининг воқеликка муносабати - ҳиссий ҳолатидир. Бу уч жиҳат тилдаги триада (учлик)ни - синтактика, семантика ва прагматика бирлигини ташкил этади.

Маълум бўладики, гап коммуникатив бирлик сифатида ўзида фикрий (семантик) ва ҳиссий (прагматик) коммуникацияни ташийди. Бу барча гаплар мутлақ ҳам фикрий, ҳам ҳиссий коммуникациянинг бирлигидан иборатдир деган хулосага олиб келмаслиги лозим. Чунки айрим гапларда ҳиссий муносабат сезиларсиз бўлса, айримларида соф ҳиссий коммуникациягина мавжуд бўлади (Оҳ! Вой!). Ҳис-туйғуларни ифодалашда тилдан бошқа воситалар (мусиқа, рақс, имо-ишора) мавжудлиги ҳам ҳиссий коммуникациянинг нисбий мустақиллигини кўрсатади. 

Нутқий гапнинг белгилари. Гап, аввало, синтактик тугалланган қурилма эканлиги билан характерланади. Бу у орқали ифодаланаётган фикрнинг нисбатан тугалланганлиги билан белгиланади. Синтактик тугалланганлик гапнинг кесимлик кўрсаткичлари билан шаклланганлиги ва тугал оҳангга  эгалигидир. Гап кесимга эга  бўлмасдан тугал фикр ифода эта олмайди. Масалан, чиройли китоб бирикувида сўзловчи назарда тутган ахборот юзага чиқмаган, чунки унинг китоб ҳақида нима демоқчилиги ҳали айтилмаган. Шу боис мазкур қурилма фикрни ифодалайдиган қурилманинг асосий шакли - кесимликдан холи. Тўғри, чиройли китоб бирикмасида китобнинг хусусияти ҳақида ахборот бордек туюлади. Аммо у сўзловчининг асосий мақсади бўлган ахборот эмас. У иккинчи даражали ахборот бўлиб, асосий планда гапнинг якунидан англашиладиган китобнинг, дейлик, борлиги, сотилганлиги ёхуд йўқолганлиги ҳақидаги ахборот ётади. Демак, гапдан англашилган фикр дейилганда, ундаги асосий ахборот тушунилади. Бошқа ёрдамчи, асосий бўлмаган ахборотлар унинг юзага чиқишида восита бўлиб хизмат қилади. (Тўлиқсиз гапларда синтактик тугаллик бўлмаса ҳам, фикр англашаверади. Улардаги синтактик тугаллик контекстдан ёки нутқ вазиятидан маълум бўлиб туради).   Синтактик тугаллик синтактик ўрин билан ажралмас ҳолдадир, яъни луғавий бирлик кесимлик шаклида бўлишининг ўзи уни гап сифатида қарашга асос бўла олмайди. Масалан, Айтдим деганинг нимаси? гапидаги айтдим сўз шакли кесимлик кўрсаткичлари билан шаклланган атов бирлигидир. Лекин у кесимлик ўрни билан таъминланмаганлиги боис ушбу қуршовда гап мақомига эга эмас. Кесимлик шаклидаги сўз гап бўлиши учун кесимлик мақомига эга бўлиши керак. Синтактик тугалланганлик кесимлик шакли ва ўрни билан белгиланар экан, бунда тилнинг яхлит вужудлиги яна бир карра яққол намоён бўлади.  Тил сатҳлардан иборат. Тил яхлит вужуд экан, бу сатҳлар гапнинг асосий вазифаси бўлган ахборот узатиш ва қабул қилиш жараёнида бутунлик сифатида иштирок этиши лозим. Буни биз гапда кўрамиз. Гапнинг синтактик тугаллиги учун, даставвал, маълум бир мустақил сўз ва кесимлик шакли талаб этилади. Ўқидим бирлиги ўқи лексемаси ва -дим кесимлик шакли бирикувидан иборат. Демак, бунда тилнинг таркибий узвлари - лексик ва морфологик сатҳларининг бирликдаги ҳаракати кўзга ташланади. Гап, аввало, лексик ва морфологик сатҳлар бирлигидир. Айтилганидек, гап учун бу икки (луғавий ва морфологик) омил ҳамкорлиги етарли эмас. Унинг учун синтаксиснинг хос омили - синтактик ўрин зарур бўлади. Синтактик ўрин эса қурилманинг ўзига хос тугал оҳанг билан намоён бўлишини тақозо қилади. Бундан кўринадики, фонетик омил синтактик тугалликка якун ясайди. Демак, гапда тилнинг барча сатҳлари - лексик, морфологик, синтактик ва фонетик сатҳлар яхлит вужуд сифатида намоён бўлади, воқеланади. Қуйида уларнинг ҳар бирига бир бутунликнинг бўлаклари сифатида алоҳида-алоҳида тўхталамиз.

Гапнинг шаклланишида лексик омил. Фикр тушунчаларсиз бўлмагани каби гапнинг ҳам асосида, аввало, сўз ётади. Зеро, гапнинг асосидаги атов бирлиги воқеланган лексемалардир. Лексемаларнинг гуруҳланишида ҳам етакчи омиллардан бири сифатида уларнинг синтактик имкониятлари ётиши бежиз эмас. Шу боисдан тилшуносликда гап бўлаклари ва сўз тушунчалари муносабати устувор масалалардан бири сифатида қаралади.    Гап бўлаклари турли мустақил сўз туркумлари билан ифодаланаверади. Бироқ ҳар бир гап бўлаги учун маълум бир сўз туркуми кўпроқ хосланган бўлади - семантик ва грамматик хоссалари билан маълум бир гап бўлаги вазифасига мос сўзлар бор. Масалан, «кесим вазифасида келиш учун кўпроқ феъл хосланган»(И.И. Мешчанинов.) Эга, тўлдирувчи вазифасида, асосан, от ва от вазифасидаги сўзлар келади. Бу сўз туркумларининг умумий маъновий табиати ва грамматик хусусиятлари билан белгиланади. Масалан, от туркуми кўпроқ тобе бўлак (эга, тўлдирувчи, аниқловчи) вазифасида келганлиги боис тобеловчи восита бўлган келишик қўшимчалари фақат отга, кесим вазифасида кўпроқ феъл келганлиги боис кесимлик шакллари фақат унга хосдек тасаввур уйғотади. Бу туркумларнинг қайсидир вазифага кўпроқ хосланганлиги билан белгиланадиган «алдамчи» тасаввурлардир. 

Айтилганлар асосида шундай пировард хулосага келиш мумкин: ҳар бир сўз туркуми муайян гап бўлаги вазифасига кўпроқ хосланган бўлса-да, бу вазифада бошқа туркум сўзлари ҳам келаверганлиги каби, маълум вазифага хосланганлик уни нутқда бошқа мавқе эгаллашдан маҳрум қилмайди. Шу боисдан сўзнинг қайси туркумга  хослигини белгилашда унинг қайси гап бўлаги вазифасида келиши нисбий, барқарор бўлмаган асос вазифасини ўтайди. 

Гапнинг шаклланишида морфологик омил. Гапни сўз, сўз бирикмасидан фарқловчи белги унинг махсус морфологик кўрсаткич - кесимлик қўшимчалари билан шаклланганлигидир. Зеро, энг «кичик» гап морфологик шаклланган атов бирлигидир. Мисоллар: Ўқитувчиман. Ишладим. Бу «кичик» гаплар атов бирлиги (ўқитувчи, ишла) дан маҳрум этилса, бу ўз ҳолича ҳеч қандай қиймат касб этмайдиган морфологик шакл - (-дим) қолади. Сўз бирикмасида шу ҳол юз беради. Бироқ мазкур гаплар морфологик шаклдан ажратилса, тилнинг бошқа сатҳи бирликлари (сўз, СБ) дан фарқланмай қолади. Демак, кесимлик шакли бамисоли қаратқич ва тушум келишиклари равишдаги қўшимчалари каби гапда асосий синтактик вазифа - кесимни шакллантиришга ихтисослашган шаклдир. Воситасиз тўлдирувчи вазифасидагина келиш тушум келишиги шакли учун қанчалик қатъий ва хусусий бўлса, келай, ўқитувчиман каби нутқий бирликлардаги морфологик шакллар учун кесимни шакллантириш шунчалик қатъий ва хусусийдир.

Кесимлик шаклининг бошқа морфологик шакллардан фарқи унинг бир неча ички категорияларнинг қоришишидан ҳосил бўладиган мураккаб табиатга эгалигидир. Аниқроғи, кесимлик категорияси кесим вазифасини биргаликда қарор топтирувчи - шахс-сон, замон, тасдиқ-инкор, майл категориялари синтезидан иборатдир. Ўқидим гапида кесимлик шакли махсус кўрсаткичларга эга бўлса, Бу ер шаҳар гапида у ноль шакллидир. Зеро, бу гапда ҳам  III шахс, ҳозирги замон, тасдиқ, аниқлик майли маънолари англашилиб турибди.

Морфологик шакллардан фақат алоқа-муносабат (синтактик) шаклларигина гап қурилишига дахлдор бўлиб, улардан фақат кесимлик категорияси гап моҳиятига тегишлидир. Чунки, кесимлик категориясисиз гап шаклланиши мумкин эмас. Гап моҳияти «атов бирлигиҚкесимлик қўшимчалари» тарзидадир. Алоқа-муносабатнинг бошқа шакллари (келишик, эгалик) эса гап таркибидаги сўзларни боғлаш учунгина хизмат қилиб, СБ моҳиятини ташкил этишда иштирок этади.

Гапни шакллантиришда оҳангнинг роли. Нутқий гапнинг муҳим белгиларидан бири унинг тугалланган оҳангга эга бўлишидир.

Гапнинг фикрий ва синтактик тугаллиги оҳанг жиҳатидан ҳам тугаллик ва яхлитликни тақозо қилади: тугалланган оҳанг фикрнинг ва синтактик қурилишнинг тугаллигини билдириб туради. Зеро, гап ва гап бўлмаган нутқий ҳодиса (сўз, СБ) ларнинг муҳим фарқларидан бири ҳам тугал бўлмаган оҳангга эга бўлишидир. Масалан: 1.Келган ўқувчи. 2.Келган-ўқувчи. Бу нутқий ҳодисаларнинг биринчисида оҳанг кўтарилувчи, иккинчисида эса тушувчидир. Кўринадики, биринчи ҳосила аниқловчи-аниқланмиш типидаги бирикма бўлиб, у фикр англатмайди ва бу унинг тугал бўлмаган оҳанг билан айтилишини талаб қилади. Иккинчи ҳосила (келган бола) ҳам таркиби жиҳатдан олдинги ҳосилага ўхшайди, лекин таркибида кесимлик шакли ва маъноси борлиги учун тугал оҳанг билан айтилади. Шу боисдан биринчи қурилма очиқ, якунланмаган, иккинчиси ёпиқ ва тугаллангандир. Бир сўзнинг ўзи ҳам гоҳ тугал, гоҳ тугалланмаган оҳанг билан айтилиши мумкин. Қиёсланг:1.Қиш. 2.Қиш ... 

Демак, сўз ёки бирикма фикрий, синтактик ва оҳанг жиҳатидан тугалликка эга бўлиб, гап тусига киради. 

Оҳанг нафақат гапнинг тугалланганлигини, балки гапнинг турли типларини белгилашда ҳам муҳим аҳамият касб этади. Мисол сифатида бир сўзни олайлик. Қиёсланг: 

Аълочи...

Аълочи. 

Аълочи. !

Аълочи. ?

Аълочи. !?
Маълум бўладики, бу сўзнинг атов бирлигими ёки гап, гап бўлса, қандай табиатга эга эканлигини нутқда фақат оҳанг кўрсатмоқда. Сўз ёки СБ атов бирлиги сифатида нутқда гапдан оҳанг билан ҳам фарқланганлиги каби, гапнинг турларини фарқлашда ҳам бошқа омиллар билан биргаликда оҳангга таянилади. Масалан, Жоним! гапида унинг ҳис-ҳаяжон гап эканлигини фақат оҳанг кўрсатмоқда. Вой, жоним! гапида эса лексик (вой) ва фонетик (оҳанг) омил ҳамкорлик қилмоқда. Гапнинг ифода мақсадига кўра типлари (дарак, сўроқ, буйруқ), ҳис-ҳаяжон ифодаланишига кўра турларини белгилашда, лексик, морфологик омиллар иштирок этиши ҳам, иштирок этмаслиги ҳам мумкин, лекин фонетик омилнинг бўлиши шарт.

Гаплар мундарижаси, шакли ва вазифаси жиҳатидан фарқланади: Мен шаҳарга бораман. Мен шаҳарга бораманми? Мен шаҳарга борай. Бу гапларда сўзловчининг мақсади турлича бўлганлиги боис, улар турлича шаклланган ва гапнинг дарак, сўроқ ва буйруқ-истак турлари вужудга келган. Бу эса гапнинг турлича оҳанггига эга бўлишини тақозо этади. Гапларнинг грамматик шакллари бир хил бўлганда ҳам уларни оҳанг фарқлаб туради. Демак, гапнинг грамматик шакли турлича бўлса-да, сўзловчининг мақсади ва оҳанги ҳар доим мувофиқ бўлади. 

Юқоридаги мисолда айтилганидек, бир гапда турли хил мақсад ифодаланган бўлиши мумкин. Масалан, Шаҳарга бораман! гапида дарак билан сўзловчининг шодланиши ҳам ифодаланган ва улар оҳанг орқали «тасдиқланган». 

Оҳанг қўшма гап таркибий қисмларини боғлашда ҳам намоён бўлади. Кўпинча, у грамматик воситалар ўрнини босиш даражасига кўтарилади: Биз ишонамиз - кўнглимиз тўқ. Бунда оҳанг (пауза) эргаштирувчи боғловчи вазифасида қўлланган. 

Гап бўлаклари орасидаги муносабатни кўрсатишда ҳам оҳанг муҳим роль ўйнайди. Мен - мен, сен - сен гапларида гап бўлак (эга-кесим) ларини фарқлашда ва улар орасидаги муносабатни кўрсатишда ҳам оҳанг ҳал қилувчи роль ўйнайди. Ёки Салим, укам ўқишга кирди ва Салим укам ўқишга кирди гапларида Салим сўзининг (1-гапда) ундалма ёки (2-гапда) аниқловчи эканлиги оғзаки нутқда оҳанг орқали билиниб туради. 

Гапнинг синтагмаларга бўлиниши ва актуал бўлиниш ҳодисаларида ҳам оҳангнинг роли катта.

Оҳангнинг синтаксисдаги аҳамиятини бундан-да кенгроқ баён қилиш мумкин. Тилшуносликдаги бу муаммо билан нутқий синтаксиснинг бир йўналиши бўлган синтактик фонетика шуғулланади.

Айтилганлар асосида нутқий гапнинг асосий белгилари сифатида қуйидагиларни кўрсатиш мумкин: 

1. Гап нисбий тугал фикр англатади.

2. Гап грамматик шаклланган бўлади.

3. Тугал фикр ва синтактик шаклга мувофиқ тугалланган оҳангга эга бўлади.  

4. Ахборот берувчи  энг кичик бирлик саналади.         

Гапда шакл ва мазмун муносабати.Ҳар қандай гап шакл ва мазмун бирлигидан иборатдир. Гапнинг лисоний сатҳдаги шаклий ва мазмуний жиҳати унинг нутқий сатҳдаги шаклий ва мазмуний жиҳатидан фарқланади.

Гапнинг энг кичик қурилиш қолипи (W Рm ) фикр ифодаловчи энг кичик бирлик бўлиб, у лисоний сатҳда ўрнашган. Бунда ЛСҚнинг чап томони шаклий ва ўнг томони мазмуний жиҳатларидир.

Нутқий сатҳда эса шаклий ва мазмуний жиҳатлар лисоний сатҳдагидан фарқлироқдир. Гапнинг нутқий сатҳдаги шаклий-мазмуний муносабатини тилшуносликнинг мазмуний синтаксис йўналиши ўрганади. 

Мазмуний синтаксис маълум бир синтактик бирлик нимани ифодалайди ва маълум бир воқеа  қандай ифодаланади деган тескари йўналишли муаммони очиб бериш билан машғул бўлади. 

Синтактик бирлик (СБ, гап бўлаги, гап) да ифодаланган борлиқ бўлаги, воқелик, вазият мазмуний синтаксисда пропозиция деб юритилади. Масалан, борлиқда китоб устида ҳаракат бажарилди - китоб ўқилди. Бу пропозициядир. Пропозиция СБ билан ҳам (китобнинг ўқилиши), гап билан ифодаланиши ҳам мумкин (Китоб ўқилди). Лекин бу пропозиция турли синтактик бирликларда турлича - СБ да муайянланган тушунча, гапда эса нисбий тугал фикр сифатида акс этган. Демак, кўринадики, маълум бир пропозиция гап сифатида намоён бўлиши учун унга бошқа нарсалар - сўзловчининг коммуникатив мақсади, модаллик белгилари ҳам қоришади - бу эса гапга хос грамматик категориянинг нутқий намоён бўлишини тақозо этади ва тегишли синтактик мавқе билан таъминланади. Бошқача айтганда, биринчи синтактик бирлик (китобнинг ўқилиши) да пропозиция тушунча тарзида берилиб, у сўзловчининг буни ҳукм сифатида бермаслик мақсадига бўйсундирилган. Мақсад эса ифодаловчи синтактик бирликда грамматик шакллар (-нинг, -и) ва оҳанг (кўтарилувчи -тугалланмаган) билан таъминланган. Иккинчисида эса сўзловчи пропозицияни нисбий тугал фикр сифатида беришни мақсад қилганлиги туфайли у нутқда тегишли грамматик восита (кесимлик категорияси) ва махсус (пасаювчи, тугалланган) оҳанг билан таъминланган. 

Маълум бўлдики, мазмун ва шакл мувофиқ  эмас. Бир мазмун (пропозиция) турли шакл (СБ ва гап) билан ифодаланган. Шунингдек, бир шакл турли мазмунларни ифодалаши мумкин. Масалан, Мен ўқувчиман гапи синтактик шакл сифатида икки мазмунни ифодалаган. Қиёсланг:

1. Мен ўқувчиман - I am scool boy.

2. Мен ўқувчиман - I am readineer. 

Мазмуний синтаксисда гап мазмуни икки унсур - объектив ва субъектив мазмундан иборат деб қаралади. Объектив мазмун гапда акс этган пропозиция бўлиб (у диктум ҳам дейилади), субъектив мазмун эса бу воқеликка сўзловчининг муносабати (у модус деб юритилади) дир. Масалан, Салим келди, Салим келмоқчи, Салим келса эди, Салим, балки келар гапларида диктум бир хил, аммо ҳар бир гапда модуслар турли-тумандир.

Бир синтактик бирлик билан турли мазмуннинг, бир мазмуннинг турли синтактик бирликлар воситасида ифодаланиши синтактик бирликларда мазмуний-синтактик номувофиқликни келтириб чиқаради (Бунга юқорида мисоллар келтирилди). 

Бир пропозиция содда гап билан ҳам қўшма гап билан ҳам ифодаланиши мумкин. Қиёсланг: Зуҳра келгач, мен кетдим (содда гап). Вазира келди ва мен кетдим (қўшма гап). 

Қўшма гап билан битта пропозиция ифодаланиб, гапнинг бир қисми модуснигина ифодалаши мумкин: Мен ўйлайманки (модус), у бугун келмайди (диктум, пропозиция). 

Гапларнинг ифода мақсадига кўра турларида ҳам мазмуний-синтактик номувофиқлик мавжуд бўлади. Масалан, гап шаклан сўроқ гап (Шеърдан баҳра олмаган ким бор?) бўлса-да, мазмунан дарак гап характерига (Шеърдан ҳамма баҳра олади) эга бўлиши мумкин. Ёки гап шаклан сўроқ бўлса-да (Оқ айиқларни кўрмайсизми?), мазмунан буйруқ гап табиатига эга бўлади(Оқ айиқларни кўринг). Мазмунан буйруқ гап шаклан дарак гап характерига эга бўлади (Борсангиз бўларди). 

Умуман олганда, синтактик бирликлар ва улар ифодалаётган объектив воқелик орасида мувофиқлик ҳам, номувофиқлик ҳам мавжуд бўлади. Буни СБ ларда ҳам, гап бўлакларида ҳам, гапларда ҳам кузатиш мумкин. 
      2-савол бўйича дарснинг асосий мақсади:
2.1.1.Талабаларда гап ЛСҚси ва УМИС  ҳақида қисқача маълумот ҳосил қилиш.

Идентив ўқув мақсадлари:
      2.2.1. Гап ЛСҚси ва УМИС  ҳақида тушунча ҳосил қила олади.

      1.2.2.Гап ЛСҚси ва унинг тикланишини таърифлай олади.

1.2.3.Гапнинг ифода мақсадига кўра турларини санаб бера олади. 
1.2.4.Гапда модал маъноларнинг ифодаланишини тушунтиради.

1.2.5.Гап бўлакларининг ифодаланиш хусусиятларини шархлайди. 

1.2.6.Мураккаблаштирувчи воситаларни санаб беради. 

1.2.7.Ажратилган бўлакларни қайта ёдга олади..

1.2.8.Мураккаблаштирувчи восита уюшиқ бўлаклар ҳақида маълумот беради.


2-асосий саволнинг баёни:

Гап лисоний сатхда.Гап ЛСҚси ва унинг тикланиши
Лисоний сатҳда нутқий гапларнинг энг умумий ва бошқа лисоний бирликлардан фарқли жиҳатларини ўзида мужассамлаштирган лисоний синтактик қолиплар ўрин олади. Бу лисоний синтактик қолип умумий зотий моҳият ҳисобланиб, лисоний УМИС табиатига эга бўлади ва барча нутқий гапларда хусусийлашган ҳолда намоён бўлади. Систем ёндашувда муайян гаплар нутқ ҳодисаси саналиб, уларнинг умумийлиги ЛСҚдир.

ЛСҚлар нутқий ҳодиса сифатидаги  гапларнинг асосий грамматик ва структур (қурилиш) хусусиятларини ўзида мужассамлаштирган мавҳум қурилма сифатида яшайди. Бу гапнинг структур элементлари орасидаги муносабатни ифодалаб, унинг умумий грамматик маъносини ўзида мужассамлаштиради.

Нутқдаги гаплар турли-тумандир: 1 Шавкат китобни ўқиди. 2 Ортади севинчим. 3 Фарғона, гўзалсан. Шунинг учун уларнинг қолиплари ҳам турли-туман бўлиши табиий. Юқоридаги Шавкат китобни ўқиди типидаги чексиз гаплар (Тоҳир хатни олди. Муниса уйни супирди) учун (эга/тўлдирувчи/кесим) Ортади севинчим типидаги чексиз гаплар учун (эга /кесим), Фарғона, гўзалсан типидаги чексиз гаплар учун (ундалма, кесим) қолиплари умумийдир. Айтилганлардан иккита муҳим хулосага келиш мумкин: 

1. Қолиплар чексиз гаплар учун умумийдир.  

2. Бу қолипларни ҳам чексиз ажратиш мумкин.  

Иккинчи хулоса лисоний бирликларнинг чекланганлиги ҳақидаги қоидага зиддир. Демак, ё қолиплар ҳақидаги хулоса ҳали изчил ва мукаммал эмас, ёхуд ажратилган қолипларда умумийлик юқори даражада эмас. Зеро, бошқа лисоний бирликлар каби қолиплар ҳам миқдоран чекли ва моҳиятан умумий бўлиши лозим.

Келтирилган қолипларнинг чексизлиги сабаби гапларни умумлаштиришнинг анча қуйи босқичида эканлигидир. Чунки, [ундалма/кесим] ва [эга/кесим] қолиплари ҳам ўзаро фарқли ва умумий белги-хусусиятларга эгадир. Бу қолиплар  ундалма ва кесим узвлари асосида ўзаро фарқланади, бироқ ҳар иккаласи учун ҳам кесим узви қанчалик чексиз кўриниш касб этмасин, улар лисонда битта умумийликка эга бўлиши ва бу умумийликнинг зарраси гап бўлиб кела оладиган исталган ҳосилада мавжуд бўлиши шарт ва зарур. Хўш, ўзбек нутқида қўлланила оладиган гаплардаги юқори даражадаги умумийлик нимадан иборат ва у қандай тикланади? Буни аниқлаш учун бир неча ўнлаб гаплар олиниб, улардан носинтактик, яъни алмаштирилса ҳам, ўзгартирилса ҳам, гап моҳиятига дахл қилмайдиган фонетик (гап оҳанги), грамматик (гап бўлаклари учун асос бўлган сўз туркумлари) ҳодисалар, сўзловчининг коммуникатив нияти (ифода мақсади: дарак, сўроқ, буйруқ), эмоционал жиҳатлар (гапдаги ҳис-ҳаяжон), гап бўлаклари таркиби (йиғма, ёйиқ, аналитик бўлаклар), шахснинг тавсифи кабилар гапнинг зотини қоронғилаштирувчи ўзга ҳодисалар, тажаллилар сифатида гап таркибидан четлаштирилади. Шунингдек, тажаллилардан холи қилинган чексиз қолиплардаги фарқлар эътибордан соқит қилиниб, умумийликлар сақлаб қолинаверади. Демак, гап ЛСҚсини тиклаш (аниқлаш) икки  босқичда амалга оширилади:

1.
Носинтактик ҳодисаларни четлаштириш.

2.
 Фарқларни соқит қилиш - айнанликларни ажратиш.

Қуйидаги гаплардан дастлаб носинтактик ҳодисаларни четлаштиришга ҳаракат қиламиз. 1.Шавкат уйга борсин! 2.Қайлардасан, севикли эркам? 3.ғурбат ахтарганга ғурбат экан бу дунё! 4.Сен ҳам уни севасанми?

Бу гапларда қуйидаги носинтактик ҳодисалар мавжуд: 

1.Ифода мақсади. Бу носинтактик ҳодиса                   сўзловчининг мақсади, коммуникатив нияти бўлиб, шу асосда дарак, сўроқ, буйруқ гаплар ҳосил қилинади. Бир гапни унинг синтактик қурилмасига таъсир қилмасдан ҳар хил оҳанг ёрдамида дарак, сўроқ, буйруқ гапларга айлантириш мумкин. Масалан: 1. Жамшид уйга борсин (буйруқ гап).  2.Жамшид уйга борсин (Жамшид уйга борсин, кейин гаплашамиз маъносида - дарак гап). 3. Жамшид уйга борсин? (сўроқ гап). Гап оҳанг жиҳатдан қанча ўзгармасин, унинг қурилиши ўзгармасдан қолаверади: [эга/ҳол/кесим]. Гапнинг ифода мақсадини ўзгартувчи воситалар гап таркибига киритилса ҳам, синтактик қурилишига путур етказмайди (масалан, сўроқ олмошлари, юкламалар). Демак, биринчи гапдаги буйруқ, иккинчи ва тўртинчи гаплардаги сўроқ ва учинчи гапдаги дарак маънолари мантиқий категориянинг ушбу гапларда намоён бўлган зарралари- гапларнинг синтактик табиатига дахлдор бўлмаган ўзга, бегона ҳодисанинг тажаллисидир.

2.Модал маънолар. Сўзловчининг ўз фикрига муносабатини ифодаловчи модал маънолар ҳам гапнинг синтактик қурилишига таъсир қилмайди. Масалан, Шалола келган, Шалола келгандир, Шалола келди, Шалола, албатта, келди  гапларининг биринчисида сўзловчининг фикрга бетараф муносабати, иккинчисида гумонсираш, учинчисида аниқлик, тўртинчи гапда фикрнинг қатьийлиги намоён бўлган. Бундаги бирор гапдан англашилган сўзловчининг муносабати иккинчи бир гапга кўчирилса ҳам, гапларнинг синтактик табиати ўзгармасдан қолаверади. Юқорида келтирилган тўртта гапнинг биринчисида қатьийлик (Шавкат уйга борсин), иккинчисида ноаниқлик (Қайлардасан, севикли эркам), учинчисида афсус (ғурбат ахтарганга ғурбат экан бу дунё), тўртинчисида гумон (Сен ҳам уни севасанми?) каби маънолар носинтактик ҳодисалар сифатида намоён бўлган.

3.Гап бўлакларининг ифодаланиш хусусиятлари. Гап бўлакларининг қандай сўз билан ифодаланганлиги лексик ҳодисаларнинг гапда воқеланган (тажаллиланган) кўринишидир. Масалан, бўлакларнинг от ёки феълдан эканлиги, лексема ёки фразема билан ифодаланганлиги ҳам нутқий синтактик қурилишни белгилайди, бироқ лисоний моҳиятга таъсир қилмайди. Бунга, дейлик, от билан ифодаланган бўлакни олмош билан алмаштириш асосида (Нигора мактабга боради - эга/ҳол/ кесим; У мактабга боради - эга/ҳол/кесим) осонгина амин бўлиш мумкин. 

4.Мураккаблаштирувчи воситалар. Гап таркиби ундалма, ажратилган бўлаклар, бўлакларнинг уюшиши, кириш ва киритма воситалар ёрдамида мураккаблашади. Ундалма, кириш ва киритмалар гап бўлаклари билан мазмунан боғланган, лекин грамматик муносабатга киришмаган ҳодисалар бўлиб, гапларнинг умумий синтактик қурилишини ўзгартиришга қодир эмас. Масалан, Қайлардасан, севикли эркам гапидаги ундалма (севикли эркам), Шавкат, сўзсиз, ваъдани уддалайди гапидаги кириш сўз (сўзсиз), Табибнинг таъбирича,бу дардга даъво йўқ эмиш гапидаги кириш бирикма (табибнинг таъбирича), Шоир (мен уни илгари кўрмаган эдим) риндона ижодкор сифатида таассурот қолдирди гапидаги киритма (мен уни илгари кўрмаган эдим) ана шундай носинтактик ҳодисадир.                              

5.Ажратилган бўлаклар ажралмиш бўлакларнинг маъносини муайянлаштирувчи восита бўлганлиги боис, у ўзига тегишли бўлакни мазмунан тўлдиради. Шу билан бирга, гап структурасини кенгайтиради. Ажратилган бўлаклар изоҳланаётган, тўлдирилаётган бўлак билан биргаликда ҳоким узвга тобеланади: 1. а) У сойда, қўш ёнғоқнинг тагида, қорга кўмилиб узоқ турди - [эга/ҳол/ҳол/кесим]. б) У сойда қорга кўмилиб узоқ турди - [эга/ҳол/ҳол/кесим]. 2. а)Ошпазнинг, Маматқуловнинг, қўли ширин экан - [аниқловчи/эга/кесим]. б) Ошпазнинг қўли ширин экан -[аниқловчи/эга/кесим]. Демак, ажратилган бўлаклар гарчи интонацион алоҳидаликка, мустакилликка эга бўлса-да, изоҳланмиш, тўлдирилмиш билан бир  бутун ҳолда гап структурасидан ўрин олади. 

6.Навбатдаги мураккаблаштирувчи восита уюшиқ бўлаклар бўлиб, уюшган барча сўзлар гап структурасидан битта узв сифатида ўрин олади. Масалан, Серқуёш, ҳур ўлкам элга бахт-нажот (Мадҳиядан) гапидаги ушган иккита аниқловчи (серқуёш, ҳур) гап структурасида бир аъзо сифатида иштирок этади. Уюшган бўлак ёпиқ ҳолатда бўлса, мураккаблашиш янада кучаяди. Ариқ бўйида лойга беланиб ўйнаётган болалар, атрофда мудраб ётган олапар, қуёш нурида жимир-жимир қилаётган сув ўзига хос ажиб уйғунлик касб этган эди. Бу гапдаги болалар, олапар, сув сўзлари аниқловчилари билан биргаликда ёйиқ уюшиқ бўлакларни ҳосил қилиб, ёйиқ уюшган қисмли бир бутунлик сифатида намоён бўлган. 

Гап айтилган тажаллилардан холи қилинса, нисбатан умумий бўлган [эга / кесим], [эга / тўлдирувчи / кесим], [эга / тўлдирувчи / ҳол / кесим], [аниқловчи / тўлдирувчи / ҳол / кесим] каби қолиплар қолади. Лекин бу бешта гап бўлагининг, шунингдек, бу гап бўлагининг биттаси, гоҳ иккитаси ёки учтасининг ва ҳ. туширилган ҳолдаги кўринишлари комбинациясидан юздан ортиқ қолиплар тузиш мумкин бўлади.  Бизнинг  олдимизда эса гапнинг нисбатан  энг юқори ва умумий қолипини тиклаш вазифаси турибди. Демак, келтирилган гап қолипларидаги фарқлардан воз кечиб, умумийликларни сақлаш асосида қолипни тиклашнинг иккинчи босқичини амалга оширишимиз лозим.

Қолипни тиклашнинг иккинчи босқичида юқорида носинтактик - гапнинг лисоний қурилишига таъсир этмайдиган тажаллилардан холи қилинган  [эга / кесим], [эга / тўлдирувчи / кесим], [эга / тўлдирувчи / ҳол / кесим], [аниқловчи / тўлдирувчи / ҳол / кесим] қолипларидаги фарқлар назардан соқит қилинади. Натижада ягона умумийлик сифатида кесим унсури ажралиб чиқади. Кесим эса ҳар доим мустақил сўз ва кесимлик шаклларидан иборат бўлганлиги боис уни шартли равишда «атов бирлигиҚкесимлик қўшимчаси» ёки [WPm] (W-инглизча word, Pm эса предикат ва маркер сўзларининг бош ҳарфларидир) шартли белгиси билан белгилаймиз. [WPm] содда гапларнинг энг умумий белгиси бўлиб, у барча содда гапларда воқеланади. Бошқа гап бўлакларининг бирортаси гапда бўлмаслиги мумкин, лекин кесимнинг бўлмаслиги мумкин эмас. Лисоний сатҳда [WPm] бир неча оралиқ кўринишларга ҳам эга бўлади. Ўзбек тилида грамматик шаклланган содда гапларнинг турларини лисоний ва нутқий сатҳ яхлитлигида қуйидагича тасвирлаш мумкин.
МУХОКАМА УЧУН САВОЛЛАР:
1.Гап ЛСҚси ва УМИС ҳақида   тушунча беринг.

2.Нутқий гапнинг белгилари. деганда нимани тушунасиз?

      3.Гапнинг шаклланишида лексик омилларни шархланг

4.Гапнинг шаклланишида морфологик омил ва Грамматик шаклни тушунтиринг.

5.Гапни шакллантиришда оҳангнинг роли.
 6.Гапда шакл ва мазмун муносабати.

       7.Гап ЛСҚси ва унинг тикланиши

8.Гапнинг ифода мақсади 
9.Гапда модал маъноларнинг ифодаланиши

10.Гап бўлакларининг ифодаланиш хусусиятлари 
11.Мураккаблаштирувчи воситалар. 

12.Ажратилган бўлаклар

13.Мураккаблаштирувчи восита уюшиқ бўлаклар ҳақида маълумот беринг.
6-МАВЗУ:

Содда гапнинг максимал ЛСҚ, унинг таркибий қисмлари.Гап кенгайтирувчилари ва сўз кенгайтирувчилари

Фанни ўқитиш технологияси:

“Содда гап ЛСҚи, унинг таркибий қисмлари ”  мавзусидаги маъруза машғулотининг  технологик харитаси

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда содда гап ЛСҚси ва унинг таркибий қисмлари ҳақида  маълумот ҳосил қилиш.

1.2.Идентив ўқув мақсадлари.
      1.2.1. Содда гапнинг ЛСҚси  ҳақида тушунча ҳосил қила олади.

1.2.2. Гап кенгайтирувчиларини фарқлай олади.
      1.2 3. Модал гап кенгайтирувчиларни шархлайди

1.2.4. Сўз кенгайтирувчиларини тушунтира олади.

1.2.5. Лисоний сатҳда гап бўлакларининг ролини англаб етади.
       1.2.6. Грамматик шаклланган гапларнинг минимал ва максимал лисоний синтактик қолиплари.

1.3.Асосий тушунча ва иборалар: 
        Гап кенгайтирувчилари. Модал гап кенгайтирувчилар. Сўз кенгайтирувчилари. Лисоний сатҳда гап бўлаклари.   Грамматик шаклланган гапларнинг минимал ва максимал лисоний синтактик
қолиплари.
1.16. Дарс шакли: маъруза.
1.17. Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.18. Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

      1. Сода гапнинг ЛСҚси  ҳақида тушунча беринг.

2 Гап кенгайтирувчиларини фарқланг.
      3. Модал гап кенгайтирувчиларни шархланг.

4. Сўз кенгайтирувчиларини тушунтиринг.

5. Лисоний сатҳда гап бўлакларининг ролини айтинг.
       6. Грамматик шаклланган гапларнинг минимал ва максимал лисоний синтактик қолиплари қайсилар?

	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар:
1.Содда гапнинг таркибий қисмлари. Гап кенгайтирувчилари ва сўз кенгайтирувчилари.

2. Лисоний сатҳда гап бўлаклари.

1-асосий саволнинг баёни:
Содда гапнинг таркибий қисмлари

Гап кесимини шакллантирувчи восита кесимлик категорияси бўлганлиги сабабли ўзбек нутқидаги гапларнинг таркибий қисмларини шу гап таркибига кирувчи  сўзларнинг ва кесимлик категорияси шаклларининг валентлиги белгилайди
Демак, нутқий гаплардаги икки ҳодисани фарқлаш лозим: 

1) гап марказини ташкил этувчи сўздаги кесимлик категорияси шаклларига боғланувчи сўзларни ;

2) гапда иштирок этаётган маълум бир сўзнинг маъновий валентлигини тўлдираётган сўзларни.            

Булардан биринчиси гап кенгайтирувчиси бўлса, иккинчиси сўз кенгайтирувчиларидир. 

	Босқичи
	Моҳияти

  (энг кичик қолипи)
	Атов бирлиги/кесимлик қўшимчалари 

[WPm]

	ЛИСОН 
	Содда гапларнинг қурилиш турлари 
	Бир таркибли содда гаплар                              Икки таркибли содда гаплар

             [1WPm]                                                                        [2WPm] йиғиқ                ёйиқ                                        эгали                      эгасиз

[1ЙWPm]                   [1ЁWPm]                          [2ЭҚWPm]              [2Э-WPm]

                                                                                         

	Носинтактик ҳодисалар тажаллилари


	Шахснинг тавсифи
	Шахси йўқ            
мажҳул ифодаланган      
аниқ                 
умумлашган                         
ноаниқ

	
	Wнинг ифодаланишига кўра 
	от кесимли  феъл кесимли  лексема кесимли  фразема кесимли содда кесимли                 таркибли   кесимли

	
	Pmнинг ифодаланишига кўра 
	йиғма                    ёйма                     тафсилий

	
	Мураккаблаштирувчи воситаларига кўра 
	Ундалмали,  киришли,  ажратилган бўлакли, сифатдошли   , равишдошли,      ҳаркат номли 

	
	Модал маъноларига кўра
	Бетараф               гумон               тахмин            қатъий           аниқ 

	
	Ифода мақсадига кўра 
	дарак                       сўроқ                   буйруқ

	НУТҚ
	Нутқий ҳосилалар
	ёзма ва оғзаки нутқдаги муайян содда гаплар


Гап кенгайтирувчилари. Гап кенгайтирувчилари гап таркибида маълум бир бўлак вазифасида келаётган сўзларнинг луғавий маъноси билан эмас, балки гапнинг кесимини шакллантирган морфологик воситаларга боғланади. Масалан: Биз бу китобни кеча ўқидик гапини олайлик. Бу гапда эга (биз), аниқловчи (бу), ҳол (кеча) ва кесим (ўқидик ) иштирок этган. Гап маркази (ўқидик) ни луғавий маънони англатувчи (W) ва кесимлик қўшимчалари (Pm) га  ажратамиз: ўқи (W) - дик (Pm) Гапдаги биз (эга) кесимлик категорияси шаклининг -к қисмига, кеча (ҳол) эса -ди қисмига боғланган. китобни сўзи (тўлдирувчи) кесимнинг луғавий маъно англатувчи қисмига, бу (аниқловчи) эса китобни сўзига боғланмоқда. Буни чизмада қуйидагича тасвирлаш мумкин.

                       ўқи      /        ди    /      к


                    китобни         кеча        биз 


                           бу   

Демак, гапнинг кесими таркибидаги  кесимлик қўшимчаларига тобеланган кеча (ҳол) ва биз (эга) сўзлари гап кенгайтирувчиларидир. 

Берилган гапдаги кесимлик қўшимчаларини алмаштирсак, унинг бирикувчилари ҳам ўзгаради.

Биз





 к

                Улар




        лар


Мен


ўқиди
        
 м

 нг

У








Кеча





дик

Бугун


ўқи

        ймиз

Бироқ, ўқидик кесимининг луғавий маъно англатувчи қисми бўлган ўқи сўзининг исталган бошқа феъл (ёз, чиз, ол, бер) билан алмаштирилиб, -дик қисми сақлаб қолинса, биз эга, кеча ҳол вазифасида қолаверади. Хатто, ўқи- феъл лексемасини бошқа сўз туркуми сўзлари билан алмаштирсак ҳам, ўзгариш фақат –эдикнинг феъл-кесим билан боғлама орқали боғланишида бўлади.   


Масалан:                             бола

                                        учов

                   Биз                рози                            эдик

                                        бу ерда

Демак, гап таркибида эганинг келиши кесим вазифасида  қандай  сўз келганлигига  боғлиқ. Кесимлик  категорияси гапнинг марказини  шакллантирувчи асосий восита бўлганлиги сабабли, юқорида келтирилган гапдаги  эга гапнинг синтактик қурилишига бевосита алоқадор қисм – гап кенгайтирувчиси деб баҳоланиши керак; у гап таркибидаги кесим вазифасида келган сўзнинг маъносига мутлақо алоқадор эмас. Эганинг мавжудлиги кесим вазифасида келган сўзнинг маъноси билан эмас, балки кесимлик грамматик шаклининг,  жумладан, унинг таркибидаги шахс/сон маъноси билан боғлиқдир. Кўринадики, эга кесимлик категорияси таркибига кирувчи шахс маъносини ўзида муайянлаштиради. Гапнинг мана шундай бўлаги гап кенгайтирувчисидир.

Гап кенгатирувчисининг яна бир ўзига хос хусусияти шундаки, у шу гап таркибидаги бошқа бир сўзга эргашиб сўз бирикмаси туза олмайди. Жумладан, юқоридаги гапда биз ўқидик ҳосиласи сўз бирикмасини эмас, балки гапни беради. Худди шунингдек, мен ўқитувчиман гапида ҳам мен олмоши ўқитувчи сўзи билан сўз кенгайтирувчиси сифатида бирикиб сўз бирикмаси туза олмайди. Менинг ўқитувчим сўз бирикмасида эса бошқача ҳолатни кузатамиз,  яъни бу ерда сўз бирикмаси грамматик шакл – эгалик қўшимчаси ( - им) нинг синтактик қобилияти асосида юзага келади ва ўкитувчи сўзининг семантик валентлигига алоқадор эмас.

Гап кенгайтирувчиси сифатида эга гапнинг кесимлик қўшимчалари таркибидаги шахс-сон, ҳол эса замон, модаллик, тасдиқ-инкор шакллари билан боғланади.

Гап кенгайтирувчилари фақат кесимга тобеланади ва унинг бошқа бир сўзга тобеланиши кузатилмайди. Бу билан у синтактик қурилмадаги барча тобе бирликларнинг умумий - фақат бир сўзга тобеланиш, лекин бирдан ортиқ сўзга ҳоким мавқеида бўла олиш қонуниятини (хусусиятини) намоён қилади.   

Модал гап кенгайтирувчилар. Маълум бўлдики, (Pm) таркибида тасдиқ-инкор ва модаллик маънолари ҳам мавжуд. Шунинг учун (Pm) да мужассамлашган ва турли воситалар билан ифодаланган тасдиқ-инкор, тахмин, гумон, шубҳа, ишонч, қатъийлик, шарт, истак, тилак, буйруқ, имконият, зарурат, мажбурийлик ва ҳ.  маънолар гап таркибида турлича - кириш бўлак, киритма бўлак каби гапнинг бошқа бўлаклари билан тобе - ҳокимлик муносабатига киришмайдиган ва шу боисдан сўз бирикмаларини ҳам  ташкил эта олмайдиган модал сўзлар ва тасдиқ-инкор сўзлар воситасида кенгайтирилади. Масалан: 1. Нигора, эҳтимол келади. 2. Биз, шубҳасиз, ютиб чиқамиз. Гаплардаги эҳтимол, шубҳасиз сўз-гаплари содда гап таркибига кирар экан, гап бўлаклари билан грамматик алоқага киришмаса-да, мазмунан (Pm) нинг тегишли маъноларини муайянлаштиради. Модал кенгайтирувчилар бу билан лисоний гап мазмунини нутқда тўлароқ очишга ёрдам беради. 

Сўз кенгайтирувчилари. Гап таркибидаги мустақил сўзлик мавқеини сақлаган барча сўзларнинг маъновий қобилияти асосида кенгая олишини ва шу қобилиятни намоён қилишини таъминловчи сўзлар сўз кенгайтирувчиси дейилади. Сўз кенгайтирувчилари гапнинг қурилишига бевосита алоқадор ҳодиса бўлмай, маълум бир сўзнинг маъносини муайянлаштириш, уни очиб беришга алоқадор бўлган ҳодисадир. Сўз кенгайтирувчиси мустақил, алоҳида бир гап бўлаги - гап қурилишининг зарурий таркибий қисми эмас. У гапнинг маълум бир бўлагига эргашиб, тобеланиб келади, гап маркази - кесим таркибидаги кесимлик қўшимчалари билан боғланмайди. Аниқловчи ана шундай бўлакнинг типик кўриниши. Масалан: Бу китобни кеча ўқидик гапидаги бу аниқловчиси тўлдирувчи (китобни) га тобеланган ва гап таркибида тўлдирувчи билан бир бутун ҳолда кесимга боғланади.

Аниқловчи гапдаги барча бўлакларни кенгайтириши мумкин.

Эганинг кенгайтирувчиси : Аълочи Тоҳир келди. 

Кесимнинг кенгайтирувчиси: Сен илғор ўқитувчисан. 

Ҳолнинг кенгайтирувчиси: У азим шаҳарда яшайди. 

Тўлдирувчининг кенгайтирувчиси: Ақлли болаларни севаман. 

Аниқловчининг кенгайтирувчиси: Беғубор ёшлигим таассуротлари ҳеч қачон ўчмайди.

Сўз кенгайтирувчиси нутқда кесим вазифасида келган сўзга мансуб бўлиши ҳам мумкин. Масалан, Салима истеъдодли талаба.  Бу ҳолатда ҳам сўз кенгайтирувчиси гап қурилишига ўзи эргашиб келган сўз билан бирга кириб келади ва гап қурилишида алоҳида ўрин эгалламайди. Юқоридаги гапда истеъдодли сўзи гап кесимига тобеланиб келгандай кўринади. Аслида эса у гап кесимига эмас, балки мана шу гапдаги кесим вазифасида воқеланган талаба сўзига тобеланиб келмоқда. Шунинг учун гапнинг кесими вазифасида келган сўзнинг лексик- семантик валентлиги билан боғлиқ бўлган кенгайтирувчи бўлаклар ҳам сўз кенгайтирувчиларидир.

Биз кеча бу китобни ўқидик гапидаги китобни сўз шакли билан ифодаланган воситасиз тўлдирувчини олиб кўрайлик. Маълумки, воситасиз тўлдирувчи билан бирикиши фақат ўтимли феълларга хосдир. Шу боисдан воситасиз тўлдирувчи кесимлик шакли билан эмас, балки кесим вазифасида маъно жиҳатидан ўтимли бўлган феълнинг келиши билан боғлиқдир. Сўз ва гап кенгайтирувчиларини фарқлашга юқорида тасвирланган мезон асосида ёндашадиган бўлсак, бу гапдаги тўлдирувчини ҳам сўз кенгайтирувчиси - ўтимли феълнинг луғавий маъноси билан боғлиқ бўлган муайянлаштирувчи бўлак сифатида баҳолаш лозим. Воситали тўлдирувчи ҳам воситасиз тўлдирувчи каби гапда сўз кенгайтирувчиси мавқеида бўлади ва гап қурилишида мустақил ўринга эга эмас.

Демак, тўлдирувчи ҳам аниқловчи каби сўз кенгайтирувчиси бўлиб, гапнинг қурилишида мустақил ўрин эгалламайди, балки гап таркибига ўзи боғланаётган ўтимли феъл билан бирга киради. Ўтимли феъл гапда қандай мавқеда келмасин, воситасиз тўлдирувчи у билан бир бутунликни ташкил этиб, шу бутунликка нисбатан бўлак мақомида бўлади. Бошқача айтганда, мазкур гапда тўлдирувчи гапнинг бўлаги эмас, балки кесимнинг бўлаги - бўлак ичидаги бўлакдир.

Тўлдирувчи гапда кўпинча кесимга боғланади. Лекин тўлдирувчи фақат кесимга тобеланиб келади, дегани эмас. У барча бўлакларни тўлдириши мумкин. 

1. Каттани ҳурмат қил.  

2. Каттани ҳурмат қилишни ўрган.  

3. Каттани ҳурмат қилиш - ёшларнинг  фазилати. 

4. Болаларимизни ёшлигидан каттани ҳурмат қилишга ўргатишимиз зарур.

5. Ёшларимиздаги энг яхши фазилатлардан бири каттани ҳурмат қилишдир. 

Кўринадики, воситасиз тўлдирувчи 1-гапда кесимга, 2- гапда воситасиз тўлдирувчига, 3- гапда эгага, 4- гапда воситали тўлдирувчига, 5- гапда яна кесимга боғланиб келаяпти.

Демак, тўлдирувчи феъл ифодаланган барча гап бўлакларига боғланади ва гап таркибига ўзи боғланган бўлак билан яхлитлигича киради. Бу кенгайтирувчилар ўзи бирикаётган сўз билан сўз бирикмаси ҳосил қилади, бироқ гап қурилиши билан бевосита алоқадор эмас.

2-асосий саволнинг баёни:

Лисоний сатҳда гап бўлаклари
       Грамматик шаклланган гапларнинг минимал ва максимал лисоний синтактик қолиплари. Аввалги фаслларда гапнинг энг кичик лисоний қолипи (WPm) рамзи билан берилиб, у гапнинг умумий лисоний моҳияти сифатида тавсифланди. Бунда ўзбек нутқида қўлланадиган барча гапларнинг энг умумий белгилари мужассамлашган. Нутқдаги барча гапларнинг кесимдан бошқа бўлаклари олиб ташланса ҳам, у гап бўла олади. Бироқ  нутқий гапларнинг лисоний сатҳда бу умумийлик (WPm) дан қуйироқда жойлашган бошқа умумийликлари ҳам бор. Модомики, гап кенгайтирувчилари гап моҳиятини белгиловчи асосий восита бўлган кесимлик қўшимчалари (Pm) га тегишли экан, демак, ихчам гаплардан бошқа барча кенгайган гапларда, кесим билан бирга, яна иккита гап бўлагини ажратиш мумкин. Улар эга ва ҳоллардир. Тўлдирувчи ва аниқловчи эса барча бўлакларга, бўлакнинг бўлакларига боғланганлиги ҳамда сўз кенгайтирувчилари бўлганлиги боис лисоний қолипдан ўрин ола олмайди. Улар қайси сўзга боғланаётган бўлса, лисоний сатҳда уларнинг валентликлари сифатида яшайди. Ихчам гаплар эса умумий қолип - WPmнинг айнан воқеланишидир. Масалан: Баҳор. Ўтлар ям-яшил каби.

Демак, эга ва ҳол билан гапнинг минимал  қолипи (WPm) ини  кенгайтирсак, у қуйидаги кўринишни олади:

                  WPm
      

             E             H
Бу гапнинг максимал қолипи ҳисобланади. Бошқа барча сўз кенгшайтирувчилари (тўлдирувчи ва аниқловчилар) ўзи эргашиб келаётган бўлаклар билан бир бутун ҳолда битта бўлак (эга, кесим, ҳол)бўлиб келади. Масалан, Шароб ҳамманинг бошини қиздириб, ҳиссиётни ақлдан устун қилган бу соатда соҳибқирон Амир Темурнинг Ҳиндистоннинг подшоҳи бўлган зурриёти ўзининг қилич кесмайдиган, ўқ ўтмайдиган назаркарда ботир эканига арслон кийик билан олишганда ўз ғалабасига аниқ бўлгандай ишонмоқда эди (П.Қодиров) гапида учта гап  кенгайтирувчиси бор: соатда, зурриёти, аниқ бўлгандай. Булар тўғридан-тўғри гап маркази (кесими) даги кесимлик қўшимчалари билан боғланган. Қолган сўзлар эса ана шу (соатда, зурриёти, аниқ бўлгандай, ишонмоқда эди) бўлакларнинг маъновий валентлигини тўлдираётган сўз кенгайтирувчиларидир.

Гапда ҳоллар маъновий турларига кўра бир нечта бўлса ҳам, у битта Н белгиси билан гап қолипидан ўрин олади. Демак, юқоридаги гап ҳам

            WPm
      
Е            Н

максимал қолипнинг ҳосиласидир.

Уюшиқ бўлаклар гап структурасида бир хил мавқени эгаллаганликлари сабабли уларни лисоний синтактик қолипда беришга эҳтиёж йўқ. Шунингдек, ажратилган бўлаклар ҳам қайси бўлакни изоҳлаётган бўлса, ўша бўлак билан бир бутунлик касб этади.

Лисоний синтактик қолипнинг  чексиз ранг-барангликда воқеланиш     имконияти устига нутқда ҳар бир сўзнинг маъно валентлиги заминида хилма-хил сўз кенгайтирувчилари билан кенгайиб келиш имконияти қўшилади ва бу кўринишларни чексиз  миқдорда кўпайтиради. Лисоний синтактик қолипларда ҳар бир ташкил этувчи (кесим, эга, ҳол) нинг битта сўз, сўз бирикмаси, сўз бирикмаси занжири, ажралмас бирикмалар билан ифодалана олиш қонунияти ва  бундай турли қурилишли бирикмаларнинг синтактик нуқтаи назардан тенг ҳуқуқлилиги мазкур имкониятларни янада кенгайтиради. Шунинг учун гапнинг ўта содда кўриниш касб этган  энг умумий моҳияти - минимал қолипи - [WPm] ҳам, ундан қуйидаги умумийлик - максимал қурилиш қолипи - [Е-Н-WPm]ҳам нутқимизда мана шундай ранг-баранглик ва чексиз имкониятларга эга бўлади.

Демак, кесим, эга, ҳол гапнинг лисоний сатҳидан ўрин олган бўлакларидир.
МУХОКАМА УЧУН САВОЛЛАР:

      1. Сода гапнинг ЛСҚси  ҳақида тушунча беринг.

2 Гап кенгайтирувчиларини фарқланг.
      3. Модал гап кенгайтирувчиларни шархланг.

4. Сўз кенгайтирувчиларини тушунтиринг.

5. Лисоний сатҳда гап бўлакларининг ролини айтинг.
       6. Грамматик шаклланган гапларнинг минимал ва максимал лисоний синтактик қолиплари.

       7. Содда гапнинг таркибий қисмлари

8. Лисоний сатҳда гап бўлакларининг ролини айтинг.
       
7-МАВЗУ

Кесим ва кесимлик категорияси.

Фанни ўқитиш технологияси:

“Кесим ва кесимлик категорияси ”  мавзусидаги маъруза машғулотининг  технологик харитаси
	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда кесим ва кесимлик категорияси ҳақида  маълумот ҳосил қилиш.

1.2.Идентив ўқув мақсадлари:
 1.2.1.Кесимлик категорияси ҳақида маълумот бера олади

1.2.2.Грамматик шаклланган гапларни шарҳлайди

1.2.3. Семантик-функционал шаклланган гапларга мисоллар келтира олади

1.2.4. Мустақил ва номустақил кесимлик шаклларини санаб бера олади. 

1.2.5.Кесим-гапнинг маркази эканлигини исботлайди.

1.2.6.Кесимнинг W га кўра турларини снай олади

1.2.7. Исм билан ифодаланган кесимларга намуналар келтира олади.

1.2.8.Феъл билан ифодаланган кесимларҳақида тушунча ҳосил қилади. 

1.2.9.Таркибли кесим қандай шаклланишини тушунтиради
1.2.10.Кесимнинг тузилишига кўра  турлари.ни билиб олади
1.3.Асосий тушунча ва иборалар: 

        Кесимлик категорияси..Грамматик шаклланган гаплар. Семантик-функционал шаклланган гаплар. Мустақил ва номустақил кесимлик шакллариКесим-гапнинг маркази.Кесимнинг W га кўра турлари  Исм билан ифодаланган кесимларФеъл билан ифодаланган кесимлар.Таркибли кесим.

1.4.Дарс шакли: маъруза.
1.5.Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.6.Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:
 1.Кесимлик категорияси ҳақида маълумот беринг.

2.Грамматик шаклланган гапларни шарҳланг

3. Семантик-функционал шаклланган гапларга мисоллар келтиринг

4. Мустақил ва номустақил кесимлик шаклларини санаб беринг. 

5.Кесим-гапнинг маркази эканлигини исботланг

6.Кесимнинг W га кўра турлари қайсилар?

7. Исм билан ифодаланган кесимларга намуналар келтиринг.

8.Феъл билан ифодаланган кесимларни айтинг. 

9.Таркибли кесим қандай шаклланапди?

10.Кесимнинг тузилишига кўра  турлари қайсилар?

	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар:

1.Кесимлик категорияси.
2.Кесим   -    [Pm] нинг ифодаланиши. 


1-асосий саволнинг баёни:

Кесимлик категорияси

Гап  бўлаклари Pm маъноси билан узвий боғлиқдир. Шу боисдан  гап бўлакларини кўриб ўтиш учун бевосита гапнинг «жон»ини, марказини шакллантирувчи восита - кесимлик категориясининг таркиби, маънолари ва ифодаланиш усулларига қисқача шарҳ беришимиз зарур.  Зеро, гап кенгайтирувчилари тушунчаси, уларни ажратиш шу асосда гапнинг структур зарурий ва ихтиёрий таркибий қисмларини ажратиш гапнинг «юраги», гапнинг гап эканлигини таъминловчи кесимлик категорияси ва унинг кўрсаткичлари, ифодаланиш хусусиятлари билан узвий боғлиқдир. Шу сабабли, гапнинг гаплигини, яъни бир нисбий тугал фикрни, сўзловчининг ҳукмини, ўй-хаёлларини бошқаларга етказишнинг, улар томонидан тўғри англанишининг энг муҳим омили - бу нутқ босқичида нутқ шароити, лисоний босқичда эса кесимлик категориясидир.

Демак, кесимлик категорияси фикрни шакллантирувчи уни тингловчига етказишнинг энг муҳим лисоний омилдир.

Кесимлик категорияси. Кесимлик категорияси мазмун жиҳатидан тасдиқ-инкор (Т), сўзловчининг баён этилган фикрга билдирган муносабати - модаллик  (М), замон (З) ва шахс-сон  (Ш) маъноларидан таркиб топади. (Буни қисқача шартли равишда Т, М, З, Ш деб белгилаймиз ва қулайлик учун кейинги ўринларда ана шу шартли қисқартмалардан фойдаланамиз). Бу маънолар яхлит ҳолда воқелангандагина кесимлик категорияси ички мазмун томонини намоён қила олади. Т, М, З, Ш маъноларининг  ҳар бири алоҳида-алоҳида равишда юзага чиқиши мумкин. Масалан, модал сўзларда майл (модаллик) маъноси  бўлади. Кишилик олмошлари ва эгалик қўшимчаларида шахс-сон маъноси  етакчилик қилади. Тасдиқ-инкор сўзлари (ҳа, йўқ) да, бўлишли-бўлишсизлик (-ма, 0) да тасдиқ-инкор маъноси ёрқин ифодаланган бўлади. Пайт равишлари, замон отлари, шунингдек, ўрин-пайт келишиги шаклида, равишдош ва сифатдошларда замон маъноси ифодаланади. Лекин буларнинг барчаси алоҳида-алоҳида воқеланишлар бўлиб, кесимлик вазифасида юзага чиқишидан бошқа ҳолатларда яхлит систем табиатга эга бўлмайди. Зеро, кесимлик категорияси мазкур алоҳида олинган категорияларнинг яхлитлиги (системаси) дан иборатдир. Ҳар қандай тизим ўз таркибий қисмларининг оддий йиғиндисидан каттароқ бутунликдир. Чунки Т,М,З,Ш, категориялари кесимлик категориясида бирлашар экан, бу бутунлик таркибий қисмларида аввал бўлмаган, лекин система ташкил этганда туғиладиган ҳодисаларни ҳам қамраб олади. Масалан, ўтган йили ўқимаган одам бирикувидаги ўқимаган сўз шаклининг бирикувчиси ўтган йили сўз кенгайтирувчиси (лекин гап бўлаги эмас) дир. У ўтган йили ўқимаган гапидаги ўтган йили сўз шакли гап бўлаги (ҳол)дир. Демак,биринчи қурилмадаги кесимлик категорияси  аъзоси эмас, шу боисдан унинг бирикувчиси (ўтган йили) гап бўлаги эмас. Аммо иккинчи қурилмада -ган кесимлик категориясининг таркибий қисми бўлиб, унинг бирикувчиси гап бўлагидир. Гап кесимлик таркибидагина гап бўлакларини ўзига тобелайди. Бу унинг  бутунлик таркибида касб этган ёки намоён бўлган белгисидир.

Кесимлик категориясининг нутқий гапларда воқеланишидаги икки ҳолатини фарқлаш лозим:

1.
Кесимлик категориясининг грамматик (морфологик) шакллар орқали воқеланиши.

2.
Кесимлик категориясининг семантик-функционал  ифодаланиши.

Бундан келиб чиққан ҳолда гапларни иккига ажратиш мумкин:

1.
Грамматик шаклланган гаплар. 

2.
Семантик-функционал шаклланган гаплар.

Грамматик шаклланган гаплар. Грамматик шаклланган гапларда кесимлик категорияси маъноси кесимлик қўшимчаларининг фақат ўзи билан ёки боғлама ва кесимлик қўшимчалари воситасида ифодаланиши мумкин.

Ўзбек тилида кесимлик қўшимчаларининг қуйидаги турлари мавжуд:

1.Кесимлик категориясининг таркибий қисмлари синкретик, яъни ажралмас, битта моддий кўринишда берилган қўшимчалар бўлади: ўқи -й ,  кет- айлик, кел- ди. Бу қўшимчалар (-й, -айлик, -ди) нинг ҳар бирида тасдиқ-инкор, шакл, замон ва шахс-сон маънолари биргаликда умумий шаклга эгадирлар. Масалан, ўқий кесимидаги -й қўшимчаси бўлишлилик (-май унинг бўлишсиз шакли), буйруқ- истак майли(бунда -син, -нг, (ўқисин, ўқинг ) билан парадигма - ўхшашлик қатори ҳосил қилади), келаси замон, биринчи I шахс (II шахс ўқи), бирлик (кўпликда ўқийлик) маъноларига эга. Бундай ҳолатни борса, ёзса сўзшакллари таркибидаги шарт майли қўшимчасида ҳам кўриш мумкин. Бундай синкретик шаклли маънолар ноль морфемаларда ҳам мавжуд: 1.Ўқи! 2.Шавкат - шоир. 3.Қиш. 
2.Кесимлик қўшимчаси таркибида тасдиқ-инкор алоҳида  қўшимча билан, модаллик, майл, замон, шахс-сон қоришиқ равишда битта қўшимча билан берилади: кел - ма - ди, кел - ма -й,
3.Кесимлик қўшимчаси таркибида тасдиқ-инкор, модаллик, замон маънолари қоришиқ ҳолатда бир қўшимча билан, шахс-сон маъноси бошқа қўшимча билан берилади: бор- са -нг, ўқи- са -нгиз, кўр- ди - ми.
4.Кесимлик қўшимчаси таркибида тасдиқ-инкор  алоҳида, шахс-сон алоҳида, модаллик ва замон маънолари қоришиқ қўшимча билан ифодаланади: кўр-ма-ди-нгиз.      

5.Кесимлик категориясининг ҳар бир маъноси алоҳида-алоҳида қўшимчалар билан ифодаланади: кўр-ма-са-йди-нгиз. 

6.Кесимлик категория маъноларини ифодалашда боғлама ёки тўлиқсиз феъл воситаларида юзага чиқади. Масалан: Борган йигит мен бўламан (А.Мухтор ). Ҳамон ёдимдадир: гул чоғи эрди (Уйғун, И. Султон). 

7.Кесимлик категорияси маъноси  ҳаракат тарзида шакллари билан аналитик усулда ифодаланади: Уни кўрди-ю, бақириб юборди. Сирингни ҳеч кимга айта кўрма. 

Санаб ўтилган барча воситалар лисоний моҳият нуқтаи- назаридан бир категориянинг шакллари сифатида баҳоланади ва лисоний синтактик қолипда, айтилганидек, битта рамз - (Pm) шартли белгиси билан берилади. Қуйидаги гапларнинг кесим олдига диққат қилинг.              

1. Сенсан ҳар нарсадан мўътабар азиз( W-сен, Pm-сан). 

2. Ҳа, ҳа, аммамнинг бузоғисан (W-бузоғ, Pm- сан). 

3. У чўл бургути эди (W - чўл бургути, Pm- эди.)

4. У шу ерда яшайди, уйи ҳам шу мактабда (W-яша мактабда,   Pm -ди).

Маълум бўладики, [W Pm]  (W) ва (Pm)   қисмларидан иборат бўлиб, атов маъносини (W), кесимлик маъносини (Pm) кўрсаткичлари беради. (Pm) кўрсаткичлари формал жиҳатдан ифодаланганда Pm морфемали дейилади. Масалан, Уйим шаҳарда гапидаги шаҳарда сўзшакли алоҳида олинганда унда кесимлик маъноси, вазифаси мужассамлашган эмас. Бу вазифа унга  контекст (нутқ шароити,  гапдаги ўрни ва ҳ.) кабилар  томонидан киритилмоқда. Бунда Pm морфемали эканлигига уни шаҳардадир, шаҳарда эди, шаҳарда бўлади тарзида  ўзгартириш билан ҳам амин бўлиш мумкин. Демак, Уйимиз шаҳарда гапида Pm таркибий қисмлари қуйидагича: Т - тасдиқ, М - аниқ, З - ҳозирги замон, Ш -  III шахс. Бунда ҳам кесимнинг таркибий қисмлари W ва Pm ажралиб турибди.  Шу хусусиятга кўра, улар  семантик- функционал шаклланган гаплардан ажралиб туради. 

Семантик-функционал шаклланган гаплар. Семантик-функционал шаклланган гаплар тўртга бўлинади:

1. Модал сўз- гаплар (Келасизми?- Албатта)

2. Ундов сўз- гаплар (Беҳ-беҳ! Оҳ-оҳ)   

3. Тасдиқ/инкор сўз- гаплар (Ҳа, йўқ)

4. Таклиф-ишора сўз-гаплар (Ма. )

Бу сўз-гапларнинг барчасида кесимлик категорияси маъноси (ТМЗШ) сўзнинг луғавий маъносида мужассамлашган бўлади. Шунинг учун бундай сўз-гаплар: 

а) ҳеч қачон кесимлик қўшимчаларини қабул қила олмайди,

б) нутқда алоҳида гап бўлиб кела олади,

в) бошқа гап таркибига кирганда, унинг бирор бўлаги билан семантик алоқага киришмайди ва ўз мустақиллигини сақлаб қолаверади.

Семантик-функционал шаклланган сўз-гапларда кесимлик маъноси атов бирлиги (W) нинг луғавий маъноси таркибида мужассамлашган бўлиб, бундай гаплар кесими Wm рамзи билан берилади.

Семантик-функционал  шаклланган гапларда кесимлик маъноси сўз-гапларнинг луғавий маъноси билан бир бутунликни ташкил этганлиги сабабли кесимлик категорияси учун хос бўлган тасдиқ-инкор, модаллик, майл, замон, шахс-сон (ТМЗШ) маъноларининг ранг-баранглиги йўқ. Бунда ҳам кесимлик категориясининг барча маънолари учбурчак бурчакларининг йиғиндисига ўхшайди. Маълумки, учбурчак бурчакларининг йиғиндиси 1800 га тенг бўлиб, бир бурчак каттароқ бўлса, бунинг эвазига бошқа бурчаклар  кичраяди. Семантик-функционал шаклланган гапларда ҳам кесимликнинг тўртта маъносидан бири юзага чиққанда бошқалари  0 (ноль) га тенг бўлади. Бу тасдиқ-инкор, майл, замон, шахс-сон маъноларининг ҳар бири учун алоҳида-алоҳида сўзлар борлиги билан белгиланади. Масалан, «қатъий бўлишлилик» маъноси (яъни майл маъносининг кўриниши) албатта сўзи билан ифодаланса, кесимлик шаклидаги - ма қўшимчаси ифодалайдиган шундай бўлишсиз маъно мутлақо сўз гапи билан берилади. Ҳа, сўзида тасдиқ, йўқ сўзида инкор маъноси мавжуд.

Кесимлик категорияси маънолари кесимдаги атов бирлиги луғавий маъносига сингганлиги туфайли сўз-гапларда бу маъноларнинг ҳар бири алоҳида-алоҳида ва ранг-баранг кўринишларда ифодалаш имкониятлари чекланган. Шу боисдан ўзбек тилида кесимлик қўшимчаларини қабул қиладиган, кесимлик категориясининг барча маъноларини ифодалай оладиган, луғавий маъноси кесимлик қўшимчаларига бефарқ бўлган, яъни уларни эркин бириктира оладиган мустақил сўз (феъл, от, сифат, сон, равиш, тақлид ва олмош ) лардан луғавий маъносида кесимлик категорияси қўшимчаларини бириктира олмайдиган, лекин уларнинг маъноларидан бирини ўз луғавий маъноси билан кўчайтирган ҳолда ифодалаб, бошқаларини нутққа ўта кучсиз ҳолда воқелантирувчи сўз-гаплар гуруҳи алоҳида ажралиб туради

Мустақил ва номустақил кесимлик шакллари. Ўзбек тилида кесимлик қўшимчалари ўз воқеланишлари учун бошқа бир гапни талаб қилиши ҳам, талаб қилмаслиги ҳам мумкин. Қуйидаги гапларнинг кесимларига диққат қилинг:

Мен кеча мактабга бордим.

Ўқитувчи келса, дарс бошланади.

Ёмғир ёғмаса эди, экин-текин ишларини саранжомлаб олган бўлур эдик.

 Биринчи гапнинг кесими (бордим) ўз маъносини  бошқа гапларга эҳтиёж сезмасдан воқелантирмоқда. Иккинчи гапдаги келса, учинчи гапдаги ёғмаса эди, саранжомлаб олган бўлур эдик кесимларининг ушбу гапларда воқеланган маънолари учун бошқа гаплар талаб қилинади. Бошқача айтганда, келса ва ёғмаса эди кесимларидан англашилган шарт маъноси бошланади, саранжомлаб олган бўлур эдик кесимлари ёрдамида, саронжомлаб олган эдик кесимнинг маъноси эса ундан олдиндаги ёғмаса эди кесими ёрдамида юзага чиқади. Агар иккинчи ва учинчи гапларнинг иккинчи қисми олиб ташланса, олдинги гаплардаги кесимдан шарт эмас, балки истак маъноси юзага чиқади: Ўқитувчи келса. Ёмғир ёғмаса эди. Саранжомлаб олган бўлур эдик кесими эса олдинги гапсиз ҳеч қачон, бошқача бўлса ҳам, маъносини воқелантира олмайди. Маъносини ёрдамчисиз воқелантирадиган кесимлик шакли мустақил кесимлик шакли (МКШ) дейилади.  

Бошқа гапларсиз, яъни қуршовсиз ўз маъносини воқелантира олмайдиган, воқелантирган тақдирда эса бутунлай бошқа маъно келиб чиқадиган кесимлик шакли номустақил кесимлик шакли (НКШ) дейилади.

2- савол баёни:

                 Кесим-      [Pm] нинг ифодаланиши
      Кесим бўлишли - бўлишсизлик (тасдиқ-инкор), майл-замон модаллик, шахс-сон (яъни кесимлик категорияси) маъноси ва шаклларига эга бўлган сўз бўлиб, гап марказини ташкил қилувчи бўлакдир. 

Нутқимизда кесимсиз гап бўлиши мумкин эмас. Гапда кесим бўлмаса, у ўзбек тили (нутқи) учун тўлиқсиз гапдир. Кесим гапнинг шундай конструктив бўлагики, у ўзини шакллантирувчи грамматик категорияга – кесимлик категорияга эга. Шу сабабдан гапда кесим ҳамма вақт таркибан мураккабдир. У луғавий – атов бирлиги - [W] ва гапнинг грамматик формаси – [Pm] қисмлардан иборат.

      [Pm] маъноси кесимда мужассамлашган тасдиқ/инкор, модаллик/майл, шахс/сон маъноларининг яхлитлигидан иборат. Шу боис [Pm] нинг меъёрий маъноси ушбу тўртта грамматик маъноларнинг мажмуи сифатида ажратилади. Исталган гап таркибида бу мажмуа бутунлик сифатида бўлиши шарт, лекин муайян нутқий воқеланишларда мажмуа таркиби қисмларининг ҳиссаси ҳамма вақт бир хил бўлавермайди. Масалан, модаллик маънолари бўрттирилганда замон маъноси заифлашади ва аксинча, замон маъноси бўрттирилганда модаллик/майл маъноси пасаяди. Шунга ўхшаш бошқа грамматик маъноларнинг ифодаланиш даражаси ҳам хилма - хил бўлиши мумкин. Бу маънолар  ифодаланиш даражаси қанчалик кучли бўлмасин у [Pm]да мутлақ ёки ягона бўлиши мумкин эмас. Шунингдек, ўта заифлашиб келиши ёки тамоман йўқолган бўлиши ҳам мумкин эмас. Чунки кесимлик категорияси таркибидаги ҳар бир маъно тизим ҳосил қилувчи маънодир ва улардан бирортаси тамоман йўқолса, кесимлик категориясининг ўзи ҳам йўқолади ёки тамоман бошқа моҳият касб этади.

Шаклий ифодаланишга кўра [Pm] ўзбек тилида ўта ранг - барангдир. У ноль морфема (отам ўқитувчи) дан бошлаб морфемалар тизмаси билан (айтмасайдингиз), турли хил боғламалар билан ифодаланиши мумкин.

Кесимнинг луғавий асоси ҳам нутқда туб сўз, содда сўз, ясама сўз, қўшма сўз, қисқартма сўз, эркин сўз бирикмаси, турғун сўзлар бирикмаси, парафразалар, фраземалар, кенгайган бирикмалар, трансформация-лашган гаплар каби структура жиҳатидан ранг - баранг бўлган номинатив бирликлар билан ифодаланиши мумкин.

Кесимнинг W га кўра турлари. Шунингдек, кесимликдаги атов бирлиги вазифасида барча мустақил сўз туркумлари кела олади. Шунга кўра, кесимларни умумлаштириб, исм (от, сифат, сон, равиш, тақлид олмош)ли ва феъл (феъл, олмош)ли кесимларга ажратиш мумкин. 

Исм билан ифодаланган кесимлар.

От: Қарға нима  деётганини билмаймиз, чунки у қарға, биз -одам. («Ҳусниобод».)

Сифат: Э тақсир, қиссамиз узун. (О.) 

Сон: Икки карра икки - тўрт. 

Равиш: Ўзлаштиришинг - ёдаки. 

Тақлид: Ҳамма томон ғовур- ғувур, тинчлик йўқ.
Олмош: Сен - менсану, мен - сенман, қиссамни баён этсам.
Исм билан ифодаланган кесимлар.

1.Мақсадим - ўқимоқ. 2.Қарасам, қарамайсан. 3.Ишнинг боши бошлангунча.4.Яшнаганим - яшнаган.5.Йигит кишининг уялгани - ўлгани.6.Кўрди-ю, капалаги учиб кетди.

Кесим тузилишига кўра содда, мураккаб ва таркибли бўлади.

Содда кесим бир мустақил сўз билан ифодаланади: 

1. Сен баҳорни соғинмадингму? (А.О.)

2. Мажлис шунга қарор қилди.

3. Мана бу -  ерёнғоқ.

4. Шерзод юлдузни бенарвон уради.
Мураккаб кесим сўз бирикмаси ҳолидаги кенгайган сўз билан ифодаланади.

1. Бу кун биз учун оғир кун. 

2. Шерзод юлдузни бенарвон урадиган йигит.
Таркибли кесим етакчи ва ёрдамчи компонентдан тузилиб, етакчи компонент луғавий маънога эга бўлади, ёрдамчи компонент эса грамматик маъно ташийди. Мисоллар:

1. Анжир кулчадай йирик ва ҳолватардай юмшоқ эди. (О.): юмшоқ - етакчи компонент, эди - ёрдамчи компонент. 

2. Ҳаммаси сен учун, диловар учун. (А.Ҳ.): сенҚ етакчи компонент, учун - ёрдамчи компонент, диловар - етакчи компонент, учун - ёрдамчи компонент.
3. Бундай одамларни нодон ҳисоблашади. («Калила ва Димна»): нодон - етакчи компонент, ҳисоблашади - ёрдамчи компонент.
4. Ҳамма ҳам халқига хизмат қилгиси келади. (Н. Сафаров.) - хизмат қилгисиҚ етакчи компонент, келади - ёрдамчи компонент.
МУҲОКАМА УЧУН САВОЛЛАР:
1.Кесимлик категорияси ҳақида маълумот беринг.
2.Грамматик шаклланган гапларни шарҳланг

3. Семантик-функционал шаклланган гапларга мисоллар келтиринг

4. Мустақил ва номустақил кесимлик шаклларини санаб беринг. 

5.Кесим-гапнинг маркази эканлигини исботланг
6.Кесимнинг W га кўра турлари қайсилар?

7. Исм билан ифодаланган кесимларга намуналар келтиринг.
8.Феъл билан ифодаланган кесимларни айтинг.  

9.Таркибли кесим қандай шаклланапди?
10.Кесимнинг тузилишига кўра  турлари қайсилар?.

8-МАВЗУ:
Эга, унинг гап қурилишидаги ўрни.

Фанни ўқитиш технологияси:

“Эга, унинг гап қурилишидаги ўрни ”  мавзусидаги маъруза машғулотининг  технологик харитаси

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда эга, унинг гап қурилишидаги ўрни ҳақида  маълумот ҳосил қилиш.

1.2.Идентив ўқув мақсадлари. 
1.2.1. Эга гап кесимини шакллантирувчи гап кенгайтирувчиси  эканлиги ҳақида тушунча ҳосил қила олади.

1.2.2.Эгали гапларни фарқлай олади.

1.2.3.Эгасиз гапларни шархлайди. 
1.2.4.Эгасиз гапларнинг иккинчи тури кесимдаги [Pm] нинг хусусиятлари билан боғлиқ эканлигини англаб етади.

1.2.5.Ўзбек тилидаги атов гаплар ролини англайдиди

1.2.6.Семантик-функционал шаклланган гаплар ҳақида тасаввур ҳосил қилади.
1.2.7.Эгали гапларни шархлайди 

1.2.8.Эгаси ифодаланган гапларни тушунтира олади.
1.2.9.Кесимдаги [W] га боғлиқ ҳолда эга ифодаланишининг зарурлигини билиб олади
1.3.Асосий тушунча ва иборалар: 

           Эга гап кесимини шакллантирувчи гап кенгайтирувчисидир Эгали гаплар.Эгасиз гаплар. Эгасиз гапларнинг иккинчи тури кесимдаги [Pm] нинг хусусиятлари билан боғлиқ.Ўзбек тилидаги атов гаплар Семантик-функционал шаклланган гаплар. Эгаси ифодаланган гапларI. Кесимдаги [W] га боғлиқ ҳолда эга ифодаланишининг зарурлиги.

1.19. Дарс шакли: маъруза.
1.20. Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.21. Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

1.Эга гап кесимини шакллантирувчи гап кенгайтирувчисидир эканлигини исботланг 

2.Эгали гаплар га мисоллар келтиринг.

    3.Эгасиз гапларнинг қандай турларини биласиз? 

4.Эгасиз гапларнинг иккинчи тури кесимдаги [Pm] нинг хусусиятлари билан боғлиқлигини тушунтиринг..

5.Ўзбек тилидаги атов гапларнинг ролини айтинг

 6.Семантик-функционал шаклланган гапларга мисоллар келтиринг

 7.Эгаси ифодаланган гаплар қайсилар? 

      9.Кесимдаги [W] га боғлиқ ҳолда эга ифодаланишининг        зарурлигини тушунтиринг
	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар:

1.Эга гап кесимини шакллантирувчи гап кенгайтирувчисидир.
2.Эгали гапларнинг турлари

1- савол баёни:
Эга гап кесимини шакллантирувчи [Pm] - кесимлик категориясида мужассамлашган шахс-сон (Ш) маъносини муайянлаштирувчи гап кенгайтирувчисидир: 1.Элчибек аста ўрнидан турди. (А.М). 2.Бири - сенсан, бири - мен. (О)   3. Шундай ўлка доим бор бўлсин. (Ҳ,О)  4. (Сен) Айтар сўзни айт, (сен) айтмас сўздан қайт (Мақол). Биринчи гапда Элчибек сўзи кесимдаги учинчи  шахс бирлик (ноль) кесимлик қўшимчасининг, иккинчи гапдаги бири сўзлари сенсан кесимининг иккинчи шахс бирлик (-сан) ва мен сўзидаги биринчи шахс бирлик (-ман), учинчи гапдаги ўлка сўзи бор бўлсин кесимидаги учинчи шахс (-син), тўртинчи гапдаги ифодаланмаган (сен, сен) айт, қайт сўзлари билан ифодаланган кесимдаги иккинчи шахс бирлик (ноль) кесимлик маъноларининг муайянлаштирувчиси, кенгайтирувчиси-дир. Эга гапдаги фикр ўзи ҳақида бораётган, белгиси кесим томонидан кўрсатилаётган бўлакдир. Кесимдан ахборот (коммуникация) англашилса, эга ана шу коммуникация предметидир.

Эга бевосита кесимлик шакли - [Pm] га боғланаётганлиги туфайли, ҳол ва кесим билан биргаликда, гапнинг конструктив бўлаклари қаторига киради.

Эгали ва эгасиз гаплар. Гапнинг лисоний қурилишида эганинг ифодаланган ёки ифодаланмаганлигига кўра икки кўриниши бўлади:

1.Эгали гаплар.

2.Эгасиз гаплар. 

Эгали ва эгасиз гаплар гапларнинг лисоний синтактик қолипи билан эмас, балки гап кесимининг луғавий (W) ва кесимлик қўшимчалари (Pm) қисмларининг баъзи бир ифодаланиш хусусиятлари билан боғлиқ.

1.Эгасиз гаплар. Бундай гапларда кесим таркибидаги Pm нинг шахс-сон маъноси ўта кучсизланиб, гап таркибидаги эганинг мутлақо бўлмаслигини келтириб чиқаради.
Эгасиз гапларнинг мавжудлигига олиб келувчи омиллар кесимдаги [W] ва [Pm] га боғлиқ икки гуруҳга бўлинади.

I.[W]га боғлиқ равишда эгасиз гапларнинг вужудга келиши. 1.Ўтимсиз феъллар (масалан, бормоқ, юрмоқ, югурмоқ, қолмоқ, эришмоқ) воситасиз тўлдирувчига эга бўлганлиги туфайли мажҳул нисбат шаклини олганда, гап эгасиз қўлланади. 1.Бугун стадионга борилади. 2.Ўн минут қадар йўл юрилди.(О) 3.Институтнинг ўттиз йили давомида улкан ютуқларга эришилди. 4.Катта трассага чиқиш учун ўнг томонга юрилади. 5.Жиззахга бориш учун Самарқанддан ўтилади. Бу гаплардан биттасининг лисоний қолипини кузатамиз:
	Е
	Н
	  W
	Pm

	              -
	ўттиз йили давомида
	эришил
	ди

	
	институтнинг
	ютуқларга

	
	
	улкан


Маълум бўладики, гапнинг максимал лисоний қолипидаги эганинг ўрни бўшдир. Бунинг боиси, айтилганидек, ўтимсиз феъл (эришмоқ) мажҳул нисбатга ўтганда эга ўз-ўзидан тушиб қолади. Агар феъл ўтимли бўлганда эди (масалан, ўқимоқ), унинг воситасиз тўлдирувчиси эга мавқеини эгаллар эди: Нилуфар китобни ўқиди -Китоб Нилуфар томонидан ўқилди тарзида.
2. тўғри келмоқ       қўшма феъли «Ўзбек тили»нинг изоҳли луғатдаги 8-маъносида жўналиш келишигидаги ҳаракат номи билан зич алоқага киришиб, эгасиз гаплар ҳосил бўлишига олиб келади: 1.Наргизага оғир бўлди, кўп қийинчиликларни енгишга тўғри келади. 2.Бунинг учун Тошкентга ўз вакилларимизни юбориб, корхонадан зарур ёрдамни сўрашимизга тўғри келади. Бу гапларнинг лисоний структураси қуйидаги кўринишда бўлади.
	Е
	Н
	W    
	Pm

	
	Бугун Тошкентга юбориб

ўз        вакилларимизни 
	сўрашимизга тўғри кел


	ади

	
	
	ёрдамни

зарур

корхонадан


II.Эгасиз гапларнинг иккинчи тури кесимдаги [Pm] нинг хусусиятлари билан боғлиқ.

1.Қерак, лозим, мумкин, зарур, даркор, муҳим, шарт, жоиз, фарз каби кесимлик сўзлари ҳаракат номлари билан  кесим мавқеида келганда, эгасиз гаплар вужудга келади. Бунда [Pm) таркибидаги учта - майл, замон, инкор, тасдиқ турли шакл ва маъноларда бўлиб, уларнинг шахс-сон шакли  III шахс бирликда бўлади. 1.Мазкур масалада ҳаммани қизиқтираётган барча саволларга Республика марказий банкида ва унинг ҳудудий Бош бошқармаларида ташкил этилган «Ишонч телефонлари» орқали батафсил жавоб олиш мумкин. 2.Бу топшириқни бажариш шарт. 3.Устозлар ишини ҳар доим давом эттирмоқ ва ривожлантирмоқ керак.

Бу гаплар кесимидаги мумкин, шарт, керак кесимлик сўзлари Pm даги майл маъноси ифодаловчилари бўлиб, улардан кейин замон ва тасдиқ, инкор маъноларини ифодаловчи воситалар келади.

Юқоридаги гаплардан бирининг лисоний структур схемасини чизамиз.

	E
	Н
	[W]
	[Pm]

	
	ҳар доим
	Ривожлантирмоқ, давом эттирмоқ
	керак эди

	
	
	
Ишини

Устозлар
	


2.Кесими «феълнинг III шахс шарт майли/бўлади» қурилмаси асосида ифодаланган гаплар ҳам ўзбек тилида эгасиз гапларни ҳосил қилади. 1.Ҳосилни ўн-ўн беш кунда йиғиб олса бўлади.3.Бу иғвонинг сабабларини таҳлил қилса бўлади.

Бунда кесимларнинг йиғиб ол, таҳлил қил қисмлари W (лугавий бирлик) ва  -са бўлади қисмлари эса Pm воқеланишларидир.

3.Кесим равишдошнинг -(и)б  шакли ва бўлмоқ феълининг турли кўринишлари билан ифодаланганда ҳам эгасиз гаплар вужудга келади. 1.Бу хатнинг мазмунини бировга айтиб бўлмайди.(А.Қ) 2.Фалакка қўл узатиб, шамсу - анбарни олиб бўлмас. (Машраб). Бу кесимларда айтиб бўл, олиб бўл қисмлари W ва -майди, -мас қисмлари Pm воқеланишидир.

 Схемаси:

	Е
	Н
	W
	Pm

	
	Узатиб
	олиб бўл
	мас

	
	
Қўл
	Шамсу – анбарни

	

	
	фалакка
	
	


III. Ўзбек тилидаги атов гаплар эгасиз гапларнинг ўзига хос турини намоён қилади.1.Кенг саҳро. Қуруқ чўл. Сув манбаларидан дарак йўқ. 2.Ёқимли оҳанг. Завқли қўшиқлар. Анорхон йўлларидан тўхтаб тинглайди.(И.Р) Бу гаплар бир қарашда кесимсиз, фақат эгадан иборат гаплардек тасаввур уйғотади. Бироқ гапларни замонлар бўйича парадигмага солсак, қуйидаги кўриниш ҳосил бўлади:

1. Кенг саҳро - Кенг саҳро эди.

2. Тун - Тун эди.

Демак, атов гаплар ҳозирги замон кўринишидаги кесимлардан иборат эгасиз гаплардир. Қиёсланг:

1.
Навбаҳор, очилди гуллар, сабза бўлди боғлар. (Муқимий)

2.
Ҳамон ёдимдадир, гул чоғи эрди.(И.Султон)

З.
Кўришган масканим, гул боғи эрди. (И.Султон)
IV.Семантик-функционал шаклланган гаплар ҳам эгасиз гапларнинг алоҳида кўринишидир. 1. -Бугун бормоқчимисан? -Ҳа. 2.-У ҳам бормоқчими? -Йўқ. 3.-Китобни оласанми? - Бўлмасамчи! 4.Насриддин халтани улоқтириб юборди: Ма! Сен тўй! (Афанди латифаларидан). 5. Салом, - деди кўриш билан ҳамма бирдан. Қўллар ўтди биқинларнинг орасидан. (Ғафур Ғулом.)
2- савол баёни:
Эгали гаплар. Эгасиз гаплар тилимизда чегараланган бўлиб, улар эгали гапларга нисбатан жуда кам миқдорни ташкил этади. Эгали гаплар эса тилимизнинг меъёрий хусусиятларидан биридир. Чунки гап марказини ташкил этувчи кесимнинг таркибидаги Pm (кесимлик категорияси)нинг қисмларидан бири шахс-сон маъноси бўлиб, у ҳамиша ўзининг тўлдирилишини, муайянлаштирилишини талаб қилади. Бу эса гапларнинг эгали бўлишини тақоза қилади.

Юқорида айтилганидек, ўзбек тилидаги гапларнинг лисоний структураси уч узв (эга, ҳол, кесим) дан иборат бўлиб, эгали гапларда эга позицияси бўш бўлмайди, тўлдирилган бўлади. У нутқда эса юзага чиққан ҳол, юзага чиққан кесим бўлиши мумкин. Қуйидаги икки гапни қиёсланг:
1.
Мен китобни ўқидим.

2.
Китобни ўқидим.
Ҳар иккала гап ҳам [Е-Н-Pm] қолипи      ҳосиласи бўлиб, уларнинг кесимидаги Pmга хос шахс-сон қўшимчалари эга, унинг табиати (қайси шахс, сон) ҳақида тўлиқ ахборот бериб турибди. Ҳар иккала гап учун ҳам эга I шахс бирликдаги кишилик олмошидир. Бироқ, улардан биринчисида бу лисоний тўлиқлик (эга позициясининг бўш эмаслиги) нутқда намоён бўлган, иккинчисида эса нутқий эҳтиёж бўлмаганлиги туфайли юзага чиқмаган. Кўринадики, ҳар иккала гап ҳам лисоний эгали,  эга позицияси тўлдирилган гап қисмининг ҳосиласидир.

Эгали гапларнинг ўзи қуйидаги турларга ажратилиши мумкин:

1. Эгаси ифодаланган (нутқда намоён бўлган) гаплар.

2. Эгаси ифодаланмаган (нутқда намоён бўлмаган) гаплар.

Эгаси ифодаланган гаплар. Кесимдаги W, Pm хусусиятлари ва уларнинг ўзаро муносабати туфайли нутқда эганинг тушириб қолдирилиши мумкин бўлмайди. Бунда эганинг нутқий воқеланишини зарур қилиб қўядиган: 

I. Wга боғлиқ омиллар. 

II. Pm га боғлиқ омиллар

мавжуд.

I. Кесимдаги [W] га боғлиқ ҳолда эга ифодаланишининг зарурлиги.

1.Кесимнинг [W] қисми вазифасида фразема (ибора) келганда, эгани тушириб қолдиришнинг иложи йўқ.1.Бу воқеадан Жамшиднинг капалаги учиб кетди.(Газетадан.) 2.Марказга келиб, бўлиб ўтган воқеаларнинг бутун тафсилотини эшитган  Қаландаровнинг фиғони фалакка чиқди.

Бунда эга ифодаланишининг зарурлиги, кўриниб турибдики, гапнинг қолипига эмас, балки ибораларда эга билан кесим алоқасининг ўта зичлиги, ибораларнинг барқарор ҳодиса эканлиги билан боғлиқдир.

2.Маълумки, айрим холларда ўтимли феълларнинг семантикаси уларнинг воситасиз тўлдирувчи билан комплетив (ўта зич) алоқада бўлишини тақозо қилади  (масалан, кузатмоқ, кўрмоқ, айтмоқ). Бу сўзларнинг объект валентлиги (тушум келишигидаги кенгайтирувчиси) зарурийдир. Шу боисдан феъл мажҳул нисбатга ўтгач, уларнинг воситасиз тўлдирувчиси эгага айланади, шунингдек, мазкур комплетив алоқа ҳам сақланиб қолади, аввал тўлдирувчи, энди эса эганинг ифодаланиши зарур бўлиб қолади. 1.Оқибат, ҳозиргача ҳам айрим фуқоралар, айниқса, ёшлар орасида иккиланишлар, ҳатто мухолифат томонига оғиб кетиш каби ачинарли ҳоллар кузатилмоқда. (Газетадан) 2.Натижада кўплаб фуқаролар учун бузғунчи мухолифатнинг асл башараси, унинг мақсад ва вазифалари, моҳияти, кирдикорлари тўлақонли баён этиб берилмади. (Газетадан.) 3.Йиғинда фермер хўжаликлари тараққиёти учун маҳаллий фермерлар томонидан қўйилаётган сунъий ғовларнинг сабаблари ҳам айтилди. (Газетадан.)


3.Кесимнинг [W] қисми тақлид сўзлардан ясалган феъллар билан  ифодаланиши ҳам эганинг воқеланишини тақозо этади. 1.Эшик тақ-тақ қилди. 2.Юрагим шувиллаб кетди. 3.Қарға қағиллайди.
4.Табиат ҳодисаларини ифодаловчи айрим феъллар ҳам эганинг мазмуни билан ўта зичлашиб кетганлиги боис нутқда эганинг тушиб қолишига йўл қўймайди: Тонг отди. Кун ботди. Чақмоқ чақди. Қоронғи тушди. 
МУҲОКАМА УЧУН САВОЛЛАР:
1.Эга гап кесимини шакллантирувчи гап кенгайтирувчисидир эканлигини исботланг 
2.Эгали гаплар га мисоллар келтиринг.

    3.Эгасиз гапларнинг қандай турларини биласиз? 
4.Эгасиз гапларнинг иккинчи тури кесимдаги [Pm] нинг хусусиятлари билан боғлиқлигини тушунтиринг..

5.Ўзбек тилидаги атов гапларнинг ролини айтинг
 6.Семантик-функционал шаклланган гапларга мисоллар келтиринг
 7.Эгаси ифодаланган гаплар қайсилар? 

9.Кесимдаги [W] га боғлиқ ҳолда эга ифодаланишининг зарурлигини тушунтиринг
9-МАВЗУ: Ҳоллар, уларнинг гап қурилишидаги ўрни,
Фанни ўқитиш технологияси:

“Ҳоллар ва уларнинг гап қурилишидаги ўрни”  мавзусидаги маъруза машғулотининг  технологик харитаси
	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда ҳолнинг гап қурилишидаги ўрни  ҳақида  маълумот ҳосил қилиш.

1.2.Идентив ўқув мақсадлари.
1.2.1.Ҳолнинг гап қурилишидаги ўрни ҳақида маълумот беради.  

1.2.2.Ҳолнинг маъновий турлари ҳақида  тушунча ҳосил қила олади.
1.2.3.Ҳолларнинг тузилиш турларини санаб бера олади. 

1.2.4.Ҳолнинг кесимга боғланиш усулларини билиб олади
1.2.5.Ҳолнинг ифодаланишини шарҳлайди..
 1.3.Асосий тушунча ва иборалар: 

        Ҳолнинг гап қурилишидаги ўрни.  Ҳолнинг маъновий турлари ҳақида.Ҳолларнинг тузилиш турлари. Ҳолнинг кесимга боғланиш усуллари Ҳолнинг ифодаланиши. 
1.22. Дарс шакли: маъруза.
1.23. Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.24. Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

1.Ҳолнинг гап қурилишидаги ўрни ҳақида гапиринг.  

2.Ҳолнинг маъновий турлари ҳақидамаълумот беринг

3.Ҳолларнинг тузилиш турларини санаб беринг. 

4.Ҳолнинг кесимга боғланиш усуллари қайсилар? 

5.Ҳолнинг ифодаланишини шарҳланг.
	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006)
5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


                Кўриб чиқиладиган асосий саволлар:

1. Ҳолнинг гап қурилишидаги ўрни. 
2. Ҳолнинг маъновий ва тузилишига кўра  турлари ҳақида 
    1-асосий савол баёни:
         Ҳолнинг гап қурилишидаги ўрни. Ҳол эга каби гап кесимидаги кесимлик шакллари - Pm нинг маъновий хусусиятларини муайянлаштирувчи, ойдинлаштирувчи бўлак, яъни гап кенгайтирувчиси саналади. Қуйидаги гапларни қиёслайлик:

      
1.
Жамшид ишлади.

       
2.
Жамшид кеча ишлади.

      
3.
Жамшид эртага ишлайди.
        Келтирилган гаплардаги ишлади ва ишлайди сўзшакллари гап кесими вазифаларида келган бўлиб, бошқа бўлаклар ана шу марказий бўлакнинг муайянлаштирувчиларидир.

                  1.ишлади

               Жамшид

                                     2.ишлади


                             Жамшид                     кеча

                    3. ишлайди  
                 Жамшид           эртага 

      Жамшид лексемаси ҳар учала гапда ҳам кесимдаги Pm нинг шахс-сон, кеча, эртага сўзлари эса пайт маъноларини муайянлаштирган. Эга ва гап марказидаги шахс-сон маънолари каби, ҳол ва кесимлик категорияси (Pm) воқеланишидаги замон маънолари ҳам бир-бирига мувофиқлашган. Аниқроғи, кесимликда ўтган замон маъноси  воқеланганда,  ҳол ҳозирги ёки келаси замон маъносида бўлмайди. Демак, маълум бўладики, гап қурилишида гап марказидаги кесимлик категорияси маъноси билан узвий боғланган гап кенгайтирувчиси пайт ҳолидир. Пайт ҳоли кесимга боғланар экан, ундаги луғавий қисм маъноси билан эмас, балки кесимлик категорияси таркибидаги замон маъноси билан боғлиқ эканлиги от кесимли гапларда янада яқкол кўзга ташланади. Масалан, от лексема ўз семантик валентлигини тўлдирувчи ҳар хил аниқловчилар билан эркин бирикувлар ҳосил қила олади: аълочи талаба, шаҳарлик талаба, ўнта талаба ва ҳ. Бунда бирикув ҳосил қилиш учун талаба сўзининг гап ҳосил қилиши, гап таркибидан ўрин эгаллаши шарт эмас. Қиёсланг: аълочи талаба, Жамшид аълочи талаба. Ҳар иккала ҳолатда ҳам ҳосил бўлган бирикув меъёрийдир.Чунки аниқловчи сўз кенгайтирувчисидир. Бироқ бугун талаба, эртага талаба, кеча талаба каби сўз бирикмалари  ғайримеъёрийдир. Лекин улар гап таркибига киритилганда ва  талаба сўзи кесим мавқеини эгаллаганда, бу ғайриоддийлик йўқолади. 1.Мен бугун талабаман. Сен кеча талаба эдинг. Демак, бугун, кеча  сўзлари гап кенгайтирувчилари бўлганлиги ва гап марказидаги Pm га тортилганлиги, боғланганлиги сабабли сўз бирикмасидаги номеъёрийлик гап таркибида барҳам топади.

Ўрин ҳоллари ҳам сўз кенгайтирувчиси эмас, балки гап кенгайтирувчиси эканлиги  бундай вазифада келувчи    сўзларни гапда ва гапдан ташқарида СБ ҳосил қилиш учун от лексемаларга тобелаб кўриш асосида амин бўлиш мумкин. Қиёсланг: 1.Қишлоқда муаллим, заводда ишчи.   2.Ҳалим шаҳарда ўқитувчи, Ғафур заводда ишчи.

          Кўринадики, биринчи гуруҳ бирикувлар ғайримеъёрий, иккинчи гуруҳ бирикувлар эса ўзбек нутқига хос меъёрий қурилма эканлиги ҳеч кимда шубҳа уйғотмайди. Демак, ўрин ҳоллари пайт ҳоллари каби гап кенгайтирувчиларидир.

        Энди ҳолнинг бошқа турларига диққат қиламиз:

1.
Илгари иккаламиз бирга талаба эдик.

2.
Бу пайт сен каби ўқитувчиман.

3.
Шу боисдан дадам ишчи эди.

          Биринчи гапда бирга сўзи равиш, иккинчи гапда сен каби ўхшатиш, учинчи гапдаги шу боисдан сўз шакли сабаб ҳолларидир. Улар гап кенгайтирувчиларими 
ёки сўз кенгайтирувчилари  эканлигини аниқлаш учун бирикувларни гап таркибидан чиқариб, зикр этилган сўзшакллар талаба, ўқитувчи, ишчи сўзшаклларининг маъновий валентлигини тўлдираётган-тўлдирмаётганлигини текширамиз:

1.
бирга талаба.

2.
сен каби ўқитувчи.

3.
шу боисдан ишчи.

Кўринадики, бирикувлар номеъёрий ва тобе сўзшакллар ҳокимларнинг луғавий-маъновий бирикувчилари эмас, балки уларнинг кесимлик вазифаси, мавқеи билан боғлангандир.

Демак, ҳолнинг мазкур турлари ҳам гап кенгайтирувчиларидир.

Биз ҳолнинг гап кенгайтирувчиси эканлигини асослаш учун от-кесимли гаплардан фойдаландик. Чунки ҳоллар отга улар кесим вазифасида келгандагина боғланади. Феъллар билан эса кесим вазифасида келганда ҳам, бошқа ҳолларда ҳам боғланаверади.

        Ҳол гап марказини шакллантирувчи Pm билан боғланар экан,  у, умуман, гап конструктив тизимида қандай мавқега эга бўлади?

Ҳол гапнинг мутлақ конструктив узви эмас. Чунки ҳолсиз ҳам гап ташкил топаверади. Демак, ҳол кесимдан қуйи мавқени эгаллайди. Кўпинча ҳолнинг гап таркибига киритилиши Pm маънолари билан зич боғланмайди. Шу боисдан ҳол эгадан ҳам қуйи мавқени эгаллайди. Чунки нутқий гапларда кесим орқали эгани тиклаш ҳолни тиклашдан анча ўнғайдир. Ифодаланмаган ҳолни тиклаш қийин. Аммо шуни таъкидлаш лозимки, баъзан кесимнинг  W си мақомида ўрин, пайт, сабаб, мақсад ва бошқа маъноли актантлар билан кучли алоқада бўладиган  лексемалар юзага чиққанда, гапнинг юза қолипида ҳол эгадан кўра зарурроқ фолиятга эга бўлади. Масалан, юриш феъллари (бормоқ, келмоқ, етмоқ, кетмоқ) кесим вазифасида келганда гапда ўрин ҳолларининг иштирок этиши зарурияти кучаяди: Уйга борди. Шаҳардан келди. Мактабга кетди. Манзилга етди. Бу албатта, кесимлик категорияси бирикувчанлиги билан эмас, балки кесим вазифасида келаётган феълнинг маъновий  хусусиятлари билан белгиланади.

Демак, ҳолнинг гап қурилишидаги зарурий бўлак даражасига кўтарилиши кесимдаги  W нинг муайянлашиш эҳтиёжи билан белгиланади. Ҳол гапнинг конструктив бўлаклари сифатидаги кесим ва эгадан кейин учинчи ўринни эгаллайди.
2-асосий савол баёни:
          Ҳолнинг маъновий турлари ҳақида.  Ҳоллар нутқда гапдан англашилган мазмуннинг, кесим ифодалаган иш-ҳаракат, ҳолат, воқеа-ҳодисанинг ўрни, пайти, тарзи, миқдор-даражаси, сабаби, мақсади, натижаси, шарти (қаторни яна давом эттириш мумкин) каби маъноларни ифодалайди.

Бошқа гап бўлакларига нисбатан ҳолнинг маъновий турлари нисбатан кўпроқ ажратилади. Лекин, олайлик, аниқловчининг ранг-тус
аниқловчилари, хусусият аниқловчилари, ҳажм-шакл аниқловчилари каби турларини ажратиш грамматик, синтактик қурилиш нуқтаи назаридан мантиқсиз бўлгани каби, ҳолнинг маъновий турлари ҳам гап синтактик қурилиши учун дахлсиздир. Шунингдек, кўп ҳолларда ўрин-пайт ҳолларини (Ботир урушда билинади), сабаб ва мақсад  ҳолини (Ўқиш учун Тошкентга келди), равиш ва миқдор ҳолини (Исроил қайта-қайта ўқиди) фарқлаш қийин. Чунки ҳол ва сўзлараро муносабатлар нутқ шароити, воқеа-ҳодисанинг табиатига ва сўзловчининг мақсадига мос равишда  турлича товланиши мумкин:

Ҳолларнинг тузилиш турлари. Лисоний синтактик қолипнинг асосий хусусиятларидан бири шуки, уни тўлдирувчи нутқий бирликлар      бир узв ҳуқуқига эга ҳар қандай катта-кичикликда бўлиши мумкин.  

I. Ҳолнинг бир сўз билан ифодаланиши:  1.Тоғам шаҳарга мени ҳам олиб борди.  2.Шалола шошилиб жўнади.  3.Қиз билан саломлашиб суҳбатлашди.

II. Ҳолнинг сўз бирикмаси билан ифодаланиши: 1.Тоғам нотаниш шаҳарга мени ҳам олиб борди.2.Шалола фавқулодда шошилиб жўнади.   3.Қиз билан дўстларча саломлашиб суҳбатлашди.

Демак, бир сўз шакл билан ифодаланган ҳол содда ҳол ва  кенгайган (бирикма ҳолидаги) бирикма билан ифодаланган ҳол мураккаб ҳол  дейилади.

Ҳолнинг ифодаланиши. Ҳол барча мустақил сўз туркумлари билан ифодаланади.

Феъл:     Шалола шошилиб гапирди.

От:         Уйдан чиқариб кетди.
Сифат:   У яхши ўқийди.

Сон:        Бир келди, бир кетди.
Олмош:   Бунда ари келтиради бол.

Тақлид:    У пиқ-пиқ кулди.
Равиш:     Иш кеч тугади

Ҳолнинг кесимга боғланиш усуллари битишув ва бошқарувдир.

Битишув алоқасида ҳол вазифасида тобе узвлик вазифасига хосланган сўзлар келади. Улар сифат, равиш, сон,  олмош ва тақлидлардир.
1.
Вазифани хўб уддалади (сифат).

2.
Қўққисдан кулиб юборди (равиш).

3.
Ғўнғир-ғўнғир суҳбатлашди (тақлид).

4.
Бир гапириб, ўн кулар (сон).

5.
Кун ботгунча келмади (феъл)

От, феъл, олмош  ҳол вазифасида кесимга бошқарув усулида боғланади. Бунинг учун от келишик шакллари ва кўмакчи, ўхшатиш, феъл эса равишдош ва ўхшатиш шаклларига эга бўлади: 1.Шаҳардан қайтди.    2.Шошилиб гапирди.     3.Одамдек яшади.     4.Ухлагандек ётарди.

Ҳолнинг кесимга бирикишида боғланиш омиллари муносабати қуйидагича бўлади:

        1.[ШМЖ-МШЖ]: 1. Уйдан келди.   2. Гўдакдай кулди. 3. Шошилиб  гапирди.

        2.[МЖШ-МШЖ]:  1.Тез ўқирди.   2.Қўққисдан кулиб   юборди.   3.Чиндан қийналди.
       Демак, ҳол ва кесимнинг боғланишида бирикувчи унсурларда боғланиш  омиллари муносабати  икки хил  комбинацияли  бўлади: [ШМЖ-МШЖ] ва [МЖШ-МШЖ]. Бу ҳол ва кесим бирикувида ЛСҚлардан бири  [Wmш-WPm] ва иккинчиси [W-WPm]  эканлигини  кўрсатади.
МУХОКАМА УЧУН САВОЛЛАР:

1.Ҳолнинг гап қурилишидаги ўрни ҳақида гапиринг.  

2.Ҳолнинг маъновий турлари ҳақидамаълумот беринг

3.Ҳолларнинг тузилиш турларини санаб беринг. 

4.Ҳолнинг кесимга боғланиш усуллари 

5.Ҳолнинг ифодаланишини шарҳланг.
10-МАВЗУ:
Тўлдирувчилар ва  аниқловчилар, уларнинг гап қурилишидаги ўрни ва турлари.
Фанни ўқитиш технологияси:

“Тўлдирувчилар ва аниқловчиларнинг гап қурилишидаги ўрни ”  мавзусидаги маъруза машғулотининг  технологик харитаси

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда содда гап ЛСҚси ва унинг таркибий қисмлари ҳақида  маълумот ҳосил қилиш.

1.2.Идентив ўқув мақсадлари.
      1.2.1.Тўлдирувчиларнинг гап қурилишидаги ўрни ҳақида тасаввур ҳосил қилади.

1.2.2. Тўлдирувчининг маъно турларини билиб олади. 

1.2.3.Тўлдирувчининг тузилиш турларини санаб бера олади.

1.2.4. Аниқловчиларнинг гап қурилишидаги ўрнини аниқлайди. 

1.2.5.Аниқловчининг ифодаланишини шарҳлайди.

1.2.6. Аниқловчининг турларини қайта  ёдга олади.

1.2.7. Сифатловчи ҳақидаги тушунчалари мустаҳкамланади.

1.2.8. Қаратувчи аниқловчини фарқлай олади..

1.3.Асосий тушунча ва иборалар: 

       Тўлдирувчиларнинг гап қурилишидаги ўрни. Тўлдирувчининг маъно турлари. Тўлдирувчининг тузилиш турлари. Аниқловчиларнинг гап қурилишидаги ўрни. Аниқловчининг ифодаланиши. Аниқловчининг турлари. Сифатловчи. Қаратувчи аниқловчи.
1.25. Дарс шакли: маъруза.
1.26. Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.27. Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

1.Тўлдирувчиларнинг гап қурилишидаги ўрни ҳақида гапиринг.

2. Тўлдирувчининг маъно турларини санаб беринг. 

3.Тўлдирувчининг тузилиш турлари қайсилар?

4. Аниқловчиларнинг гап қурилишидаги ўрнини тушунтиринг. 

5.Аниқловчининг ифодаланишини шарҳланг.

6. Аниқловчининг турларини қайта  ёдга олинг.

7. Сифатловчи ҳақидаги тушунчаларингизни айтинг..

8. Қаратувчи аниқловчини ҳақида маълумот беринг.
	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар:

1 Тўлдирувчиларнинг гап қурилишидаги ўрни.

2. Аниқловчиларнинг гап қурилишидаги ўрни.
1-асосий савол баёни:
Тўлдирувчиларнинг гап қурилишидаги ўрни.
Айтилганидек, сўз  кенгайтирувчилари гапнинг конструктив  бўлаклари сирасига кирмайди, балки сўзларнинг луғавий маъноларини муайянлаштирувчи восита саналади. Тўлдирувчи ҳам нутқий гап қурилишида сўз кенгайтирувчиси сифатида иштирок этади ва феъл билан ифодаланган ҳар қандай бўлак ёки бўлак қисмининг маъновий валентлигини тўлдиради. Тўлдирувчини фақат кесимга боғланади деб тушуниш ярамайди. Қуйидаги гапларга диққат қилинг: 1.Китобни олиб кел. 2.Китобни олиб келишни унутма. 3.Китобни келтириш сенинг вазифанг. 4.Китобни тушунишнинг яхши томонлари кўп. 
      Кўринадики, тўлдирувчи биринчи гапда кесимга (олиб кел), иккинчи гапда тўлдирувчига  (олиб келишни), учинчи гапда эгага (келтириш), тўртинчи гапда аниқловчига (тушунишнинг) боғланган. Кесимга боғланганда ҳам ундаги Pm маъноларига эмас, балки W га тортилади - унинг маъносини ойдинлаштиришга хизмат қилади.  Тўлдирувчи қайси гап бўлагига айланишидан қатъий назар, шу бўлак ифодаланаётган феълнинг маъносини муайянлаштиради. Тўлдирувчи сўз кенгайтирувчиси бўлганлиги боис у кенгайтираётган маъноси муайянлашаётган сўз гап бўлаги мақомига эга бўлмаслиги ҳам мумкин. Юқорида айтилганидек, кесим, эга, ҳол гапнинг конструктив бўлаклари бўлиб, тўлдирувчи ва аниқловчи бўлакнинг бўлаклари сифатида келади. Бу, айниқса, кенгайган равишдош, сифатдош, ҳаракат номи гап бўлаклари моделига эга бўлганда, яққол кўзга ташланади. Эътибор беринг: 1.Шалола китобни келтирди. 2. Кеча китобни келтирган Шалола бугун келмади. Биринчи гапда  китобни тўлдирувчиси кесимга боғланган. Иккинчи гапда эса аниқловчига (келтирган) тобеланган. Биринчи гапда тўлдирувчи  кесим (келтирди) нинг эмас, балки унинг таркибий қисми бўлган келтир феъли маъносини изоҳлаган ва гап бўлагининг бўлагига дахлдордир. Иккинчи гапда эса аниқловчи (сўз кенгайтирувчиси) нинг кенгайтирувчиси вазифасида келган. Тўлдирувчи ўзи боғланаётган феълнинг объект валентлигини тўлдиради ва, шунга мувофиқ равишда, унинг мазмунидан шахс/предметлик маъноси англашилиб туради.

 Харакатни бажариш воситасини ифодаловчи гап бўлагини унинг предмет ёки нопредметлик маъносидан қатъи назар, тўлдирувчи ёки феъл деб аташнинг ўзи ҳам муаммолидир. Чунки улар бир вақтнинг ўзида нимада сўроғига ҳам, қандай, қай ҳолда, қай йўсинда сўроқларига  ҳам жавоб бўлиши табиийликка яқин ҳамда уларнинг моҳиятини тўлароқ очишга хизмат қилади. Шуни алоҳида таъкидлаш керакки, мисоллардаги сўзларнинг бундай сўроқларни олишида ўрин-пайт келишиги кўрсаткичининг роли муҳимдир. Ўрин маъносини ифодаловчи -да келишик шакли   гап пропозициясининг таянч бўлаги бўлган маконни ифодалашда алоҳида мавқега эга. Маълумки, макон ва замон маъносидаги ҳоллар гап кесимини шакллантирувчи [Pm] нинг ўрин ва пайт кўрсаткичларига мос келади. Хусусан, қуйидаги кўринишли:

                                                        яшайман

Мен ҳозир Қўқонда                                 ўқитувчиман   


                                                хурсандман

                                                       иккинчиман

гапларида ўрин маъноли Қўқон  сўзи билан яша феъли орасида, Қўқон сўзи билан ўқитувчи сўзи орасида, шунингдек, сифатга хос хурсанд, сонга хос иккинчи сўзларининг бир-бирига боғланиш хусусиятлари йўқ эди. Кейин келувчи ҳоким узвга кесимлик қўшимчаларининг қўшилиши  унга кенгайиш имкониятини берди ва натижада [WPm] ҳосиласи бўлган гап шахс кенгайтирувчиси қаторида ўрин ва пайт кенгайтирувчиларига ҳам эга  бўлди. Демак, зикр этилган гапларда қатнашган ҳавода,  денгизда  сўз шаклларидаги ўрин-пайт шакли Pm таъсирига берилган бўлиб, бу  уларнинг гап кенгайтирувчилари эканлигидан далолат беради. Тўлдирувчи эса сўз  кенгайтирувчиси бўлиб, Pm га бефарқдир.

Тўлдирувчининг маъно турлари. Тўлдирувчи ўзи бирикаётган феълнинг табиатига кўра воситали ва воситасиз турларга ажралади.

Воситасиз тўлдирувчи билан бирикиш  фақат  ўтимли феълларга хос. Шу боисдан  воситасиз тўлдирувчи ўтимли феълнинг объект валентлигини тўлдирувчи сўз кенгайтирувчисидир. Воситасиз тўлдирувчи вазифасида бош ёки тушум келишигидаги сўз  келади.

1.Бош келишикдаги воситасиз тўлдирувчи:

        Бунда булбул китоб ўқийди.

        Бунда қуртлар ипак тўқийди.

        Бунда ари келтиради бол,
        Бунда қушлар топади иқбол.

2.Тушум келишигидаги воситасиз тўлдирувчи: 

1.Сен баҳорни соғинмадингми?.

2. Ҳар бир туки кийимларини тешиб чиқиб кетган эди.  

Воситасиз тўлдирувчи вазифасидаги сўз турли-туман маъноларни ифодалайди.

Воситасиз тўлдирувчи ўтимли феълга боғланади дейиш  ўтимли феъл воситали тўлдирувчини қабул қила олмайди дегани эмас. Ўтимли феъллар ҳам воситали, ҳам воситасиз тўлдирувчини ўзига бириктиради. Ўтимсиз феъллар эса фақат воситали тўлдирувчиларнигина ўзига бириктиради.      

        Яъни:  

       Воситасиз тўлдирувчи                      
                                                    ўтимли феъл

       Воситали  тўлдирувчи 

         Воситали тўлдирувчи          ўтимсиз феъл

Воситасиз тўлдирувчи бевосита ҳаракатни ўз устига олган предметни англатса, воситали тўлдирувчи ҳаракатни қамраб олган, лекин ҳаракатга дахлдор бўлмаган предметни ифодалайди. Воситали тўлдирувчи турли грамматик кўрсаткичлар билан ифодаланади.

1. Жўналиш келишиги: Сенга олдим.

2. Чиқиш келишиги: Сендан олдим.
3.    Ўрин-пайт келишиги: Менда қолди.
4.    Кўмакчи: Сен учун олдим.

Тўлдирувчининг тузилиш турлари. Бошқа бўлаклар каби тўлдирувчилар ҳам содда ёки мураккаб бўлади:

1.Содда тўлдирувчи бир сўз ёки бир сўзга тенг бирликлар билан ифодаланади:

1.Хотирангиз менинг хотирамдан ўткир экан. 2. У яна Пушкинга мурожаат қилди. 3.Турмушимизда ҳамма нарса бир-бири билан боғлиқ.

2.Мураккаб тўлдирувчи кенгайган бирикмалар билан ифодаланади: 1.Мен Мирзачўлни ҳам, Сурхон диёрининг Шеробод даштини ҳам, Фарғона водийсининг Ёзёвон қумликларини ҳам  кўрганман. 2.Ҳашарчиларнинг шарт-шароитларини яхшилаш, уларга ёрдам кўрсатиш тўгрисида кўрсатма берилди.3.Теварак-атроф қушлар чуғурига, анвойи гуллар исига тўлиб кетди. 

Изоҳланаётган феълнинг бўш ўрнини тўлдиришда содда тўлдирувчи ҳам, кенгайган тўлдирувчи ҳам бир хил мавқега эга бўлади  -   у қанча кенгайган бўлмасин, барибир бир ўринни тўлдиради. Бир сўздан иборат тўлдирувчига ҳам, бир неча сўз билан кенгайган тўлдирувчига ҳам феъл валентлигидан битта бўш ўрин «ажратилган».

2-асосий савол баёни:

Аниқловчиларнинг гап қурилишидаги ўрни.
Аниқловчи от  билан ифодаланган, шунингдек, бўлак ёки бўлак бўлакларининг, ундалма ёки кириш бирикмаларининг кенгайтирувчисидир. Тўлдирувчи каби аниқловчи ҳам сўз кенгайтирувчиси сифатида гап таркибида қатнашаётган отларнинг луғавий валентлигини тўлдирувчи восита сифатида намоён бўлади ва гап конструктив тузилмасидан ўрин эгалламайди. Унинг лисоний сатҳга алоқадорлиги  муайянлашувчи отнинг қандай валентлигига мувофиқ келиши ва уни синтактик алоқа билан воқелантиришидир.

Аниқловчи сўз  кенгайтирувчиси экан, у истаган гап бўлакларига тобеланиши мумкин:

1.Кесим аниқловчиси: Нилуфар аълочи талаба.
2.Эга аниқловчиси: Кимнинг гапи тўғри.
3.Ҳол аниқловчиси: Сўлим ва хушҳаво водийда ўрнашдилар.

 4.Тўлдирувчи аниқловчиси: Бизнинг ёрни кўрган борми(
  5.Ундалма аниқловчиси:  Хайр энди, яшил водий, хушманзара тоғ.
        Аниқловчи мустақил ҳолда бирор бўлакка боғланиши ҳам, кенгайтирувчилар таркибида келиши ҳам мумкин. Қиёсланг: 

    Бир ёнда ложувард Баҳри Муҳит бор

    Бир ёнда заъфарон Саҳройи Кабир  

    Бир ёнда оқ сочли тоғлар пурвиқор

    Сенинг толеинга ўқийди такбир

Мисралардаги ложувард сўзи Баҳри Муҳит (эга), заъфарон сўзи эса Саҳройи Кабир (кесим) сўзига аниқловчи бўлиб,  бўлаклар кенгайтирувчиси сифатида намоён бўлган. Учинчи мисрадаги сочли сўзи тоғлар (эга) сўзига тобеланган бўлиб, ўз навбатида оқ сўзини ўзига тобелаган.

         Аниқловчининг ифодаланиши. Аниқловчи гапда турлича ифодаланишга эга. Аниқлашнинг ўзига хослигига кўра, аниқловчининг материали ҳам, шунга мувофиқ, унинг кенгаювчи сўз билан синтактик алоқаси ҳам турлича бўлади.

Предметнинг қандайлиги, туси, хусусияти, маза-таъми, шакли, табиати кабиларни муайянлаштириш лозим бўлганда аниқловчи сифат, сифатдош, баъзан от туркумларидан бўлган сўзлар билан ифодаланади. Бирор шахс ёки предметга қарашлиликни англатиш зарурияти бўлганда аниқловчи от ёки от ўрнидаги сўз билан ифодаланади. Шунга кўра, аниқловчи икки хил бўлади:

1.Белгини муайянлаштирувчи аниқловчи (сифатловчи)

2.Қарашлиликни муайянлаштирувчи аниқловчи (қаратувчи).

Сифатловчи аниқловчи қуйидагича ифодаланади:

1.Сифат билан: Аъло мамлакатнинг аъло фарзанди, билиб қўйки, сени Ватан кутади. 

2.Сифатдош билан: Оқар дарё оқмасдан қолмас.

3.Равиш билан: Кечаги нохуш манзарани бир умр унутмаса керак. 
4.Сон билан: Ўнинчи йилларнинг саргардонлиги.
5.Белги аниқловчиси (сифат вазифасидаги) от билан: анор юз, олтин куз. 

6.Олмош билан: Қайси юзим билан унга қарайман?

Қаратувчи аниқловчи қуйидаги сўзлар билан ифодаланади:

1.От ёки от ўрнидаги сўз: 1.Она ернинг оташ қаридан, ўғлим деган нидо келади.(Э.В.)2. Менинг икки онам бор. 
2.Отлашган сўз билан: 1.Кўпнинг дуоси кўл 2.Ўқиганнинг тили кўп узун бўлди.

Аниқловчининг турлари. Айтилганидек, аниқловчи моҳиятан уч хил бўлади: сифатловчи, қаратувчи, изоҳловчи.

Сифатловчи. Сифатловчили бирикмада тобе узв (сифатловчи) ҳоким узвнинг бирор хусусиятини аниқлаб келади ва унга тобе алоқанинг битишув йўли билан боғланади. Сифатловчининг қўлланишида икки ҳолатни фарқлаш лозим:

1.Сифатловчининг сифатланмиш  маъносини торайтириши-муайянлаштириши: Оқ илон, оппоқ илон, ойдинда ётганинг қани. Бунда оқ сўзи билан ифодаланган сифатловчи сифатланмиш замиридаги тушунчани ажратиш, фарқлаш вазифасини бажарган (қора илон, сариқ илон).


2.Сифатловчининг таъкид вазифасини бажариши. Бунда ажратиш, муайянлаштириш вазифаси кузатилмайди: оппоқ қор, оқ сут берган она, оқ пахта. Бу ҳолат нутқий жиҳатдан меъёрий бўлса-да, лисоний нуқтаи назардан ортиқлик саналади. Чунки қор, сут, пахта табиатан оқ бўлганлиги сабабли уни яна аниқловчи билан такрорлаб ўтиришга ҳожат бўлмайди.

Сифатловчи вазифасида табиатан тобе узвликка хосланган сўзлар келганлиги боис, у сифатланмишга битишув йўли билан боғланади. Сифатловчи вазифасида келган отлар ҳам «тобега хос»лардек хусусият касб этиб, ҳоким узвга битишув йўли билан бирикади.

Сифатловчи қаратувчили бирикмага кенгайтирувчи бўлганда, икки ҳолат фарқланади. Сифатловчи бунда қаратувчили бирикмага бутунича ёки ундан фақат қаратувчига кенгайтирувчи сифатида намоён бўлиши мумкин. Қуйидаги гапларда сифатловчи кенгайтирувчининг кенгаювчига муносабатини қиёслаймиз: янги хўжалик раҳбари - янги хўжалик раҳбари. Биринчи гапда янги сўзи  хўжалик сўзининг кенгайтирувчиси бўлиб, бу ҳоким сўзнинг қаратқич келишигини олишини тақозо этади. Кейинги бирикувда янги сифатловчиси хўжалик раҳбари бирикмасининг кенгайтирувчисидир.

Сифатловчилар кетма-кет келиб сифатловчилар занжирини ташкил этади. Сифатланмиш уюшиқ ҳолатда бўлганда  сифатловчининг барча уюшган бирикмаларга ёки уларнинг  бирига тегишли эканлиги англашилмай қолади. Бунда белгининг қайси бирликка хос эканлиги матндан, бириктирувнинг валентлик имкониятларидан ва бошқа нутқий омиллардан аён бўлиб туради.

          Қиёсланг:

1. Ақлли  болалар,  қизлар.

қизлар           болалар

  ақлли

 2.гулли чит, туфли

чит, туфли
 гулли
Сифатловчи ва сифатланмиш изофа шаклида - сифатланмиш-сифатловчи кўринишини олган бўлиши мумкин: мажнуни гумрох, девонаи Машраб, ойнаи жаҳон ва бошқалар. Бундай бирикувлар ўзбек нутқи нуқтаи назаридан сифатловчили бирикма сифатида қаралиши маъқул эмас.

Сифатловчи ва сифатланмиш  тобеланишида сифатловчининг бирикув омиллари МЖШ  тартибида бўлади. Чунки сифатловчи махсус кўрсаткичларсиз тобе узв мақомини эгаллайди. Шу боисдан унда шаклий омил ўта кучсизланади. Сифатловчи ва сифатланмиш орасига сўз киритиш, уларни бир-биридан узиш имконияти бўлмаганлиги, боғланишда синтактик позиция устивор аҳамиятга эга бўлганлиги боис жойлашув омили фаоллашади. Бирикувда маъновий омил биринчи ўринда бўлади. Унинг жойлашув омилидан устунлиги бирикувчи унсурларнинг маъновий мувофиқлиги ҳар доим ҳам аҳамиятли бўлиб қолиши билан белгиланади.
Қаратувчи аниқловчи. Қаратувчили бирикмада қаралмишдан англашилаётган предмет ёки предмет тасаввуридаги нарсанинг қаратувчидан англашилган нарса/шахсга мансублик, тегишлилик маъносидаги даҳлдорлиги англашилади. Қаралмиш вазифасидаги сўзнинг лисоний валентлигида қаратувчи тўлдирадиган қарам бўлган бўш ўрин факультатив, нозарурийдир. Шу боисдан қаралмиш эгалик қўшимчалари билан шаклланиб, бу  лисоний нозарурликни заруриятга айлантиради.

Қаратувчи  ва қаралмиш муносабати икки томонламадир. Биринчи аъзо (қаратувчи) қаратқич келишиги ёки бош келишик билан, ҳоким аъзо эса эгалик қўшимчаси билан ёки усиз шаклланади.

1.Қаратувчининг қаратқич келишиги билан шаклланиши: олманинг шохи, аммамнинг дафтари, Салимнинг китоби.

2.Қаратувчининг бош келишикда бўлиши: март ойи, бозор куни, нафрат ҳисси.
3.Қаралмишнинг эгалик қўшимчасисиз шаклланиши: бизнинг уй, сизнинг айвон, Бизнинг ёрни кўрган борми(
Қаратувчили бирикмадан бу вазифада келаётган сўзларнинг ўзаро муносабатларидан турли маънолар англашилиши мумкин:

 1.Қарашлилик: Азизанинг китоби, менинг онам.

 2.Хослик:  олманинг бари, пиёзнинг пўсти.

 3.Бутун- бўлак: столнинг оёғи, уйнинг эшиги,
 4.Тур-жинс: олманинг яхшиси, одамнинг ақллиси.
 5.Бажарувчи ва ҳаракат муносабати: боланинг йиғиси, итнинг ҳуриши.

  Бу маъноларнинг барчаси [Исм қ.к. Қ Исм э.қ. қ қаратувчи ва қаралмиш] қолипи эмас, балки сўзларнинг маъновий муносабатлари ҳосиласидир.

  Қаралмишдаги эгалик аффикси қаратувчининг қайси шахсда эканлигини билдириб туради. Шу боисдан кўп ҳолларда қаратувчи қўлланилмаслиги ҳам мумкин: уканг, китобинг каби. Бунда таъкид муҳим роль ўйнайди. Қаратувчини таъкидлаш лозим бўлганда, у, албатта, қўлланади. Бошқа ҳолларда қаратувчининг қўлланиши нутқий ортиқчаликни келтириб чиқаради.

Умуман, қаратувчининг қўлланмаслиги қуйидаги ҳолларда юз беради: 

1.Қаратувчи вазифасида ўзлик олмоши қўлланиши лозим бўлганда:  Салим ўртоқларига хат жўнатди.

2.Қаратувчидан англашилган маъно олдинги гаплардан маълум бўлиб турган бўлса, услубий ортиқчаликдан қочиш мақсадида: 1.Мен севган қизимга уйландим. (Менинг) Хотинимнинг отаси савдогар эди.


3.Таъкидлаш лозим кўрилмаганда: Боғимда анорим бор. 
МУҲОКАМА УЧУН САВОЛЛАР:

1.Тўлдирувчиларнинг гап қурилишидаги ўрни ҳақида гапиринг.

2. Тўлдирувчининг маъно турларини санаб беринг. 

3.Тўлдирувчининг тузилиш турлари қайсилар?
4. Аниқловчиларнинг гап қурилишидаги ўрнини тушунтиринг. 
5.Аниқловчининг ифодаланишини шарҳланг.
6. Аниқловчининг турларини қайта  ёдга олинг.

7. Сифатловчи ҳақидаги тушунчаларингизни айтинг..
8. Қаратувчи аниқловчини ҳақида маълумот беринг.
11-МАВЗУ:
Сўз кенгайтирувчилари ва гап кенгайтирувчиларининг мувофиқлашуви ва фарқланиши

Фанни ўқитиш технологияси.
“Сўз кенгайтирувчилари ва гап кенгайтирувчиларининг мувофиқлашуви ва фарқланиши ”  мавзусидаги маъруза машғулотининг  технологик харитаси

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда сўз кенгайтирувчилари ва гап кенгайтирув-чиларининг мувофиқлашуви ва фарқланиши ҳақида  маълумот ҳосил қилиш.

1.2.Идентив ўқув мақсадлари.
 1.2.1.Сўз кенгайтирувчилари ва гап кенгайтирувчиларининг мувофиқлашуви ва фарқланиши хақида маълумот бера олади.  

1.2.2.Гапда ажратилган сўз шаклларни фарқлайди.

1.2.3.Сўз ва гап кенгайтирувчилари бир-бирига айланиб турадиган ҳодисалардир эканлигини тушунтиради   

 1.2.4.Гап ва сўз кенгайтирувчиларининг ажратилишида ўзига хосликлар борлигини айтиб бера олади.

1.2.5.Ажратилган сифатловчиларни шарҳлай олади. 

1.2.6.Ажратилган эгаларга мисоллар келтиради. 

1.2.7.Ажратилган ҳолни қайта эслайди..

     1.2.8.Ажратилган тўлдирувчиларнинг гап қурилишидаги ролини аниқланг.

1.3.Асосий тушунча ва иборалар: 

       Сўз кенгайтирувчилари ва гап кенгайтирувчиларининг мувофиқлашуви ва фарқланиши.  Гапда ажратилган сўз шаклларСўз ва гап кенгайтирувчилари бир-бирига айланиб турадиган ҳодисалардир     Гап ва сўз кенгайтирувчиларининг ажратилишида ўзига хосликлар бор.Ажратилган сифатловчи. Ажратилган эга Ажратилган ҳол. Ажратилган тўлдирувчи.
1.3.1Дарс шакли: маъруза.
1.3.2.Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.3.3.Керакли жиҳоз ва воситалар: слайдлар, расмлар, видеопроректор, электрон қўлланма.

	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.

	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.

	Ўқитувчи-талаба, 

40 минут

	4
	 Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

 1.Сўз кенгайтирувчилари ва гап кенгайтирувчиларининг мувофиқлашуви ва фарқланиши хақида маълумот беринг  

2.Гапда ажратилган сўз шакллар қайсилар?

3.Сўз ва гап кенгайтирувчилари бир-бирига айланиб турадиган ҳодисалардир эканлигини тушунтиринг   

 4.Гап ва сўз кенгайтирувчиларининг ажратилишида ўзига хосликлар борлигини айтиб беринг..

5.Ажратилган сифатловчиларни шарҳланг.. 

6.Ажратилган эгаларга мисоллар келтиринг. 

7.Ажратилган ҳолни қайта эсланг.

     8.Ажратилган тўлдирувчиларнинг гап қурилишидаги ролини аниқланг. 

	Ўқитувчи,

 10 минут

	5
	Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

5.3. Ўқитувчи ўз фаолиятини таҳлил қилади ва тегишли ўзгартиришлар киритади.

	Ўқитувчи, 

10 минут


Кўриб чиқиладиган асосий саволлар:

1. Гап кенгайтирувчилари ва сўз кенгайтирувчилари мувофиқлашуви ва фарқланиши.

2. Гапда ажратилган сўз шакллар.
1- асосий савол баёни:

          Сўз кенгайтирувчиси сўз семантик имкониятидаги бўш ўринларни тўлдирувчи актантлардир. Актантлар нутқий гаплар таркибида сўз  бирикмаларини ҳосил қилади.  Бу бирикувларда бўш ўринлари тўлдирилаётган (бириктирувчи) сўз ҳоким сўз,  бўш ўринни тўлдираётган сўз тобе сўз сифатида намоён  бўлади.  Масалан, қизил олма бирикувида  қизил сўзи олма сўзи замиридаги маъновий моҳиятнинг «белги» маъно бўлакчасини муайянлаштирувчи  актант бўлиб, олма сўзига «хизмат қилаётганлиги» боис унга тобе  унсур мақомида бўлади. Демак, бирор сўзга тобеланиб келаётган сўз бўш ўринни тўлдирувчи, актант атамалари билан юритилади. Ана шу актантлар нутқда, анъанавий таҳлил усуллари асосида айтганда, эга, ҳол, тўлдирувчи, аниқловчи атамалари билан номланади. Бироқ бу атамалар остида тушунилувчи ҳодисалар сўз кенгайтирувчилари ва гап кенгайтирувчилари фарқланиши нуқтаи назаридан баҳоланса, бутунлай бошқа ҳолат вужудга келади. Кенгаювчи сўз гапнинг кесими мавқеида келганда, гап кенгайтирувчилари гап лисоний структурасига бевосита дахлдор бўлади. Масалан, Жаҳонгир китобни тез ўқиди гапининг лисоний структур схемаси қуйидагича:
	Е
	Н
	W
	Pm

	
	
	ўқи

китобни
	-ди

	Жаҳонгир
	тез
	
	


        Бундаги учта сўз бевосита конструктив бўлаклар воқелантирувчисидир. Булар: Жаҳонгир, тез, ўқиди. Фақат китобни сўзи бевосита  ўқи сўзи орқалигина лисоний структурага дахлдор бўлади. Булар Жаҳонгир тез ўқиган китобни мен оламан тарзида ўзгартирилса, олдинги гапда гап кенгайтирувчиси ва гапнинг конструктив бўлаклари ифодаловчилари бўлган Салим, тез сўзлари энди аввалги мавқеларидан маҳрум бўлади. Улардаги конструктив бўлакларга бевосита дахлдорлик билвоситаликка, гап кенгайтирувчилик сўз кенгайтирувчиликка айланади. Бу гапнинг структур схемасига диққат қилинг:

	Е
	Н
	W                            
	Pm

	
	
	Ол


	-аман

	Мен
	
	китобни

ўқиган

тез

Жаҳонгир
	



Олдинги гапда бевосита гап кесимидаги Pm га дахлдорлик касб этиб турган Жаҳонгир ва тез сўзлари кесимдаги атов бирлиги (W) кенгайтирувчиси бўлган китобни сўзшаклининг актанти ҳисобланган ўқиган сўзининг кенгайтирувчиларидир.

      Кўринадики, гапнинг конструктив тизимидан фақат Pm га боғланган ҳоким узв ўрин олади. Ҳоким узвга тобеланган, эргашиб келаётган актантлар нутқий гап таркибидагина бўлади. Нутқий гап қанчалик кенгаймасин, у, кенгаймаган кўринишида бўлгани каби,  лисоний  структурага бир хил дахлдор бўлади. Мисолга мурожаат қиламиз: Шавкат тайёрланаётганда бехабар эди. Бу гапнинг структур схемаси қуйидагича:

	Е
	Н
	W
	Pm

	Шавкат
	тайёрланаётганда
	бехабар 
	эди


      Бунда бўлакларнинг барчаси бир сўз билан ифодаланган. Бу сўзларнинг ҳар бири қанчалик кенгайса ҳам, ушбу гапнинг лисоний структурага муносабати ўзгармай қолади. Бу гапнинг Олимликни орзу қилган Шавкат педагогика университетини имтиёзли диплом билан тамомлаб, магистратурага кириш учун тайёрланаётганда ўз фаолиятига дахлдор бу гаплардан бехабар эди тарзидаги кенгайган кўриниши структур схемасига диққат қилайлик: 

	Е
	Н
	W
	Pm

	Шавкат
	тайёрланаётганда
	Бехабар
	эди

	
орзу қилган

Олимликни
	кириш учун

магистратурага

тамомлаб

диплом билан

имтиёзли

университетини

 педагогика
	Гаплардан

Дахлдор   Бу

            

Фаолиятига

   Ўз
	



Кўринадики, бу гап қанчалик кенг бўлмасин, унинг структур қолипи ўта содда ва олдинги  нутқий     гап қолипидан мутлақо фарқланмайди.


Сўзларнинг нутқий воқеланиши улар бевосита конструктив бўлакка боғланганда юз беради.  Конструктив бўлак бўлиши учун кесимлик шаклланиши зарур бўлади.  Чунки кесим мавжуд бўлсагина, унга боғланган айрим сўзлар конструктив бўлак табиатига эга бўлади.  Масалан, Қизим Муниранинг ёш рассомлар ижодий фестивали  бутун жаҳон босқичи минтақа  танловида юқори ўринни эгаллаши нутқий ҳосиласи хабар ифодалаш хусусиятига эга эмас.  Чунки унда кесим йўқ. Демак, бу ҳосила гап эмас ва унда  гап бўлаклари ҳам мавжуд эмас. Бу ҳосила гап қолипига дахлдор қилинса, қолип тўлдирувчиси мақомини олса, сўзлардан мутлақ ҳокимларининг мавқеи ўзгаради ва бошқалари ҳам шу ҳоким унсур орқали гап қолипига киради. Бу ёйиқ унсур гапда кесим, эга, ҳол каби конструктив  бўлаклар мавқеини эгаллаши мумкин.

         Кесим: Менинг орзуим - қизим Муниранинг ёш рассомлар  ижодий фестивали  бутун жаҳон босқичи минтақа танловида юқори ўринни эгаллаши.
          Эга: Қизим Муниранинг ёш рассомлар ижодий фестивали бутун жаҳон босқичи минтақа танловида юқори ўринни эгаллаши -менинг орзуим.

           Ҳол: Қизим Муниранинг ёш рассомлар ижодий фестивали бутун жаҳон босқичи минтақа танловида юқори ўринни эгаллаганлиги учун  биз беҳад руҳландик.


Демак, дастлабки нутқий ҳосила гап таркибига киритилса, ундаги бош кенгаювчи унсур (эгаллаши) гапнинг конструктив бўлагига айланади, сифат ўзгаришига учрайди,  гап қолипига бевосита дахлдорлик касб этади. Лекин унинг кенгайтирувчилари у орқали - билвосита гап қолипига алоқадор бўлади, улар мавқеидаги ўзгариш сифат ўзгариши даражасида бўлмайди.

         Сўз ва гап кенгайтирувчилари бир-бирига айланиб турадиган ҳодисалардир. Масалан, Кеча келган болани танимадим гапида кеча сўзи келган сўзининг кенгайтирувчиси. Лекин Бола кеча келди? гапида у гап кенгайтирувчиси мақомини олган. Биринчи бирикувда у келган сўзшаклидаги замон маъносига боғланган. Иккинчи гапда эса сўзшакл кесимлик категорияси таркибидаги замон маъносига дахлдордир. Кеча келган бола бирикувидаги келган сўзшаклидаги замон маъноси билан келди сўзшаклидаги замон маъноси фарқланади. Биринчи сўзшаклдаги замон сифатдош шаклининг  маъноси бўлса, келди гап марказида тасдиқ-инкор, модаллик, шахс-сон ва кесимлик позицияси унсурлари системасидан иборат бутунликнинг таркибий қисмидир.  Тўғри чизиқ учбурчакнинг томони сифатида бошқа моҳиятга, квадратнинг томони сифатида бошқа моҳиятга эга бўлгани каби, замон ҳам Кеча келган бола бирикувида бошқа, Бола кеча келди бирикувида бошқа бутунликнинг таркибий қисмидир. Ҳаракатнинг бажарувчиси ҳам гоҳ сўз кенгайтирувчиси, гоҳ гап кенгайтирувчиси сифатида намоён бўлиши мумкин. Салим кеча келган. Салим кеча келганда мен йўқ эдим жуфтлигининг  биринчисида Салим гап кенгайтирувчиси (эга), иккинчи гапда эса сўз кенгайтирувчисидир, яъни конструктив бўлак эмас. Шунингдек,  келтирилган мисолдаги минтақа босқичида  унсури  эгаллаши сўзи кесим мавқеида келганда конструктив бўлак, бошқа ҳолларда (ҳол  ва эга боғланганда) эса сўз кенгайтирувчисидир.

         Демак,  маълум бўладики, муайян  актант бирликнинг гап ёки сўз кенгайтирувчиси мавқеида бўлиши кенгаювчи сўзнинг синтактик мавқеи билан белгиланади.


Гап бўлаги мақомида сўз ҳам, сўз бирикмаси ҳам келиши мумкин. Гап бўлаги вазифасида келган сўз  ўз кенгайтирувчилари билан бир бутун ҳолда  битта гап бўлаги (ёки бўлакнинг бўлаги) саналади.

Гапни бўлакларга ва сўз бирикмасига ажратиш синтактик таҳлилнинг икки хил кўринишидир. Гапни бўлакларга ажратиш коммуникатив бирлик таҳлили бўлса, сўз бирикмаларига ажратиш  номинатив бирлик таҳлилидир. Масалан, Салима ўқиган китобни мен кеча тугатган эдим гапининг гап бўлаклари буйича таҳлили қуйидагича бўлади.

1. тугатган эдим - кесим

2. мен - эга

3.  кеча - ҳол

       Салима ўқиган китоб  бирикуви гап бўлаги эмас ва у бўлаклар таҳлилида эътиборга олинмайди.


Демак, тўлдирувчи ва аниқловчи сўз кенгайтирувчилари бўлганлиги боис гап бўлаклари таҳлилида эътиборга олинмайди. Гапни сўз бирикмаларига  ажратишда эса кенгаювчи сўз кенгайтирувчи сўз билан бирикма сифатида олинади. Гап кенгайтирувчилари  бирор сўз (атов бирлиги) маъносини эмас, балки кесимлик қўшимчаси маъносини муайянлаштирганлиги боис,  сўз бирикмалари сифатида олинмайди. Шундай қилиб, юқоридаги гапдан коммуникатив сатҳга дахлдор, яъни Pm га боғланувчи сўзларни чиқариб ташласак:


а)Салим ўқиган

б)ўқиган китоб
     
в)китобни тугатмоқ
каби учта сўз бирикмаси мавжудлиги аён бўлади. Чунки гап таркибидаги Салим, ўқиган, китоб бирикмалари сўз кенгайтирувчиларидир.

      Демак, хулоса қилиш мумкинки, сўз кенгайтирувчилари ва гап кенгайтирувчилари муносабатидан келиб чиққан ҳолда сўз бирикмалари таҳлилини гап бўлаклари таҳлили билан қориштирмаслик керак.
2- асосий савол баёни:

Гапда ажратилган сўз шакллар


Гапда иштирок этаётган атов бирликларининг маънолари  сўзловчи учун етарли даражада очилмаган бўлиши мумкин. Шунда уларнинг маъноларини муайянлаштириш мақсадида алоҳида, таъкид оҳангига эга бўлган атов бирликлари нутққа киритилади.  Қуйидаги гапларга эътибор беринг:

1. Шавкат шеър ўқиди.

2. Юртим - Нурота

3. Унинг кафолати керак бўлади.

4. Сой буйида узоқ турди.

5. Сени соғиндим.

        Тингловчи учун ушбу гаплардаги маълум бир сўзлар        маънолари изоҳларсиз ноаниқ бўлиши мумкин. Буни эътиборга олган ҳолда сўзловчи уларни муайянлаштирувчи сўзлар билан қўллайди.   

1. Шавкат, шоир, шеър ўқиди.

2. Юртим - Нурота, тоғлар ораси.

3. Унинг, Икром Имомзоданинг, кафолати керак бўлади.

4. Сой бўйида, қўш ёнғоқнинг тагида, узоқ турди.

5. Сени, вафодоримни, соғиндим.

Биринчи гапда эга (Шавкат) нинг маъносини шоир сўзи, иккинчи гапда кесим (Нурота) нинг маъносини тоғлар ораси, учинчи гапда аниқловчи (унинг) нинг маъносини Икром Имомзоданинг сўз шакли, тўртинчи гапда ҳол (сой бўйида) нинг маъносини қўш ёнғоқнинг тагида сўз шакли, бешинчи гапда тўлдирувчи (сени) нинг маъносини вафодоримни сўзшакли изоҳлаган, тўлдирган, муайянлаштирган.   Бу сўзлар ўзлари изоҳлаётган сўзлар билан бир ҳоким сўзга тобеланади. Ундан фақат тор маънога эгалиги ва таъкид оҳанги билан ажралиб туради. Бундай атов бирликлари гапнинг ажратилган кенгайтирувчилари дейилади. Гапнинг сўз кенгайтирувчилари ҳам, гап кенгайтирувчилари ҳам ажратилиши мумкин. Юқоридаги биринчи ва иккинчи гапларда  гап кенгайтирувчилари, 3-, 4-, 5- гапларда эса сўз кенгайтирувчилари ажратилган. Шу боисдан ажратилган кенгайтирувчиларни:

а) ажратилган гап кенгайтирувчилари;

б)ажратилган сўз кенгайтирувчилари

 тарзида иккига бўлиб ўрганиш мумкин.

Гап ажратилган кенгайтирувчилари билан ажратилган бўлаклар муқобил атамалар эмас. Чунки ажратилган бўлаклар деганда гап  конструктив бўлакларининг ажратилиши тушунилади. Ажратилган кенгайтирувчилар атамаси эса бўлак мавқеига эга бўлмаган атов бирликларини ҳам ўз ичига қамраб олади. Масалан, Мен сени, вафодоримни, соғинганимни айта олмайман гапида  вафодоримни сўз шакли ажратилган кенгайтирувчи, лекин гап бўлаги эмас.

     Гап ажратилган кенгайтирувчиларининг гап структур схемасига муносабати улар изоҳлаётган атов бирликлариники кабидир. Ажратилган кенгайтирувчилар ажралмиш (муайянлаштирилаётган) атов бирликларининг «соялари»  бўлганлиги боис улар билан бир бутун ҳолда бевосита ёки билвосита гап структур қолипига дахлдор бўлади.  Юқоридаги гапнинг структур қолипга муносабатини кузатинг: 

	Е
	Н
	W
	 Pm

	Мен
	
	айта ол 

соғинганимни 

вафодоримни, сени,
	майман


                        Ёки, Шавкат, шоир, шеър ўқиди  гапининг                                                     структур схемаси қуйидагича:

Ажратилган кенгайтирувчилар муайянлаштирилаётган бўлакнинг «сояси» бўлганлиги боис, соф нутқий ҳодисадир. Шу боисдан унинг мавжудлиги ва ўзига хослиги соф нутқий омил - оҳанг билан ҳам боғлиқдир. Ўзига хос оҳангдан маҳрум қилинса, у бошқа нутқий ҳодиса​ - ундалмага монанд бўлиб қолади. Масалан, Эркин, укам, инженер бўлди гапида укам атов бирлиги ажратилган кенгайтирувчига хос оҳангдан маҳрум этилса (укам бирлигидан кейин ажратиш паузаси қўлланса), у эгага ва эганинг атов бирлиги эса ундалмага айланиб қолади.

     Гап ва сўз кенгайтирувчиларининг ажратилишида ўзига хосликлар бор.

     Гапда изоҳловчининг ажратилиши бошқа кенгайтирувчиларга нисбатан ўзига хосдир. Изоҳловчи одатда изоҳланмишдан олдин келади: тракторчи Тошпўлат, ошпаз Маматқулов, профессор Жўраев каби. Изоҳловчи ажратилганда, изоҳланмиш қандай мавқеда бўлса, у ҳам шундай мавқега эга бўлади. Масалан, Тракторчи Тошпўлат сменани топширди гапида  изоҳловчи (тракторчи) эга (Тошпўлат) га тобе.  Бироқ у ажратилса, гап эгасига тобелиги йўқолади ва ўзи ҳам эгага айланади. Тошпўлат, тракторчи, сменани топширди.  Бу гапда тракторчи сўзшакли ўрни ўзгарган  изоҳловчи  эмас, балки тамоман янги мавқе (гап консруктив бўлаги - эга)   олганлигини изоҳланмиш (Тошпўлат) ни гапнинг бошқа конструктив  ёки ноконструктив бўлаклари вазифасига қўйиш билан амин бўлиш мумкин:

1. Бу киши - Тошпўлат, тракторчи.

2. Тошпўлатни, тракторчини, танийман.

            
3.
Тошпўлатнинг, тракторчининг, обрўйи баланд, ҳурмати жойида.

           Биринчи гапда «собиқ» изоҳловчи бўлмиш тракторчи кесим, иккинчи гапда тўлдирувчи, учинчи гапда қаратувчи аниқловчи вазифасида келган. Демак, бундай ҳолда ажратилиш натижасида изоҳловчи ўз сифатини ўзгартиради.


Ажратилган сифатловчи. Сифатловчи аниқловчи ажратилганда ҳам аниқланмишдан кейинга ўтади: 1.Ипаклари тиллодан дўппи тикдим - Дўппи тикдим, ипаклари тиллодан.      1.Яланг оёқ Қобил бобо дағ-дағ титрайди - Қобил бобо, яланг оёқ, дағ - дағ титрайди.

Гапнинг бошқа турдаги кенгайтирувчилари ажратилганда, ажралмиш ва ажратилган кенгайтирувчилар грамматик шакл ва синтактик мавқе  жиҳатидан сифат ўзгариши касб этмайди.


Ажратилган эга. Изоҳловчи таъкидланганда, ажратилган эгага айланади:  1.Доцент Жумаев Турсунали  илмий сафарга жўнади - Жумаев Турсунали, доцент, илмий сафарга жўнади. 2.Капитан Мамедов сўз олди - Мамедов, капитан, сўз олди.

Қуйидаги гапларда эганинг ўзи ажратилган: Сиз, ёшлар - бизнинг умидимизсиз. Бунда ёшлар сўзшаклини ажралмиш эгадан олдинга ўтказиб бўлмайди. Ажратилган эга изоҳловчидан олдин бўлганда унинг ўрнини алмаштириш мумкин: Жумаев доцент - доцент Жумаев каби.


Ажратилган ҳол. Бунда гапнинг бўлаги маъноси жуда ҳам аниқ бўлмаган, умумий сўзшакл билан ифодаланади. Ажратилган ҳолнинг  маъноси нисбатан муайян ва тор бўлади: Қишда, чиллада, бўрилар одамга ҳам ҳамла қилади.


Ажралмиш ҳолсиз ажратилган ҳол бўлиши мумкин. Шарипов, хаёлга чўмиб, бозорга қараб кетмоқда эди. Бундаги ажратилмишни ажратиш-таъкид деб аташ мумкин.


Ажратилган тўлдирувчи. Ажратилган тўлдирувчи одатдаги тўлдирувчининг олмошнинг маъносини изоҳлайди: Кеча кундуз сени, вафодоримни, ўйлайман.
       Ажратилган бўлаклар таҳлилида яна қуйидагиларга эътибор бериш лозим.


1.Уюшиқ бўлакли гапларда умумлаштирувчи сўз ёки уюшиқ сўзлар ажратилган бўлиши мумкин:

1) Салим ва Шавкат - синфдошлар, йўлга тушишди.

2) Синфдошлар - Салим ва Шавкат йўлга тушишди.

Биринчи гапда синфдошлар, иккинчи гапда Салим ва Шавкат уюшиқ сўзлари ажратилган кенгайтирувчилардир.

2.Ажратилган бўлакларни аниқлашда тартиб муҳим роль ўйнайди. Ажратилган кенгайтирувчи кейин, ажралмиш кенгайтирувчи олдин келади:

1)У шаҳарга, Қаршига кетди.

3)У Қаршига, шаҳарга, кетди.


Биринчи гапда Қаршига, иккинчи гапда шаҳарга сўз шакллари ажратилган бирликлардир.

  Ажратилган аниқловчи билан аниқланмиш дистант ҳолатда бўлганда, уларнинг алоқаси кучсизланиб, аниқловчининг нисбий мустақиллик ҳолати кучаяди: Ҳалиги йигит, қўлида тугуни бор эди-ку, сартарош, эртага таътилга чиқар экан.
МУҲОКАМА УЧУН САВОЛЛАР:

1.Сўз кенгайтирувчилари ва гап кенгайтирувчиларининг мувофиқлашуви ва фарқланиши хақида маълумот беринг  

2.Гапда ажратилган сўз шакллар қайсилар?

3.Сўз ва гап кенгайтирувчилари бир-бирига айланиб турадиган ҳодисалардир эканлигини тушунтиринг   

 4.Гап ва сўз кенгайтирувчиларининг ажратилишида ўзига хосликлар борлигини айтиб беринг..

5.Ажратилган сифатловчиларни шарҳланг.. 

6.Ажратилган эгаларга мисоллар келтиринг. 

7.Ажратилган ҳолни қайта эсланг.
 8.Ажратилган тўлдирувчиларнинг гап қурилишидаги ролини аниқланг.
12- МАВЗУ:

Содда гапнинг мураккаблашиши.Гап бўлакларининг ва кесимнинг уюшиши масаласи. Нутқий ва лисоний гапда ажратилган изоҳ бўлаклар,ундалмалар, кириш ва киритмалар
Фанни ўқитиш технологияси:

“Сода гапнинг мураккаблашиши.”  мавзусидаги маъруза машғулотининг  технологик харитаси

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда содда гап ЛСҚси ва унинг таркибий қисмлари ҳақида  маълумот ҳосил қилиш.

1.2.Идентив ўқув мақсадлари.
      1.2.1. Сода гапнинг ЛСҚси  ҳақида тушунча ҳосил қила олади.

1.2.2. Гап кенгайтирувчиларини фарқлай олади.
      1.2 3. Модал гап кенгайтирувчиларни шархлайди

1.2.4. Сўз кенгайтирувчиларини тушунтира олади.

1.2.5. Лисоний сатҳда гап бўлакларининг ролини англаб етади.
       1.2.6. Грамматик шаклланган гапларнинг минимал ва максимал лисоний синтактик қолиплари.

1.3.Асосий тушунча ва иборалар: 

       Содда гапнинг мураккаблашиши Содда гапларда тенг боғланиш.Уюшиқ кесимларнинг ўзига хос хусусиятлари. Ундалма.Гапнинг кириш ва киритма кенгайтирувчилари. Киритма қурилмалар.  
1.28. Дарс шакли: маъруза.
1.29. Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.30. Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

   1.  Содда гапнинг мураккаблашиши ҳақида маълумот беринг. 
2.Содда гапларда тенг боғланишнинг ўзига хос ҳусусиятлари ҳақида гапиринг.

3.Уюшиқ кесимларнинг ўзига хос хусусиятлари. 
 қайсилар

4.Ундалмага мисоллар келтиринг

5.Гапнинг кириш ва киритма кенгайтирувчиларини шархланг. 

6.Киритма қурилмаларникенгайтирувчи сифатида тушунтиринг. 

	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар:

1.  Содда гапнинг мураккаблашиши.Гап бўлакларининг ва кесимнинг уюшиши масаласи.

2. Нутқий ва лисоний гапда ажратилган изоҳ бўлаклар,ундалмалар, кириш ва киритмалар.
1-савол баёни:
Гап ўзаро тенг боғланишга эга сўзлар билан ҳам кенгайиши мумкин: Бодомлар, шафтолилар ва ўриклар гуллади.   Бу гапдаги бодомлар, ўриклар, шафтолилар сўз шакллари синтактик мазмун жиҳатдан  бири иккинчисига тобе бўлмасдан, тенг алоқага киришган ва бу алоқа тенг боғловчилар ёки оҳанг воситасида амалга оширилган. Бундай тенгланиш қаторини  ҳосил қилган сўз шакллар бир кенгаювчи сўзшаклга тобеланиб, синтактик жиҳатдан бир  хил мавқега эга бўлади. Бу сўзшакллар уюшиқ сўзшакллар дейилади. Тенгланиш қатори гапда ҳар қандай синтактик мавқени эгаллаши мумкин.

Кесим: Сиз ақлли ва тадбиркорсиз.
Эга: Гўё Навоий ва Бойқаро қаршимда эди.
Ҳол: Сув ўйноқлаб, кўпикланиб оқарди.

Тўлдирувчи: У қалам, дафтар, ручка олди.
Аниқловчи: Насибанинг ва Кариманинг  опалари келди.
Ундовлар: Азиз дўстлар, юртдошлар, сизларни соғиниб яшадим.

Кўринадики, гапнинг конструктив бўлаклари ҳам, ноконструктив бўлаклари ҳам уюшиши мумкин.

Уюшиқ сўзшакллар бир бутун ҳолда, яхлит узв сифатида гап структур қолипига бевосита (уюшиқ кесим, эга, ҳол) ёки билвосита (тўлдирувчи, аниқловчи ва бошқа сўз кенгайтирувчилари) дахлдор бўлади. Тенгланиш қаторидаги сўзшакллар синтактик жиҳатдан  бир хил мавқега эга бўлмаслиги ҳам мумкин. Яъни улар бир ҳоким узвга тобеланишса ва ўзаро тенг алоқага киришишса-да, синтактик вазифа жиҳатдан фарқланади. Масалан: Ҳар жойда ва ҳар кимга сен ҳақингда гапирдим. Бундаги ҳар жойда ва ҳар кимга сўз шакллари ўзаро тенг алоқага киришган, лекин бири гап кенгайтирувчиси (ҳар жойда), иккинчиси эса сўз кенгайтирувчиси (ҳар кимга) дир. Бундай тенгланиш қатори уюшмаган тенгланиш қатори дейилади. Уюшмаган тенгланиш  қатори аъзоларининг ҳар бири ҳар хил лисоний-синтактик ўринларнинг тўлдирувчиларидир. Хусусан, мазкур гапдаги ҳар жойда сўз шакли гап лисоний структурасидаги ҳол ўрнини тўлдирса, ҳар кимга сўзшакли гап марказидаги атов бирлиги (W) нинг кенгайтирувчиси, гап лисоний структурасига бевосита дахлдор бўлмаган узвдир.

Тенгланган сўз шаклларининг ҳар бири кенгайган бўлиши ҳам мумкин: 1.У денгиз қиёфасини касб этган кенг пахтазорга ва ундаги марра учун куйиб-пишаётган теримчиларга узоқ тикилди. 2.Шўх йигитлар,  эрка қизлар қувнашар.
Уюшган сўзшакллар. Уюшган сўзшакллар ҳар доим синтактик мавқе ва морфологик шаклланиш жиҳатидан бир хил бўлади. Улар бошқа сўз билан боғланишда тенглик сақлайди. Аммо уларнинг қандай сўз билан ифодаланиши - сўз туркумлари  жиҳатдан бир хил бўлиши ва, демак, бир хил сўроққа жавоб бўлиши шарт эмас: Сени (олмош) ва Саломатнинг укасини (от) тақдирлашади.
Уюшган сўзшаклларининг охиргиси тегишли грамматик шаклни олиб, олдингилари олмаган бўлиши ҳам мумкин: Майдонни бегона ўт, тош ва ҳар хил чиқиндилардан тозаладик. Бунда уюшган сўзшаклларининг охиргиси (чиқиндилардан) чиқиш келишиги билан шаклланган. Бу уюшган  сўзшаклларнинг грамматик шаклланиши ҳар хил бўлиши ҳам мумкин дегани эмас. Чунки охирги сўзшаклдаги чиқиш келишиги уюшган сўзларнинг бошқаларига ҳам тегишли. Фақат нутқий тежам грамматик кўрсаткичнинг барча сўзшаклларда такрорланишига монелик қилади.

Уюшиқ сўзшаклларнинг муҳим нутқий белгиларидан бири санаш оҳанги билан айтилишидир. Санаш оҳанги бўлмаса, синтактик мавқе, грамматик шакл ва ифодаланиш жиҳатлари бир хиллигига қарамасдан сўзшакллар уюшиқ саналмайди. Масалан, Менинг диққатимни думалоқ оппоқ тошлар тортди гапидаги думалоқ ва оппоқ сўзшакллари тошлар сўзшаклларига тобеланиб, ифодаланиш ва грамматик шакл жиҳатдан бир хилдир.  Бироқ уюштирувчи (санаш) оҳангисиз улар уюшмаган кенгайтирувчилардир.  

Демак, синтактик мавқе, грамматик шакл бир хиллиги ва уюштирувчи оҳангга эгалик уюшган тенгланиш қаторининг зарурий белгисидир.

Уюшиқ кесимларнинг ўзига хос хусусиятлари. Уюшган эга, ҳол, тўлдирувчи ва аниқловчиларда тегишли грамматик шакл ҳар бир сўз шаклда алоҳида-алоҳида мавжуд бўлиши ҳам, фақат охиргисида бўлиб, олдингиларида бўлмаслиги ҳам мумкин. Бироқ уюшган кесимларда кесимлик шакллари билан фақат о х и р г и   к е с и м  шаклланган, бошқалари эса бу қўшимчаларни олмаган бўлади.

1.Бизнинг ёшлар доно ва зуккодирлар.

2.Дўкондорлар молини мақтаб ва харидорларни чорлаб турардилар. 

3.Воқеа содир бўлган жойга зудлик билан боришимиз ва масалага ойдинлик киритишимиз лозим.
Сўз кесимлик кўрсаткичлари билан шаклланган ва кесимлик синтактик позициясини  эгаллаган бўлса, у алоҳида ҳукм ва тугал маъно ифодалайди ҳамда гап ҳосил қилади. Юқорида келтирилган гапда ҳам уюшган кесимларнинг барчаси Pm кўрсаткичлари билан шакллантирилганда, уларнинг ҳар бири алоҳида-алоҳида гапни ҳосил қилади ва натижада қўшма гап вужудга келади. Қиёсланг: 1.Сиз аълочи ва жамоатчи кишисиз (уюшиқ кесимли гап) - Сиз аълочи ва жамоатчисиз (қўшма гап). 2. У вақтларда отам косиб, онам сувоқчи эди (уюшган содда гап) - У вақтларда отаси косиб эди ва онаси сувоқчи эди  (қўшма гап). 

Иккинчи гапнинг ҳар бир кесимини Pm билан тўла шакллантириб, қўшма гап тарзида қўллаш услубий ғализликни келтириб чиқаради. Шу боис ушбу ўринда қўшма гап эмас, балки уюшиқ кесимли содда гапни ишлатиш ўнғайдир.

Уюшиқ кесимларнинг ҳар хил сўз туркумидан ифодаланиши ҳам учрайдиган ҳодиса. Бу от  ва олмошларда мавжуд: Таниганим билганим сен ва  Салимдир.  Бироқ феъл ва бошқа туркум сўзлари  уюшиқ кесим ҳосил қила олмайди. Чунки от ва феъл бошқача ва қолган туркумлар бошқача тусланишга эга бўлади: Итингдурман ва бўзлагайдирман. Бу гапда кесимлик кўрсаткичларини иккала сўзшакл учун битта қилиб бўлмайди: Итингдур ва бўзлагайдирман каби.

 Уюшиқ кесимларнинг олдин турганлари  -и(б) шаклли  равишдош билан ифодаланганда  ҳол билан  монанд бўлиб қолади: 1.У кўрқиб бақириб юборди. 2.У таниб, билиб, сўйрай бошлади. Ҳар иккала қўлланишда ҳам  феъл сўзшакллар бир-бирига  ўхшайди. Бироқ гаплардан биринчисида феъллар ҳол (кўриб) ва кесим (бақириб юборди) вазифаларида. Кейинги гапда эса уюшиқ кесимлар мавжуд. Бироқ биринчи гапда  уюшиқликнинг зарурий белгиси - уюштирувчи  оҳанг мавжуд эмас.

Тенгланиш қаторида боғловчилар. Тенгланиш қатори боғловчили ёки боғловчисиз бўлиши мумкин. Боғловчисиз қатор фақат оҳанг ёрдамида ҳосил қилинади: 1.Карима, Салима, Ҳалима боққа жўнадилар. 2. У таниб, билиб, сўрай бошлади.
Боғловчили қатор  боғловчи воситалар ёрдамида ҳосил қилинади: 1.Эшикдан ёш йигит ва чол кириб келди.  2.  Фарзандларимиз доно ва бахтиёрдирлар.

Тенгланиш қатори нисбатан  чекланмаган миқдордаги аъзолардан ёки чекланган аъзодан ташкил топиши мумкин. Бу аъзолараро муносабатларнинг  тури билан боғлиқ. Шундай тенгланиш қатори мавжудки,  бунда бемалол қаторни тўлдириш, янги аъзолар билан давом эттириш мумкин бўлади: У кўк, қора, қизил қаламлар олди. Бундай тенгланиш қатори очиқ қатор дейилади. Очиқ қатор  шундай аъзолардан тузиладики, бунда бир аъзо бошқаларига қандай муносабатда бўлса, бошқа аъзолар ҳам унга шундай муносабатда бўлади. Ёпиқ қатор эса шундай аъзолардан ташкил топадики, уларда қатордаги аъзоларининг  тақсимланган бўлади: бир аъзо  иккинчисига бошқача,  иккинчиси биринчисига бошқача муносабатда бўлади. Боғда нафақат олма, балки нок ҳам ўсади.  Очиқ тенгланиш қаторида тартиб, асосан, эркин:  Боғда ўрик, олма, шафтоли ўсади гапини боғда ўрик, олма, шафтоли, балки нок ҳам ўсади тарзида берилса ҳам, мазмунга путур етмайди. Ёпиқ тенгланиш қаторида тартиб, кўпинча, қатъий бўлади. Боғда шафтоли, олма, балки нок ҳам  ўсади гапи Боғда нафақат нок, балки олма ҳам ўсади  кўринишини олса, аввалги мазмунни бермайди ( Қиёсланг: пишириб, еди - еб пиширди, тўй ва тамоша - тамоша ва тўй). 

Баъзи боғловчилар фақат очиқ қаторни, баъзилари эса фақат ёпиқ қаторни ташкил этади.

Айирув боғловчилар очиқ қаторни ташкил қилади: 1.Биз учун мактаб ё ҳаёт, ё мамот, ё нажот, ё ҳалокат иши бўлмоғи лозим.  2.Бунда бор на офат, на ғурбат, на ғам.
Бириктирув ва зидлов боғловчилари ё ёпиқ қаторни ташкил этади, ёки қаторни ёпади.

Ёпиқ қаторни  ташкил этиш: Гуллар ва майсалар ажиб бир гузаллик бахш этарди.
Қаторни ёпиш: Гуллар, райҳонлар ва майсалар ажиб бир гўзаллик бахш этарди.
Тенгланиш қаторининг ҳар иккала тури - очиқ қатор ҳам, ёпиқ қатор ҳам боғловчисиз бўлиши мумкин.

1. Боғловчили очиқ қатор.  Айрим боғловчилар тенглик муносабатига киришаётган ҳар бир сўзшакл учун қўлланилиб, қаторни бемалол давом эттириш мумкин: Салим ҳам ўқийди, ҳам ишлайди, ҳам даволанади гапида очиқ қаторни ташкил этувчи боғловчилар, айтилганидек, асосан, айирув боғловчилар ва  ҳам юкламасидир.

2. Боғловчисиз очиқ қатор. Боғловчисиз очиқ қаторни  ташкил этувчи аъзолар ўзаро уюштирувчи оҳанг ёрдамида боғланади: 

Муҳайё, Сурайё, Раъно, Муқаддас,

Кўзимни яшнатиб кийибсиз атлас.

2.1.   Боғловчисиз очиқ қаторнинг икки тури мавжуд:

а)ҳар хил предмет, белги ва шу кабилар саналади: Нонсиз, тузсиз, сувсиз уч кун қийналди.

 б)даражаланувчи, кўпаювчи, тўлдирувчи аъзолар саналади: Тутаб, бурқсиб, ёниб, куйди бечора.

2.1.Ёпиқ боғловчили қатор аъзолари орасида:

 а) уйғунлик ( Ҳаким қаттиққўл ва жиддий эди);

 б) зидлик (Секин, аммо чиройли ёзади)
маънолари мавжуд.

2.2.Боғловчисиз ёпиқ қаторда тенгланувчи аъзолар жуфтлашади:1.Эрта-индин келарман (эрта ёки индин келарман). Баъзан айрим воситалар ҳам боғловчисиз қаторни ташкил қилишда қўлланилади: Сенга эмас, қизимга айтаман. 
2-савол баёни:

 Нутқий ва лисоний гапда ажратилган изоҳ бўлаклар,ундалмалар, кириш ва киритмалар.
          Гап ундалма билан ҳам  кенгайиши мумкин. Ундалма гап таркибидаги  II шахс кишилик олмоши бўлган сўзшакл маъносини муайянлаштирувчи унсур бўлиб, у мантиқан сўз  кенгайтирувчиси мақомида бўлади. Бироқ у кенгаяётган сўз билан боғланганда, грамматик алоқага эга эмас. Ундалма мазмунан боғланган сўзшакл нутқ йўналтирилган шахс ёки нарса  предметни ифодалайди. Ундалма вазифасида, одатда, бош келишикдаги от, баъзан отлашган сўзшакллар келади.

Демак,  ундалма гап лисоний структурасига бевосита дахлдор бўлмаган,  гап таркибидаги ифодаланган ёки ифодаланмаган  иккинчи шахс олмошининг сўз кенгайтирувчиси ҳисобланади. Ажратилган бўлак ажралмиш бўлак билан мазмунангина муносабатга киришганлиги каби,  ундалма ҳам нутқ йўналтирилган шахс, предмет билан мазмуний боғланишга эга бўлади.

Ундалма кенгайтирган олмош сўзшакл гапнинг барча бўлаклари, бўлакнинг кенгайтирувчилари, қолаверса, бўлак бўлакларининг кенгайтирувчилари бўлиши мумкин.


Кесим: Дўстим, ишонганим сизсиз.

Эга: Ойбек, (сен)  мактабга кечикяпсан.

Ҳол: Салим, сен туфайли муродимга етдим.

Аниқловчи: Гулбадан, сенинг муҳаббатинг дилингда пинҳон.

Тўлдирувчи: Қарчиғай чангалим, сенга йўл бўлсин.


Ундалма қўлланганда у кенгайтирган сўз тушиб қолиши ҳам мумкин.  1.Эй Шарқнинг бўстони, дилимга пайванд! 2.Кел, эй Фурқат, суханни мухтасар қил.


 Сўзловчининг нутқи қаратилган шахс/предметни ифодаловчи  сўзшакл гап таркибида йўқ бўлиши ва уни тиклаб ҳам бўлмаслиги мумкин: 1.Ҳай қизлар, мана бўлди пора-пора паранжи. 2. Йигитча, машина жўнаяпти. Аммо барибир, ундалма ифодаланмаган иккинчи шахс олмоши мазмунининг муайянлаштирувчиси эканлиги маълум бўлиб туради.
         Ундалма вазифасида қўлланадиган сўзлар:

1.От: Хола,  бемаҳалда нима қилиб юрибсиз?

2.Отлашган сўзлар: 1.Кўрганлар, гапиринг. 2. Тентагим, нима дейсан? 3. Биринчи, мен иккинчи!

Ундалма кенгайиши ҳам мумкин: 1. Яхши йигит, севганингдан айрилма. 2. Оқ илон, оппоқ илон, ойдинда ётганинг қани?
Ундалма уюшиши ҳам мумкин. Бунда нутқ турли нарсаларга қаратилади. Дарахтлар, бўстонлар, сиздан сўрайман. 

Ундалма гапнинг барча ўринларида кела олади. Гап  бошида келганда уни очади, охирида эса ёпади: 1. Азиз дўстим, омонмисан?- 2.Омонмисан, азиз дўстим.

    Ундалма мустақил гап мақомини ҳам олиши мумкин: 1. Опа! Сен ҳам одам эдингми? 2.Бола қичқирди: «Дада!»
Гапнинг кириш ва киритма кенгайтирувчилари


Кириш кенгайтирувчилар. Маълум бўладики, гап [Pm] и таркибида майл/модаллик маънолари ҳам мавжуд. Модаллик  гап кесимини шакллантиришда муҳим аҳамиятга эга. Тилшуносликда модалликнинг ўзигина гапни ташкил этади деган қарашлар ҳам мавжуд. Чунки гап [Pm]ида  мавжуд ва хилма-хил воситалар билан ифодаланган тахмин, гумон, шубҳа, ишонч, қатъийлик, шарт, истак, тилак, буйруқ, имконият, зарурият, мажбурийлик каби маънолар ифодаланган ҳар қандай ҳукм, фикрда устувор қиймати билан ажралиб туради. Шу боисдан гап таркибида гап бўлаклари билан грамматик алоқага киришмаган, сўз бирикмаси ҳосил қилмаган бўлса-да, Pm даги мазкур маъноларга бевосита дахлдор бўлган субъектив модаллик муносабатини ифодалайдиган  атов бирликлари кўплаб учрайди: 1.Ака, бугун ота-оналар йиғилишига дадам борадиларми? - Дадам, албатта, борадилар, балки, онам ҳам борарлар. 2.Тўғри, ёмон одам жазосини тортиши керак, -  деди Саида. 3. Бу чол, қизиниг сўзига қараганда, ҳали жуда бақувват экан. 4. Сиз, ўйлаб қарасам, шу лавозимга лойиқ номзод экансиз.

Бундай атов бирликлари ва қурилмалар гап таркибига кирар экан, [Pm] таркибидаги  модал ва тасдиқ/инкор маъноларини муайянлаштиради, яъни гапнинг кесими билан  мазмунан боғланади. Шу боисдан улар модал ёки кириш кенгайтирувчилар деб аталади. Кириш кенгайтирувчилар гапнинг конструктив бўлаклари саналмиш эга ва ҳоллар каби  фақат ва тўғридан-тўғри гап марказига муносабатда бўлади. Бироқ кириш кенгайтирувчилар Pm га грамматик жиҳатдан боғланмаганлиги боис унга нисбатан  конструктив сифатини қўллаб бўлмайди. Бироқ, унга зич мазмуний  муносабатда бўлганлигини инобатга олиб уларни бўлак, гап бўлаги, гап кенгайтирувчиси дейиш мумкин. Демак, кириш кенгайтирувчилар сўз ва гап кенгайтирувчилари оралиғидаги «оралиқ учинчи»  бўлганлиги боис уларни гапнинг конструктив бўлмаган бўлаги атамаси билан номлаш мумкин. Атаманинг конструктив бўлмаган деган қисми ҳодисанинг сўз кенгайтирувчилари сифатига эгалигини кўрсатса, бўлак узви гап кенгайтирувчилар сирасига дахлдорлигини билдиради.


Киришларнинг гап структур қурилишидаги ўрнини қуйидагича бериш мумкин:

      Эга                       Ҳол                               Кесим                  Кириш

Кириш кенгайтирувчилар сўз, бирикма ва гап кўринишларида бўлиши мумкин. 1.Фарғонада, балки, балқарсан.(А.О.)  2.Табибнинг таъбирича, шоҳнинг соғайиши учун уч нарса зарур экан. (Эртакдан.) 3.Мен сизга айтсам, бир кунда уч маҳал шаҳарга қатнашнинг ўзи бўлмайди.(Самар Нурий.) Шу сабабли кириш кенгайтирувчилар  кириш сўз, кириш бирикма, кириш гап каби турларга бўлиб ўрганилади.  Аслида барча  кириш кенгайтирувчилар  номинатив бирликлардир. Гарчи уларнинг айрим кўринишлари гап характерида бўлса-да,  уларни том маънодаги гап деб бўлмайди. Масалан, юқорида келтирилган, мен сизга айтсам     қурилмаси мазкур гап таркибида шаклан гап кўринишида бўлса-да, унинг зиммасига фикр ифодалаш, ахборат узатиш вазифаси юклатилмаган. Унда Pm шакли мавжуд бўлса-да, унда тегишли маънолар  воқеланиши ўта кучсизланган. Шу боисдан ундаги   Pm шакллари ва унга мос гап кенгайтирувчилари ўзгартириб кўрилса,  унинг киришлик моҳияти бутунлай йўқолади.

Кириш кенгайтирувчиларнинг умумий ва хос хусусиятлари қуйидагилар:

1. Кириш гап таркибига муайян денотатив маънолари билан кирмайди. Масалан, юқорида келтирилган  Мен сизга айтсам кириш гапидаги сўзларда ҳаракат, ҳаракатни бажарувчи шахс, объект  каби маънолар ифодаланмаган. Унда бир бутун ҳолда «ишонтириш»  модал маъноси мавжуд.

2. Грамматик шаклланганлик нуқтаи назаридан киришлар ранг-барангдир. Унда тусланган феъллар ҳам (айтсам), тусланмаган феъллар ҳам (шундай қилиб), отлар ҳам (чамаси), олмошлар ҳам (менингча) кириш вазифасида келади. Аммо улар, айтилганидек,  баъзан қисман, баъзан бутунлай  ўз луғавий маъносини  йўқотиб, парадигмасидан вақтинча узилган бўлади.

3. Кириш кенгайтирувчиларнинг барчаси ўзига хос                      ягона «сўзловчининг ўз фикрига муносабатини билдириш»   умумий маъноси остида бирлашади.

4. Кириш кенгайтирувчиларнинг гапдаги ўрни қатъий эмас.


Бу белгиларнинг барчаси  кириш кенгайтирувчиларни ўзига хос луғавий-синтактик гуруҳни ташкил этишини кўрсатади.

          Кириш кенгайтирувчилар гапда қуйидаги маъноларни ифодалайди.

1. Таъкидлаш, тингловчининг диққатини баён қилинаётган   фикрга тортиш.  такрорлайман, муҳими, ишонсангиз, масалан, мисол учун, таъкидлайман, айтиш керакки.

2. Субъектив муносабат, ҳис-туйғуларни ифодалаш. бахтимизга, бахтга қарши, уйлайман, умид қиламан, ўйлайманки, шубҳасиз, эҳтимол, шу маънода, қайсидир маънода, афсуски, аттанг, эссиз.
3. Фикрни баён қилиш усулига муносабат:  тўғрисини айтганда, бир сўз билан айтганда, содда қилиб айтганда, аниқроғи, қисқаси, гапнинг индаллоси.
4. Фикрнинг боғланишини, матн таркибий қисмлари орасида муносабат, ички алоқа кабиларга сўзловчининг қандай қарашини: демак, хулоса, сабаби, шундай қилиб, кўринадики, маълум бўладики, бунинг устига, одатда.
5. Айтилаётган фикрнинг кимга тегишли эканлигини билдирувчи сўзлар:  менимча, фикримча, унинг сўзига қараганда, айтишларича, хабар беришига қараганда.
6. Фикрнинг тартибини, изчиллигини билдирадиган сўзлар: биринчидан, аввало, иккинчидан.
Киритма қурилмалар.  Киритма қурилмалар гап ҳолатида бўлиб, нутқда гапдан англашилаётган фикрга қўшимча тариқасидаги янги фикрни баён этиш воситасидир. Киритмалар кириш гаплардан ўзининг гаплик моҳиятига тўла эгалиги (кириш гаплар гарчи шаклан гап тарзида бўлса-да, кўпроқ кириш сўзлик табиатига эга бўлади), асосий гап билан мазмуний боғликликнинг ўзига хослиги билан ажралиб туради: Бувамга (ҳамма банд бўлганлиги учун)  мен қарашиб турадиган бўлдим.  Бу гапдаги ҳамма банд бўлганлиги учун қурилмаси киритма гап бўлиб,  у асосий гап билан грамматик жиҳатдан боғланмаса-да, мазмунан ундан англашилган воқеа/ҳодисанинг сабабини билдириб, мазмунан қўшма гапларда бўлгани каби изоҳлаш вазифасини ўтамоқда.  Киритма гапнинг нисбий мустақиллиги гап оҳангидан ҳам англашилиб туради.

Киритма гапнинг қўшма гап таркибидаги содда гапдан фарқи  унинг маълум гапга  нутқ моментида туғилиб қолган эҳтиёжга кўра кутилмаган тарзда бирдан киритилишидир. Бу уни соф нутқий ҳодисадек тасаввур қилишга олиб келади. Бироқ сўзловчи онгида киритма қурилмаларни гапга киритиш кўникма ва малакаси мавжуд бўлиб, бу унинг лисоний ҳодиса тажаллиси эканлигидан, лисонда унинг нутқий қўлланиш андозаси мавжудлигидан далолат беради.

Киритма қурилмаларнинг  ўрни ҳам гап таркибида қатъийдир. У асосий фикрга қўшимча, илова фикрни ифодалаганлиги боис гап аввалида кела олмайди. Чунки асосий фикр бошланмасдан илова фикрни бериш ноўриндир. Шунингдек, киритма гап охирида ҳам бўлмайди.

Киритма гапларнинг яна бир хусусияти унинг йиғиқ (кесимдангина иборат) бўлмаслигидир. 1.Ялпиз (чўл ялпизини айтганим йўқ) ошга солинади. 2. Ўша ёш болани (у ота-онасиз қолган эди) бойга қарол қилиб беришди. Чунки, биринчидан, фикр қўшимча бўлса-да, у муҳим, шу боисдан, одатда, уни фақат кесим билан беришнинг имкони йўқ. Иккинчидан,  киритма бир сўз билан берилса, у ажратилган бўлакка айланиб қолади: Онам (ўгай) мени кўп уришарди. Бундай кўринишдаги ажратилган бўлак баъзи дарслик ва қўлланмаларда киритма гап сифатида талқин қилинади. Бироқ Отам (ўгай) қазо қилди  гапида ўгай бирлиги ажратилган аниқловчидир (Байроқ, ҳаво ранг, ҳилпирамоқда гапидаги каби).              


Демак, киритма қурилмали гаплар моҳиятан қўшма гапларга ўхшайди. Бироқ грамматик шакл ва интонацион ўзига хослик уларни фарқловчи белгидир. Мисол сифатида Ўрмондан (у ерда йиртқич ҳайвонлар бор эди) бўкирган овозлар эшитиларди гапини олайлик. Гап мазмунини Ўрмонда йиртқич ҳайвонлар бор,  шунинг учун у ерда бўкирган овозлар эшитиларди дея тушуниш мумкин. Бироқ уни Ўрмонда бўкирган овозлар эшитиларди, у ерда йиртқич хайвонлар бор эди тарзида ўзгартирилса, гаплардаги грамматик мустақиллик кучайиб, уларда қўшма гаплик сусайиб, алоҳида содда гапларга интилиш ўсади.
МУҲОКАМА УЧУН САВОЛЛАР:

   1.  Содда гапнинг мураккаблашиши ҳақида маълумот беринг. 
2.Содда гапларда тенг боғланишнинг ўзига хос ҳусусиятлари ҳақида гапиринг.

3.Уюшиқ кесимларнинг ўзига хос хусусиятлари  қайсилар?
4.Ундалмага мисоллар келтиринг

5.Гапнинг кириш ва киритма кенгайтирувчиларини шархланг. 

6.Киритма қурилмаларникенгайтирувчи сифатида тушунтиринг. 
13-мавзу: 

Гапларнинг ифода мақсадига кўра турлари. Гапда бўлаклар  тартиби. Гапнинг синтактик ва актуал бўлиниши.   
Фанни ўқитиш технологияси:

“Гапларнинг ифода мақсадига кўра турлари. Гапда бўлаклар  тартиби. Гапнинг синтактик ва актуал бўлиниши”  мавзусидаги маъруза машғулотининг  технологик харитаси

	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда гапларнинг ифода мақсадига кўра турлари ва гапда бўлаклар  тартиби ҳақида  маълумот ҳосил қилиш.

1.2.Идентив ўқув мақсадлари.
1.2.1.Ифода мақсадига кўра гапларнинг турланиши ҳақида маълумот бера олади.

1.2.2.Дарак гапларда интонациянинг ўрнини аниқлайди..

 1.2.3.Cўроқ гапларнинг турларини айтиб бера олади.

1.2. 4.Буйруқ гапларнинг ўзига ҳос қирраларини очиб беради..

1.2.5.Гапда сўзлар тартиби нинг ролини белгилайди. 

1.2.6.Актуал бўлинишга мисоллар келтиради. 

1.2.7.Просодик актуаллаштирувчи воситаларни шарҳлайди.

 1.2.8.Лексик ва грамматик актуаллаштирувчи воситаларни билиб олади. 

1.2.9.Коммуникатив бўлинмас гапларни тушунтира олади.
1.2.10.Нутқий гапларнинг эмоционалликка кўра турларини аниқлайди.

1.3.Асосий тушунча ва иборалар: 

       Ифода мақсадига кўра гапларнинг турланиши.Дарак гаплар. Cўроқ гаплар. Буйруқ гаплар. Гапда сўзлар тартиби. Актуал бўлиниш.Просодик актуаллаштирувчи воситалар. Лексик ва грамматик актуаллаштирувчи воситалар Коммуникатив бўлинмас гаплар. Нутқий гапларнинг эмоционалликка кўра турлари

1.31. Дарс шакли: маъруза.
1.32. Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.33. Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

1.Ифода мақсадига кўра гапларнинг турланиши ҳақида маълумот беринг.

2.Дарак гапларда интонациянинг ўрни.

 3.Cўроқ гапларнинг турлари.

 4.Буйруқ гапларнинг ўзига ҳос қирралари ҳақида гапиринг.

5.Гапда сўзлар тартиби нинг роли. 

6.Актуал бўлинишга мисоллар келтиринни шарҳланг..

7.Просодик актуаллаштирувчи воситалар қайсилар?

 8.Лексик ва грамматик актуаллаштирувчи воситалар 

9.Коммуникатив бўлинмас гаплар. 

10.Нутқий гапларнинг эмоционалликка кўра турлари


	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар:

1.Гапларнинг ифода мақсадига кўра турлари
2.Гапда бўлаклар  тартиби. Гапнинг синтактик ва актуал бўлиниши.   
1-асосий савол баёни.

              Ифода мақсадига кўра гапларнинг турланиши соф нутқий ҳодисадир. Сўзловчи нутқ жараёнида  фикр ифодалаш билан бирга, маълум бир мақсадни кўзлайди ҳам. Гаплар сўзловчининг кўзлаган мақсадига кўра турли-туман бўлади.

1.Дарак гаплар:   Узоқдаги залворли тоғлар хаёлимни келдилар босиб.  (А.О.)

2.Сўроқ гаплар: Сен баҳорни соғинмадингми?(А.О.)

3.Буйруқ гаплар: Мени кутгил...  (К.С.)
Аммо бу турлар орасига кескин чегара қўйиб бўлмайди. Бир тур иккинчи тур вазифасини бажаравериши мумкин. Дейлик, шаклан дарак гап сўроқ мазмунини, сўроқ гап дарак мазмунини ифодалаши мумкин. Мисоллар: 1. Онани ким севмайди? (шаклан сўроқ, мазмунан дарак.) 2.Дастурхонга қарамайсизми? (шаклан сўроқ, мазмунан буйруқ.) Қарздор деҳқонга бойнинг «Куз келди» деб қичқиргани оддий дарак эмас, балки «Қарзингни тўла!» мазмунидаги буйруқ гапдир. (А.Ғуломов)

          Қўшма гап таркибидаги содда гапларда ифода мақсади ўзига хосдир. Эргаш гапли қўшма гапларда ифода мақсади бош гапники билан бир бутун ҳолда битта бўлади. Тенг муносабатли қўшма гапларда эса олдин турган гап фақат дарак табиатига эга бўлади.

          Дарак гаплар. Дарак гаплар хабар бериш, бирор ҳодиса ёки далилни тасдиқлаш хусусиятига эга бўлади: 1.Умрим бўйи сени кутарман. 2. Сарви гулру келмади.

          Дарак гаплар кесимликдаги майл маъноларига кўра турлича бўлиши мумкин: 

1. Аниқ хабар: Бола келди.

2. Тахмин: Эртага мажлис бўлар.

3. Истак: бугун бозорга чиқсам.

Бу қаторни яна давом эттириш мумкин.

          Дарак гап истакни ифодалаганда, сўзловчининг тахмин-тилаги ҳақида хабар беради. Истак қатъийлашса, у буйруқ гапга айланиб кетади. Бу билан  дарак гап ва буйруқ гаплар бир-бирига яқинлашади: Сен борсанг - Сен бор.

          Дарак гапда сўз тартиби, одатда, бузилмаган, гап эса дарак интонациясига эга бўлади. Шунингдек, дарак гапнинг кесими ҳам ўзига хосдир. У сўроқ юкламаларидан холи ва аниқлик майли шаклида бўлади.

       Атов гаплар ва сўз-гаплар ҳам дарак табиатига эга бўлади: 1.Қиш. 2.Ҳа. 3. Раҳмат.
Cўроқ гаплар. Сўроқ гапларда сўроқ маъносига бошқа маънолар ҳам қоришган ҳолда бўлиши мумкин:

1. Сўроқнинг ўзи:  Салим келдими?
2. Сўроқ-ҳайрат:  Салим келдими?

3. Сўроқ-таажжуб: Ёзда ҳам шундай ёмғир ёғадими?
4. Сўроқ-мамнунлик:  Салим тугатдими-а?
5. Сўроқ-гумон:  Олиб чиқармикин?

6. Сўроқ-тахмин:  Сен олим эмасмисан?

7. Сўроқ-дарак:  Тугатдими? (Кўрдингми, тугатди маъносида.)

8. Сўроқ-буйруқ:  Тезроқ жўнамайсизми?

Сўроқ гаплар кутилаётган жавобга муносабатига кўра уч хил бўлади: 

1. Соф сўроқ гаплар жавоб талаб қилади:  Бугун қаерга борасан?

2. Риторик сўроқ гаплар жавоб талаб қилмайди ва моҳиятан дарак, шаклан сўроқ гап ҳисобланади: Онани севмайдиган одам одамми?
3. Сўроқ-буйруқ гаплар  сўроқ йўли билан буюриш маъносини ифодалайди: Тезроқ келмайсизми?

Сўроқ гаплар мазмун ҳажмига кўра икки хил бўлади:

1. Умумий сўроқ. Бунда нарса ёки ҳодиса тўлалигича аниқланади: Бу нима? Бу китобми? Бунда жавоб кесимга тегишли бўлади.

2. Хусусий сўроқ.  Бунда нарса ёки ходисанинг  бир томони аниқланади: Бу қандай китоб? Китобнинг варағи қанча?   Сен қаердан келдинг? Бунда жавоб сўроқ олмоши билан ифодаланган кесимдан бошқа ҳар қандай бўлак бўлади.

    Сўроқ гапларда сўроқ маъноси қуйидаги воситаларга таянади:

1. Сўроқ юкламалари.

2. Сўроқ олмошлари.

3. Сўроқ оҳанги.

Буйруқ гаплар. Буйруқ гаплар тингловчини бирор предметга бирор ишни бажаришга ундаш, буюриш, қисташ маъноларини ифодалаш учун хизмат қилади. Бундай маъновий кўринишлар турли-тумандир. Шунга кўра буйруқ гап ўз ичида ҳар хил кўринишга эга бўлади.

1. Соф буйруқ: Тез бор!
2. Буйруқ-қисташ: Борсанг-чи!
3. Буйруқ-илтимос: Менга ҳам беринг.
4. Буйруқ-маслаҳат: Яхшиси, уйда қола қол.
5. Буйруқ-тилак: Яшасин тинчлик.
6. Буйруқ-чақириқ: Олға!
    Буйруқ гапнинг бу турлари оҳанг жиҳатидан фарқланиб туради.

Буйруқ гапнинг кесими, одатда, буйруқ майлининг иккинчи шахс, баъзан учинчи шахс шаклидаги феълдан бўлади:  Бор! Чекилмасин! Кесим биринчи шахс буйруқ майлидаги феълдан бўлганда, гап оҳангидаги қатъийлик уни буйруқ гапга айлантиради: Номус учун курашайлик!
Баъзи ҳолларда аниқлик майлидаги яқин ўтган замон феъли ҳам буйруқни ифодалаши мумкин:  Қани, жўнадик!
        Буйруқ гаплар кўпинча ундалмали ва ундовли бўлади: 1.Ҳой, тезроқ юринглар. 2.Бозор, бу ёққа кел!  
2-асосий савол баёни.
Гапда бўлаклар  тартиби. Гапнинг синтактик ва актуал бўлиниши.   


Нутқ индувудиал табиатга эга бўлганлиги боис гапда иштирок этаётган сўзшакллар таркиби ҳам эркиндир. Бироқ бу «эркинлик» ҳеч қачон умумий лисоний қонуниятлар доирасидан ташқарида бўлмайди. Сўзловчининг мақсади, услуб талаблари асосида сўзшакллар умумий тартибга эга бўлади. 

Ҳар қандай нутқий гап,  ўзида маълум воқеликни ифодалаш  билан бирга, сўзловчининг ахборот мақсадини ҳам намоён қилади. Масалан, Жамшид мактабга кетди гапида, Жамшиднинг мактабга кетиши воқелиги қайд қилиниши билан бирга, сўзловчининг тингловчига Жамшиднинг қаерга кетганлиги ҳақидаги маълумотни етказиш нияти ҳам ўз аксини топган. Шу боисдан гап Жамшид  қаерга кетди? сўроғига жавоб бўлади. Демак, ушбу гапдаги воқелик Жамшиднинг қаерга кетганлиги эмас, балки кимнинг қаерга кетганлиги, сўзловчининг ахборот мақсади эса Жамшиднинг  қаерга кетганлиги ҳақидаги маълумотни тингловчига етказишдир.  

            Гапни Мактабга Жамшид кетди шаклида ўзгартирсак, воқелик олдинги гапдаги билан бир хил, бироқ сўзловчининг ахборот мақсади Мактабга ким кетди? сўроғи орқали муайянлашади. Биринчи гапда ҳаракатнинг йўналиши, иккинчи гапда ҳаракатнинг бажарувчиси ахборот мўлжалидир. Гапнинг ахборот вазифаси нуқтаи назаридан тузилиши актуал тузилиш дейилади. Актуал тузилманинг таркибий қисмлари актуал бўлаклар дейилади.

            Актуал вазифа нуқтаи назаридан гапни ташкил этувчи унсурлар тема (маълум)  ва рема (янги) қисмларга бўлинади. Гапнинг рема қисми коммуникатив (ахборот)  нуқтаи назардан аҳамиятли бўлади.  Савол ана шу ремани аниқлаш учун берилади. Гапнинг тема қисми маълум бўлганлиги сўроқ гапда айнан такрорланади. Юқоридаги гапларда тема-рематик (актуал) бўлиниш қуйидагича:

тема                  рема

          Салим                мактабга кетди

Мактабга               Салим кетди



Гапнинг актуал бўлиниши мантиқий бирлик бўлган ҳукмнинг бўлакланиши (субъект ва предикатга бўлиниш)  га ўхшайди.  Шу боисдан айрим тилшунослар актуал бўлиниш сатҳини мантиқий-грамматик сатҳ деб ҳам номлайди.


Актуал бўлиниш соф нутқий ҳодисадир. Лекин актуаллашиш лисоний  структурадан мутлақо узилган дейиш нотўғри. Ҳар қандай ҳодиса муайян моҳиятнинг намояндаси бўлганлиги каби актуаллашиш ҳам конструктив-синтактик сатҳдан бутунлай узилмаган.  Актуаллашишда гапнинг лисоний структураси унсурлари бўлмиш кесим, эга, ҳол ўринлари тўлдирувчилари ёки бу тўлдирувчилар кенгайтирувчиларининг коммуникатив     аҳамияти актуал бўлинишни келтириб чиқаради. Шу боисдан актуаллашишнинг лисоний асоси  конструктив-синтактик лисоний сатҳ, актуаллашиш жараёни эса коммуникатив-синтактик сатҳ деб юритилади.


Актуал бўлиниш талаби билан гапда  сўзшаклларнинг тартиби ҳар хил бўлади.


Гапнинг конструктив ва ноконструктив бўлаклари турлича жойлашади. Бунинг синтактик қурилишга дахли йўқ.  Тартиб ўзгариши билан гап синтактик қурилишига путур етмайди. Гапда сўзшакллар  тартиби актуал бўлиниш билан чамбарчас боғлиқ.


Гапдаги сўзшакллар     ўзларининг тема ёки ремага киришига кўра жойлашади.


Ахборотнинг тингловчига маълум  парчаларини ифодаловчи сўзшакллар гап бошида келади.  


Тема (маълум) ҳақида ахборот берувчи бўлиб, рема эса  гап охирида,  темадан сўнг келади. Бу изчилликнинг бузилиши ё  услубий бўёқдорлик учун хизмат қилади, ёки мантиқий бузилишни келтириб чиқаради.

    Агар эга гуруҳи тема, кесим гуруҳи рема бўлса, актуал бўлиниш синтактик бўлиниш билан мувофиқ келади. Масалан, Ўқувчилар шодланишди  (эга-кесим, тема-рема)

Қуйидаги гапларнинг тема-рематик бўлинишини қиёсланг:

	 
	Тема
	Рема

	1

2

3
	Фермерлар

Бу йил

Пахтадан
	бу йил  пахтадан мўл ҳосил олдилар

фермерлар пахтадан мўл ҳосил олдилар

фермерлар бу йил мўл ҳосил олдилар


          Биринчи жумлада тема гапнинг эгаси билан мувофиқ келади. Кейинги гаплдарда актуал ва синтактик бўлиниш номувофиқлиги юз берган. Демак, маълум  бўладики, гапдаги сўзшакллар  ўрни ўзгаргани билан синтактик структурада ўзгариш юз бермайди. Актуал бўлинишда эса у муҳим аҳамиятга эга бўлади. 


Актуаллаштирувчилар қаторида тартибдан ташқари бошқа воситалар ҳам.   Улар устивор қиймат касб этганда, тартибнинг роли сусаяди.   Муҳим актуаллаштирувчилар қаторига фонетик, лексик ва грамматик актуаллаштирувчиларни киритиш мумкин.

 1.Просодик актуаллаштирувчи воситалар. Бундай актуаллаштирувчи воситалар сирасига мантиқий урғу ва у билан боғлиқ бўлган нутқ темпи ва пауза киради.

 Гапда нечта  сўзшакл бўлса, шунча миқдорда сўз урғуси бўлади. Бироқ гап қанчалик даражада ёйиқ ёки йиғиқ бўлишидан қатъи назар унда мантиқий урғу битта бўлади. Қайси сўзшакл  мантиқий урғу олса, шу сўзшакл рема, гапнинг  қолган қисми эса тема ҳисобланади. Фақат эга ва кесимдан иборат гапларда қайси бўлак мантиқий урғу олса, у рема мақомини олади. 1.Карим келди.  Карим - тема, келди - рема. 2.  Карим келди. Карим - рема, келди -тема.
       Эмфатик эмоционал урғу. Эмфатик урғу ҳам гапдаги маълум бир сўзшаклни ажратиб кўрсатади. Бу билан у мантиқий урғуга ўхшаб кетади. Бироқ, мантиқий урғудан фарқли ўлароқ, эмфатик урғуда ҳиссийлик кучли бўлади. Ўзбек тилида эмфатик урғу остидаги сўз таркибидаги унли ёки ундош чўзилади. Масалан: Ҳаво т-о-за экан. Ч-и-ройли қиз келди. Сўзларни такрорлаш натижасида ҳам эмфатиклик ифодаланади: Мен борсам, мен. 
      Мантиқий ва эмфатик урғу остидаги сўзларда пауза ҳам кўмаклашувчи восита сифатида қатнашади. Бу урғуни олган сўзлардан олдин кўп ҳолларда пауза пайдо бўлади. 


2.Лексик ва грамматик актуаллаштирувчи воситалар. Маълум сўзшаклнинг актуаллашишида ўзбек тилидаги турли луғавий ва грамматик шакллар ҳам иштирок этади. Бу воситалар мантиқий урғули сўзшакл билан келиб, мантиқий ёрдамчи актуаллаштирувчи восита ҳисобланади. Буларга фақат, ёлғиз, ҳатто, ўзи сўзлари ва -гина, -оқ , -ёқ қўшимчалари киради. 

1. Ҳатто Жавоҳир ўқиди.

2. Сарвар ҳам келди.
3. Аслиддин ҳам ўқиди, ҳам ёзди.
4. Мен ўзим айтаман.
5. Шерзоднинг ўзигина тушунади.
Бу луғавий-грамматик восита билан келган бўлак мантиқий урғу олиб актуаллашади -  ремага айланади.
Коммуникатив бўлинмас гаплар. Ҳар қандай гап ҳам тема - рематик бўлинишга эга бўлавермайди. Шундай кўринишдаги гаплар ҳам борки, уларни коммуникатив бўлинмас гаплар дейиш мумкин. Бундай гапларда тема (маълум ахборот) бўлмайди. Гап бутунича ремадангина иборат бўлади. Бундай гапларнинг ахборот васифаси бирор воқеа-ҳодисанинг мавжудлиги ёки вужудга келганлигини ифодалашдан иборат бўлади. 1. Бугун стадионга борилади. 2.Баҳор. 3. Иссиқ бошланди. 4. Тез тонг отди. 5. Раҳмат. Коммуникатив яхлитлик гапларнинг кўпроқ бир таркиблилиги билан алоқадор бўлади. Икки таркибли феъл кесимли гапларда бу гап семантикаси билан боғланган бўлади. 1.Тонг отди. 2.Шом тушди. Бундай гапларнинг семантик структураси деярли бир таркибли гапларга яқинлашиб қолади. 
Нутқий гапларнинг эмоционалликка кўра турлари.Нутқий гаплар эмоционалликка муносабат нуқтаи назаридан иккига бўлинади:

1. Ҳис- ҳаяжонли гаплар.

2. Ҳис- ҳаяжонсиз гаплар.

Гаплар, ифода мақсадига кўра қандай гап бўлишидан қатъи назар, ҳис-ҳаяжонли ёки ҳис-ҳаяжонсиз бўлади. Қиёсланг:1. Мен келтираман - ифода мақсадига кўра дарак гап, эмоционалликка кўра ҳис-хаяжонсиз гап. 2. Мен келтираман! - ифода мақсадига кўра дарак гап, эмоцианалликка кўра ҳис-ҳаяжон гап.

Ҳис-ҳаяжонли гапларда, фикр билан биргаликда, сўзловчининг кучли ҳис-туйғулари ҳам намоён бўлади. Демак, дарак, сўроқ, буйруқ гапларга махсус оҳанг берилиши натижасида ҳис-ҳаяжонсиз гаплар ҳис-ҳаяжонли гапларга айланади. 1. Футбол бошланди! 2. Отам келдими?! 3. Ҳайда!   Дарак гаплар кўпинча ҳис-ҳаяжонсиз, буйруқ гаплар эса ҳис-ҳаяжонли бўлади.

Ҳис-ҳаяжонли гаплар ҳис-ҳаяжон даражасига кўра иккига бўлинади:

1. Фикрни ҳис-ҳаяжон билан ифодаловчи гаплар: Футбол бошланди! Мен келтираман!
2. Сўзловчининг эмоционал туйғуларини ифодаловчи гаплар: Оҳ! Тўй муборак! Ура!
Ҳис-ҳаяжон гапларнинг ўзига хос фонетик, лексик ва грамматик белгилари бор:

1. Махсус оҳангга эгалик.

2. Ҳис-ҳаяжон ифодаловчи сўзларнинг гап таркибида бўлиши: эҳ, оҳ, нақадар, қанийди ва ҳоказо.

3. Гап бўлаклари тартибининг ўзгариши: Олтин бу водийлар, жон Ўзбекистон!

4. Эмфатик урғу олган сўзларни такрорлаш: Сиздан сўрадим, сиздан.

5. Ҳис-ҳаяжон гаплар кўпинча бир таркибли бўлади: Ура! Дунай! Дунай!

МУҲОКАМА УЧУН САВОЛЛАР:
1.Ифода мақсадига кўра гапларнинг турланиши ҳақида маълумот беринг.
2.Дарак гапларда интонациянинг урни.

 3.Cўроқ гапларнинг турлари.
 4.Буйруқ гапларнинг ўзига ҳос қирралари ҳақида гапиринг.

5.Гапда сўзлар тартиби нинг роли. 
6.Актуал бўлинишга мисоллар келтиринни шарҳланг..
7.Просодик актуаллаштирувчи воситалар қайсилар?

 8.Лексик ва грамматик актуаллаштирувчи воситалар 
9.Коммуникатив бўлинмас гаплар. 
10.Нутқий гапларнинг эмоционалликка кўра турлари

14-МАВЗУ:

Уюшган гапнинг ЛСҚ лари ва уларнинг нутқий воқеланиши, уларда уюштирувчи восита
Фанни ўқитиш технологияси:

“Уюшган гаплар ”  мавзусидаги маъруза машғулотининг  технологик харитаси
	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда уюшган гаплар ва унинг таркибий қисмлари ҳақида  маълумот ҳосил қилиш.

1.2.Идентив ўқув мақсадлари.
     1.2.1.Уюшган гаплар ҳақида маълумот  беради.

1.2.2.Содда ва қўшма гапни белгилашда асосий омил қайсилар эканлигини аниқлайди.
1.2.3.Уюшган гапнинг ЛСҚ лари ва уларнинг нутқий воқеланиши, уларда уюштирувчи восита эканлигини шархлайди.
     1.2. 4.Уюшган гапларга мисоллар келтира олади.. 

           1.2.5.Pm уюштирувчиси восита сифатида шархлайди..

            1.2.6.WPm уюштирувчи восита сифатида фарқлай олади..

 1.2.7.[W] ёки [Pm] кенгайтирувчилари билан фарқланувчи уюшган гаплар ҳақида маълумот бера олади.
1.3.Асосий тушунча ва иборалар: 

        Содда ва қўшма гапни белгилашда асосий омил.Уюшган гапнинг ЛСҚ лари ва уларнинг нутқий воқеланиши, уларда уюштирувчи восита.Уюшган гапларга мисоллар.Pm уюштирувчиси восита сифатида.WPm уюштирувчи восита сифатида.[W] ёки [Pm] кенгайтирувчилари билан фарқланувчи уюшган гаплар.

1.4.Дарс шакли: маъруза.
1.5.Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.6.Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

1.Уюшган гаплар ҳақида маълумот  беринг.

2.Содда ва қўшма гапни белгилашда асосий омил қайсилар?

3.Уюшган гапнинг ЛСҚ лари ва уларнинг нутқий воқеланиши, уларда уюштирувчи восита.

      4.Уюшган гапларга мисоллар келтиринг. 

           5.Pm уюштирувчиси восита сифатида шархланг.

            6.WPm уюштирувчи восита сифатида кўриб чиқинг.

 7.[W] ёки [Pm] кенгайтирувчилари билан фарқланувчи уюшган гаплар ҳақида гапиринг.
	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006

5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


                             Кўриб чиқиладиган асосий саволлар:

 1.Уюшган гаплар.
2. Уюшган гапнинг ЛСҚ лари ва уларнинг нутқий воқеланиши, уларда уюштирувчи восита
1- асосий савол баёни:
       Ўзбек тилшунослигида уюшиш ҳодисаси билан боғлиқ учта ҳодиса мавжуд:

1. Гапда уюшган сўзшакллар (Бу ҳақда юқорида айтилди)

2. Қўшма гапдаги уюшиқ гаплар (Бу ҳақда қуйида - «Қўшма гап» баҳсида сўз юритилади)

3. Уюшган  гаплар.

        Уюшиқлик умумий ҳолат бўлиб, содда гапга ҳам, қўшма гапга ҳам хосдир. Содда гапда сўзшакллар уюшиб келса, қўшма гапда сўзшакллар, содда гаплар уюшиб келади.

Айтилганидек, уюшиқлик  икки бирлик (унсур)дан иборат бўлади:

1. Уюштирувчи унсур.

2. Уюшувчи унсур.

Бу икки унсур барча уюшиш ҳодисаларида мавжуд бўлади.

Хўш, уюшган гап нима ва у уюшиқ гаплардан нимаси билан фарқланади?

Маълумки, ҳар қандай гап грамматик ёки семантик-функционал шаклланган бўлиши лозим.  Шу боис улар кесимга эга бўлиб, бу кесим WPm (кесимлик кўрсаткичлари билан шаклланган атов бирлиги) ёки WP (семантик-функционал шаклланган гап) тарзида бўлиши лозим. WPm содда гапларда битта, қўшма гапларда эса бирдан ортиқ бўлади.

Қуйидаги гапларни қиёслайлик:

1. Уканг расм чизар эди. Бу гапнинг лисоний қолипи қуйидагича:   
                    [Е         WPm]

                         T
2.
Укам расм чизар эди ва синглим телевизор кўрар эди гапининг қолипи эса қуйидагича:.  Қолипи:

    [Е                WPm]    ва   [E               WPm]

        T                                T
Кўринадики, биринчи гапда WPm ва унинг кенгайтирувчилари мажмуи битта, иккинчи гапда иккита ва улар ўзаро тенг боғловчи ёрдамида боғланган. Энди учинчи гапга диққат қилайлик:

3. Укам  расм чизар ва синглим телевизор кўрар эди. Бу олдинги гапимиздаги кесимларнинг  W қисмлари ўзгармасдан сақланганлиги ва Pm қисми биттага қисқарганлиги  билан ундан фарқланади. Демак, гапда  W лар иккита ва  Pm  битта бўлиб, у иккита W учун ҳам умумийдир. Шу боисдан уни қавсдан ташқарига чиқариш мумкин. Бу гапнинг қолипи қуйидаги кўриниши  қуйидагича:

         [((Е1       W1)    ва (Е2-W2 ))Pm]


        Т                       Т

Кўринадики, битта умумий Pm га эга бўлган бирдан ортиқ W дан ташкил топган гаплар ҳам тилимизда мавжуд. Бундай гаплар уюшган гаплар дейилади.

Йўл-йўлакай шуни айтиб ўтиш керакки, уюшган гаплар уюшиқ кисмли қўшма гаплардан фарқланади. Бунинг учун қуйидагиларни қиёслаймиз:

1. Баҳор келса, боғлар яшнаса, сайилга чиқамиз. Гапнинг қолипи: [((Е1 -    WPm1)       (E2-  WPm2)- (E3 - Pm3)]

2.  Баҳор келса, боғлар яшнайди ва сайилга чиқамиз. Қолипи:

           (Е1  WPm1)         ( (E2   WPm2 )   ,   (E  WPm))

         Бу иккала гап уюшиқ қисмли қўшма гапдир. Биринчи гапда эргаш гаплар (Баҳор келса, боғлар яшнаса) уюшиб, бош гапга  тобеланиб келган. Иккинчи гапда эса бош гаплар (боғлар яшнайди ва сайилга чиқамиз) уюшиб келган ва эргаш гап (баҳор келса) уларга баб-баравар тегишлидир. Булар уюшиқ гаплардир.

        Маълум бўладики, уюшиқ гаплар қўшма гаплар таркибида     бўлади. Уюшган гаплар эса ўзбек тилида содда ва қўшма гаплар орасидаги алоҳида синтактик қурилмадир.  У кесимдаги W си бирдан ортиқлиги билан қўшма гапга,  Pmнинг  битталиги билан эса содда гапга яқинлашади.

         Содда ва қўшма гапни белгилашда асосий омил гапда нечта шаклланган кесимнинг мавжудлигидир. Эганинг бор-йўқлиги, ифодаланган-ифодаланмаганлиги аҳамиятсиздир. Уюшган  гапларни белгилашда эса бош омил иккита:

1. Битта шаклланган кесимнинг мавжудлиги.

2. Бирдан ортиқ уюшган эганинг мавжудлиги.


Бу хусусиятлари билан уюшган гаплар эгали содда гаплардан ҳам (Жаҳонгир, Жамшид, Исроил ўқиди), уюшиқ кесимли содда гаплардан ҳам (эгаси йўқ ёки бор бўлса битта, кесимнинг луғавий қисми бирдан ортиқ, Pm қисми битта - (Улар борган ва кўрган эдилар, қолипи [W-W] Pm]) фарқланади.

      Шакл - вазифавий талқинда уюшиқ кесимли содда гапларда, демак,  эга битта   Pm қисмлари умумий бўлган кесимлар бирдан ортиқ бўлади. 
2-- асосий савол баёни:

Уюшган гапнинг ЛСҚ лари ва уларнинг нутқий воқеланиши, уларда уюштирувчи восита

Айтилганлар  асосида содда гап, уюшиқ кесимли содда гап, қўшма гап, уюшиқ кесимли қўшма гап ва уюшган гапларнинг энг кичик структур   схемаларини берамиз: (Қулайлик учун энг кичик қурилиш қолипларини бериш маъқул. Чунки, WPm да улар (W ва Pm) нинг кенгайтирувчилари  ҳам мужассамлангандир. 

1. Содда гап : [W Pm] 

2. Уюшиқ кесимли содда гап : [W1 -W2]Pm 

3. Қўшма гап :   [WPm  V WPm]

4. Уюшган қисмли қўшма гап. 

           [([WPm]  -   [WPm])  -   [WPm]]

ёки: 

      [(WPm]  -   ([WPm]  -   [WPm]).

5. Уюшган гап. [((E1 -  W2) -    (E2 -  W2)) Pm]

Уюшган гапларга мисоллар келтирамиз: 1.Отам раис, онам бригадир бўлган эди. 2.Дўкондорларнинг баъзилари китоб ўқиб, баъзилари тасбеҳ ўгириб, баъзилари эснаб ўтиришарди. 3.Унинг қўллари ишда, кўзи шудгорда, аммо хаёли Зебихонда эди. 4. Чаккаси тиришиб, кўзи қизариб кетди.

 Уюшган гапдаги умумий бўлак Pm ни ҳар бир шаклланмаган W га алоҳида-алоҳида қўшиш билан осонгина қўшма гап ҳосил қилиш мумкин: Қиёсланг: 1.Чаккаси тиришиб, кўзи қизариб кетди -      уюшган гап. Чаккаси тиришиб кетди ва кўзи қизариб кетди - қўшма гап.

 Айрим ҳолларда уюшган гапларда ҳам  Pm ноль шаклда бўлиши мумкин: У бароққош, кўзи чақчайган, афти ишшайган. Гап мазмундан ноль шакл охирги сўзшаклда эканлиги сезилиб турибди. Бунга гапни ўтган замонга айлантириш билан амин бўлиш мумкин: У бароққош, кўзи чақчайган, афти буришган эди. 

Уюшган гаплар таркибидаги содда гапларнинг ўзаро умумийлиги (ва шу асосда умумлаштирувчи бўлаги) турли хил бўлади:

1. Ҳамма қисмлари хусусий (фарқли) бўлиб, фақат [Pm] қисми умумий бўлган уюшиқ гаплар: Жамшид ёзар, Исроил ўқир эди.
2. Хамма қисмлари хусусий бўлиб, фақат кесимнинг луғавий қисми ва кесимлик қўшимчалари умумий бўлган уюшган гаплар: Жамшид тез, Исроил секин ёзар эди.
3. [WPm] ва унинг кенгайтирувчи бўлаклари умумий бўлиб, фақат эга ва [WPm] кенгайтирувчисининг кенгайтирувчиси билан фарқланувчи уюшган гаплар: Жамшид оқ, Исроил қизил гул олди.

Pm уюштирувчиси восита сифатида. 1.Кун қайтган ва баҳор кунларининг учдан икки қисми ўтган эди.  (С.А.) 2.Эрта ёғиб ўтган ёмғир чанг ва ғуборни ювиб кетган, дарахтларнинг япроқлари тиниқ ва тоза эди. 3.Пахта далаларида энди салқин кучайган, тунгги еллар эсар...  эди. (Ойбек.) 4.Сиддиқжон ўзига бундоқ савол бермас ва бундоқ савол хаёлига ҳам келмас эди. (А.Қ.) 5.Сайёра биринчи, укам иккинчи экан. («Тонг юлдузи».) 6.Аҳмад тикувчи, Салим боғда қоровул эмишми? 7.Алпомишу Рустамлар сизга ёр, Равшанбек ва Авазхонлар мададкор бўлсин. 8.Доклад ишнинг бориши,    мунозара эса бутунлай бошқа масала ҳақида. 

WPm уюштирувчи восита сифатида. 1.Яхши топиб, ёмон қопиб сўзлар. (Мақол.) 2.Онаси ўқисин, опаси ишласин деди. (М. Исмоилий.) 3.Савр ойининг булутлари ҳавода ўкириб, селлар қуйиб утди. (Ойбек.) 4.Жамшид  битталаб,  Жаҳонгир жуфтлаб санай бошлади. 5.Нилуфар китоб, Феруза журнал ўқиб ўтирарди. 6.Меҳнатдан дўст, ғийбатдан душман ортар. 7.Қизиқ, Иродани Акбар, Акбаржонни Гулчеҳра севади. 8.Сени энди Азроил ҳам уради, шайтон ҳам. 9.Унинг келганини на Қурбон ота пайқади, на Сиддиқжон (А.Қ.) 

[W] ёки [Pm] кенгайтирувчилари билан фарқланувчи уюшган гаплар. 1.Эрта ёғиб ўтган ёмғир чанг ва ёмғирни ювиб кетган, дарахтларнинг япроқлари тиниқ ва тоза эди. 2.Уйғонганда суяклари зирқирар, у ўзини ланж туярди. 3.Ахмоқ ҳориганини билмас, кўса қариганини. 4.Ахмоқ қизини мақтар, тентак ўзини (мақол). 5.Баланд симёғочлардаги лампочкалар нури ҳам  тарвақайлаб кетган, сояси ҳовлига тушиб турар эди (С. Зуннунова.) 6.Яхшидан от қолади, ёмондан дод. (Мақол.) 7.Саодатхон жим қолган, кўнглида ғазаб ёнар эди.(«Шарқ юлдузи».)8.Бирники мингга, мингники туманга.(Мақол.) 

Кўринадики,  уюшган гапларни ҳосил қилишда уюштирувчи восита муҳим мавқега эга.  Умумлаштирган ҳолда уюшган гаплар кесимлари қуйидаги хоссаларга эга   бўлади: 

1. Ҳамма кесимлар бир хил шаклда бўлади:

а)  (...[W1] Қ - ган, ... [W2] Қ - ган) эди;

б)   (...[W1] Қ -гандай, ... [W2] Қ - гандай) эмиш.

2. Кесимдаги W нинг грамматик шакли ҳар хил бўлади:

а) (...[W1] Қ - ган, ... [W2] Қ - (а)р-) Pm;

б)  (... [W1] Қ -(и)б, ...  [W2 ]Қ - мас)  Pm.

3. Кесимдаги W ҳам, Pm ҳам бир хил, уларнинг кенгайтирувчилари ҳар хил бўлади.

[.. [W1]Қ - ган .. [W2] Қ -ган] Pm
  Т               А             каби.
МУХОКАМА УЧУН САВОЛЛАР:

1.Уюшган гаплар ҳақида маълумот  беринг.

2.Содда ва қўшма гапни белгилашда асосий омил қайсилар?
3.Уюшган гапнинг ЛСҚ лари ва уларнинг нутқий воқеланиши, уларда уюштирувчи восита.

      4.Уюшган гапларга мисоллар келтиринг. 

           5.Pm уюштирувчиси восита сифатида шархланг.

            6.WPm уюштирувчи восита сифатида кўриб чиқинг.
           7.[W] ёки [Pm] кенгайтирувчилари билан фарқланувчи уюшган гаплар ҳақида гапиринг.
15-МАВЗУ:

 Қўшма гап. ҚГнинг ЛСҚси, унинг кўринишлари(турлари), нутқий воқеланиши.Қўшма гапларда шакл ва мазмун муносабати
Фанни ўқитиш технологияси:

“Қўшма гап ЛСҚи, унинг таркибий қисмлари. Қўшма гапларда шакл ва мазмун муносабати”  мавзусидаги маъруза машғулотининг  технологик харитаси
	Т/р
	Босқичлар ва бажариладиган иш мазмуни
	Амалга оширувчи шахс, вақт

	1
	Тайёрлов босқичи:

1.Дарс мақсади: 

 1.1.Талабаларда содда гап ЛСҚси ва унинг таркибий қисмлари ҳақида  маълумот ҳосил қилиш.

1.2.Идентив ўқув мақсадлари.
1.2.1.Қўшма гап. ҚГнинг ЛСҚси, унинг кўринишлари (турлари), нутқий воқеланишини тасаввур қила олади.

1.2.2.Қўшма гапларда шакл ва мазмун муносабатини очиб бера олади.

 1.2.3.Тенг таркибли(WPm, WPm.) қўшма гапларни шархлайди

1.2.4.Тобе таркибли (WРm(WPm) қўшма гапларнианглаб етади 

1.2.5.Мутаносиб(WРm(WPm).  таркибли қўшма гапларнибилиб олади.

1.2.6. Қўшма гапларни таснифлайди.

1.2.7.Қўшма гапларнинг қурилиш турларига кўра таснифини келтира олади.

1.2.8. Қўшма гап таркибидаги боғловчи воситаларига кўра таснифини билади

1.2.9. Қўшма гап таркибий қисмлари орасидаги  маъновий муносабатга кўра турларини санаб бера олади. 

1.2.10. Гап қисмлари орасида функционал муносабатларга кўра турларини шархлайди.

1.2.11. Қўшма гап таркибий қисмларининг ифода мақсадига кўра турларини англаб етади

1.2.12. Қўшма гап таркибий қисмларининг ирреалликка муносабатига кўра таснифини келтиради.

1.3.Асосий тушунча ва иборалар: 

 Қўшма гап Қўшма гаплар таснифи.Мутаносиб(WРm(WPm).  таркибли қўшма гаплар  (WРm(WPm) қўшма гаплар.Қўшма гапларнинг қурилиш турларига кўра таснифи. Қўшма гап таркибидаги боғловчи воситаларига кўра таснифи. ҚГ таркибий қисмлари орасидаги нутқий воқе-ланишларда маъновий- синтактик(функционал) муносабатлар ва уларнинг шу мезонларга кўра турлари.
1.4.Дарс шакли: маъруза.
1.5.Фойдаланиладиган метод ва усуллар: суҳбат, маъруза-ҳикоя, бахс, тақдимот ва видеоусул.
1.6.Керакли жиҳоз ва воситалар: слайдлар, расмлар, видеопроректор, электрон қўлланма.
	Ўқитувчи

	2
	Ўқув машғулотни ташкил қилиш босқичи:

2.1. Мавзу эълон қилинади.

2.2.  Маъруза бошланади, асосий қисмлари баён қилинади.
	Ўқитувчи, 

20 минут

	3
	Гуруҳда ишлаш босқичи:

3.1. Талабаларга муаммоли савол беради .

3.2. Талабалар фикри эшитилади, бошқа талабалар бахсга чақирилади.

3.3. Умумий хулосалар чиқарилади ва тўғрилиги текширилади.

3.4. Умумий хулосага келинади.
	Ўқитувчи-талаба, 

40 минут

	4
	Мустаҳкамлаш ва баҳолаш босқичи:

4.1. Берилган маълумотни талабалар томонидан ўзлаштирилганини аниқлаш учун қуйидаги саволлар берилади:

1.Қўшма гап. ҚГнинг ЛСҚси, унинг кўринишлари(турлари), нутқий воқеланиши ҳақида маълумот беринг..

2.Қўшма гапларда шакл ва мазмун муносабатини ҳақида гапиринг.

 3.Тенг таркибли(WPm, WPm.) қўшма гапларни шархланг.

4.Тобе таркибли (WРm(WPm) қўшма гапларни тушунтиринг. 

5.Мутаносиб(WРm(WPm).  таркибли қўшма гапларни айтиб беринг.

6. Қўшма гапларни таснифланг..

7.Қўшма гапларнинг қурилиш турларига кўра таснифини келтиринг.

8. Қўшма гап таркибидаги боғловчи воситаларига кўра таснифлаб беринг.
9. Қўшма гап таркибий қисмлари орасидаги  маъновий муносабатга кўра турларини санаб беринг. 

10. Гап қисмлари орасида функционал муносабатларга кўра турларини шархланг..

11.. Қўшма гап таркибий қисмларининг ифода мақсадига кўра турларини санаб беринг.
12. Қўшма гап таркибий қисмларининг ирреалликка муносабатига кўра таснифини келтиринг.
 
	Ўқитувчи,

 10 минут

	5
	 Ўқув машғулотини якунлаш босқичи:

5.1. Талабалар билими таҳлил қилинади.

5.2. Мустақил иш топшириқлари берилади (Р.Сайфуллаева ва бошқалар.  Ҳозирги ўзбек адабий тили.Синтаксис.Тошкент-2006)
5.3. Ўқитувчи ўз фаолиятини таҳлил қилади ва тегишли ўзгартиришлар киритади.
	Ўқитувчи, 

10 минут


Кўриб чиқиладиган асосий саволлар:

1.ҚГнинг ЛСҚси, унинг кўринишлари(турлари), нутқий воқеланиши.

2.Қўшма гапларда шакл ва мазмун муносабати .  
1- савол баёни:
Қўшма гап содда гаплар билан мустаҳкам боғланган, бироқ ундан ҳам структур, ҳам узатилаётган ахборот нуқтаи назаридан фарқланувчи синтактик қурилма ҳисобланади. Шу боис қўшма гапнинг умумий лисоний моҳияти унинг содда гапларга ўзаро муносабатида очилади. Лисоний структура жиҳатидан қўшма гапнинг содда гапдан фарқи маълум даражада равшан. Аниқроғи, содда гапда шаклланган кесим битта бўлса, қўшма гапда у бирдан ортиқ бўлади ва бирдан ортиқ содда гапларнинг мазмун, ҳамда, грамматик жиҳатдан бирикувидан ташкил топади. Мисоллар: 1.Мен сизни биламан, сиз бундай қилмайсиз. (О.) 2.Нима қиласан, қишлоққа қайтасанми? (О). 3.Дунёда нима кўп - кулгу кўп. (О). 4.Биламанки, содда бармоқларинг тилла узук тақмаган. (У.) 5.Мажлисда кўриладиган масалаларнинг муҳим томони шундаки, Бақа қурилмадаги чўл ерларни сувга сероб қилиш масаласи мухокама қилинади.

Кўринадики, 1-гапда биламан ва қилмайсиз, 2-гапда қиласан ва қайтасанми, 3-гапда кўп ва кўп, 4-гапда биламан ва тақмаган, 5-гапда шундаки ва муҳокама қилинади каби ҳар бир гапдаги бирдан ортиқ кесим синтактик қурилмаларнинг қўшма гаплигини таъминловчи муҳим асослардан биридир. Кесимларнинг бирдан ортиқлигидан ташқари, ҳар бир қўшма гапда ифодаланаётган бирдан ортиқ фикр, ахборотнинг ўзаро зич муносабати, гаплараро грамматик тақозо этувчилик ҳамда интонацион яхлитлик кабилар ҳам бу синтактик қурилмаларнинг    қўшма гаплигини таъминлайди. 

Коммуникатив нуқтаи назардан содда гап бир фикрни, ахборотни узатиш вазифасини бажарса, қўшма гапда бирдан ортиқ ҳукм ўз ифодасини топган бўлади. Шунингдек, бу алоҳида ахборотлар асосидаги муносабат ҳам қўшма гапда қайсидир даражада бўртиб туради. Масалан: Жаҳонгир келди.  Мен  шу ондаёқ жўнадим гапларида ифодаланган фикрлар бир-бирига ўзаро боғлиқ бўлиб, гапларнинг бири иккинчисини тақозо этади. Бу жиҳатдан улар Жаҳонгир келди ва мен шу ондаёқ кетдим гапидан ажралиб туради. 

Шундай қилиб, қўшма гап грамматик шаклланган ва бирдан ортиқ ахборотни ташиш учун мўлжалланган содда гапларнинг грамматик, семантик, интонацион ва коммуникатив жиҳатлардан яхлитланган бутунлигидир.

Қўшма гап таркибидаги содда гаплар алоҳида олинган содда гаплардан нисбатан мустақил эмаслиги билан ажралиб туради. Аввало, бу грамматик ва интонацион номустақилликдир. Баҳор келди, шунинг учун дала ишлари қизиб кетди қурилмасини эргаш гапли қўшма гап қилиб турган нарса мазмуний тақозо этувчанликдир. Биринчи гапдаги мазмун иккинчи гапдаги мазмун учун сабаб мақомидир. Бироқ бундай мазмуний зич боғланишсиз ҳам қўшма гап ҳосил бўлиши мумкин. Осмонда турналарнинг «қурей-қурей»и эшитиларди, узоқлардан чўпонларнинг ҳай-ҳайлагани қулоққа чалинарди. Иккинчидан,  шунинг учун боғловчиси қўшма гап аъзоларини грамматик жиҳатдан зич муносабатга киритган. (Бироқ бу боғловчисиз ҳам қўшма гап ҳосил қилиш мумкин: Баҳор келди, дала ишлари қизиб кетди.)    Аммо содда гаплар орасидаги интонацион узилиш қўшма гапни содда гапга парчалаб юбориши мумкин: Баҳор келди, шунинг учун дала ишлари қизиб кетди.  
 Демак, маълум бўладики, қўшма гап таркибидаги содда гапларнинг ўзаро зичлашуви мазмун, грамматик шакл ва интонация нуқтаи назаридан бўлади. Аммо бу омиллар даражали зиддиятда туради:

интонация - грамматик шакл - мазмун

Чунки мазмуний боғлиқлик ва грамматик шакл мавжуд бўлса ҳам, бирлаштирувчи интонация бўлмаса, айрим гаплар қўшма гапни ташкил эта олмайди. Аммо мазмуний боғлиқлик ва грамматик алоқа бўлмаса ҳам, интонация асосида қўшма гап ҳосил қилиш мумкин (боғловчисиз қўшма гап.) Содда гаплар асосида ажратувчи пауза бўлганда, қўшма гапнинг яхлитлигига путур етади. Масалан, Мен сен билан бормоқчи эдим. Бироқ сен қаршилик қилмаслигинг керак.  Гаплар орасида қўшма гапнинг барча белгилари мавжуд. Биргина бирлаштирувчи оҳангнинг йўқлиги  содда гапларнинг мустақил бўлишига олиб келган.

        Қўшма гапларни уюшиқ кесимли содда гаплардан, содда ва қўшма  гаплар орасидаги  уюшган гаплардан фарқлаш лозим. Уюшиқ кесимли содда гаплар эгаси битта, битта умумий Pm га эга бўлган бирдан ортиқ кесимлардан ташкил топган гаплардир. Мисоллар: 1.Жамшид ўқир, ёзар ва чизар эди. 2.Дўкондорлар дўконларини очиб, мудраб ўтиришарди. 3.Қушлар тинимсиз чуғурлашар ва чарх уришар эди. Уюшган гаплар эса, айтилганидек,  бирдан ортиқ эгага, шунингдек, битта умумий  Pm ли бирдан ортиқ кесимга эга бўлган гаплардир. Мисоллар: 1.Баҳор келар, дала ишлари қизиб кетар эди. 2.Жамшид ўқир, Жаҳонгир ёзар, Исроил эса чизар эди. 3Дўкондорлар савдога чорлаб, атторлар эса молларини мақтаб ўтиришарди. 
        Қўшма гаплар эса ҳар бири ўз Pm га эга бўлган бирдан ортиқ кесимлардан ташкил топади. 1.Жамшид ўқирди, Жаҳонгир ёзарди, Исроил эса чизарди.


Формал-функционал ёндашувда бир эгали, лекин бирдан ортиқ  кесимли гаплар қўшма гап сифатида қаралади. Чунки ҳар бир кесимда шахс-сон, замон, тасдиқ-инкор, модаллик/майл (кесимлик) маънолари бирдан ортиқ ифодаланади. Бу эса семантик нуқтаи назардан уларнинг ҳар бирида алоҳида ахборот мавжудлигидан далолат беради.

       Қўшма гаплар таркибига кирувчи содда гаплар орасида  тенг ёки тобе синтактик алоқа мавжуд бўлади. Агар у тенг боғловчи ёрдамида амалга оширилган бўлса, тенгланиш дейилади: 1.Ўғлим келди ва тўйни бошлаб юбордик. 2. Баҳор келди ва дала ишлари қизиб кетди. Тўғри, бу гаплар орасида сабаб-оқибат алоқаси мавжуд ва уларни мазмунан тобе-ҳоким гапларга киритиш мумкин.  Бироқ гапларда мазмунан тобелик, шаклан тенглик мавжуд бўлганда, формал ёндашув гапларни  тенг муносабатли қўшма гап сифатида қарайди. Шу боисдан боғловчили қўшма гаплар  боғловчиларнинг табиатига кўра, боғланган қўшма гаплар ва эргаш гапли қўшма гапларга ажралади. 


Содда гаплардаги тенглашиш ва тобеланиш қўшма гаплардаги тенглашиш ва тобеланишдан фарқ қилади. Бу қуйидагиларда қўринади:

1.Содда гапда тенг ва тобе алоқа турли қурилмаларни вужудга келтиради.  Аниқроғи, тенг алоқа уюшиқ бўлакларни ўзаро боғлайди:1.Яшил ўрмонлар ва қорли тоғлардан ўтдик. 2.Жавоҳир ўқир ва ёзар эди.

      

Сўз бирикмаларини фақат тобе алоқа вужудга келтиради: китобнинг варағи, китобни ўқимоқ каби. Қўшма гапда эса тенг ва тобе алоқа битта лисоний бирлик  - қўшма гапнинг турли кўринишлари учун хизмат қилади.



Тобе ва тенг боғловчи воситалар бир хил семантик муносабатни ифода этиши мумкин. Фақат уларда ушбу маъно кучли ёки кучсизлиги билан фарқланади: Баҳор келди ва дала ишлари қизиб кетди - Баҳор келди, шунинг учун дала ишлари қизиб кетди. Ҳар иккала қўшма гап аъзолари орасида ҳам сабаб-оқибат муносабати мавжуд. Гапларнинг иккинчисида у кучли, биринчисида кучсиз. Гапларнинг пропозициясида бу муносабат бир хил, фақат ва боғловчиси буни кучсиз, шунинг учун боғловчиси кучли намоён қилган.

2.Содда гапдаги тенг боғланиш қўшма гапдаги тенг боғланишга нисбатан мустақилдир. Чунки содда гапда тенг боғланиш уюшувлик билан «йўлдошдир». У содда гапни кенгайтириш, ахборотни мураккаблаштириш вазифасини бажарса, қўшма гапда таркибий қисмларни бир яхлитликка бирлаштириш вазифасини бажаради.

3.Тенгланиш ва тобеланиш алоқалари ифодалайдиган маъновий муносабатлари жиҳатидан содда ва қўшма гап фарқланади. Содда гапда боғловчисизлик, асосан, тенгланиш муносабатини ифодалайди  ва уюшиқ бўлакларда юз беради.  Сўз таркибидаги грамматик воситали тобеланишни боғловчисизлик, воситасизликка алмаштириб бўлмайди. Қўшма гапда эса эргаш гапли қўшма гап таркибидаги содда гапларни ҳам, боғланган қўшма гап таркибидаги содда гапларни ҳам боғловчисиз гапга айлантириш  мумкин. Унинг алоқа тури боғловчисиз алоқадир.1.Ботирлари канал қазади, шоирлари ғазал ёзади. (Ҳ.О.)2.Бор борича, йўқ ҳолича.3.Яхши отга бир қамчи, ёмон отга минг қамчи (Мақол.) 4.Юрагида қандай дард бор - мана бу менга сир. (О.)

 Боғловчисиз қўшма гаплар таркибидаги содда гаплар ўзаро тобе ёки тенг боғловчи воситаларсиз бирикади. Аммо бу гапларда мазмуний  ва интонацион яхлитлик кучаяди. Чунки боғловчи воситалар, мазмуний ва интонацион бирикувчанлик омиллари қўшма гап таркибида учбурчак бурчаклари каби яхлитликни ташкил этиб, улардан бири кучсизланса, бошқалари бунинг эвазига кучаяди. Демак, боғловчисиз қўшма гапларда боғловчи воситаларнинг ҳиссаси мазмуний ва интонацион бирикувчанлик омиллари зиммасига юклатилади.

Кўринадики, икки ёки ундан ортиқ содда гапларнинг бир мураккаб бутунликни ташкил этиши уларнинг шаклий (грамматик), мазмуний ва интонацион мувофиқлиги натижасида юз беради. Қўшма гапни ташкил этаётган содда гаплар  оҳанг жиҳатидан мутлақ тугалликка эга бўлмайди. Аммо мазмуний ва грамматик жиҳатдан нисбий якунланган бўлади. Бу нисбийлик мустақил содда гаплардаги тугалланганликдан фарқланади. Қўшма гап таркибида бирикаётган бир содда гапнинг модал сифатлари иккинчисига таъсир этмасдан қолмайди. Натижада янги модал маъно вужудга келади. Бу масала кесимларнинг МКШ ва НКШ турлари билан ҳам зич алоқадор ҳодисадир. Шунингдек, қўшма гап таркибий қисмларини боғлаётган боғловчи воситалардаги модал маънолар ҳам ана шу ҳосила модал маънога қоришади.

Қўшма гаплар таснифи

Лисоний бирликлар серқирра моҳиятли бўлганлиги боис камида иккита парадигмага киради. Шу боисдан бирор бутунликка кирувчи лисоний бирликларни камида икки томондан таснифлаш мумкин бўлади. 

Қўшма гап ҳам  лисоний бирлик  сифатида мураккаб табиатли бўлиб, бу мураккаблик унинг лисоний сатҳда тутган ўрни, таркибидаги содда гапларнинг грамматик шакли ва боғловчи воситалари ҳамда мазмуний муносабатларининг ранг-баранглиги билан белгиланади. Шунингдек, қўшма гап турларини хилма-хил асосларда турлича таснифлаш мумкин бўлади. Тасниф асосларининг аниқлиги ва таснифнинг изчил амалга оширилиши масала моҳиятини ойдинлаштиришда муҳим омиллардан биридир.

Қўшма гапларнинг маъновий ва структур синтаксис нуқтаи назаридан таснифи кўп ҳолларда ўзаро фарқланади.

Анъанавий синтаксис қўшма гаплар таснифида кўп ҳолларда уларнинг нутқий белги-хусусиятларига, зоҳирий аломатларига таянади. Структурал синтаксис таснифи эса қўшма гапларнинг лисоний моҳиятларидан келиб чиққан ҳолда амалга оширилади.

Қўшма гаплар, аввало, содда ва уюшган гаплардан ўз қурилиш усулларнинг бошқачалиги билан фарқланади. Демак, умумий лисоний моҳият сифатида гаплар қурилиш қолипларига кўра дастлабки таснифда учга бўлинади. (Таснифда гапларнинг энг кичик қурилиши қолипларига таянамиз.)

                                              ГАП

[WPm]          [((S-W)(S-W))Pm]        [WPm  Қ WPm]

    содда гап          уюшган гап                 қўшма гап

Бунда, айтилганидек, содда ва қўшма гаплар таснифнинг чекка ва уюшган гаплар оралиқ вазиятини эгаллайди.

Қўшма гаплар ҳам ўз навбатида қолипларнинг тур ва кўринишларига эга бўлади.

[WPm V WPm] умумий қолипининг юзага чиқиш турларини, умумий қолип билан нутқий кўриниш орасидаги турли босқичдаги оралиқ қолипларни аниқлаш меъёрлари, белги ва мезонларни муайянлаштирмоқ лозим бўлади.

Маълумки, қўшма гапнинг тур ва кўринишларини ўрганишда содда гапнинг энг кичик қолипи асос қилиб олинган. Содда гапнинг энг кичик қолипи  [WPm] дан иборат бўлса, мантиқан қўшма гапнинг қурилиш қолипи [1-WPm Қ 2-WPm Қ 3-WPm Қ..n-WPm]дир.

Қўшма гапнинг лисоний қолипи [1-WPmҚ2-WPmқ3-WPmҚ...n-WPm]эканлигини назарда тутган ҳолда қўшма гапнинг энг кичик қолипи учун [WPmҚWPm] рамзидан фойдаланилади.

Қўшма гапнинг воқеланиш усулларини белгилашда уч кўрсаткичга таянилади.

1. [WPm] ларнинг эгаси [Е]  бор-йўқлигига, бир хил ёки бошқа хил эканлигига.

2. [WPm]лар таркибидаги  [W]нинг хусусиятларига (W ларнинг бир хил ёки бошқа-бошқа бўлиш, бир хил ёки ҳар хил cўз туркумлари билан ифодаланиши, турланишига кўра.

3. [WPm] таркибидаги [Pm]  ларнинг бир хил ёки қисман бир хил эканлигига кўра.

[WPmҚWPm] қолипининг то нутқий муайян гапларгача бўлинишларини бундан бошқа ўлчовлар  асосида ҳам бериш мумкин. Масалан, иккита [WPm] нинг боғланиш усуллари ва йўллари,  [WPmҚWPm] умумий қолипининг турли хил кўринишларида таркибий қисмларининг боғланиш хусусиятлари ва уларни боғловчи воситалар, қўшма гап таркибига кираётган ҳар бир [WPm] да тўлиқ ўхшаш, қисман ўхшаш, яқин ва зич аъзоларнинг бўлиш-бўлмаслиги, биринчи [WPm] таркибида иккинчи  [WPm] га ишора қилувчи воситанинг бор-йўқлиги, [WPm] лар таркибида нисбий, бир-бирини тақозо қилувчи унсурларнинг бор-йўқлиги кабилар шулар жумласидандир.

  [Е] (эга) га кўра   [WPmҚWPm]  турлари. Қўшма гаплар бир умумий [Е] ли қўшма гаплар ва икки хусусий [Е] ли қурилмаларга бўлинади.

а) бир [Е]ли  қурилмаларнинг қурилиш қолипи  [Е  (WPm Қ WPm)] кўринишида бўлади: Мен янглишмайман, балки қаноатланиб сўзлайман. (А.Қод.)
б) икки [Е]ли қурилмаларнинг қурилиш қолипи [(Е1-      WPm1) Қ(Е2-WPm2)] кўринишида бўлади:     Бунда булбул китоб ўкийди, Бунда қуртлар ипак тўқийди. (Ҳ.О.)

 [W]га кўра [WPmҚWPm] турлари. 
1. Бир хил [W]ли қурилмалар. [WPmҚWPm]нинг бу тури бир неча кўринишларда бўлади.

а) [W]лари бир хил сўздан: Сиз сўзламасангиз, мен сўзламоқчи эдим. (А.Қод.)

б) [W]лари бир хил туркумдан: Энди ортиқ турма, тинч ўтир. (А.Қод.)

2. Хар хил [W] ли қурилмалар. Бунда [W]лар турли туркумга оид сўзлар билан ифодаланади:1.Ёки менинг кўнглим ҳамма вақт ёш,  Ёки сенга чирой умрбод йўлдош.  (М. Бобоев.) 2.Яна нима бало исмлари бор, тилим ҳам келишмайди. (Ойбек.) 

[Pm] га кўра [WPm Қ WPm] турлари.     

а)бир хил [Pm]ли қурилмалар. Хотиним борди, борди. («Муштум»)

б)ҳар хил [Pm]ли қурилмалар.  Қарайсанми,  қарай қолгин. (Ў. Домлажонова.) 

Демак, гап марказини шакллантиришда муҳим роль ўйнайдиган  Pm қўшма гап таркибидаги содда гапларда бир хил ҳам, ҳар хил ҳам бўлиши мумкин. Шундай ҳоллар ҳам бўладики, Pm умумий - битта бўлиши ҳам мумкин. Бунда энди қўшма гап эмас, балки уюшган гап вужудга келади. Маълумки, [WPmҚWPm] қолипида [Pm]  таркиби ҳар хил бўлган ҳолларда ўзбек тилининг табиати уни ……қавсдан чиқариш…… имконини беради. Чунки ўзбек, умуман, туркий тилларда, бир неча сўзшакллар уюшганда умумий шакл охирги сўзшакл таркибида келиши қонуниятига таянсак, бундай гапларнинг қолипи [W, W] Pm кўринишида бўлади.  Мисоллар: 1.Келган, кетган эдим. 2.Мен ўқиган, ёзган эдим.

 Кесимларнинг ҳар бирига эга қўйилиши билан улар уюшган гапларга айланади:1.Мен келган, Жамшид кетган эди. 2.Мен ўқиган, сен ёзган эдик.


Ҳар бир кесимни шакллантириш билан  уюшган гап қўшма гапга айланади:1.Мен келган эдим, Жамшид кетган эди.2.Мен ўқиган эдим, сен ёзган эдинг.


 Структур тилшунослик уқтиришича, ҳар бир лисоний бирлик онгимизда маълум бир шакл ва мазмуннинг барқарор яхлитлиги сифатида яшайди ва хусусий ходисалар сифатида нутққа чиқади. Бу нутқий кўринишлар беҳисоб миқдорга эга. Бироқ бу нутқий кўринишлар билан лисоний бирлик (умумийлик) орасида типик кўринишлар мавжуд бўлади. Юқоридаги [WPmҚWPm] типик  кўриниш [WPm, WPm], [WPm ( WPm]  ва  [WPm ( WPm] оралиқ кўринишлари орқали нутқий гапларга айланади. 

           Қўшма гап таркибий қисмлари ўзаро боғловчилар ёки боғловчи вазифасидаги сўзлар воситасида ёки мутлақо уларсиз боғланади. Бундан келиб чиққан ҳолда қўшма гапларни боғловчили қўшма гаплар ва боғловчисиз қўшма гапларга ажратиш мумкин бўлади. Боғловчили қўшма гаплар грамматик воситалар билан боғланган қўшма гаплар, лексик-грамматик воситалар билан боғланган қўшма гаплар ва лексик воситалар билан бириккан қўшма гапларга ажралади. Қўшимчаларнинг функциясига кўра тенг боғловчили ва эргаштирувчи боғловчили  боғланган қўшма гаплар фарқланади.

         Қўшма гап таркибида содда гапларнинг ўзаро муносабати асосида ҳам қўшма гапларни таснифлаш мумкин. Мазмун, грамматик ва интонацион муносабати нуқтаи назаридан қўшма гап қуйидаги турларга бўлинади:


1.Таркибидаги содда гаплар бир-бирини мазмун ва грамматик жиҳатдан тақозо этадиган қўшма гаплар: 1.Кунлар исиди ва пахталар яна қийғос очилди. 2. Ёвларига осмон тутундир, шунинг учун бағри бутундир (Ҳ.О.) 3. Агар дунёнинг нариги бурчига сизни опичлаб боришга тўғри келсайди, мен севина-севина бажарардим.(О.)  4.Мен шундай бир иш қилдимки, ўлгунимча бундан фахрланаман.


2.Таркибидаги гаплар бир-бирини мазмуний ва интонацион тақозо этадиган, бироқ, грамматик жиҳатдан талаб қилмайдиган қўшма гаплар: 1. Биз етиб келдик, кутубхона очилди. 2. Менга пул керак, қаердан  оламан? (О). 3. Сиз ишонмаяпсиз, ишонмайсиз ҳам. 4. Энди мен  бир жумбоқ айтаман, сиздан жавоб кутаман.


3.Таркибидаги гаплар бир-бирини на мазмуний, на грамматик тақозо этадиган, бироқ интонацион яхлит бўлган гаплар: 1.У отасини уйга тортди, уста секин қайрилди (С.Нурий). 2.Баҳор келди, ёз ҳам келиб қолади. 3. Сен ўз ишингни қил, мен ўз ишимни.

           Хуллас, қўшма гапнинг ўзи каби унинг таснифи ҳам турли-тумандир. Қуйида улардан айримларини келтирамиз.  

1.Гапнинг лисоний синтактик қолипларига кўра

	[WPm, WPm]
	[WPm        WPm]
	[WPm     WPm]


2.Гап таркибидаги боғловчи воситаларга кўра


	оҳанг билан боғланган

[ҚГ]лар
	тенг боғловчи билан боғланган

[ҚГ]лар
	юкламалар билан боғланган 

[ҚГ]лар
	нисбий сўзлар билан боғланган

[ҚГ]лар
	тобе боғловчилар билан боғланган

[ҚГ]лар


3. Қўшма гап таркибий қисмлари орасидаги маъновий муносабатларнинг ифодаланишига кўра


	Бирин-

Кетинлик


	Сабаб
	Ўрин ёки пайт
	Вазият
	Изоҳлаш ёки қиёслаш
	Ички

фикр


4. Қўшма гап қисмлари орасидаги функционал муносабатларига кўра

	         А) Тенглик

Бириктирув;зидлов; айирув
	       Б) Тобелик

Эга-кесим; тўлдирувчи-тўлдирилмиш;  аниқловчи-аниқланмиш; ҳол-ҳолланмиш 


5. Қўшма гапларнинг ифода мақсадига кўра


	Дарак
	Сўроқ
	Буйруқ


6. Қўшма гап таркибий қисмларининг реаллик ва ирреаллигига кўра:


	Реал гаплар
	Ирреал гаплар
	Риторик гаплар (Ирреал гапларга яқин туради)


2- савол баёни:
Қўшма гапларнинг қурилиш турларига кўра таснифи


Қўшма гапларнинг умумий лисоний қолипи [WPmVWPm] бўлиб, у қуйидаги яна учта оралиқ кўринишларга ажралади:

         [WPm , WPm], [WPm          WPm], [WPm          WPm]


Бу оралиқ кўринишлар  бир қарашда анъанавий боғлов-чисиз,  эргаш гапли ва боғланган қўшма гапларнинг рамзий кўринишидек тасаввур уйғотади. (Масалан, Баҳор келди ва гул-лар очилди  -[WPm, WPm],   Баҳор келса, гуллар очилади  -[WPm           WPm] ва  Баҳор келди ва гуллар очилди            -[WPm       WPm] каби). Аслида бу қурилиш қолиплари қўшма гап таркибидаги содда гапларни боғловчи воситаларга кўра эмас, балки бу содда гапларнинг қўшма гап таркибидан чиқарилганда мустақил қўллана олиш-олмаслик белгиси асосида  амалга оширилган. Бунда, албатта, асос сифатида кесимлик турлари  - МКШ ва НКШ га таянилади.

        Демак, қўшма гапларнинг лисоний структур турларини белгилашда асосий омил қўшма гап таркибидаги тўлиқ шаклланган содда гапларнинг ўзаро муносабати ва содда гапларнинг ҳар бирининг нутқий жараёнда қўшма гап таркибида воқеланган маънолари билан қўллана олиш ёки  қўллана олмаслиги белгисидир.

[WPm, WPm]  қолипли қўшма гаплар


[WPm WPm] қолипли қўшма гапларнинг моҳияти шундаки, унинг таркибий қисмлари саналмиш содда гап кесимларининг ҳар бири мустақил шаклланган бўлиб, уларни осонгина алоҳида содда гапларга айлантириб юбориш мумкин: 1.Мен сени ўйлайман, шуни биласанми?  (Х.Тўхтабоев.) 2.Бориш керак, бориш керак. (Х.Тўхтабоев.)    3.Йигитни учратиш керак, ҳайтовур совиб қолгандир.(Н.Тиловов).  4.Мен сени дейман, лекин сен кимни дейсан?  (С. Нуров.)

[WPm, WPm] типик кўринишли гапларда мустақил кесимлик шакли(МКШ)даги гаплар бирлаштирилади. Бирлашиш интонацион ва мазмуний омиллар асосида,  кўп ҳолларда боғловчилар воситасида амалга оширилади.

       [WPm, WPm] типик  кўринишли қўшма гапларни ташкил этувчи содда гаплар орасида турли маъновий муносабатлар мавжуд бўлади. Масалан, мазкур қолип асосидаги Ўқитувчи келди, дарс бошланди  гапида  қуйидаги ранг-баранг муносабатлар бор:

а)узилишли бирин-кетинлик;

б)узилишсиз  бирин-кетинлик;

в)пайт муносабати;

г)натижа  муносабати;

д)сабаб  муносабати        ва ҳоказо.      Бу муносабатлар  ҳар бир гапнинг таркибидаги   [W] лар, [Pm]лар,  қўлланган боғловчи воситаларнинг маъно ва вазифалари билан  боғлиқ  бўлиб, бевосита синтактик структурага дахлдор эмас.  Чунки бир фикрни турли синтактик шаклларда, турли фикрларни бир синтактик шаклда бериш мумкин бўлади.

        Демак, [WPm, WPm] типик кўринишининг умумий хусусиятини қуйидагича белгилаб оламиз.  [WPm,WPm]   бу мустақил  содда гап сифатида қўллана оладиган бирдан ортиқ гапнинг нутқда маълум бир боғловчи воситалар билан ўзаро боғланиши ва битта тугал оҳангга, битта гап  тўхтамига эга бўлишидир. Маълум бўладики, [WPm, WPm] [WPmҚWPm] умумий қолипининг оралиқ бир кўриниши сифатида лисон ва нутққа дахлдор бўлади. [WPm,WPm]  типик қурилишли гаплар  [W] ва  [Pm], шунингдек,  (S) хусусиятларига  кўра фарқланади.

       1.[W] ва [Pm] қисмлари айнан бўлган гаплар: 1.Э, келинг, хола, келинг. (А. Қаҳҳор.)2.Бўлди, бўлди, мана ҳал, хола (С.Абд.) 3.Бевақт ҳазон бўлмай ҳар ким Яшаб ўтсин дунёда. Онажоним, ҳар ким ошин Ошаб ўтсин дунёда (А.О.) 4.Одамлар ўтдилар бир вақт, бир замон, Ўтдилар энг оддий бахтдан ҳам йироқ. (А.О.)
[W]  қисми бир хил, [Pm]  қисми ҳар хил бўлган гаплар: 1.Сиз билмайсиз, билолмайсиз ҳам («Шарқ юлдузи») 2.Сиз чидаб  ўтирдингизми, чидадингизми? (Ш.Холмирзаев) 3.Борманг, бормоқчимисиз? (С. Нуров). 
       [Е] лари бир хил, [W]лари бир хил, лекин [Pm]лари ҳар хил бўлган такрор гаплар:  1.Менга нима бўлди, нима бўлган эди-я? 2.Нега энди бўлмас экан, бўлган эди, бўлди,-дедим  шошиб-пишиб. (Х.Тўхтабоев.) 3.Қутурса,  қутургандир, эрга теккандан кейин қутурмайди. (С.Аҳмад).4.Вой хотинни сизлар оласизми, сиз олмоқчимисиз. (С. Аҳмад.) 
[Е] лари ва [W]лари ҳар хил,  [Pm]  лари бир хил бўлган гаплар: 1.Ўлдирдинг, ўламан, девона. (Ш. Холмирзаев.) 2.Бунақа от сенга битмаганди, биткулик қилмасин ҳам. (А.Қўшшаев.) 3.Сиз мени билмайсиз, мен сизни биламан. (Ш.Холмирзаев)  

[WPm,WPm] типик кўринишли гапларни улар кенгайтирувчиларининг хусусиятлари (тузилиши, ифодаланиши), боғловчи воситаларининг хоссалари асосида ҳам янада кенгроқ ва батафсилроқ тавсифлаш мумкин.

[WPm          WPm] типик кўринишли қўшма гаплар

       [WPm]       [WPm] типик кўринишли гапларда ҳар иккала содда  гап ҳам шаклланган [Pm] га эга бўлса-да, биринчи гапнинг маркази мустақил содда гап кесими (МКШ) бўла олмайди. У ҳамиша тобе гап марказини шакллантирувчи  восита сифатида бўлиб,   ўз мазмунини намоён қилиш учун  ўзидан кейин мустақил ҳолда намоён бўла оладиган,   воқеланиши учун олдинги гапга эҳтиёж сезмайдиган гап бўлишини тақозо қилади. Бошқача айтганда, бу типик кўринишли гап таркибидаги олдинги содда гапнинг кесими НКШ билан, кейингиси МКШ билан шаклланган бўлади. 1.Фируза тошли узукни олар экан, Саидахоннинг кўзлари қувончдан ялтираб кетди. (С.Аҳмад.) 2.Раъно гуручни энди тузлаган ҳам эдики, ичкаридан Анвар чиқиб келди. 3.Ботиржон телефонда энди гаплашиб бўлувдиям, чой кўтариб Қирмизхон кириб келди. (Н.Аминов.) 4.Ҳаво очилса, айланишга борамиз. (С.Нурий).    5.Унга устози чин дилдан баракалла  баракалла деса, Азиз кўнглида тўлиб турган ниятини ҳам айтади.

Бу гапларнинг барчасидаги биринчи содда гап мустақил қўллана олмайди, қўлланганда ҳам ушбу қўшма гап таркибидаги маъноларни бера олмайди. Кейин турган содда гаплар эса бундай эмас.  

        [WPm       WPm] типли қўшма гаплар таркибидаги номустақил кесимни ҳосил қилувчи турли-туман воситалар бор. Номустақил кесим шаклининг ўзбек тилидаги типик вакили шарт майли қўшимчаси  -са дир. Масалан, Мен ўқисам, у эшитади гапида У эшитади гапи ўз ҳолича мустақил содда гап бўлиб кела олади, Мен ўқисам қисми эса қўшма гап таркибидан ташқарида шу ҳолича мазкур мазмунни бера олмайди.

-са қўшимчаси билан шаклланган кесимли гаплар мустақил қўлланавериши ҳам мумкин. Масалан: 1.Авра-астарини ағдариб моҳиятига назар ташласангиз. (С.Азимов.) 2.Қишлоққа борсам. (А.Қаҳҳор). 3.Ватангадоликнинг мен тортмаган азобу-уқубати, озори бўлмаса керак. (С.Азимов.) 4. Наҳотки, ўлдирсалар.  5. Менга , Искандариядаги машҳур девонага  Берлиндан телеграмма келса бўладими? (С.Азимов.) 6.Қани, ҳей Мамадали, гапирсанг-чи.. (А.Қаҳҳор.)

       Ушбу гапларда  -са шарт майли қўшимчаси истак, ачиниш, севинч, қисташ  каби маъновий бўёқларга эга. Бу гаплар ўзидан кейин келувчи гаплар билан  мазмунан боғланиб, матн яхлитлигини таъминлашга хизмат қилади. Шу каби гаплар қанчалик мустақил қўллана олмасин, барибир ўзларидан кейин қандайдир қурилмаларнинг бўлишини тақозо қилади. Масалан, 1. -Уйга қайтсам. Нима дейсиз? -Яхши бўларди  каби.

-са бириктирувчи унсур сифатида қуйидаги мазмунларнинг ифодаланишига сабаб бўлади:

а) пайт: Борсам, жойи гулзор экан, кўрсам ўзи жонон экан. (Қўшиқдан).

б) тўсиқсизлик:  Алишер Навоий дунёдан ўтган бўлса, унинг  асарлари тирик.


в) шарт:  Сен бўлмасанг, гуллар кулмайди, сен бўлмасанг бўлмайди баҳор.

-са унсури тобелик воситаси сифатида кўп ҳолларда эргаш гапнинг кесимини шакллантиради (юқоридаги мисоллар). Меҳмонларни жўнатдик, энди тарқалсак  гапидаги бош гапни, Меҳмонлар келса, мен кетсам гапида эргаш гапни ҳам, бош гапни ҳам шакллантирган.

       -са унсурининг қўшма гаплар таркибида шарт мазмунини ифодалаши бир хил эмас. -са  шаклли баъзи гапларда шарт мазмуни кучли бўлса, баъзиларида кучсиз намоён бўлади. Шарт эргаш гапли қўшма гапларда шарт маъноси ўта кучли бўлади: Сиз бўлмасангиз, мен яшай олмайман.  Бошқа эргаш гапли қўшма гапларда шарт маъноси бошқа маънолар «соя»сида жуда кучсизланади: 1.Айтсам, кўнмади.  2.Чақирсам, эшитмади.  3.Дутор чалиб ўтирсам, тори узилиб кетди. 4.Ким гапирса, ўша айбдор саналади.

        Кўринадики,      -са шарт майли  шакли фақат шарт эргаш гапли қўшма гап учунгина хизмат қилмайди.

         -(а)рҚ -ди шакли ҳам   [WPm       WPm] типик кўринишидаги гапларни ҳосил  қилади. Бу шакл кўп ҳолларда  -ар эди  шаклида келади. 

         -(а)рҚ -ди  шакли қўшма гап таркибидаги содда гап кесимини шакллантирганда икки хил вазифа бажаради: Салим ўқирди гапида феълнинг замон шакли вазифасида келган. Салим ўқирди, укаси қўймади эса     -(а)рди «ўқиган бўларди»  маъносини воқелантириши учун кейинги гап зарурдир. Демак, бундай ҳолда     -(а)рди  боғлаш, тобелаш вазифасини бажармоқда. Кўринадики, Салим ўқирди, укаси қўймади гапи омонимлик табиатига эга.

        Яъни:

                                        Салим ҳар куни ўқир эди, бугун                              

                                                 эса укаси қўймади. 

  Салим ўқирди,                        ([WPm, WPm])

  укаси қўймади.

                                         Cалим ўқиган бўлур эди, укаси

                                                       ўқигани қўймади.

                                                  ([WPm            WPm]) 

-(а)р экан   шакли қўшма гапнинг [WPm     Wpm]  типик кўринишли гапларнинг ҳам номустақил кесимини шакллантиради. Мисоллар: Даврон папиросини оғзига келтирар экан, қўли ҳаяжондан қалтирарди.   -(а)р экан шакли [WPm,WPm] қолипли гаплар учун ҳам хизмат қилади: У келар экан, демак, менинг бормаганим маъқул.

-(а)р шакли қўшма гапнинг [WPm         WPm]  типик кўриниши ҳосилалари таркибида келганда қуйидаги маъноларни ифодалайди:


а) шарт:  Агар ана шу ишга муносиб ҳисса қўшар эканман, халқ ишончини оқлаган бўламан.(Ш.Рашидов.)

б) пайт: Жаннат хола бегона бетоб бола тепасида ўтириб, ўз боласини ўйларкан, кўзларидан думалаб тушаётган аччиқ ёшлари ажинли юзларини куйдирарди. (С.Аҳмад.)

в) сабаб: Кечани кеча, кундузни кундуз демай тер тўкар эканмиз, турмушимиз ҳам фаровон бўлиши шарт. (Ш,Рашидов.)

-ган эди шакли, одатда, [WPm, WPm] қолипли гапларни ҳам  ҳосил қилади. Чунки бу ҳам омонимик табиатли шаклдир. Лекин унинг таркибига бошқа бирлик киритилиши билан  қўшма гап аъзолари орасидаги тенглик муносабати сўниб, тобелик муносабати вужудга келади.  Масалан, Қопқон томонга бурилган эди, бақириқ-чақириқ бошланди гапи ҳам [WPm, WPm] ҳам [WPm     WPm] қолипига тушади.

-ган ҳам эди: Эргаш кўринган ҳам эди, болалар югуришди. (С.Нурий.)

-ган эди ҳамки: Арз қилишга оғиз жуфтлаган ҳам эдики, кулимсираб турган Бургут полвонга кўзи тушди. (С.Аҳмад.)


-ганда эди: Бизнинг дуомиз ижобат бўлганда эди, ҳаммамиз севинардик. (А.Шораҳимов.)

       
Келтирилган мисолларнинг барчасида гапларнинг биринчи қисмлари иккинчи қисмларининг келишини талаб қилади.

        -(и)б эди  шакли ҳам айрим ҳолларда [WPm         WPm] типини вужудга  келтиришда иштирок этади: Шу куни энди кўчага чиқиб эди, Зуннун бошлиқ беш нафар бола пойлаб турган экан. (М.Исмоилий).

деб воситаси: 1.Холмурод Гулсуннинг ўқитувчисини кўрсам деб, дераза орқасидан секин қаради. (П.Турсун.). 2. Болалар овқатланамиз деб, бирдан шийпон томон йўл олдилар. (Ҳ. Назир).

Қўшма гапнинг [WPm      WPm] типик кўриниши ҳосилалари таркибий қисмлари учун нафақат қўшимчаларнинг, балки уларга кўмакчи мақомидаги нисбий сўзлар ҳам муҳимдир:1.Ким кўп ишласа, кўп ҳақ олади. 2.Кимки чиндан севса ёрини, умри ҳамиша баҳор. 3.Ҳар кимки вафо қилса, вафо топқусидир, Ҳар кимки жафо қилса, жафо топқусидир.  (А.Навоий.) 4.Гулнора қачон келса, Жаҳонгир ҳозиру нозир.(«Ёш куч».)

Кўринадики, қўшма гаплар таркибий қисмларининг ҳоким-тобелик муносабатини намоён қилишда нисбий сўзлар номустақил кесимлик шаклига қўшимча воситадир.

Қўшма гап таркибий қисмлари инверсия ҳолатида ҳам бўлади: 1.Боришим керак, айтмаса ҳам. Бундай гаплар қўшма гапнинг [WPm      WPm] қолипи ҳам мавжудлигидан далолат бермайди, балки улар  [WPm          WPm] типик кўринишининг нутқий хосланган маҳсулидир.  Демак, қўшма гапнинг кўп ҳосила берувчи типик қолипларидан бири [WPm      WPm] дир. Бунда биринчи гап кесими шаклан ва мазмунан иккинчи бир гапга эҳтиёж сезади, лекин аксинча эмас.

Тобелик муносабатини таъминлашда соф номустақил кесимлик шакли ҳам, омонимлик кесимлик шакллари ҳам хизмат қилади.

Нисбий сўзлар номустақил кесимлик шаклларининг вазифасини мустаҳкамловчи воситадир. 
[WPm ( WPm] типик кўринишли қўшма гаплар

[WPm         WPm] умумий кўринишли қўшма гапларни ташкил этувчи содда гаплар кесимларининг бири иккинчисини, иккинчиси биринчисини тақозо қилади.  Иккаласининг ҳам кесими НКШ ҳисобланади. Бошқача айтганда, бу содда гаплар қўшма гапдан англашилган мазмунни ифодалаш учун бир-бирига эҳтиёж сезади. 1.Ўзи сўраса экан, мен айтсам.(П.Турсун.) 2. Агар сув бўлсами, ҳосилга ҳосил қўшиларди. (Ш.Рашидов.) 3.Агар Бозор ўқиганда эди, момосининг орзуси ушалган бўлур эди.(Н.Илҳомов.) Бундай қўшма гап таркибидаги содда гапларни мустақил қўллаш мумкин. Лекин улар мустақил қўлланганда, бутунлай бошқа маъно юзага чиқади: 1.Салим бизникига келарди. (ўтган замон давом феъли - Тез-тез келиб турар эди маъносида). 2.Биз бирга борардик. (ўтган замон давом феъли - Бирга бориб турар эдик маъносида). Аммо бу гаплар ушбу кесимлик шаклларини ўзгартирмасдан бирлаштирилиб қўшма гап ҳосил қилинса, Салим бизникига келарди, биз бирга борардик (Мазмуни: Салим бизникига келса эди, биз бирга борган бўлур эдик) ва гап кесимлари [WPm      WPm] кўринишидаги бирикувни ҳосил қилади.

       [WPm          WPm] типик кўринишли қўшма гапларнинг  кесимларини  шакллантирувчи воситалар кам миқдорни ташкил этади:

I.а)биринчи қисмда -са,  иккинчи гап кесимида  -(а)рди шакли келади: 1.Ойи, ҳаво очилиб кетса, бирга дарё бўйига борар эдик. (М.Сафаров.) 2.Ёз келса, битта асбобни олиб, бошқа юртларга иш қидириб  кетарди. (П.Турсун.)

б) биринчи гап кесимида  -са экан, иккинчи гап кесимида  -са шакли  келади:  1.Отам бўлса экан, мен энди юрсам.(Ф.Йулдош ўғли.) 2.Ёз бўлса экан, дарёда чўмилсанг. (С.Нурий.)

в) биринчи гап кесимида  -саҚми,  иккинчи гап кесимида  -арди шакли келади: 1. Бўз ўтларнинг минг-минг йиллардан буён чириб ётган илдизлари бу ерларни ўғитлаб, семиртириб юборган, агар  сув бўлсами, тоғ-тоғ ҳосил битарди. (Ш.Рашидов.)         Баъзан  -ми юкламаси -са шаклига бевосита қўшилади: 1.Мабодо унинг қўлидан етакласа борми, мушкули осонлашиб, аҳволи  енгиллашарди. (А.Қаҳҳор). 2.Ғинг деса борми, жонини суғуриб оларди. (С.Нурий.)

с) биринчи гап кесимида  -са эди, иккинчи гап кесимида     -(а)рди  шакллари келади:  1.Онам бўлса эди, қишлоғимга кетардим. (О.) 2. Агар Бозорнинг ақли бўлса эди, мен сенга ўхшаш камбағаллар билан маслаҳат қилар эди. (С.Айний.)

д) биринчи қисми   -са ва иккинчи қисми   -маҚсин экан   шакли билан келади: 1.Етим қоладиган бўлса, онадан туғилмасин  экан. (П.Толиб.) Бу шакллар билан қўлланган гаплар, асосан, шарт, истак, ишончсизлик, шарт-истак каби маъноларни ифодалайди.

Юкламалар гап таркибига кириб қўшма маънолар бериш билан бирга, кесимларнинг номустақиллигини янада кучайтиради:

а)-у-ю  юкламаси: Кўзим тезроқ очилса-ю, боғларни майсаларни  кўрсам. (Ш. Рашидов.)

б)-да юкламаси:  Қувончи кўксига сиғмаса-да, одоб юзасидан ўзини ҳазин тутишга тиришар эди. (Ойбек)

в)ахир, наҳотки юкламалари:  1.Ахир хотиним деб, бола-чақам деб олов ичидан келса-ю, бу тантиқ ундан юз  ўгирса.  (С. Аҳмад.)  2.Ўғли қаҳрамон бўлса-ю, наҳотки, ундан шундай иш келиб чиқса.   (С.Ахмад.) 
      Юкламалар қўшма гапдан англашилган  юқоридаги шакллар маъносида таажжуб, таъкид каби бўёқларини орттиради.

II. а) биринчи гап кесимида  -син эди, иккинчи гап кесими таркибида  -(а)рди бирликлари қўлланади: 1.Ўзи келсин эди, айтарди. (Н.Тиловов.) 2.Кекса овора бўлмасин эди, ўзи бериб келарди. (Н.Тиловов.)

б)биринчи қисм кесими таркибида  -син эди, иккинчи гап кесими таркибида  -са  шакли келади: 1.Олтин-кумуш қуриб кетсин эди, ҳамманинг  оёғига тўкилаверса.  (Ойбек.)  2.Ўзи борсин эди, кўнгли тўлмаса. (С.Нурий.)

III.Биринчи гап кесимида бошқа шакллар, иккинчи гап кесимида   -(а)рди/-(а)р эди шакли келади: 1.Мен бўлмасам, қўйнинг ярми йўқолар эди.(/./улом.) 2.Лекин ҳозир Гулнорнинг гавдасини парчалаб ташласалар ҳам, оғриқ сезмаган бўлур эди. (Ойбек.)

IV.Биринчи гап кесими   -ган эди бирлиги  билан, кейингиси бошқа бирликлар билан келади:  1.Агар бу икки батальон бу ердан кетмаганда эди, тўплар ҳимоясиз қолган бўлур эди.(Л. Толстой.)
        Қўшма гап таркибида нисбий сўзлар иштирок этганда, содда гаплар номустақиллик касб этгандек тасаввур уйғотади:1.Ким деворнинг нариги томонида бўлса, у омон қолди. (Р.Файзий.)  2. Қаер обод бўлса, ўша ер меҳрни тортади. 3.Қўшнинг тилини нечоғлик яхши билсанг, уни тутиш шунчалик осон бўлади. (Ҳамза.) Бироқ бунда мазмуний ва шаклий номустақиллик-мустақилликни фарқлаш лозим бўлади. Салим келса, у воқеани айтиб беради қўшма гапи шаклий жиҳатдан [WPm(WPm]  типик кўриниши ҳосиласидир. Чунки биринчи гапни  иккинчисисиз  қўллаб бўлмайди. Ким келса, у воқеани айтиб беради гапининг  ҳар иккала қисми мазмунан бир-бирини тақозо  этади, шаклан эса  [WPm          WPm] қолипи маҳсулида ҳам, [WPm     WPm]  маҳсулида ҳам нисбий сўзлар иштирок этади.  Аммо [WPm              WPm] қолипли гапларда у мутаносибликни кучайтиради, аммо уни ҳосил қилмайди.

       Демак, [WPm Қ WPm] умумий қолипининг кўринишларидан бўлган  [WPm          WPm] қолипи ҳар иккала узви кесимларининг ҳам номустақиллиги билан характерланади. 

2. Қўшма гап таркибидаги боғловчи воситаларига кўра таснифи

Бу тасниф соф шаклий бўлиб, қўшма гаплар орасидаги маъновий боғланиш қандай қўшимча (шаклий) воситалар билан таъминланишига таянади. Бу асосга кўра қўшма гапларнинг қуйидаги турлари ажратилади:

А) фақат оҳанг билан боғланган қўшма гаплар;

Б) юкламалар воситасида боғланган қўшма гаплар;

В) тенг боғловчилар воситасида боғланган қўшма гаплар;

Г) эргаштирувчи боғловчилар воситасида боғланган қўшма гаплар;

Д) нисбий сўзлар воситасида боғланган қўшма гаплар.

Боғловчи воситаларнинг маъно ва вазифадошлиги.

Қўшма гапларнинг боғловчи воситаларга кўра юқорида берилган 5 тури асосида маънодошлик муносабатлари жуда кучли. Хусусан, фақат оҳанг билан боғланган қўшма гапларда ифодаланган маъновий муносабатлар қўшма гапнинг бошқа турлари билан ҳам берилиши мумкин. Бириктирув боғловчилари ёрдамида боғланган қўшма гаплар ва фақат оҳанг билан боғланган қўшма гаплар синонимияси жуда кенгдир. Қиёсланг: 1. Баҳор бошланди, далада ишлар қизиди. 2. Баҳор бошланди ва далада ишлар қизиди.

3. Қўшма гап таркибий қисмлари орасидаги  маъновий муносабатга кўра турлари.

Бу таснифда қўшма гап таркибидаги қисмлар (гаплар) ўртасидаги маъновий муносабатга асосланилади ва иккита муҳим (нуқта)га эътибор қаратилади: 

1. Қўшма гап таркибий қисмлари орасида қандай маъновий муносабат (М: пайт, ўрин, сабаб, бирин-кетинлик, моменталлик, изоҳлаш, қиёслаш ва ҳ.) ифодаланганлигига.

2. Айнан бир маънонинг турли йўллар билан ифодаланиши мумкинлигига (ёки аксинча).


Шакл ва мазмун муносабатлари нисбий мутаносибликда (яъни ассимметрик дуализм - номутаносибликда) бўлганлиги сабабли қўшма гапда полисемия ва омонимия ҳодисалари кузатилади. 


Жумладан, пайт муносабатини ифодалашда қуйидагича синонимия ҳодисасини кузатишимиз мумкин:

1. Ўқитувчи  келди, дарс бошланди. 

2. Ўқитувчи келса, дарс бошланади. 

3. Ўқитувчи келди-ю, дарс бошланди.

4. Ўқитувчи келди, шу заҳоти дарс бошланди ва ҳ.

Ёки шарт шаклида бир нечта семантик муносабат ифодаланиши натижасида синтактик полисемия ҳодисаси кузатилиши мумкин:

а) пайт маъноси - Борсам, Жалолиддин йўқ экан.

б) шарт маъноси – Раҳим ака келса, айтаман.

в) тўсиқсизлик маъноси - Сирожиддин келса ҳам, айтаман.

 Қўшма гап таркибий қисмлари орасидаги маъновий муносабатга кўра таснифи билан қўшма гап қисмлари орасидаги функционал муносабатларга кўра таснифи ўзаро боғлиқ. Том маънода бу тасниф таркибий қисмларини ўзаро боғлашга хизмат қилувчи боғловчиларнинг ўз маънолари билан алоқадордир. Масалан, агар шарт ва пайт маъноларини беради.

Боғловчилар маъноси ва гап семантикаси жуда кўп ҳолатда боғловчиларнинг ўзгариши гаплараро ўзаро муносабатларнинг қисман ёки бутунлай бузилишига олиб келади. Масалан, Ўқитувчи келди, дарс бошланди қўшма гапи турли боғловчилар билан боғланганда турли хил муносабатларни юзага келтириши мумкин. Жумладан, 

1) Ўқитувчи келди, дарс бошланди.

2) Ўқитувчи келди, чунки дарс бошланди.

3) Ўқитувчи келди, шу сабабли дарс бошланди.

4) Ўқитувчи келди, натижада дарс бошланди ва ҳ.
4. Гап қисмлари орасида функционал муносабатларга кўра турлари

Бу таснифда қўшма гап таркибидаги гаплар бир – бирига қандай синтактик муносабатда эканлиги назарда тутилади. Гап қисмлари орасида функционал муносабатига кўра қўшма гаплар икки хилдир. Сўзлар қўшилмасида, уюшиқ бўлакларда бўлгани каби гаплар орасидаги муносабат тенглик (бирикиш, зидланиш, айириш) ёки тобелик табиатида бўлиши мумкин. Тенглик муносабатлари кўп ҳолатларда фақат оҳанг билан боғланган қўшма гаплар, юкламалар билан боғланган гап қўшма гаплар тенг боғловчилар воситасида боғланган қўшма гаплар орасида кўрилади. Боғловчи, юкламаларнинг маъносига кўра қўшма гаплар таркибий қисмлари орасидаги муносабатлар:

А) мўътадил бирин кетинлик 

Баҳор бошланди, далада ишлар қизиди. Баҳор бошланди ва далада ишлар қизиди.
Б) узилмас бирин – кетинлик 
Баҳор бошланди – ю, далада ишлар қизиди. 

В) айирув

Гоҳ йиғлади, гоҳ кулди. 

Г) зидлов 

Келди, лекин гапирмади.Тортинди, лекин кирди.

Қўшма гап таркибий қисмлари орасида тобелик алоқаси моҳиятан сўз бирикмаси таркибий қисмлари орасидаги ҳоким – тобелик муносабати билан бир хил. Сўз бирикмасидан фарқи шундаки, бунда тобе қисм ҳам, ҳоким қисм ҳам алоҳида гаплар билан ифодаланади. Бу масала тилшунослигимизда «Эргаш гапли қўшма гаплар» мавзуси доирасида чуқур ва атрофлича ўрганилган.

Гап бўлакларига мувофиқ равишда бундай қўшма гаплар 5 турга ажратилади.

1. Кесим тобе гапли қўшма гаплар. Мени ҳайратда қолдирган нарса шуки, қиз жуда оғир ярадор бўлишига қарамай жилмаяр эди.(Ойдин) 
2. Эга тобе гапли қўшма гаплар. Ким бировга чуқур қазиса, унга ўзи йиқилади.(Мақол)
3. Ҳол тобе гапли қўшма гаплар.Ёмғир аралаш қор ёғиб турган бўлса ҳам у негадир шошилмас ҳаёл билан банд эди.(О.Ёқубов)
4. Тўлдирувчи тобе гапли қўшма гаплар. Шунга эришишимиз керакки, аёллар ҳаётнинг ҳар бир соҳасида эрлар билан тенг бўлсин. (А.Қ)
5. Аниқловчи тобе гапли қўшма гаплар. Умрлар бўладики тиригида ўликдир. Умрлар бўладики мангуликка тирикдир.(М.Шайхзода)
Шуни алоҳида таъкидлаш лозимки, бу тасниф маъно билан боғлиқ бўлганлиги сабабли бир қўшма гапнинг ўзи хилма – хил тасниф этилиши мумкин. 

5. Қўшма гап таркибий қисмларининг ифода мақсадига кўра турлари

Қўшма гапнинг ўзи яхлитликда ифода мақсадига кўра дарак, сўроқ, буйруқ маъноларини ифодалайди. 

1. Бордик, кўрдик.

2. Бордими, кўрдими?

3. Борсин, кўрсин! 

Қўшма гап таркибидаги содда гапларнинг ўзи ҳам ифода мақсадига кўра дарак, сўроқ, буйруқ маъноларига эга бўлиши мумкин. Бу қуйидаги турларни беради:

1) дарак гап Қ/дарак гап. Бордик, кўрдик.
2) дарак гап / сўроқ гап. Бордик, кўрдингми?
3) дарак гап / буйруқ гап. Борамиз, сен ҳам кел. 
4) сўроқ гап / сўроқ гап. Кеча бордингми, уни кўрдингми?
5) сўроқ гап/дарак гап. Борасанми, у келди
6) сўроқ гап/буйруқ гап. Келдингми, кир!
7) буйруқ гап/буйруқ гап. Бор, кўр!
8) буйруқ гап/сўроқ гап. Унга айт, борасанми?
9) буйруқ гап/дарак гап. Келсин, унга айтамиз
6. Қўшма гап таркибий қисмларининг ирреалликка муносабатига кўра таснифи.

       Нутқимиздаги қўшма гаплар таркибий қисмлари кесимлари шаклларининг эркинлиги ёки ўзаро мутаносиблиги, боғлиқлиги жиҳатидан тасниф этилиши мумкин. Бу белгига кўра қўшма гаплар 2 турга ажратилади биринчи жуда катта гуруҳни [W Pm, W Pm] ЛСҚ ҳосилалари ташкил этади. Бундай гапларда қўшма гап таркибий қисмлари кесимлари ранг – баранг кўриниш ва шаклларда бўлади. Чунончи, 

хабар майлиҚхабар майли (Ёзибди, келади ёки У келди, биз ёзамиз) Хабар майли Қ буйруқ майли (Ёзибди, борайлик) 

буйруқ майли Қ буйруқ майли (Боринг, кўришсин) 

буйруқ майли Қ хабар майли (Келинг, борамиз)

Бу бўлинишда иккинчи гуруҳни [W Pm ---> W Pm], [W Pm <---> W Pm] ЛСҚ ҳосилалари – тобе ва мутоносиб таркибли қушма гаплар ташкил қилади. Бу турдаги қўшма гапларда тобе таркиб (одатда қўшма гапнинг биринчи гапи) кесими номустақил кесим шаклида бўлади. Бунда ўзига ҳос қонуният мавжуд. Тобе гапнинг кесими идеал (яъни келаси замондаги ҳали содир бўлмаган, содир бўладиган) харакат ҳолатини атаб келса, иккинчи гап кесими ҳам шундай маънога эга бўлади ва одатда ҳозирги – ҳозирги-келаси, келаси замон ёки буйруқ мали шаклларида бўлади.  Масалан, Келса боради.
Бу ҳолатда қўшма гап таркибий қисмлари кесими ўзаро мувофиқлашади. Агар иккинчи гап кесими ўтган замон шаклларидан бирида бўлса, кучли каннотация воқеланади: Келса, иш битди! ёки Сўраб қолса, тамом деяверинг! 

Бунда қўшма гап кесимлари ўтган замон шаклларида келганда тўсиқсизлик (ирреаллик) маъноси воқеланади: Келсайди, кўрардик ёки Укам бўлсангиз эди, бахтиёр бўлардик. 
МУҲОКАМА УЧУН САВОЛЛАР:

1.Қўшма гап. ҚГнинг ЛСҚси, унинг кўринишлари(турлари), нутқий воқеланиши ҳақида маълумот беринг..

2.Қўшма гапларда шакл ва мазмун муносабатини ҳақида гапиринг.

 3.Тенг таркибли(WPm, WPm.) қўшма гапларни шархланг.

4.Тобе таркибли (WРm(WPm) қўшма гапларни тушунтиринг. 

5.Мутаносиб(WРm(WPm).  таркибли қўшма гапларни айтиб беринг.

6. Қўшма гапларни таснифланг..

7.Қўшма гапларнинг қурилиш турларига кўра таснифини келтиринг.

8. Қўшма гап таркибидаги боғловчи воситаларига кўра таснифлаб беринг.

9. Қўшма гап таркибий қисмлари орасидаги  маъновий муносабатга кўра турларини санаб беринг. 

10. Гап қисмлари орасида функционал муносабатларга кўра турларини шархланг..

11.. Қўшма гап таркибий қисмларининг ифода мақсадига кўра турларини санаб беринг.

12. Қўшма гап таркибий қисмларининг ирреалликка муносабатига кўра таснифини келтиринг.

ГЛОССАРИЙ ва ШАРТЛИ БЕЛГИЛАР:
 (Pm)      -кесимлик қўшимчалари 

 (W)  - луғавий маънони англатувчи
(WPm)         - гапнинг минимал  қолипи 
[Е-Н-WPm]   – гапнинг максимал қурилиш қолипи

(Ж)  -    жойлашув омиллари                           
(ЛСҚ) -Лисоний синтактик қолип 
 (М)     -    маьновий омиллар

(ТМЗШ - кесимлик категориясининг ўзбекча рамзи) 

(Ш)    -    Шаклий омиллар
[((S-W)(S-W))Pm  - уюшган гап қолипи

[W] - атов бирлиги
[8-Р] - [субъект-предикат] 
 [WPm  R WPm]     - қўшма гап қолипи

[Wқk - Wэк ]   -   қаратувчи-қаралмиш.

[WPm]—> [WPm ] - тобе таркибли қўшма гаплар лисоний қолипи
[WPm ], [WPm] - тенг таркибли қўшма гаплар лисоний   қолипи 

[WPm] V [WPm] - қўшма гапнинг лисоний қолипи 

[Е] - лисоний эга
[Иқ.к – И э.қ.] - [Қаратқич-қаралмиш муносабатидаги СБ ЛСҚ] 
[К] - лисоний кесим 

[Нп]-Ҳоллар                           

[НР] - лисоний ҳоллар (номаълум миsдордаги ҳолнинг  маъновий турлари) 

[Рm] - кесимлик категорияси курсаткичлари 
[Т-Ҳ] - [тобе-х,оким] 
[Э-К] - [эга-кесим]
N (Т) - тасдик/инкор

 Актантлар - Лисоний бирликнинг валентлик ўринларини тўлдирувчи бирликлар 

Алоқа-муносабат (синтактик ) шакллари - синтактик шакл ҳосил қилувчи воситалар - келишик, эгалик, кесимлик шаклларидир.
Валентлик – лисоний алоқа, синтактик алоқа эса нутқий ҳодиса.

ГСЛК, - гапнинг лисоний синтактик қолипи 

Зот -  субстанционал

Кесим  - гап марказини ташкил қилувчи гап бўлаги. 
Қўшма гап - бирдан ортиқ содда гапларнинг мазмун, ҳамда, грамматик жиҳатдан бирикувидан ташкил топади.

Л - лексема
ЛМГ - луғавий маъно гуруҳи
Луғавий валентлик - бириктирувчи лексеманинг маъновий жиҳатдан ўзига мос бирикувчиларни танлашидир 

М (М) - модаллик
[ W] - функционал-семантик шаклланган содда гапнинг лисоний қолипи
[ WPm]  <-> [ WPm] - мутаносиб таркибли қўшма гапнинг лисоний қолипи
(Ш)- шахс-сон
Рефлекция -  тажалли
СБ - сўз бирикмаси
СБ ЛСҚ - сўз бирикмаси лисоний синтактик қолипи 

Синтактик алоқа - мустақил сўзларнинг нутқ жараёнидаги эркин боғланиши. 

Синтактик валентлик - лексема валентлигининг иккинчи томони бўлиб, у ҳоким мавқедаги лексеманинг тобе лексемаларни ўзига тортиш учун уларнинг маълум бир синтактик шаклда - келишик, кўмакчи, равишдош, сифатдош қўшимчаларини олган ҳолда бўлишини талаб қилишидир. 

Сўз бирикмаси - бирикувчи сўзларнинг ҳоким-тобелик муносабати асосида ҳосил бўлади. 

Сўз қўшилмаси - Сўзларнинг синтактик муносабатга киришуви натижасида ҳосил бўлган синтактик қурилма  Сўз тизмаси (олма ва анор) тенг ҳуқуқли аъзолардан ташкил топади 

Эга    -гапдаги фикр ўзи ҳақида бораётган, белгиси кесим томонидан кўрсатилаётган бўлак.
Теришга .10.10.10 йил берилди. Босишга 16.10.10 йилда

                      рухсат қилинди. Бичими 60 х 84, 1(16. Буюртма № __.

Хажми 5 б.т. Нусхаси 300 дона. Баҳоси келишилган

нархда. ГулДУ босмахонасида чоп этилди.

7007012. Гулистон, 4-мавзе

